
Rezultatele au fost publicate în 16 lucrări ştiinţifice. 

militar între 1914-1919. 

Scopul şi obiectivele tezei: 1) prezentarea cadrului general, politic, institutional, social- 
economic şi specific (militar, igienico-sanitar) din anii 1914-1919; 2) analiza problemelor cu care s- 

modului cum a corespuns organigrama acestui serviciu provocărilor ridicate de greutățile 
războiului; 4) evidenţierea rolului jucat de către o serie de personalității în evoluţia Serviciului 
sanitar militar; 5) citarea unor date numerice, orientative, cu rol de bilanţ, utilizabile în vederea 
desfăşurării unor viitoare investigaţii ştiinţifice comparative. 

Noutate si originalitate: Studiul reprezintă o cercetare pluridirectionalä a activității 
serviciului sanitar al armatei române în anii 1914-1919, temă abordată până în prezent fie la modul 

Lucrarea are la bază valorificarea ştiinţifică a unui substantial material arhivistic (îndeosebi 
documente militare) şi memoralistic, permiţând efectuarea de evaluări pertinente şi documentate în 
cauză şi constă în elucidarea situaţiei serviciului sanitar al armatei române în anii dramatici 1914- 

Semnificaţia teoretică a lucrării se exprimă în argumentarea ştiinţifică a rezultatelor şi 
concluziilor obținute în cadrul investigației. 

Valoarea aplicativă a tezei. Teza include un material factologic substanțial şi documentat, 
susceptibil de a fi valorificat în scopuri multiple (educative, didactice, instructive, cognitive). 
Conţinutul lucrării constituie o sursă de informare pentru elaborarea şi completarea unor lucrări de 
specialitate consacrate istoriei serviciului sanitar. Studiul este util pentru elaborarea, revizuirea şi 
completarea unor lucrări de sinteză, a unor cursuri de strictă specialitate privind evoluția medicinii 


militare româneşti. 


AHHOTANUA 


Cmoüka Bacunuu — Jleonmun. Cryxcoa 30pasooxpanenua pPyMbIHCKOU apmuu 8 nepuod 
1914 - 1919 ee. 

Jluccepranua Ha COHCKaHHE y4eHOM cCTeleHH oKropa HCTOPHUECKAX Hayk. LOA 
3aBepmeHua AUCCEPTALAH — 2012. 

Crpykrypa Aucceprayun. MccieqoBanue BKIIIOUaCT BBeJIEHHE, MATb IJIAB, 3aKIIIOUCHUE, 
pekomenzauuu, GuGnnorpaburo u3 206 HauMeHOBaHHii, AHHOTALHH Ha PYMBIHCKOM, aHTIIHĂCKOM, 
PyCCKOM  OPAHILY3CKOM s3bIKax. OcHOBHOM TeKCT 3aHHMaeT 150 crpanuu x BKmouaer 12 
HPHJIOXKEHAÏ. 

Pe3yibTaTbi Hanuiu orpaxenue B 16 HaYAHBIX paGoTax. 

KumoueBble C10Ba: 31paBooxpaHeHne, Bpau, OOJNPHALA, YXOA 3a OOJIPHBIMU, SHHJEMHA, 
TH, paHeHble, rOCNUTANU3ANUA, OTNEPALHA, 3BAKYALHA, COPTHPOBKA, CKOPad HOMOILE. 

OG@.1acTb HCCJIE/10BAHHA : paGoTa OTHOCHTCA K HCTOPHU PYMBIH H JACATENBHOCTH BOCHHOÏ 
CaHATApHOË CHYXOPI B nepuoa c 1914 no 1919 rr. 

Ilea» H OCHOBHbIe 3AAAUH ANCCEPTALHOHHOTO HCCIeAOBAHUI: |) oOmaa, HONHTHAECKA, 
UHCTHTYUHOHaJIEHaA, COUHAJIBHO-3KOHOMHUECKAI H 4ACTHAH Xapakrepucruka repuoyza c 1914 no 
1919 rr.; 2) ananu3 mpoOsIeM, € KOTOPEIMH CTATIKABAJNACE BOCHHad CAHHTAPHAA CIYKOA Ha 
PA3IHUHEIX 9TalAX CBOCĂ MHCCHH; 3) OLCHKA COOTBETCTBHA CTPYKTYPHI BOCHHOM CAHHTAPHOÏ 
CIYKOBI TPeOOBAHHAM BOCHHOTO BpeMeHH; 4) OnpeneneHue POIH OTACIBHBIX JIHUHOCTEIĂ B 
Pa3BHTHU BOCHHOM CAHATAPHOËÂ CHYXKOBI, 5) HpelCTaBJIeHHe ONPEACTICHHBIX LHAPOBBIX AaHHEIX 
JUIA WX BO3MOXHOTO HCIOJIB3OBAHHA npu pa3paGoTKu OVAYIMX CPABHATENBHBIX HAYAHBIX 
HCCIIENOBAHHĂ. 

HoBu3Ha H OPHTHHAJNBHOCTE.  /luccepramua  npencraBaer coGoii pa3nocroponnee 
HCCIIEAOBAHUE JICATEJIBHOCTH BOCHHOË CAHATAPHOË cIyKObI pYMBIHCKOË apMun c 1914 no 1919 rr. 
ȚlanHaa Tema 3aTparMBaylacb J10 CHX Mop UGO HOBEPXHOCTHO pu HcenenoBannu Gonee oGuux 
npoGreM, UGO YacTHYHO PH aHaNH3€ 9NH30J10B HIM CTporo olpeesIeHHbIX BPeCMCHHBIX 
OTPE3KOB. 

OcnoBy  PpaGOTEI COCTABJIAET HayyHad oGpaGorka apXHBHOTO Marepnana (oCOGeHHO 
BOCHHBIX JOKYMCHTOB) H MEMyapoB, YTO HO3BOJNACT OGPEKTHBHO H JAOKYMEHTHPOBAHO OIICHUTE H 
OMpeeIMTb NONOXEHHE BOCHHOË CAHHTAPHOË CHYKOBI PYMBIHCKOM APMHH B APaMATHUECKHE 
1914-1919 roxpr. 

Teoperuueckaa 3HAHHMOCTE paOOTBI 3aKIIrOUACTCA B HAYAHOM O6OCHOBAHHH PE3YIBTATOB 
A HOJIVACHHEIX B XOJE HCCJICHOBAHHA BPIBOJAX. 

Ilpakruueckaa 3HAUHMOCTE PaGOTEI. /[ncceprannoHHoe HCCIIEHOBAHNE  BKIIIOUACT 
3HA4AMBIË PaKTOINOTHUECKHIĂ AOKYMEHTHPOBAHHBIA MaTepuall, KOTOPHIA MOXET GBITE MCIIOJIb30BaH 
B pa3IH4HbIX [eax (BOCHUTATENIBHEIX, JAHJIAKTHUECKHX, OOYAAIOIMX, IO3HABATEJIPHBIX). 
CoxepxaHne HAMCCePTALHH MOXET CIIYXUTE HCTOUHHKOM JUIA Pa3paGOTKH HOBBIX HCCIIENOBAHHĂ, 
TOCBAINIEHHEIX HCTOPHH CAHATAPHOË CIIYXOBI, a TAKRKE CO3AaHUA Oa30BbIX KYPCOB H CIIELKYPCOB 
110 pa3BHTHA PYMBIHCKOËM BOCHHOM CAHHTAPHOË CHYKOBI. 


ANNOTATION 


Stoica Vasile — Leontin. Sanitary service for the Romanian Army from 1914 to 1919. 
Doctoral thesis in history, Chisinau, thesis completion year 2012. 

Thesis structure consists of an introduction, five chapters, conclusions and 
recommendations, annotations in Romanian, English, Russian, French, bibliography from 206 

Aim and objectives of the thesis: I)presentation of the general, political, institutional, 
socio-economic and specific (military, hygienic and sanitary) context of the period between 1914 to 
1919; 2) analysis of the issues encountered by the sanitary service of the army, during the various 
stages of its mission; 3) evaluation of the way the diagram of this service corresponded to the 
challenges brought by the troubles the war caused; 4) emphasis on the role played by various 
individuals in the evolution of the sanitary service; 5) quotation of digital , guiding data, as a 
review, which can be used in future scientific comparative investigations. 

Novelty and originality: the study represents a multidirectional analysis of the activity of 
the sanitary service the Romanian Army from 1914 to 1919, a subject which, until now, has been 
dealt with either briefly, in papers with a more general theme, or partially, in the form of 
contributions dedicated to some episodes and moments which were strictly direct consequences of 
that period. 

The paper is based on the scientific capitalization of a substantial archivistic material 
(especially military documents) but also memorialistic, allowing relevant and well-documented 
evaluations on this subject to be made, and consists in the elucidation of the sanitary service 
situation of the Romanian Army in the dramatic period from 1914 to 1919. 

The theoretical significance of the paper is represented by the scientific argument of the 
results and conclusions of this investigation. 

The applicative valorification of the thesis. The thesis includes a substantial and well- 
documented material which consists of facts and evidence, which can be used with various purposes 
(educational, didactic, instructive, cognitive). The content of the paper represents a source of 
information for the elaboration and in completion to some treatise dedicated to the history of the 
sanitary service. The study is useful for the elaboration, revisal and in completion to various 
synthesis paper, specialized courses regarding the evolution of the Romanian military medicine. 

installation de désinfection, épidémie, typhus, blessés, hospitalisés, intervention chirurgicale, 
évacuation, triage. 

Domaine d’étude: l'ouvrage se rapporte à l’historie des Roumains et suit l’activité du 
service sanitaire militaire de 1914 à 1919. 

Objectifs de la thèse: 1) présenter le cadre général politique, institutionnel, socio- 
économique et spécifique (militaire, hygiénique et sanitaire) des années 1914-1919; 2) analyser les 
difficultés que le service sanitaire de l’armée a dû surmonter pendant les étapes de sa mission; 3) 
évaluer la manière dont l’organigramme de ce service a été soumis aux provocations soulevées par 
les difficultés de la guerre; 4) mettre en évidence la rôle d’une série de personnalités pendant des 
moments, périodes et problèmes concrets du déroulement de la guerre; 5) citer quelques données 
numériques, d’orientation, à rôle de bilan, dont on pourrait se servir en vue du développement, à 
l'avenir, des études comparatives. 

Nouveauté et originalité : Cette étude est une recherche recouvrant plusieurs directions de 
l’activité du service sanitaire de l’armée roumaine durant les années 1914-1919, thème abordé 
jusqu’ à présent soit d’une façon tangentielle, à l’intérieur des ouvrage à sujets généraux, soit 
partiellement, dans des exposés visant des épisodes et des moments strictement provoqués de la 
période respective. Cet ouvrage s’appuie sur la valorisation scientifique d’un matériel archivistique 
substantiel (documents militaires surtout) et des mémoires, qui nous ont permis de faire des 
évaluations pertinentes et documentées, qui consistent à élucider la situation du service sanitaire de 
l’armée roumaine pendant l’époque dramatique 1914-1919. 

La signification théorique de l’ouvrage s’exprime par l'argumentation scientifique des 
résultats et des conclusions tirées durant la recherche. 

Valeur de l’application de la thèse. L’ouvrage renferme une riche matière solidement 
documentée, susceptible d’être mise en valeur à des fins diverses (éducatives, didactiques, 
cognitives, instructives). Le contenu de la thèse c’est une source d’informations pour élaborer et 
compléter d’autres ouvrages consacrés à l’histoire du service sanitaire. L’étude est aussi utile à 
l'élaboration et à la révision des ouvrages de synthèse, des cours de spécialité sur l’évolution de la 
médecine militaire roumaine. 

INTRODUCERE 


Actualitatea si importanta temei abordate. La nivelul cunostintelor istorice actuale, 
putem afirma cu toată certitudinea şi fără teama de a greşi, ca instituţia armatei a dat întotdeauna 
consistență diverselor state, de la oraşele-stat ale Orientului Antic, până la statele naționale moderne 
ŞI, de ce nu, la structurile supranationale şi suprastatale tot mai prezente pe arena mondială în 
actuala perioadă, pe care o putem numi „post- modernă”. De asemenea, este aproape de la sine 
înțeles, fără a face neapărat apel la surse narative şi documentare, că medicina a constituit o 
activitate intrinsecă oricărei forme de viață socială, gradul de civilizaţie al unei comunități fiind 
definit, în bună măsură, de situaţia sa din punct de vedere igienico-sanitar. În consecinţă, în cadrul 
de o mare complexitate al istoriei universale, putem identifica, pe orice treaptă cronologică ne-am 
focaliza atenţia, probleme şi elemente de istorie a medicinei militare susceptibile de a fi supuse unor 
analize globale şi comparative. 

Abordarea unor probleme ţinând de istoria medicinei militare româneşti se constituie într-un 
demers racordabil unor tendinţe marcante în cadrul evoluţiei istoriografice şi din domeniul mai vast 
al ştiinţelor socio- umaniste în general. În cazul sociologiei, de pildă, comunitățile „închise” (armata, 
şcoala, închisoarea, satele izolate etc.) au deținut, aproape întotdeauna, locuri privilegiate în 
analizele cercetătorilor, interesaţi de realitățile şi evoluţiile din cadrul lor. 

Aşadar, o temă precum aceea pe care ne-am propus să o abordăm în lucrarea de fata 
comportă o triplă dimensiune, ea putând fi conexată nu numai istoriei militare propriu-zise, ci şi 
istoriei sociale, prin referirile la starea generală a României din punct de vedere igienico-sanitar, ca 
şi istoriei fenomenului național, prin focalizarea asupra unei perioade cruciale pentru desăvârşirea 
unității național-statale a poporului român, în perioada primei conflagrații mondiale. Practic, în 
lucrare mi-am propus să înfățişez un tablou succint, dar complex şi pertinent, al aportului sanitarilor 
militari români la grandioasa operă de unificare națională, în contextul conjunctural concret al 
primei conflagrații mondiale şi pe fundalul realitatilor şi al evoluţiilor de ordin social-economic de 
pe ansamblul teritorial corespunzător „României Mari” interbelice. 

Instituţia Serviciului sanitar al armatei a fost o componentă a procesului de edificare a 
statului national roman modern, iar rolul său în cadrul acestui proces a ieşit pregnant în evidenţă în 
condiţiile Războiului de Independență (1877-1878), când structura militaro-sanitară a primit 
„botezul focului”, lăsând, şi ea, pe câmpul de luptă, un greu tribut de sânge. Numele medicului 
Carol Davilla rămâne de referință nu doar pentru începuturile instituționale moderne ale serviciilor 
sanitare militare române, dar şi pentru importanța modelului franco-belgian în devenirea statală a 


României. 

In anii primei conflagratii mondiale, contributia Serviciului sanitar militar al armatei la 
efortul national general in direcția intregirii teritoriale a țării a implicat o pluralitate de aspecte, 
începând cu depăşirea sau, mai nuantat spus, tentativele precipitate de depăşire a hadicapurilor de 
ordin tehnico-material şi terminând cu jertfele efective date fie pe câmpul de luptă, în confruntarea 
cu un inamic lipsit adesea de orice scrupul, fie în spatele frontului, în bătălia atipică de altfel, dar 
atât de dramatică şi de grea, cu epidemiile, în special cu tifosul exantematic, care s-a manifestat cu 
maximă virulență în primele luni ale anului 1917. 

În calitate de componentă a armatei naţionale, Serviciul sanitar militar românesc a cunoscut 
şi el repercusiunile lipsei de organizare, ale şocului intrării într-o conflagrație de proporții colosale, 
ale rivalitatilor între factorii de decizie politică ori chiar între ofițerii superiori ai armatei române, 
dar şi satisfacția unor succese militare, atâtea cât a putut obține mica Românie angrenată în marea 
conflagrație, ca şi efectele benefice ale unor decizii inspirate, precum reorganizările din primăvara 
anului 1917 şi cele mai putin cunoscute, din cursul lui 1918, ca şi de asistenţa străină franceză. 

La începutul Primului Război Mondial, statul român avea doar o suprafaţă de 138.000 km’, 
reducându-se la Muntenia, Oltenia, Dobrogea întreagă (după 1913) şi Moldova restrânsă (fără 
Bucovina şi Basarabia). Cu toate acestea, efortul Serviciului sanitar militar a avut o dimensiune 
national integrală, nu doar la nivel de finalitate, ci şi în desfăşurarea sa propriu-zisă, prin aportul 
direct al transilvănenilor şi al bucovinenilor dezertati din armata austro-ungară, al unor medici de 
origine aromână, proveniţi de la sudul Dunării, ca şi prin implicarea, indirectă, a basarabenilor 
incorporati în armata ţaristă, aliată României. În aceeaşi ordine de idei, trebuie menţionată 
perspectiva medicilor militari asupra situației generale şi specifice din provinciile unite cu Tara în 
anul astral 1918 (Basarabia, Bucovina, Transilvania şi zonele adiacente), implicit, a posibilităţilor 
de integrare deplină în ansamblul national-statal românesc. 

La rândul ei, analiza, fie ea şi succintă, a realitatilor de ordin igienico-sanitar din diversele 
provincii istorice ale statului national-unitar român, ne conduce la date ţinând atât de conjunctura 
politico- militară de moment (prezenţa unor trupe străine în zonă), cât şi de realitățile social- 
economice structurale din provinciile respective. 

În fine, dar nu în ultimul rând, un studiu doctoral de tipul celui demarat de noi, permite, 
credem, reliefarea unor aspecte din personalitatea complexă a unor celebrități pe plan politic, militar 
şi, desigur, sanitar, începând cu Regina Maria şi lonel Brătianu şi continuând cu viitori mareşali 
Averescu şi Prezan, pentru a nu-i uita nici pe medicii de talia sau importanţa unui loan Cantacuzino, 


Vasile Sion, Nicolae Vicol, Iacob Potârcă, etc. 

Scopul si obiectivele tezei. Evenimentele politico- militare ale Primului Război Mondial au 
marcat profund societatea românească prin distrugerile provocate, prin desăvârşirea unității 
naționale şi prin reformele sociale, agrară şi electorală. Serviciul sanitar al armatei române a fost şi 
el implicat, direct sau indirect, în aceste evoluţii. În consecință, ne-am fixat drept scop general să 
studiem activitatea Serviciului sanitar al armatei române în anii primei conflagrații mondiale, 
pornind de la următoarele obiective: 

- prezentarea cadrului general, politic, institutional, social-economic şi specific (militar, 
igienico-sanitar) din anii 1914-1919; 

- analiza problemelor cu care s-a confruntat Serviciul sanitar al armatei, pe parcursul 
diferitelor etape ale misiunii sale; 

- evaluarea modului cum a corespuns organigrama acestui serviciu provocărilor ridicate de 
greutățile războiului; 

- reconstituirea imaginii existente la nivelul Serviciului sanitar militar asupra perspectivelor 
de îndeplinire a idealului national al românilor; 

- evidențierea rolului jucat de către o serie de personalități în momente, perioade şi probleme 
concrete ale desfăşurării războiului; 

- citarea unor date numerice, orientative, cu rol de bilanţ, utilizabile în vederea desfăşurării 


unor viitoare investigaţii ştiinţifice comparative. 


Cadrul cronologic şi geografic. Studiul are drept perioadă de referință anii 1914-1919, 
când statul român s-a aflat inițial în stare de „expectativă armată” (1914-1916), apoi de aliat al 
Antantei împotriva Puterilor Centrale (1916-1918), iar finalmente, după un interludiu de câteva 
luni, consecutiv Păcii de la Bufiea-Bucureşti (24 aprilie/7 mai 1918), în situația de a-şi apăra, pe 
cont propriu, într-un context general favorabil, dar dramatic, drepturile naţionale, în toate cele patru 
puncte cardinale. 

La baza focalizării noastre pe perioada 1914-1919 au stat următoarele considerente: 

- perioada Primului Război Mondial a fost una de maximă intensitate a manifestării 
sentimentului national modern, a acuitatii problemelor sociale, a activităților militare; 

- imposibilitatea de a ne limita la anii 1914-1918, întrucât pentru România şi spaţiul său 
de vecinătate, anul 1919 nu a fost, de fape, nici de pace, nici de stabilitate, în niciun 
punct cardinal; 

- dorința de a completa, aprofunda şi sistematiza, cu ajutorul documentelor de arhivă, 


datele tangentiale, generale sau particulare din istorio grafie, referitoare la aceşti ani. 

La aceste spații geografice putem adăuga, însă, şi câteva metropole unde reprezentanții 
României şi ai armatei române au îndeplinit misiuni cu caracter diplomatic având ca obiectiv şi 
sporirea gradului şi a posibilităților de aprovizionare cu material sanitar a statului român (Berlin, 


Viena, Berna, Sankt-Petersburg etc. ). 


Noutatea ştiinţifică a rezultatelor obţinute. Studiul doctoral reprezintă o cercetare 
pluridirectionala a activităţii Serviciului sanitar al armatei române în anii 1914-1919, temă abordată 
până în prezent fie la modul tangential, în cadrul unor lucrări cu o tematică mai generală, fie partial, 
în substanţa unor contribuţii dedicate unor episoade şi momente strict determinate de perioada în 
cauză. Demersul include aspecte esenţiale privind organizarea, evoluţia şi activitatea Serviciului 
sanitar al armatei române în contextul realitatilor şi transformărilor sociale şi nationale care nu au 
ocolit nici România acelor timpuri. 

Mai concret, avem aici în vedere cadrul legislativ-organizatoric, eforturile de aprovizionare, 
activitatea efectivă pe front, dar şi în spatele acestuia, percepția la nivelul Serviciului sanitar asupra 
realitatilor înconjurătoare, de la probleme de strictă specialitate până la elemente de viata politică 
internațională etc. Noutatea ştiinţifică a lucrării noastre provine din asumarea unei perspective 
global-contextualizante, are la bază valorificarea ştiinţifică a unui substanțial material arhivistic 
(îndeosebi documente militare) şi memorialistic, permiţând efectuarea de evaluări pertinente şi 
documentate în cauză şi constă efectiv în elucidarea complexă (inevitabil, nu şi completă) a situației 


Serviciului sanitar al armatei române în anii dramatici 1914-1919. 


Importanţa teoretică şi valoarea aplicativă a tezei. În urma efectuării integrale a studiului 
doctoral, sub raportul documentării şi al redactării şi în perspectiva publicării, s-au conturat 
următoarele semnificaţii valorice ale acesteia: 

- studiul include un material factologic substantial şi documentat, susceptibil de a fi 

valorificat în scopuri multiple (educative, didactice, instructive, cognitive); 

- conţinutul lucrării constituie o sursă de informare pentru elaborarea şi completarea unor 

lucrări de specialitate, consacrate istoriei serviciului sanitar; 

- cercetarea inițiază noi perspective de abordare şi interpretare a unui subiect aparent 

epuizat al istoriografiei româneşti, anume participarea ţării la Primul Război Mondial; 

- in paginile tezei doctorale sunt surprinse evenimente şi activități mai putin cunoscute din 

viaţa unor mari personalități ale istoriei naţionale româneşti, demne de a fi utilizate în 


scop monografic. 

Prezenta lucrare şi alte studii premergătoare ori complementare acesteia sunt utile pentru 
elaborarea, revizuirea şi completarea unor lucrări de sinteză, a unor cursuri de strictă specialitate 
privind evoluția medicinei militare româneşti şi eficiența acestei ramuri a puterii militare în situații 
limită. De asemenea, anumite informaţii şi interpretări, inclusiv în textul de bază al tezei doctorale, 
pot servi ca punct de plecare pentru demararea unor investigaţii istorice comparative, la nivelul 
Europei anilor 1914-1919 sau a unor cercetări specifice privind natura şi evoluția raporturilor 
sanitare româno-ruse, româno-franceze şi chiar româno-germane, în perioada avută în vedere de 
noi. 

Sumarul compartimentelor tezei. Continutul tezei este structurat în baza scopurilor si 
obiectivelor lucrării. Introducerea reflectă actualitatea şi importanţa temei studiate, scopul şi 
obiectivele tezei, noutatea stintifica a rezultatelor obţinute, importanța teoretica şi valoarea 
aplicativă a lucrării. 

În Capitolul I — Istoriografia si sursele documentare, akătuit din două subcapitole, sunt 
prezentate sursele documentare de unde au fost culese informaţiile, făcându-se analiza acestora. Cel 
de-al doilea Capitol - Serviciul sanitar militar român în perioada neutralității conţine două 
subcapitole unde sunt prezentate aspecte juridico-legislative, organizatorice, ale efectivelor, ale 
pregătirii de specialitate, ale dotării etc. 

Capitolul trei intitulat Serviciul sanitar militar român în campania din 1916, format din 
patru subcapitole relevă activitatea serviciului sanitar la intrarea în război, dificultatile cu care s-a 
confruntat (insuficienta pregătire a personalului inferior, excesul de material sanitar în proximitatea 
liniei frontului, epidemia de holeră etc ), succesele şi insuccesele din campania anului 1916. 

Cel de-al patrulea Capitol — Organizarea si activitatea serviciului sanitar al armatei în 
Moldova dintre Prut şi Carpaţi ( 1917 — 1918 ), compus din patru subcapitole accentuează efortul 
depus de acesta in anul 1917 şi începutul lui 1918. 

Ultimul Capitol — Serviciul sanitar în timpul luptelor pentru apărarea unitatii nationale 
(1918 — 1919), alcătuit din trei subcapitole, subliniază activitatea serviciului după sfârşitul 
războiului în perioada desăvârşirii unirii, în Basarabia, Bucovina şi Transilvania. 

Concluziile şi recomandările incheie teza. La textul de baza se anexeaza bibliografie ( 206 


titluri ) — izvoare din arhivă, studii, memorii, monografii, articole. Anexe — 12. 

I. ISTORIOGRAFIA SI SURSELE DOCUMENTARE 


1.1. Istoriografia subiectului 


O istoriografie a Serviciului sanitar al armatei a început să se contureze ca domeniu distinct, 
practic, odată cu crearea instituţiilor specifice, realizare bazată, la rândul său, pe receptarea, 
adaptarea şi implementarea unor modele şi exemple din spaţiul vest-european. Încă din vremea 
domniei lui Alexandru loan Cuza a văzut lumina tiparului revista „România militară” în paginile 
căreia au fost inserate, sporadic, studii, articole şi documente referitoare la problemele general- 
teoretice, ori la aspecte particulare, practice, ale organizării, evoluţiei şi funcționării serviciilor 
sanitare militare, în diferite circumstanţe. Printre semnatarii acestor contribuţii îi putem aminti pe 
ofiţerii- medici Demosthen, A. Mignon, I. Saidac, I. N. Antoniu şi Alexandru Papiu, autori şi de 
broşuri de sine stătătoare, consacrate aceleiaşi problematici, tot mai acute, pe măsura apropierii şi a 
iminentei primei conflagrații mondiale, anticipată printr-o serie de confruntări militare locale sau 
zonale, printre care s-au numărat şi cele două războaie balcanice. 

După cum este bine cunoscut în istoriografia națională şi chiar internațională, România a 
luat parte la cel de-al doilea război balcanic (1913), trupele sale pătrunzând pe teritoriul bulgar, 
unde au înregistrat circa 1600 de decese, exclusiv din cauze ne- militare, holera fiind, fără doar si 
poate, cel mai redutabil inamic [182, p.292]. Caracterul facil al înaintării forțelor militare româneşti 
prin jumătatea nordică a teritoriului bulgar nu a putut oculta în totalitate feluritele disfunctionalitäti 
şi erori din domeniul igienico-sanitar. Printre cei acuzați pentru stările de lucruri negative s-a aflat şi 
generalul Constantin Papillian, aflat la conducerea Serviciului sanitar militar până în toamna anului 
1912, când a izbucnit primul război balcanic. A fost numită şi o comisie mixtă guvernamentală ad- 
hoc, pentru anchetarea evenimentelor, iar generalul Atanase Demosthen a elaborat şi un raport 
personal asupra aceleiaşi probleme. În replică la unele asertiuni din materialul semnat de către 
Demosthen, Constantin Papillian a expediat în aprilie 1914 o pledoarie pro-domo, în aproape 40 de 
pagini, pe adresa lui Ion I. C. Brătianu, ministru de Război şi şef al guvernului, începând din luna 
ianuarie, a aceluiaşi an [172]. Polemica între cei doi medici militari, cu gradul de general, anunţa 
viitoarele rivalități şi dispute din anii Primului Război Mondial, la care ne vom referi în cele ce 
urmează. 

Astfel, participarea efectivă a armatei române la prima conflagrație mondială a făcut 
obiectivul unei vaste opere memorialist-polemice datorată factorilor de decizie militară şi politica, 
dar şi altor personalități cu funcții de răspundere în anii respectivi. Un punct nodal al acestor luări 


de poziţie profund subiective, diferite ca amploare, coerență şi credibilitate, îl reprezintă tragicele 

esecuri din anul 1916 siconditiile, cauzele care au condus la transformarea entuziasmului national 
din august 1916 in deziluziile amare bine-cunoscute. Reprezentanţii autorităților liberale (Gheorghe 
I. Brătianu [18], I. Gheorghe Duca [121], Dumitru Iliescu [128]) tin să evidentieze calitățile lui Ion 
I. C. Brătianu, să reliefeze propriile realizări şi eforturi din anii 1914-1916, în timp ce evoluţia 
nefavorabilă a unor evenimente este pusă pe seama fie a unor factori generali (situația de ansamblu 
a României în comparaţie cu marile puteri politico-militare), fie strict conjunctural (neîndeplinirea 
de către Aliați a angajamentelor asumate de către Convenţia militară din 4/17 august 1916, în 17 
articole. În anii imediat consecutivi războiului, principalul adversar politic intern al Partidul 
Naţional Liberal, a fost formațiunea politică fondată de generalul (viitor mareşal) Alexandru 
Averescu, născut la Babele, în Basarabia de Sud, în chiar anul Unirii Principatelor (1859), când 
judeţele Cahul, Bolgrad şi Ismail aparţineau Moldovei. Formatiunea politică averescană (Partidul 
Poporului din 1920, inițial, în 1918, Liga Poporului) va face un punct principal programatic din 
cuvântul „Răspunderile”, preluând titlul unei broşuri semnate chiar de Alexandru Averescu, în 
cuprinsul căreia erau dezvăluite toate partipriurile lui lonel Brătianu pentru promovarea in functii- 
cheie a unor oameni fideli din punct de vedere politic, însă fără prea mari calități în specialitatea 
compartimentului de condus [13]. 

Mult mai cunoscută peste timp şi savuroasă ca stil rămâne opera memorialistică a lui 
Constantin Argetoianu (1871-1955), în paginile căreia eleganța exprimării coexistă cu 
expresivitatea şi caracterul direct al acesteia [9]. 

Controversat şi „alunecos” ca om politic, de o mare abilitate în domeniu, fără prea multe 
scrupule, fiul localităţii doljene Breasta rămâne, poate mai presus de orice, un memorialist 
captivant, adesea caustic, dar nu lipsit de talent şi eleganță stilistică, trădând o vastă cultură 
generală, dar şi de specialitate (era licenţiat în medicină), precum şi un spirit liber şi foarte mobil, 
neînchistat de dogme. Argetoianu scoate în evidență, inclusiv în domeniul Serviciului sanitar 
militar, multitudinea de deficienţe organizatorice, disfunctionalitatile de acțiune, rivalități inter- 
personale şi favoritisme care au grevat activitatea acestui serviciu. Omul politic Argetoianu nu 
pierde prilejul de a acuza de toate aceste fenomene negative, guvernarea lui Ionel Brătianu şi pe 
beneficiarii acesteia (în cazul serviciului sanitar, medicii Nicolae Vicol şi Vasile Sion). 

În contrast, autorul nu ezită să recunoască aportul moral şi material datorat unor personalități 
precum medicul loan Cantacuzino (pe care, de altfel, îl va numi în postul de ministru al sănătății în 
anii 1931-1932), şi mai presus de oricine, Regina Maria (1875-1938). Deşi în alte parti al vastei sale 
opere memorialistice nu ezită să se exprime destul de ironic şi transparent asupra vieţii personale a 
suveranei, în volumul dedicat anilor 1916-1918, fără a retracta alte asertiuni, autorul îi face unul 


dintre cele mai onorante portrete celei ce „a întruchipat aspirațiile celei mai înalte de conştiinţe 

româneşti, in cele mai grele timpuri”. De altfel, însăşi suverana, care s-a remarcat, inclusiv sau 
poate, în primul rând ca „mamă a răniților”, fără a se teme de gloantele duşmane sau de tifosul 
exantematic, a elaborat o carte de memorii, intitulată simplu, „Povestea vieţii mele”, în cuprinsul 
căreia putem găsi referiri pline de sensibilitate la provocările ridicate in fata Serviciului sanitar al 
armatei române de către dificultățile războiului [151]. 

O altă operă memorialistică, cu un caracter direct, este cea a lui Yvonne Blondel (fica lui 
Camil Blondel), fost sanitar voluntar pe lângă armata română în timpul Primului Război Mondial. 
Jurnalul Yvonnei Blondel reprezintă un document istoric de real interes, informaţiile, observaţiile şi 
aprecierile sale completând imaginea societăţii româneşti in prima fază a războiului [16]. 

O amplă sinteză consacrată participării ţării la „Marele Război”, aşa cum a fost el cunoscut 
în epocă, a lăsat Constantin Kirițescu [134-136]. Autorul prezintă aportul Serviciului sanitar al 
armatei îndeosebi prin raportarea la epidemia de tifos exantematic din primele luni ale anului 1917, 
evitând să abordeze problematica divergenţelor şi a acuzațiilor inter-româneşti (trăsătură comună 
întregii lucrări), evidențiind realizările, sacrificiile şi buna colaborare cu medicii francezi, în 
contrast cu cei ruşi. Dacă lucrarea lui Kirițescu se distinge prin amploare, bogăţie informativă şi 
patetismul tonului, sinteza monografică intitulată „Războiul pentru întregirea neamului”, pe care o 
datorăm lui Mircea Vulcănescu, publicată în cadrul „Enciclopediei României”, la finele anilor '30, 
„constituie după opinia lui Mircea Eliade — cea mai clara, mai bine documentată şi mai sistematic 
organizată monografie asupra acestui subiect” [198]. 

În conţinutul tuturor acestor lucrări cu caracter general, ştiinţific sau memorialistic cel mai 
abordat subiect, dintre cele care implică participarea directă şi masivă a sanitarilor militari, este cel 
al epidemiei de tifos exantematic din iarna şi primăvara anului 1917. Desigur, în evaluarea şi 
prezentarea tragicelor evenimente diferenţele de optică si de interese nu lipsesc. Kirițescu insistă 
asupra tăriei de caracter a românilor militari şi civili, a sacrificiilor din partea personalului medical 
românesc şi francez, în contrast cu indolenta ruşilor [134]. 

I. Gh. Duca [121] şi Constantin Argetoianu [9], oameni politici, printre descrieri mişcătoare 
ale tragismului situaţiei şi elogii aduse celor care s-au încumetat să o înfrunte, nu ezită să îşi presare 
amintirile cu acuze motivate nu doar factologic, ci şi politic. 

Mai succint, generalul Iliescu, se rezumă la a dedica aproape două pagini din cele 36 ale 
broşurii sale, eforturilor vizând organizarea şi dotarea Serviciului sanitar militar român, în decursul 
celor 24 de luni premergătoare intrării efective în război [128, p.34-35]. 

Dincolo de lucrările cu caracter general dedicate războiului pentru întregire mai mult sau 
mai puţin documentate ori obiective, există şi un important portofoliu bibliografic alcătuit din 


lucrările semnate de către participanţii direcți la evenimente, din ipostaza de responsabili ai 

departamentelor sanitare ale armatei nationale române. În aceste condiţii, creşte atât densitatea 
datelor şi a evenimentelor de ordin factologic, cât şi gradul de subiectivitate al autorilor consultați in 
raport cu subiectul de bază al lucrării noastre. În această (sub) categorie de surse, cităm lucrarea 
generalilor de divizie, medicii I. N. Antoniu şi N. Vicol, despărțiți însă de o puternică rivalitate 
interpersonală. 

Pe măsura trecerii timpului, dincolo de schimbările cvasi-permanente de conjuncturi politice 
interne româneşti, a ieşit însă, tot mai clar la iveală, valoarea lui Antoniu, inclusiv în raport cu 
Vicol. Cartea lui I.N. Antoniu [8] fost şef al Serviciului sanitar de pe lângă M.C.G, apoi director 
superior al Direcţiei 6 Sanitare din Ministerul de Război, a cunoscut, între anii 1920-1922, nu mai 
puţin de trei editări şi a beneficiat şi de premiul Academiei Române, în timp ce ambele lucrări 
semnate de către Nicolae Vicol au un pronunţat caracter autojustificativ şi defensiv. Opinia publică 
şi mai ales de specialitate începuse a discerne. Alcătuită din 230 de pagini şi 12 schiţe, lucrarea 
amintită are o structură mai complexă, pe baza problemelor teoretice generale abordate, dar şi a 
campaniilor întreprinse de trupele româneşti în framantatii ani 1913-1919 (p.40-81). Fragmentar, 
informaţii concrete referitoare la subiectul nostru pot fi regăsite şi în cuprinsul celorlalte capitole ale 
cărţii, destul de numeroase si pe care autorul a preferat să nu le mai numeroteze. În cuprinsul celor 
230 de pagini sunt prezentate aspecte referitoare la transportul răniților şi al bolnavilor, igienă, 
patologie, profilaxie, asanări, alimentaţie etc., până la chestiuni generale de organizare. În această 
ultimă privință, aşa cum se desprinde din ,consideratiile generale”, opinia ofițerului Antoniu era 
una cât se poate de clară: timpurile excepționale (de război), şi nu numai ele, reclamă o coordonare 
unică a activităților sanitare, pe baza unei doctrine unanim acceptate (p.9-12). Caracterul pro-domo 
al operei lui Antoniu, deşi mai putin evident ca în cazul lui Vicol, iese şi el la iveală, mai ales atunci 
când autorul îşi asumă integral meritul pentru performanța, remarcabilă, de altfel, inclusiv prin 
comparaţie cu exteriorul, de a nu se fi înregistrat, în cadrul armatei române, niciun caz de tetanos, 
pe parcursul celor aproape trei ani de ostilitati, care separă intrarea propriu-zisă în conflagrație de 
ocuparea Budapestei (1916-1919). 

O lucrare de neocolit pentru tema abordată de noi este şi cea consacrată de către Nicolae 
Vicol campaniei din anul 1916 [195]. Intenţia de autojustificare din partea autorului este negată 
vehement, dar neconvingător, în primele pagini. Valoare generală a lucrării este dată de abundența 
de date concrete, inclusiv elemente de detaliu, pe zile, armate, grupuri de armate, divizii, etc., ceea 
ce are însă printre rezultate şi o sensibilă fragmentare a discursului, care devine destul de dificil de 
urmărit şi de sistematizat. Ideile originale, ideile — forță (de pildă, nuantarea imaginii despre Armata 


I şi performanţele ei) trebuie căutate într-un hätis de date cronologice şi indicatori numerici. Mai 

putin evident, dar imposibil de ignorat este caracterul pro-domo al celei de-a doua lucrari de 
referintä datorate lui N. Vicol [196], care a vazut lumina tiparului in anul 1934. 

Episoadele bine delimitate cronologic, circumscrise participarii armatei romane, Serviciului 
sanitar, la prima mare conflagratie a secolului trecut sunt prezentate în lucrările semnate de Iacob 
Potârcă [171], şef al Serviciului sanitar la Armata II în timpul bătăliilor din vara fierbinte a anului 
1917, respectiv, lui Alexandru Papiu, care tratează subiectul contribuţiei serviciului sanitar la 
campania din 1918-1919, pe frontul de vest, în Transilvania şi Ungaria [167]. 

O lucrare eminamente general-teoretică, la polul opus fata de Papiu şi Potârcă a publicat 
Nicolae S. Marinescu, în anul 1933, care, în cuprinsul celor 104 pagini se concentrează asupra unor 
probleme generale, teoretice, expunerea fiind completată cu numeroase exemple din istoria 
universală [153]. 

O primă încercare de sistematizare a datelor referitoare la organizarea şi funcționarea 
serviciului sanitar al armatei în anii 1914-1919 aparţine, pentru anii interbelici, ofițerului medic 
Constantin Săndulescu, care a investigat, cu precădere, materiale arhivistice din fondul Marelui 
Cartier General, în cuprinsul cărora a încercat să efectueze şi anumite operaţii de delimitare şi 
evaluare [183]. 

Mai multe repere utile pentru cadrul general şi specific în care a acționat Serviciul sanitar 
militar al armatei, pentru desfăşurarea propriu-zisă a primei conflagrații mondiale, pe diferite 
fronturi, regăsim în monografia lui Mircea N. Popa, elaborată la finele anilor ’70. În aceiaşi ordine 
de idei, menționăm apariţia, spre finele anilor ’80, a două volume masive inspirate, în mare 
măsură, inclusiv din punct de vedre al conținutului, de opera lui Constantin Kirițescu, reeditată 
chiar în anul 1989, cu o prefaţă de Mircea N. Popa [170]. Între timp, în anul 1988, fusese publicat si 
volumul al cincilea din seria, impunătoare ca dimensiuni şi densitate de informaţii, „Istoria militară 
a poporului român”, volum a cărui naraţiune se incheie în anul 1919 [131]. 

Instaurarea libertăţii reale de exprimare a favorizat, după 1989, o veritabilă explozie de 
apariţii editoriale, foarte diferite ca tematică, perspectivă de abordare, dar şi ca valoare informativ 
documentară. Proiectul unui tratat academic de istorie națională, abandonat la jumătatea anilor ’60, 
nerelansat, în pofida unor încercări laborioase în 1980, s-a materializat, totuşi, în anii 2001-2003. 
Perioada premergătoare şi corespunzătoare Primului Război Mondial beneficiază de o tratare 
sintetică şi multilaterală, din partea unor specialişti de prestigiu, precum Anastasie Iordache, 
Gheorghe Platon, Gheorghe Zbuchea, Gheorghe Iacob, Vasile Cristian, Mihai Iacobescu, Ion 


Agrigoroaei, etc. O serie întreagă de subiecte tabu, sau semi tabu, precum campania din 1919 din 

Ungaria, circumstantele unirii Basarabiei cu Romania sau problema Dobrogei de Sud au putut fi 
acum abordate global şi documentat [126; 127; 130; 148; 168]. 

Momentul-cheie al reorganizării armatei române şi a structurilor şi serviciilor acesteia 
inclusiv serviciul sanitar a făcut obiectul unei cărți redactate de către colonelul doctor în istorie Ion 
Giurcă, bazată pe documente din arhivele militare şi naționale româneşti, şi pe o bibliografie în 
cadrul căreia, la loc de cinste, figurează lucrările memorialistice (inclusiv străine), apărute în anii 
interbelici. Relaţiile politico-diplomatice şi militare româno- franceze, în aceeaşi perioadă cardinala 
a istoriei universale (1914-1919) au fost tratate de către tânărul cercetător Hadrian C. Gorun 
(n.1979), printr-o teză doctorală susținută în anul 2008 şi publicată în anul următor [124]. 

În (sub) domeniul concret al istoriei medicinei militare româneşti, anii ’90 au adus două 
lucrări de maximă importanţă, impunătoare, ca informație şi dimensiuni, datorate lui Diaconescu 
Mircea şi Gheorghe Sanda. Primul autor îşi intitulează, cu modestie, opera „Oameni şi fapte din 
istoria medicinei militare româneşti”. Lucrarea lui Gheorghe Sanda, intitulată, mai categoric „Istoria 
medicinei militare româneşti”, constă într-un discurs istoriografic mai amplu şi mai concret 
articulat. Organizării, evoluţiei şi acțiunilor concrete al Serviciului sanitar al armatei în perioada 
1914-1919, îi sunt dedicate circa 50 de pagini (292-343), destul de dense în informaţie, dar mai 
putin dense în indicarea surselor bibliografice şi arhivistice. Ca şi Kirițescu, dar evitând patetismele 
stridente, autorul evită să prezinte sau să analizeze aspectele mai polemice sau controversate 
implicând, automat, stabilirea unor responsabilități şi vino vatii [182]. 

Informaţii succinte şi punctuale pe tema care ne interesează pot fi regăsite şi în 
„Enciclopedia Armatei Române” mai ales în privinţa epidemiei de tifos [145], iar perioada 1914- 
1916 a făcut obiectul unui studiu semnat de către cercetătorul Costin Scurtu [186]. Un merit 
deosebit al studiului constă în făptul că are, cronologic, ca punct de plecare, anul 1900, ceea ce ne-a 
permis să valorificăm informaţiile despre perioada 1914-1916 (referitoare mai ales la organizarea) 
în context evolutiv, şi nu rupte, izolate de situația anterioară. 

Preocupările noastre pe marginea trecutului Serviciului sanitar militar românesc, 
impulsionate şi de activitatea profesională în cadrul Arhivelor Militare Române, s-au materializat in 
15 studii şi articole, abordând explicit unele evenimente şi aspecte strict definite, circumscrise temei 
generale amintite. 


1.2. Surse documentare 
Subiectul abordat de noi în cadrul lucrării de fata constituie, în mare măsură, un subiect de 


istorie militară, deşi conexiunile cu alte ramuri istoriografice sunt nu doar dezirabile şi explicabile, 


ci şi obligatorii. In consecință, principalele surse documentare ale demersului nostru sunt 

reprezentate prin Arhivele Militare Romane, care adapostesc un consistent material consacrat anilor 
Primului Război Mondial. Dintre fondurile utilizate şi consultate, o perspectivă foarte largă oferă 
Marele Cartier General, fond corespunzător expres perioadelor de război (1913, 1916-1919, 1941- 
1945). Aici am putut identifica un număr de patruzeci dosare, conţinând informaţii esențiale despre 
mersul ostilităților în anii 1916-1919, dar şi despre situaţia generală din punct de vedere sanitar- 
epidemiologic la nivel naţional, ori al unor provincii istorice. Un alt fond arhivistic cu valoare 
informativă generală este Marele Stat Major — Secţia 3 Operații, precum şi Marele Stat Major — 
Secția Lucrări, unde numărul dosarelor necesare investigaţiei noastre a fost unul limitat. 

În cadrul Arhivelor Militare Române sunt depozitate şi fonduri arhivistice având o tematică 
mai specializată, cum ar fi, în cazul nostru, Ministerul de Război — Direcţia 6 Sanitară, de unde am 
investigat cel mai mare număr de dosare consacrate lucrării. Majoritatea fondurilor arhivistice 
păstrate la Piteşti corespund însă unor unităţi militare, de la armate, până la unităţi, de nivelul 
companiilor. Datorită complexităţii problemelor de care s-a lovit armata română în Dobrogea, în 
toamna anului 1916, am considerat necesară consultarea câtorva dosare din fondul dedicat expres 
Armatei de Dobrogea (18, 51,57,68), de unde am cules informaţii esențiale despre efectele 
acţiunilor ofensive inamice (numărul de răniţi a căror îngrijire pica, ipso-facto, în seama serviciilor 
sanitare ale armatei), despre focarele epidemice din zonă, favorizate de situaţia social-economică şi 
igienico-sanitară locală (mai ales în rândurile populaţiei turco- musulmane din Cadrilater), ca si 
despre conduita neglijenta, de o indolenta frizând irationalul, din partea ofițerilor ruşi subordonați 
lui Andrei Zaionciko vski. 

Întrucât istorio grafia română a acordat, din motive uşor de înţeles, în sine, ceva mai puţină 
importanță luptelor purtate în toamna anului 1916 pe linia Carpaţilor Răsăriteni, unde frontul a 
rămas în general stabil, iar problemele, inclusiv de ordin sanitar, au fost mai putin presante ca în alte 
sectoare de-a lungul frontului; am inclus în lista documentelor militare studiate şi dosarul 75 de la 
Comandamentul Etapelor Armatei de Nord, pentru a da o explicație documentată şi directă asupra 
cauzelor unui bilanţ, în esență, destul de încurajator, în contextul campaniei din anul 1916. Pentru 
luptele din vara anului 1917, în pofida eforturilor noastre, trebuie să admitem faptul că există un 
dezechilibru documentar între Armata I şi Armata a II-a. Astfel, fondul corespunzător Armatei I 
include trei dosare în cuprinsul cărora este surprinsă, pe zile, activitatea serviciilor sanitare din 
cadrul armatei comandate de generalul Averescu, in vara de foc a lui 1917 (129, 281, 381), în timp 
ce, la cealaltă armată, rezultată din reorganizarea consecutivă campaniei din 1916, nu am putut 
identifica dosare de o asemenea utilitate şi valoare informativă. Pentru Campania din Vest 
(noiembrie 1918 — august 1919) nu putem ocoli fondul Comandamentului Trupelor de Transilvania, 


din arhive căruia ne-am oprit asupra a două dosare, anume 43 şi 329. 

Pe lângă imaginile cu valoare generală, orientativa, conturate in urma consultării fondurilor 
arhivistice create de armate sau departamente ale ministerului de război, studiul nostru implică şi 
analiza unor situaţii concrete, la care se referă fondurile create de unități militare de mai mică 
anvergură decât armatele sau corpurile de armată, de la divizii (Divizia 1 Vânători, 9, 10 şi 12 
Infanterie) până la companii (Compania 5 Sanitară). 

Documentele militare de arhivă au avantajul de a prezenta „direct de la sursă” evoluţii 
concrete de pe „teren”, până la elemente de detaliu. Pe de altă parte însă, datele oferite au un 
caracter precipitat, limitat şi subiectiv, ceea ce obligă la micro-analize comparative şi pe termen mai 
lung. 

Printre subiectele urmărite cvasi-exclusiv pe baza documentelor militare de arhivă se 
numără cele legate de aprovizionarea cu medicamente (inclusiv chestiunea depozitelor din Rusia), 
soarta ostaticilor dobrogeni (bulgari şi turci) din punct de vedere sanitar şi situația din Basarabia. 
Cooperarea româno-ffancezä, sub aspect sanitar concret, este elocvent prezentată problema 
raportului între scopurile diverselor măsuri şi rezultatele efective, la nivel concret, de divizie etc., 
într-un dosar (7/1916) inclus în fondul Comitetul Consultativ al Crucii Roşii, în timp ce fondul 
Casa Regală — Documente oficiale include, printre altele, un dosar (1/1919), consacrat, într-o 
proporţie semnificativă, situaţiei sanitare existente în perioada Marii Uniri. 

La capătul investigației noastre istoriografice şi documentare, putem afirma, pe lângă 
concluziile enunțate pe parcursul lucrării, că un aspect susceptibil de a fi cercetat mai profund, din 
punct de vedere arhivistic, îl reprezintă relațiile sanitare între armata română şi armatele aliate, 
franceză şi rusă. Până la identificarea şi valorificarea documentelor franceze şi ruseşti pe această 
temă, considerăm că arhivele diplomatice româneşti, mai concret Arhivele Ministerului Afacerilor 
Externe, ne pot oferi posibilități de lărgire a viziunii din acest punct de vedere, oportunități pe care 


sperăm să le folosim într-un viitor nu foarte îndepărtat. 


1.3. Concluzii capitolul I 


Abordarea unui subiect precum organizarea, evoluția şi acțiunile Serviciului sanitar al 
armatei în anii 1914 — 1919 nu reprezintă, în sine, o noutate istoriograficä absolută. Tema 
respectivă, sub diverse aspecte ale sale, a făcut obiectul unor destul de numeroase abordări parțiale 
sau tangentiale, în cadrul unor contribuţii ştiinţifice cu o tematică mai generală. 

În pofida unor realizări istoriografice incontestabile, în materie, rămâne la fel de evidentă 


lipsa şi, prin urmare, necesitatea unei lucrări care să trateze activitatea Serviciului sanitar al armatei 

A 


în perioada 1914-1919, cu toată importanţa cuvenită proceselor generale de evoluție socială şi 
națională din cuprinsul spaţiului etnic românesc. 

Cea mai mare dificultate în calea valorificării şi a sistematizării datelor oferite de sursele 
memorialistice şi documentare trecute în revistă, rezidă, fără doar şi poate, în caracterul subiectiv, 
parțial, al informațiilor comunicate, caracter intrinsec, în cazul memoriilor şi al informaţiilor 
comunicate, în cazul memoriilor şi a jurnalelor şi preponderent extrinsec, în cazul documentelor de 
arhivă, întocmite şi ele de către diferite cadre militare, aflate sub presiunea evenimentelor militare, 
ori a altor imperative. 

În ceea ce ne priveşte, am încercat să realizăm o prezentare coerentă a activităților 
Serviciului sanitar al armatei în anii 1914-1919; a provocărilor cărora a trebuit să le faca fata 
această structură militaro-sanitară, precum şi a rezultatelor obţinute (stingerea epidemiei de tifos, 
prevenirea unei epidemii de holeră, limitarea efectelor înfrângerilor şi a pierderilor în oameni, de pe 
câmpul de luptă, etc.), într-un context militar, social şi național marcat de profunde transformări, 
unele cu efecte imediate. 

De asemenea, trebuie precizat că lucrarea de față poate reprezenta şi un punct de plecare 
pentru alte cercetări, fie cu caracter monografic particular, fie cu caracter comparativ mai larg, fapt 


ce impune recursul la surse şi contribuții străine. 

II. SERVICIUL SANITAR MILITAR ROMAN 
IN PERIOADA NEUTRALITATII ROMANIEI 


II.1. Cadrul gene ral 


Prima conflagrație mondială a avut ca resorturi principale tendințele de expansiune şi 
hegemonie ale Marilor Puteri. Permanente în istorie, aceste tendinţe s-au manifestat, după războiul 
franco-prusian (1870-1871) într-un cadru universal marcat sensibil de ascensiunea curentelor 
naționale şi naționaliste, de avântul revoluţiei industriale, care cuprinde în vâltoarea sa tot mai multe 
teritorii [170, p.9-117; 137, p.142-172]. 

Din punct de vedere al ponderii sale politice, economice, demografice şi in ultima instanță 
militare în Europa de sud-est, pondere afirmată şi sporită în anul 1913, România era considerată ca 
„un gigant între piticii balcanici”, un modelpentru alte state mici din zonă, dar departe de realizările 
şi nivelul general al statelor occidentale. În pofida unor acute probleme economico-sociale, asupra 
cărora vom reveni, problema cardinală a națiunii române era, în cel de-al doilea deceniu al secolului 
trecut, desăvârşirea unităţii naționale sub aspect politico-teritorial. Era o mişcare înscrisă în logica 
proceselor de construcţie şi afirmare națională, după cristalizarea programului revoluționar 
paşoptist, unificarea Moldovei cu Tara Românească în deceniul 1856-1866 şi dobândirea 
independenţei depline (1877-1878) [137, p.173-187]. 

Aspiratiile nationale româneşti se legau, în primul rând, de Transilvania, aflată in 
componența Imperiului Austro-Ungar, sub administrația Budapestei. Foarte grea era situația 
mişcării naționale româneşti în Basarabia, cum botezase stăpânirea țaristă teritoriul dintre Prut şi 
Nistru, ocupat în 1812. Autorităţile ruseşti nu tolerau decât afirmarea (şi aceea destul de limitată) 
unei identități nationale post- medievale, de „moldoveni”, chiar dacă, în sine, nu contestau explicit 
identitatea între limbile „moldovenească” şi română, acesta fiind un subiect evitat de autorități, dar 
abordat fără complexe de autori precum L.S.Berg [18, passim]. 

Pentru România, izbucnirea conflagrației generale (caracterul mondial va fi dobândit mai 
târziu) reprezenta, deci, ocazia de a-şi mări teritoriul şi populaţia (138.000 km”; 7,2 milioane 
locuitori) cu provincii locuite compact, din vechime, de conationali, ceea ce nu ar fi afectat grav 
coeziunea internă a statului. O întrebare a început aproape instantaneu să framante conştiinţa 
românească: peste Prut sau peste Carpaţi? şi, în subsidiar: cu Puterile Centrale sau cu Antanta? 

Pentru antantofili (lucru interesant de ştiut!) încercarea de redobândire a Basarabiei nu părea 
a avea sorti de izbândă, pe termen lung, dată fiind capacitatea de refacere a Rusiei. Germanofilii le 


replicau susținând, nu fără temei şi argumente istorice, că Rusia oricum rămâne un pericol pentru 

România şi că un asemenea pericol nu poate fi diminuat ajutând colosul rus să preia controlul 
asupra strâmtorilor [130, p.395-419]. 

La nivel general, în ansamblul opiniei publice româneşti, dominant era, de departe, curentul 
antanto fil care cuprindea Partidul National Liberal (de guvernământ, din ianuarie 1914), Partidul 
Conservator — Democrat (format în jurul lui Take Ionescu, în 1908), precum şi pe unii lideri 
conservatori, ca N. Filipescu (de altfel, acesta şi adepţii săi se vor retrage din Partidul Conservator 
cu prilejul Congresului din iunie 1915). Printre oamenii politici care manifestau o simpatie mai mult 
sau mai puţin intensă pentru Germania, merită amintit în primul rând Petre P. Carp, cel mai 
vehement germanofil, urmat de Titu Maiorescu, Alexandru Marghiloman, mai ponderati: 
Constantin Stere, basarabean de origine, împărtăşea şi el viziunea germanofilă, dintr-o rusofobie 
uşor explicabilă, după cum ardelenii refugiați în „Regat” (O. Goga, V. Lucaciu) erau partizani 
hotărâți ai Antantei, opţiune pe care un alt ardelean, I. Slavici, nu şi-o asuma [130, p.398]. 

Sentimente clar germanofile avea şi regele Carol I, însă suveranul, monarh constitutional, 
era hotărât să tina cont de orientările clasei politice. 

Mişcarea socialistă, grupată din anul 1910 în Partidul Social — Democrat Român, condus de 
Christian Rakovski, era împotriva angajării țării şi a efortului maselor muncitoare în „războiul 
imperialist”. Interveneau şi aici o serie de nuantäri în sensul că socialistii nu respingeau ideea 
întregirii nationale, pe de o parte, iar, pe de altă parte, pentru unii lideri socialişti (Rako vski etc.) 
Imperiul Rus era considerat mai reactionar decât alte imperii, deci, un aliat mai indezirabil [130, 
p.414]. 

Primul ministru, loan I. C. Brătianu (1864-1927), simpatiza fără doar şi poate cu Tripla 
Intelegere, în speţă cu Franţa şi Marea Britanie, pe care le vedea in postura de garante ale afirmării 
statelor naţionale mici şi mijlocii, în locul marilor imperii multinaționale. Înainte de a angaja efectiv 
tara în război de partea Antantei, lonel Brătianu dorea ca această acțiune să se facă în condiții 
optime din punct de vedere militar şi politic. Mai concret, şeful guvernului român dorea garanții cât 
mai solide în privința drepturilor şi a intereselor naţionale româneşti dar şi sprijin militar efectiv 
pentru ca mica armată română să nu fie o victimă sigură a maşini de război germane. Dorintele lui 
Brătianu erau perfect legitime, ținând seama de o serie de experiențe istorice trăite de români de-a 
lungul veacurilor. 

Un moment hotărâtor a fost Consiliul de Coroană de la Peleş din 21 iulie/ 3 august 1914, în 
care opțiunea pro-germană a suveranului nu a fost susținută decât de P. P Carp, iar toți ceilalți 
participanți, inclusiv conservatorii, s-au pronunţat, cu diferite nuanţe şi argumente, pentru ne- 
intervenţia în război. Finalmente, formula adoptată a fost aceea a „expectativei armate”, ceea ce nu 


excludea posibilitatea unei viitoare implicäri şi includea hotărârea de a apăra graniţele țării, aşa cum 

erau ele atunci, ca şi măsuri de îmbunătăţire a stării militare a statului [160, p.139-140]. În aceeaşi 
zi, Italia luase o decizie similară. 

Pentru ce fel de viitoare implicare se pregătea România? Evident că opțiunea lui Brătianu 
era pentru Antantă, dar dorința de a nu intra în război decât la momentul oportun şi după 
recunoaşterea în scris a drepturilor naţionale româneşti dincolo de Carpaţi a făcut ca timp de doi ani 
să aibă loc tratative destul de laborioase cu eventualii aliați. 

Finalmente, la 4/ 17 august 1916, după acceptarea integrală de către aliați a condiţiilor lui 
Brătianu, de ordin politic, teritorial şi militar (România să declare război numai Austro-Ungariei, iar 
efortul militar românesc să fie direcționat spre Carpaţi) au fost semnate cele două convenţii. 

Economia românească, în ansamblul său, deşi făcuse progrese remarcabile la începutul 
secolului XX, prezenta totuşi fizionomia unei tari înapoiate, ramurile industriei concentrând sub 
10% din populaţia activă a statului [163, p.11]. 

Situaţia se repercuta şi asupra dotării armatei, în sensul că armamentul deţinut era destul de 
vechi, iar posibilitățile proprii de ameliorare a acestei stări de lucruri erau foarte reduse. Astfel, 
industria românească de armament putea produce, în medie, cam un glonţ pe zi pentru fiecare puşcă 
şi două obuze pentru fiecare tun, cantităţi infime în condiţiile unui război purtat la nivelul anului 
1914. Lipseau aproape cu desăvârşire artileria grea, mitralierele şi avioanele [125, p.303]. În aceste 
condiții, guvernul liberal, in care Ionel Brătianu gestiona direct şi portofoliul armatei, a întreprins 
un ansamblu de măsuri menite să amelioreze situația prea putin satisfăcătoare în domeniu. Cele mai 
spectaculoase rezultate s-au obţinut la nivelul efectivelor. De la 10.600 de ofiţeri, 460.000 de soldați 
şi 150.000 de cai în 1913, armata română a ajuns să însumeze 19.843 ofiţeri, 813.758 soldați si 
281.210 cai în 1916 [125, p.304]. Aşadar, la nivelul superficial al cifrelor, aproape o dublare în doar 
trei ani. 

Impactul acestei evoluţii, ascendente în sine, era însă drastic diminuat de persistenta 
problemelor de dotare şi aprovizionare. Achiziţionarea de armament şi muniții presupunea existenţa 
unor fonduri substanțiale destinate acestui scop, iar disponibilitatea diverselor state beligerante de a 
furniza armament şi muniţie unui stat neutru, deci nesigur, nu putea fi foarte mare. În tentativa de a 
valorifica totuşi resursele şi disponibilitatile interne, în cursul anului 1915 a fost înfiinţată Comisia 
Tehnică Industrială, însărcinată cu supravegherea producției de echipament militar şi Direcţia 
Generală a Munitiilor, condusă de inginerul Anghel Saligny (1854-1925), menită să identifice şi să 
obţină materiile prime necesare pentru fabricarea obuzelor, cartuşelor şi a grenadelor. 

Competența şi patriotismul celor solicitati şi-au spus cuvântul, însă caracterul precipitat al 
întreprinderilor, lipsa unor preocupări durabile şi sistematice în domeniu au făcut ca rezultatele, 


încurajatoare în sine, să fie sub nivelul necesităţilor unei campanii moderne de anvergură [130, 

p.415]. Un rezultat asemănător au avut si eforturile de a folosi sursele interne de credit, în condiţiile 
în care însăşi economia românească, în ansamblul ei, resimțea din greu şocurile închiderii rutelor 
comerciale şi ale retragerilor masive de capital străin din bănci. 

Mai rămânea soluția creditelor acordate de virtualii aliaţi, în secret, pentru a avea alături o 
Românie suficient de puternică. Astfel, tara noastră a primit 10 milioane de lire de la Banca d'Italia 
în anul 1914, 5 milioane de lire sterline de la Banca Marii Britanii, în acelaşi an, urmate de încă un 
credit de 7 milioane de lire sterline, acordat de banca londoneză în anul 1915 [130, p.416]. La 
sfârşitul anului 1914, România a inițiat o serie de contracte privind armamentul, prin colonelul 
Vasile Rudeanu, directorul superior al armamentului din Ministerul de Război. Angajamentele 
româno-italiene perfectate la 16/ 29 decembrie 1914, 22 decembrie 1914/ 4 ianuarie 1915, 4/ 17 
februarie şi 10/ 23 februarie 1915 vor fi însă suspendate de către guvernul de la Roma, după intrarea 
statului italian în război [20, p.212]. 

Colonelul Rudeanu avea să rămână însă în străinătate pe întreg parcursul războiului, 
îndeplinind diferite funcţii de legătură între structurile militare româneşti şi instituţiile omoloage din 
Franţa şi Marea Britanie. De altfel, ofiţerul român a sosit la Paris în februarie 1915, în fruntea unei 
delegații militare româneşti, având ca misiune contractarea de armament şi muniţie din Franţa, 
Marea Britanie, Spania, S.U.A. şi Elveţia. Din acest organism se va desprinde o sub-comisie, 
condusă de căpitanul Arion, pentru Marea Britanie; temporar, în anii 1915-1916 au funcționat 
misiuni speciale în Elveţia (general Ghenea), S.U.A. (colonel A. Miclescu), Japonia (colonel Felix) 
şi Rusia (Constantin Diamandy) [20, p.213]. Pe lângă armament, muniţie şi echipament militar, 
misiunile româneşti amintite mai vizau şi procurarea de medicamente şi materiale sanitare. După 
ocuparea Serbiei şi a Muntenegrului de către forțele Quadruplei Alianțe (la finele anului 1915), cele 
două rute de aprovizionare a României, care treceau prin Nis, respectiv Antivari (Bar, Muntenegru) 
şi se opreau în zona Dunării, au fost practic interceptate de către viitorii inamici ai României. 
Rămânea soluția rusă, cu variantele sale, de la Arhanghelsk, respectiv Vladivostok, până la Prut. 
Între timp, începuseră să se facă simțite şi în interiorul țării efectele măsurilor militare luate de 
guvern. 

Bugetul destinat Ministerului de Război a cunoscut în anii neutralității o creştere sensibilă, 
de la 81.000.000 lei în 1914, la 97.800.000 lei în 1915 (+20%), pentru a atinge în anul 1916-1917 
nivelul de 114.700.000 lei, cu 40% mai mult fata de reperul initial Producția Pirotehnicii, 
Pulberăriei şi a Arsenalului Armatei a fost dublată [128, p.7]. 

Starea sanitară a ţării şi a armatei prezenta şi ea o serie de neajunsuri. Asemănătoare din 
multe puncte de vedere cu statele balcanice din sudul său, România se diferenţia de acestea printr-o 


stratificare şi polarizare socială sensibilă, mai ales în mediul rural, unde locuiau circa 85% din 

populaţia țării. Potrivit statisticilor vremii, mai bine de jumătate dintre ţărani nu aveau pământ 
deloc, sau aveau foarte putin, în timp ce marea proprietate funciară (peste 500 ha) se menținea 
totalizând peste 3.000.000 ha (37,68% din solul arabil) [168, p.86]. 

În consecință, anii 1888-1907 au cunoscut importante mişcări ţărăneşti. Pe acest fundal 
social, nivelul analfabetismului rămânea şi el ridicat (78,90% în anul 1899!), iar comportamentul 
demografic (natalitate, mortalitate etc.) se apropia de cel al actualei „lumii a treia” [126, p.62]. 
Starea generală socială se reflecta în domeniul sanitar, epidemiile şi bolile fiind favorizate de 
nivelul necorespunzător al condițiilor de locuit, hrană şi alimentaţie (alimentaţie uniformă, săracă) 
[125, p.164-168]. Si în mediile muncitoreşti urbane condiţiile de muncă şi viata erau grele [125, 
p.170], fapt supralicitat mai târziu de istoriografia comunistă. 

Aşadar, majoritatea recrutilor şi militarilor români proveneau din medii austere, cu o 
educaţie şi situație sanitară precară, fapt care iesise la iveală, pentru scurt timp, dar suficient de 
convingător, cu ocazia campaniei (expediției) din 1913. Care era, totuşi, situația de fapt în anii 
1914-1916? Un document reprezentativ pentru această problematică, în pofida unor probabile 
lacune şi chiar a unor posibile erori, îl constituie sinteza consacrată stării sanitare a armatei române 
pe perioada octombrie 1914 — septembrie 1915, al cărei conţinut îl vom analiza succint, în ceea ce 
urmează. 

Statistic, în decurs de un an de zile, fiecare militar avusese în medie nevoie de 4 zile de 
îngrijiri şi concediu medical, repartizate în câte două reprize a două zile fiecare; în total, s-au 
consemnat 954.666 zile de tratament, 457.000 internaţi, la un efectiv de 250.420 luptători, la nivelul 
infirmeriilor de corp de armată. Situația sanitară cea mai bună se înregistrase la Corpul 3 Armată, 
unde, la un efectiv de 46.515 luptători, s-au înregistrat 13.877 consultaţii şi 29.458 zile de cură, deci 
la jumătate fata de situația medie. La polul opus, se afla marina militară, unde, la un efectiv de 
22.156 de luptători, s-au înregistrat 5.973 consultaţii şi 14.211 zile de îngrijiri medicale (deci circa 
6,5 zile de fiecare om, de 3 ori peste medie) [50, f47]. Alţi bolnavi provenind din mediile militare 
se adresaseră pentru consultaţii la infirmeriile corpurilor de trupă (65.338), în spitalele militare 
(38.178), în spitalele civile (3.360) şi infirmeriile de ochi (2.221). 

În ceea ce priveşte evoluţia generală, comparativ cu anii anteriori, tonul general al sintezei 
era unul optimist, pe alocuri chiar triumfalist. Conform datelor citate, în anul 1915, indicatori 
precum morbiditatea, mortalitatea şi bolile infectio-contagioase erau mult mai scäzuti comparativ cu 
situaţia înregistrată în anii anteriori. De exemplu, morbiditatea se cifra la 440% fata de 1008% în 
anul 1900, 807% în anul 1911, iar mortalitatea scăzuse la nivelul de 1,6 la mia de efective fata de 


3,5 în 1911 [50, £49]. 

Dintre corpurile de trupă, cea mai mare morbiditate se înregistrase la Regimentul 77 
Infanterie Botoşani (3.236) şi la Depozitele Generale ale Marinei (2.259). Pe categorii de arme, cea 
mai mare morbiditate se înregistra la „trupele speciale” (1.492), urmate, din acest punct de vedere, 
la mare distanţă, de artileristi (706), cavaleristi (542) şi infanterişti (400). Dintre bolile infecto- 
contagioase remarcăm febra tifoidă, cu o frecvență de 1,8 la mia de bolnavi, din care 1/6 cazuri 
mortale TBC, cu o frecvenţă de 5,2; gripa cu 36,1; scabia cu 93 şi bolile venerice cu 22,2 mai 
răspândite în rândul marinarilor, din motive uşor de înțeles [50, f.50]. 

În cadrul Corpului 1 Armată, bolile cele mai frecvente şi grave erau: tuberculoza pulmonară 
cu 160 de cazuri, dintre care 155 reformaţi, iar restul decedați, pleurezia, cu 290 de cazuri, 
pneumonia (80 cazuri, dintre care unul mortal), sifilisul (42 cazuri). S-au înregistrat şi 21 de cazuri 
de febră tifoidă, dintre care 4 mortale. Dintre cei 1.774 de bolnavi (inclusiv 50 de ofiţeri), care au 
frecventat secțiunea chirurgicală, 1.001 au fost trimişi în concediu, 650 s-au înapoiat la serviciu, 
630 au fost reformaţi, iar 8 au decedat. Alți 16 bolnavi, dintr-un total de 2.051, au decedat in 
Spitalul Diviziei 1 Infanterie, iar un altul a murit din cauza dizenteriei, boală care mai afectase 
sănătatea a zece militari [50, f.52-53]. Tuberculoza pulmonară şi pleurezia erau foarte răspândite şi 
printre pacienții Spitalului „Regina Elisabeta” (folosit de către Corpul 2 Armată, în lipsa unui 
stabiliment propriu), fapt pus de autorii sintezei sus citate pe seama neglijentelor, a superficialitäti 
în actele de examinare/ recrutare [50, f.63]. 

Pentru Corpul 3 Armată, amintim 8 cazuri de febră tifoidă, dintre care 5 „foarte uşoare şi de 
scurtă durată”, iar 3 „grave şi terminate letal”, deşi fuseseră efectuate injectiile antitifice. La Corpul 
4 Armată (laşi), fuseseră semnalate şi 4 cazuri de tifos exantematic, precum şi 18 cazuri de febră 
tifoidă, fără a se înregistra însă decese. Pe de altă parte, din cele 17 cazuri de rujeolă, unul se 
dovedise mortal [50, f.58]. 

Analiza succintă a datelor privind starea de sănătate a militarilor romani în anii 1914-1915 
punea în evidență o diversitate de neajunsuri, între care cel mai grav era lipsa completă a 
sanatoriilor militare pentru tuberculosi şi convalescenti. După internarea propriu-zisă, reformati şi 
convalescentii erau trimişi acasă, ceea ce, pentru o proporţie foarte mare dintre ei, însemna un 
mediu ignorant, promiscuu şi insalubru, un spaţiu în care cei bolnavi adesea nu dispuneau de 
mijloacele realmente necesare supraviețuirii, pentru a nu mai pune în discuţie posibilitățile de 


veritabilă recuperare [50, f.66-67]. 

IL2. Crearea posibilităţilor de mobilizare a Serviciului Sanitar Militar Român 


Eforturile având ca finalitate crearea posibilităților privind intrarea în acțiune a Serviciului 
sanitar militar, în cadrul armatei române comportă două dimensiuni distincte desfăşurate în paralel 
şi interdependente ca scop: o dimensiune organizatorică- generală, respectiv o dimensiune specifică, 
vizând dotarea efectivelor nou-create sau reorganizate cu cele necesare. 

La 11 martie 1915, regele Ferdinand I (1914-1927), prin Înaltul Decret nr.708, a sancționat 
şi a promulgat legea referitoare la Serviciul sanitar al armatei, act inițiat de către Ion I. C. Brătianu, 
în calitate de Preşedinte al Consiliului de Miniştri şi ministru de Război şi adoptat la 11.02.1915 în 
Senat cu o unanimitate de 49 de voturi, iar noua zile mai târziu şi de Adunarea Deputaţilor, cu o 
cvasi- unanimitate de 67 de voturi contra 3 [149, p.39-102]. Noul aşezământ legislativ consacrat 
special Serviciului sanitar al armatei includea 9 articole. Primele 4 articole stabileau principiile 
generale de mobilizare şi încadrare pentru componenții acestei structuri din cadrul forțelor armate 
româneşti. 

Articolele 5-7 din legea sanctionatä de suveran la 11 martie 1915 se refereau la drepturile 
băneşti ale personalului (salarii şi pensii), prime de echipare etc. 

Textul articolului 5 prevedea retributii (foarte) diferențiate din punct de vedere al 
cuantumului, care varia între 40 de lei pentru un sanitar clasa a II-a şi 650 de lei pentru un medic şef 
(deci, un ecart de 16-1) [149, p.101]. 

Regulamentul legii în cauză a fost adoptat prin Înaltul Decret nr.1475 din 26 mai 1915 şi 
includea un total de 20 articole, urmate de anexe (model de registru şi ordin de înscriere). Conform 
primului articol din regulamentul promulgat la finele lui mai 1915, se instituia un termen de opt zile 
(30, pentru cei aflați în străinătate) în care medicii şi celelalte categorii de personal menționate în 
textul legii din 11 martie 1915, în cazul în care nu împliniseră 65 de ani şi nu se aflau înscrişi în 
controalele armatei, erau obligați a înainta Ministerului de Război, Direcţia a 6-a Sanitară, o 
declarație cuprinzând date esențiale despre situația personală şi profesională, inclusiv gradul avut în 
armată, data şi motivele ştergerii din controalele armatei [153, p.330]. 

Încercările de reglementare a unor probleme, din păcate cronice sau cronicizate, ale armatei 
naționale, nu au fost şi, într-o bună măsură, nici nu putea fi totalmente o reuşită strălucită. În cazul 
concret al reglementării situației personalului sanitar din armată, prin lichidarea tuturor 
„excepțiilor” şi adoptarea unor principii ferme şi unitare, s-a aruncat, după cum explica generalul 
Nicolae Vicol, un sâmbure de ceartă, un măr al discordiei între diverse categorii de medici similari, 
recte între rezervişti şi cei activi. Din dorinţa de a evita situaţiile din anul 1913, când, de pildă, un 


om de prestigiul şi valoarea dr. Nicolae Lupu (1876-1946) a îmbrăcat uniforma de simplu soldat, 

legiuitorul a prevazut echivalentele graduale pe care le-am precizat la inceputul sub-capitolului. La 
rândul său, această reglementare generală, dogmatică avea să îşi vădească „efectele secundare” în 
timpul campaniei din 1916, când s-au văzut asistenţi de facultate deveniți şefi ai profesorilor lor, din 
care unii, înscrişi regulat în controalele Serviciului sanitar militar, nu aveau încă efectuaţi cei zece 
ani de profesorat pentru a fi de-a dreptul colonei ci erau locotenenti ori căpitani [196, p.66-67]. 

Pe lângă adoptarea legii din 11 martie 1915 şi a regulamentelor aferente acesteia, în mai 
acelaşi an, primăvara anului 1915 a consemnat şi un alt eveniment important pe linia organizării 
Serviciului sanitar al armatei române, anume înființarea Comitetului Central Sanitar. Rolul acestuia 
era de a studia, organiza şi, in ultimă instanță, de a pregăti teritoriul ţării, din punct de vedere 
sanitar, în eventualitatea, tot mai probabilă, a angajării în război. Pentru ducerea la bun sfârşit a 
sarcinilor încredințate, noul organism a colaborat cu Direcţia 6 Sanitară din cadrul Ministerului de 
Război, cu Serviciul de Stat Major al direcției respective, precum şi cu cele 43 de comitete 
regionale de acţiune [182, p.292]. 

Conform unei dări de seamă aflate în curs de elaborare în iunie 1916 şi fina lizată ulterior, 
citată de către Costin Scurtu, activitatea Comitetului Central Sanitar a avut printre rezultate: 
alcătuirea unui „Regulament pentru organizarea zonei interne în vederea ajutorului dat bolnavilor şi 
răniților în timp de mobilizare şi de război” — la 3 iunie 1915; iniţierea organizării spitaliceşti la 
nivelul fiecărui judeţ, cu implicarea autorităților corespunzătoare (a prefectilor), până în anul 1916 
ajungându-se la un număr total de 20.000 de paturi; împărțirea ţării în trei inspectorate sanitare 
generale; stabilirea ordinei de bătaie a personalului medical, la 30 iulie 1915; întocmirea de tabele 
detaliate cu mijloacele de transport (căruțe de aprovizionare, trăsuri diverse pentru transportul 
răniților, animale de tracțiune, harnaşamente, automobile), la 25 august 1915; organizarea 
cantinelor şi a infirmeriilor de gară, sub auspiciile Crucii Roşii, la 13 decembrie 1915 [186, p.142]. 

Până la 10 august 1916, numărul paturilor disponibile în caz de campanie a depăşit 70.000, 
fiind împărțite în 4 categorii: 

I. cele care erau gata sau urmau să fie gata în prima zi de mobilizare şi să funcționeze în 

ziua a 9-a (27.104, circa 39% din total); 

IL cele care, având capacitatea necesară, se puteau improviza prin mijloace locale, fiind 

gata de funcționare după 20 de zile de la mobilizare (17.469 sau circa 25% din total); 

III. se amenajau prin mijloace improvizate, la nevoie putând primi răniți mai uşor (12.867 

sau cam 18% din total); 

IV. cele care constituiau centrele de convalescenti — (13.187, putin peste 18% din total); 

Spitalele se clasau, după profilul activităţii din fiecare regiune în: chirurgicale (chirurgie 


mare şi chirurgie mică), boli interne, boli mintale şi nervoase, boli contagioase şi, respectiv, pentru 

contagiosi. Această clasificare servea ca normă şi se aplica doar în centrele mari; în centrele de 
importanță redusă, o singură unitate spitalicească putea include mai multe categorii [182, p.300- 
304]. 

Organizarea spitalelor, a zonei interioare în ansamblul său, s-a făcut în funcție de corpurile 
de armată, unităţile spitaliceşti, fiind amenajate în şcoli, în unele hoteluri şi în orice alte clădiri 
considerate, cel puţin grosso-modo, corespunzătoare scopului. S-a ajuns astfel la un total de aproape 
500 de stabilimente. În aria fiecărui corp de armată se afla câte un centru de convalescenti, 
împreună cu 1-2 spitale pentru prizonieri [182, p.304-305]. În fiecare localitate existau 1-2 spitale 
pentru boli contagioase. 

Conform precizărilor generalului Iliescu, numărul total de paturi ar fi fost, pentru zona 
interioară, de 75.886, iar ofițerul în cauză nu uită să amintească de cele 34 de farmacii de 
garnizoană, de depozitele centrale şi regionale de material sanitar (2 plus 43, ultimele pe lângă 
fiecare Comitet Regional), de infirmeriile şi cantinele de gară (30 plus 42) şi nici de cele 43 de 
ateliere de reparat rufăria [128, p.31-32]. 

În ceea ce priveşte organizarea serviciului sanitar militar de armate, includea zona 
operaţiilor şi zona etapelor. În cuprinsul serviciului sanitar operaţional intrau pachetul de 
pansamente individual, serviciile sanitare ale micilor unități (alcătuit din brancardieri), ale 
corpurilor de trupă (compuse din câte un medic şi câte o trăsură de ambulanță de batalion şi divizie) 
si serviciile sanitare ale marilor unități, diferențiate ca structură, în funcție de mărimea unității; 
astfel, la brigada mixtă exista o secție ambulanţă alcătuită din câte 5 ambulante şi 2 furgoane 
ambulante, unei divizii de două brigăzi îi revenea o ambulanţă divizionară pe două secții, 10 
ambulante, 4 furgoane ambulante şi o coloană de 212 brancardieri cu 10 trăsuri pentru răniţi, iar 
pentru un corp de armată reveneau câte un spital mobil pentru 4 secții, 20 de ambulante şi 8 
furgoane ambulante [128, p.32]. 

În zona etapelor se aflau doar mari unităţi şi Marele Cartier General. Structura Serviciului 
sanitar pentru această zonă era una de tip mai compact. Astfel, la diviziile pe 2 brigăzi existau 1 
semi-spital de evacuare şi o secție de automobile, formată, la rândul ei, dintr-un automobil, 15 
automobile port-brancarde şi 5 autocamionete. La corpurile de armată inregistram cea mai 
complexă componentă a Serviciului sanitar aferent: 1 spital de etapă, 1 spital de evacuare cu un 
convoi de automobile (5 automobile, 50 automobile port-brancarde şi 10 autocamionete), 1 spital 
pentru contagioşi, 2 infirmerii de gară, 1 depozit de corp de armată cu 1 automobil şi 2 trăsuri 
sanitare permanente. Întrucât centrul de greutate era plasat la corpurile de armată, pentru fiecare 


armată mai revenea doar 1 spital de convalescentä. In ceea ce priveşte Marele Cartier General, 


33 


acestei structuri de comandă îi erau ataşate Comandamentul General al etapelor de Serviciul 
Sanitar, 10 trenuri sanitare permanente şi 12 trenuri sanitare semi-permanente [128, p.33]. 

La nivelul batalioanelor şi al regimentelor acţiunile organizatorice debutaseră în anul 1914, 
când s-a şi înființat serviciul sanitar pe batalioane, constând în câte o trăsură proprie de ambulanţă, 
cu medicul şi materialul său. Astfel, regimentele alcătuite din 3 batalioane aveau 4 medici, celor trei 
medici de batalion alăturându-li-se medicul-şef al regimentului. Brancardierii regimentari erau 
împărțiți pe companii, cu câte un gradat [180,p.670]. 

Printre realizările din cursul anilor 1914-1915 amintim: înființarea de servicii sanitare în 
zona capetelor de pod de la Silistra şi Turtucaia şi completările de la Cernavodă; înfiinţarea a încă 
10 trenuri sanitare semi-permanente; organizarea şi pregătirea celor 5 spitale ale Crucii Roşii, 
numite de companie, de tipul celor de evacuare; crearea unei noi companii sanitare la Spitalul 
militar „Regina Elisabeta”; constituirea a 20 de trenuri-bai; organizarea a 9 şlepuri portative [182, 
p.302-303]. 

La data de 7 aprilie 1916 au fost înfiinţate alte organisme, dintre care, din punct de vedere 
sanitar, o importanţă deosebită prezintă direcțiile depozitelor centrale de material sanitar, depinzând 
de Direcţia a 6-a Sanitară, Sanatoriul pentru ofiţeri „Elena Eraclide” şi Spitalul Militar — Silistra 
afectat Diviziei a 9-a Infanterie [182, p.304], cantonată în Cadrilater. Ca urmare a acestor 
modificări, tabelul formațiunilor sanitare mobilizate, în august 1916 arăta cel puţin cantitativ, 
sensibil deosebit în comparaţie cu situația din urmă cu trei ani [179, p.47-49]. 

Reorganizările Serviciului sanitar militar din anii 1914-1916, constând, practic, în 
completarea şi diversificarea structurilor pre-existente a avut drept consecință, aproape ipso facto, 
sporirea dotărilor necesare pentru funcționarea Serviciului sanitar militar, în noua sa alcătuire. 
Înainte de a se trece efectiv la sporirea volumului de materiale sanitare, se impunea ameliorarea 
condiţiilor de păstrare a celor existente. În acest sens, la 31 iulie 1915, a fost emis Ordinul circular 
nr.29/9471, referitor la instrucțiunile pentru păstrarea materialelor sanitare. În primul capitol era 
instituită obligaţia revizuirii anuale a materialelor sanitare, împreună cu principiul grupării acestora 
în funcţie de forme, volume şi greutăţi, răspunderea pentru eventualele lipsuri sau deteriorări 
nejustificabile revenind depozitelor [150, p.619-620]. În cadrul capitolelor II-IV erau foarte 
minuțios stabilite condițiile pe care trebuiau să le întrunească localurile pentru păstrarea 
materialelor sanitare, normele de îngrijire şi păstrare a obiectelor necesare la transportul bolnavilor 
şi materialelor sanitare, normele de păstrare a diverselor truse, instrumente şi aparate, precum şi 
respectiv, regulile de împachetare [150, p.621-632]. 

O primă posibilitate de sporire a bazei materiale în domeniu, de altfel şi cea mai facilă, în 


vremuri de război, era aceea a rechizitiilor. Incă din anul 1914 fuseseră adoptate reglementări 

privitoare la rechizitii, in general, iar efectele acestor mäsuri asupra nivelului de trai al taranimii $i 
al altor categorii sociale fusesera resimtite (de exemplu: rechizitionarea de grane, alimente, carute, 
träsuri etc.). In ceea ce priveste materialele sanitare propriu-zise, lucrurile erau mai complicate, mai 
dificil de rezolvat din cauza situației precare a României din acest punct de vedere, a slabei 
dezvoltări pe care o cunoscuse, până atunci, industria chimică, esențială în procesul obținerii de 
medicamente [125, p.189-210]. 

Un exemplu de acțiune de rechizitionare s-a consumat la începutul anului 1916, în județul 
Constanţa. Obiectul acestei acțiuni l-a făcut o cantitate de 11.685 kilograme de carbonat de sodă 
calcinată, conținută în 50 de butoaie de lemn, la preţul de 60 de bani kilogramul, pret estimat ad- 
hoc, întrucât în lista de tarife primită de la Ministerul de Război nu era prevăzut carbonatul de sodă 
calcinata, ca element orientativ servind prețul sodei caustice finite [45, £877-884]. Comisia de 
rechizitie era formată din primar, un consilier judeţean, un supleant, un administrator financiar, un 
delegat al ministerului (în cazul de fata, locotenent-colonelul Grigorescu), iar funcția de preşedinte 
revenea prefectului de judeţ. Pe lângă rechizitii, exista şi posibilitatea acceptării de către factorii de 
decizie din domeniul militar a unor oferte din partea unor firme cu sediul în tara. 

Astfel, la 17 septembrie 1915, farmaciştii Nicolae Sterescu şi Cihănescu se ofereau să 
furnizeze armatei române un număr de 500.000 cutii, a câte 3 tuburi fiecare, conținând produsul 
numit „alifia infanteristului”, considerat de ofertanti „un excelent remediu în combaterea rosăturilor 
şi degerăturilor picioarelor”, respectiv un agent preventiv contra iritațiilor. Cei doi ofertanti nu uitau 
să precizeze faptul că preţul cerut de ei era cu doi bani mai scăzut pentru o doză de 50 de grame, la 
un pret total de 0,22 lei, incluzând şi ambalajele [45, f63-64]. Tranzactia era pe punctul de a fi 
încheiată, însă evoluţia evenimentelor pe plan internațional, din toamna anului 1915, a schimbat 
lucrurile; firma ofertantă nu a mai putut procura ingredientele necesare pentru a obține produsele 
finite oferite armatei [45, f.418]. 

O situaţie diferită s-a înregistrat în cazul firmei patronate de către Emil Ochs şi Emil Pauker 
(tatăl lui Marcel Pauker şi, deci, viitor socru al Anei Pauker). Cei doi s-au angajat, printr-un contract 
încheiat la data de 4 ianuarie 1916, să furnizeze o cantitate de 500.000 de bucăţi de fiole de sticlă 
Thuringia, necesare pentru prepararea unor soluţii împotriva gazelor asfixiante. Preţul convenit între 
cele două părți a fost de 40.000 sau 80.000 de lei mia de bucăţi. Marfa trebuia predată în maxim 
două săptămâni, întrucât termenul de 90 de zile menționat în contract curgea de la 20 octombrie 
1915, dată când fusese înregistrată comanda numărul 14.108. În fine, cei doi coproprietari ofertanti 
depuseseră ca garantie suma de 2.000 de lei [45, p.418]. 

De regulă, în cazul neonorării obligațiilor asumate suma respectivă intra în contul 


Ministerului de Război, reprezentând sui generis, o despăgubire potențială pentru pierderea unui 

interval de timp pretios pentru eforturile precipitate de inzestrare a armatei. Alteori, tranzactia nu se 
putea perfecta deloc, dată fiind calitatea proastă a medicamentelor (produselor sanitare) depuse. 
Astfel, la data de 10 noiembrie 1915, un raport întocmit la Direcţia Sanitară consemna respingerea 
unui lot de medicamente însumând o valoare de 4474 lei şi 50 de bani de la firmele Max şi Wilhelm 
Stenchart, 2400 lei, Drogheria Fraţii Cionga şi, respectiv Ochs şi Pauker (300 de lei). S-a pus 
problema înlocuirii cantității de medicamente necorespunzătoare cu medicamente corespunzătoare 
standardelor impuse de minister, însă, motivând conjunctura internațională, firmele menționate nu 
au mai perseverat în încercarea de a stabili o relație contractuală cu ministerul şi, în consecință, 
contractele au fost anulate [43, p.265]. 

Rezumând rezultatele eforturilor de sporire a potenţialului serviciului sanitar militar român 
prin contribuţii interne, autorul Gheorghe Sanda scrie: „Până în anul 1914, lipsurile au fost numai 
parțial completate, războiul mondial izbucnind tocmai când planul de completare începuse să se 
execute. Industria ţării noastre ar fi putut asigura doar o mică parte din materialul necesar. Din tara 
s-au asigurat targile, corturile, paturile, vata şi filolojele” [182, p.293]. Nu putem încheia referirile 
la contribuţiile interne circumscrise operei de perfecţionare a Serviciului sanitar militar fără a 
menționa câteva persoane (personalităţi) particulare, care au efectuat acte de donație. 

Printre autorii de acte de donaţie s-a numărat şi generalul Dumitru Iliescu. Ofiţerul superior 
menționat donase încă din anul 1911 o casă din oraşul Roman, care până la data de 8 februarie 1916 
nu primise vreo (altă) destinaţie legată de activitatea sanitară. Întrucât se reuşise, totuşi, 
„instalaţiunea esenţială”, în februarie 1916 a fost emis şi ordinul de începere a activităţilor specifice 
[325 £35). 

Mai rapid a fost trecuta in circuitul sanitar militar grupul de 6 case aflate pe Calea Plevnei, 
donate de către doamna Elena Eraclie-Starcea, la 21 septembrie 1915. Potrivit donatoarei, valoarea 
totală a imobilelor era de circa 300.000 lei, sumă foarte mare la vremea aceea (am arătat anterior 
care era ,,grila de salarizare” in domeniul sanitar), la care se adauga inca 200.000 de lei, incasabili 
de către minister numai după moartea doamnei Eraclie-Starcea, şi numai în scopul de a constitui un 
fond inalienabil. De altfel, exigenţele donatoarei erau mai mult decât pertinente (construirea cât mai 
rapidă a unui sanatoriu pentru ofițeri, care să îi poarte numele, în interiorul căruia să îi fie păstrat 
portretul, limitarea drepturilor personalului administrativ de a folosi în interes individual sălile etc.), 
ceea ce a determinat acceptarea rapidă a acestora [48, f.28-29], astfel încât ceremonia de inaugurare 
s-a consumat la data de 15 decembrie 1915, în prezenţa lui lonel Brătianu [48, f.37]. 

Documentele militare consemnează şi alte acte de donaţie, inclusiv din partea unor medici 
militari, care nu au ezitat să îşi sacrifice o parte din venituri pentru ca stabilimentele sanitare în care 


îşi desfăşurau activitatea să fie mai bine şi mai repede utilate cu cele necesare [45, f.38]. Alteori, 

unii cetăţeni, precum inginerul Pruncu din Constanta, s-au angajat efectiv în activitățile de 
construire a unor anexe imobiliare, în cazul concret menţionat fiind vorba despre un pavilion de 
scânduri cu banc, pentru adăpostirea bolnavilor convalescenti [45, f:20]. 

Incapacitatea industriei şi a altor mijloace autohtone de a rezolva problemele aprovizionării 
cu mijloace sanitare, la nivelul aşteptărilor a condus la luarea în calcul, într-o proporție tot mai 
mare, a soluţiei unor importuri din străinătate. De altfel, aşa cum am arătat în paginile trecute, chiar 
şi producția românească în domeniu, atâta cât exista ea în anii 1914-1916, depindea într-o măsură 
sensibilă, de livrarea unor substanţe şi materiale din statele vest-europene mai dezvoltate. În mod 
surprinzător poate, având în vedere viitoarea orientare politico-militară a României, preocupările 
româneşti în această privință nu au ocolit deloc Germania şi Austro-Ungaria, unde însă, şi aici 
faptul este pe deplin explicabil, s-au lovit de reticenta partenerilor, care, în general, nu acceptau 
decât furnizarea unui număr limitat de produse, în schimbul plății imediate ori, cât mai rapid posibil 
[125, p.304]. O altă opţiune, era a obţinerii de materiale din partea Puterilor Antante. În fine, o a 
treia opţiune, legată obiectiv de prima, era aceea a statelor neutre cu vechi şi recunoscute tradiţii în 
domeniu, precum Elveţia sau Olanda, însă căile de comunicaţii cu aceste tari treceau prin teritoriul 
Puterilor Centrale, ceea ce făcea ca această soluţie să depindă într-o anumită măsură de menajarea 
susceptibilitatilor celor două mari puteri [44, f.14-18]. 

În data de 15 octombrie 1914, Ministerul de război a încheiat un contract prin Casa Leopold 
Grur, împreună cu Julius Brück Gôrtneugosse, prin care ministerul a achiziționat materiale sanitare 
în valoare de 120.000 lei [110, f.7]. 

Prin ordinul nr.1147 din 25 octombrie 1914, dr. Vasile Sion a fost trimis de către Ministerul 
de Război la Berlin, cu misiunea de a ridica materialul de pansamente, medicamente şi instrumente 
al căror export fusese autorizat de statul german; materialul urma a fi, încărcat în vagoane şi 
expediat în tara [188, p.301]. 

La randul lor, materialele autorizate pentru export, in numär de 117 (existau si alte 
materiale, pentru care nu se aprobase exportul), se împărțeau în materiale total libere (89) şi partial 
libere la export (28). În zilele următoare reprezentantul român avea să ia contact cu toate reticentele 
şi tergiversärile din partea germanilor, atitudine situată la antipodul traditionalei ,punctualitati” 
teutonice, dar perfect explicabilă în contextul geopolitic de atunci. Astfel, după 12 zile de la 
demersurile făcute de Sion, nu se rezolvase încă nimic concret, iar după încă 4 zile, partea germană 
procedase la „ajustarea” listelor. În ziua de 20 noiembrie a intervenit, din partea Băncii Berliner 
Hendel— Geselschreft, decizia de majorare a taxei de depozitare, situație acceptată de reprezentanții 
români în lipsa oricărei alternative. În cele din urmă, după plecarea lui Sion de la Berlin la Viena, s- 


a anunțat acordul părții germane pentru trecerea a 20 de vagoane [46, f.6]. 

În timp ce medicul Sion căuta să învingă reticentele germanilor si austriecilor în tara, la 24 
noiembrie 1915, se punea problema trimiterii unei comisii în străinătate, cu misiunea de a se ocupa 
de aprovizionarea cu medicamente şi obiecte chirurgicale. Argumentând această opțiune Inspectorul 
General al Serviciului Sanitar al Armatei Române şi Directorul Direcţiei Sanitare, scriau: 

- „la concurentele ce se fac nu ne prezintă concurenţi şi cei ce se prezintă oferă cantităţi 
foarte mici, fata de cele care avem nevoie, mai ales pentru medicamente, pansamente şi 
instrumente chirurgicale; 

- preţurile ce se oferă sunt exorbitant de mari; 

- in tara, după toate căutările ce s-au făcut, nu se găsesc asemenea materiale...” 

După circa o lună de deliberări, propuneri, contra-propuneri şi amendamente, miniştrii 
Constantin Angelescu şi Alexandru Constantinescu au hotărât, verbal, să fie trimisă în străinătate o 
singură comisie (nu două, cum se intentionase la un moment dat), condusă de către dr. Vereanu, 
care a plecat în misiune la începutul lui 1916 [41, f497-502]. Situaţia nu era una dintre cele mai 
fericite; lista produselor pentru care intermediarii din tara solicitau preţuri exorbitante (depăşind 
mult cheltuielile lor proprii) se mărea, incluzând, de pildă, materiale radiografice, în timp ce din 
străinătate se cerea efectuarea imediată a plăţilor. În primăvara anului 1916 s-a negociat şi un 
schimb de materiale sanitare între România şi Austro-Ungaria, însă, aşa cum rezultă din 
documentele consultate, deosebirile în evaluarea articolelor supuse unui schimb de timp a 
comportat numeroase probleme, iar tratativele în această chestiune, după toate probabilitățile, nu s- 
au finalizat [46, f.94, 294]. 

În aceeaşi perioadă, prin decizia Consiliului de Miniştrii din 22 aprilie 1916, s-au aprobat 
importuri de medicamente în valoare de 400 milioane de lei, iar profesorul dr. Vasile Sion cumpăra 
din Elveţia medicamente în valoare de 11620 lei, sumă rambursabilă cu creditul extraordinar de 600 
de milioane lei, decretat cu nr.717/1915 şi nr.116/1916, de unde ministrul AL Constantinescu 
solicita, în mai 1916, să fie decontate şi cheltuielile făcute de dr. Hôring [44, f25]. Din păcate, pe 
lângă piedicile puse de germani, materiale cumpărate şi nelivrate [44, £.505], nu au lipsit problemele 
interne româneşti: rivalitatile inter-personale, suspiciunile şi acuzaţiile mai mult sau mai putin 
întemeiate de fraude financiare etc [44, f.27]. 

În relaţia de aprovizionare cu Antanta, menţionăm, la începutul anului 1915, alcătuirea unei 
comisii de recepție pentru medicamentele, pansamentele, instrumentele chirurgicale etc., procurate 
de minister din străinătate, prin Calafat şi Turnu-Severin, după traversarea Serbiei; din partea 
Ministerului de Război, delegat în comisie a fost numit farmacistul locotenent Constantin 


Corbulescu [44, f.25-26]. Materialul livrat României cu această ocazie includea, initial, 1289 kg iod 

şi 143000 kg. medicamente, din care, până la 10 februarie fusese livrat iodul şi 65 de tone de 
medicamente (deci, cam 40% din cantitatea totală de medicamente comandată) [47, f.7-9; 77]. 

După ocuparea Serbiei, orice rută de aprovizionare a armatei române, din partea Puterilor 
Antantei, trecea prin imensul teritoriu al Rusiei, care îşi avea propriile nevoi din acest punct de 
vedere, iar interesul în ameliorarea situației generale a României era unul limitat. De exemplu, în 
noiembrie 1917, o comisie românească trimisă în Rusia întâmpină dificultăți în achiziționarea şi 
trimiterea efectivă în tara a trei milioane de metri de tifon higroscopic, pentru care guvernul rus nu 
dorea să dea autorizaţia [47, f.108; 322]. Finalmente, cea mai mare parte a mărfii comandate a fost 
livrată în decurs de un an de zile, rezultând însă, pentru partea română, un deficit de 70.605 metri 
material comandat şi nelivrat. 

Pe ansamblul perioadei 1914-1916 au fost importate din străinătate materiale sanitare în 
valoare totală de 42.019.980 lei, majoritatea din Italia şi Elveţia [112, £89]. 

Dacă, şi în ce măsură se reuşise astfel suplinirea timpului pierdut anterior, avea să se vadă în 


toamna anului 1916. 


IL3. Concluzii capitolul II 


Izbucnirea şi generalizarea conflagrației europene, în anul 1914, ca şi modul în care au 
evoluat ostilitățile în perioada 1914-1916, au avut ca efect, printre multe altele, conştientizarea de 
către autoritățile militare sanitare a unor dificultăți şi deficiențe în domeniu la diferite niveluri: 
juridico- legislativ, organizatoric, al efectivelor (resurselor umane), al pregătirii de specialitate, al 
dotării etc. 

O parte dintre aceste lipsuri fusese evidențiată în cursul campaniei (expediției) balcanice din 
anul 1913, însă, durata scurtă şi deznodământul acesteia au facilitat ocultarea invatamintelor de 
rigoare. 

În anii neutralității s-a desfăşurat un proces precipitat de remediere a tuturor carentelor 
acumulate în cadrul Serviciului sanitar al armatei, dar circumstanțele generale erau din ce în ce mai 
defavorabile eforturilor în materie. Posibilităţile economico- financiare reduse ale țării erau şi mai 
mult diminuate prin închiderea a diverselor rute comerciale din cauza războiului. Condiţia de stat 
neutru genera suspiciuni şi circumspectie în rândul altor state de la care se putea aştepta colaborare 
sau sprijin direct. Pe măsură ce orientarea antantofilă a opiniei publice şi a guvernului Brătianu 
devenea tot mai evidentă, pozițiile Puterilor Centrale în Balcani se întăreau, un moment-cheie in 


acest sens fiind ocuparea Serbiei în ultimul sfert al anului 1915. 

Modul cum se desfăşurau „pe teren” luptele între cele două blocuri politico-militare 
beligerante (generalizarea războiului de poziţii, contactul între mase de oameni veniți din toate 
părțile lumii, introducerea de noi arme şi mijloace de luptă, precum gazele toxice, tancurile şi 
aviația ridica noi şi noi probleme de ordin teoretic şi practic, la nivel sanitar obligându-i pe 
responsabilii români în materie la regândirea unor principii şi norme de acțiune. 

Rezultatele acestor eforturi generale precipitate au fost diferite de la un nivel la altul în 
funcţie, în principal, de factorul extern, fie că este vorba de relația cu alte state, fie că avem în 
vedere implicarea factorului politic (decizional) autohton. Astfel, cele mai evidente ameliorări au 
avut loc la nivelul cantitativ al efectivelor de oameni mobilizați în domeniul sanitar. Rezultate 
notabile s-au obținut şi în domeniul pregătirii de luptă prin elaborarea sau traducerea unor broşuri 
consacrate celor mai actuale chestiuni sau aspecte ținând de activitatea sanitarilor militari. 
Posibilităţile de recrutarea a personalului au crescut în urma regulamentelor din martie 1915, iar la 
nivel organizatoric propriu-zis, un eveniment de primă importanță a constat în înființarea 
Comitetului Central Sanitar. Cele mai spinoase probleme s-au dovedit cele ce ţineau de organizare 
(dotare): din tara s-au putut asigura targile, corturile, paturile, vata şi fiolajele. 

Donatiile, rechizitile şi munca voluntară au completat rezultatele interne în domeniu, însă 
principala sursă a rămas străinătatea, cu toate inconvenientele unei asemenea situaţii. Un element 
negativ, care nu a fost abordat acum a constat în favoritismul şi clientelismul (politic) în ocuparea 
funcțiilor de conducere şi răspundere. 

Per ansamblu, perioada 1914-1916 rămâne una a unor eforturi substanțiale, multiple, dar 
destul de precipitate, tardive, uneori nesistematice, având, în consecință, rezultate incomplete, fapt 


vizibil după intrarea efectivă în război. 

III. SERVICIUL SANITAR MILITAR ROMAN ÎN CAMPANIA DIN 1916 


IIL.1. Impactul intrării ţării în război 


La 14/27 august 1916, zece zile după semnarea convențiilor cu Puterile Antantei, în acord cu 
articolul II al Convenţiei Politice, statul român intra oficial în marea conflagrație, declarând război 
Austro-Ungariei [135, p.182-183]. 

Mobilizarea generală fusese ordonată în aceeaşi seară de august, operațiunea începând la 
miezul nopţii de 14/27 august spre 15/28 august 1916 [195, p.13-14]. Era astfel pusă în aplicare 
ipoteza „Z”, privitoare la intrarea în conflict, ipoteză care plasa Transilvania în centrul 
preocupărilor ofensive româneşti, frontului de sud revenindu-i, cel puţin pentru faza inițială a 
luptelor, doar misiuni eminamente defensive. Astfel, 34 din totalul armatei de operații erau grupate 
în cadrul frontului de nord, anume: Armata de Nord, comandată de către generalul Constantin 
Prezan, cu un efectiv de 107.948 militari, dispusă pe Carpaţii Orientali; Armata a II-a, comandată 
de către generalul Alexandru Averescu, cu un efectiv de 126.608 militari, plasată în nordul 
Munteniei; Armata I, comandată de generalul Ion Culcer, cu un efectiv de 134.403 militari plasată 
în zona munţilor Olteniei. Tot în cadrul frontului de nord, al cărui scop general era ofensiva în 
Transilvania (şi provinciile româneşti adiacente, aflate sub dominație străină), urma să acţioneze şi 
o rezervă de 51.165 militari, aflată la dispoziția Marelui Cartier General şi alcătuită din Corpul 5 
Armată şi artileria grea. 

Pentru operaţiunile contra Bulgariei (doar teoretic ofensive şi inițial total defensive) era 
destinată Armata a III-a, totalizând un efectiv de 142.523 militari, sub comanda generalului Mihai 
Aslan. Apărarea graniţelor meridionale ale României urma a fi susținută şi de către forte militare 
ruseşti, al căror cuantum era (supra)estimat la 200.000 militari. Obiectivul de perspectivă al 
frontului de sud era atingerea liniei strategice Rusciuk — Varna (eventual Sumla / Sumen, de pe 
teritoriul Bulgariei). Un alt factor supraestimat constă în lipsa de disponibilitate a maselor de soldaţi 
bulgari cu „frații slavi” din armata rusă [195, p.13-14]. 

Trupele româneşti grupate în frontul de nord au luat iniţiativa ofensivă în chiar noaptea de 
14-15/ 27-28 august 1916, pătrunzând în teritoriile de peste arcul carpatic prin 18 puncte: rezistenţa 
austro-ungară a fost rapid anihilată de către români, care însă au înregistrat şi primele pierderi în 
oameni, inclusiv locotenent-colonelul Constantin Poenaru-Bordea, comandantul Regimentului 30 


Muscel, căzut în luptă la trecerea Branului [135, p.216]. 

Reacţiile aliaților Austro-Ungariei la declarațiile oficiale şi acțiunile militare româneşti nu 
au întârziat foarte mult. Germania, Turcia şi, cu o mică întârziere, Bulgaria rup relaţiile diplomatice 
cu România şi declară război ţării noastre între 15 şi 19 august 1916 (stil vechi) [20, p.218]. 

Anticipand nu doar orientarea generală a României (nici nu era foarte greu, orice s-ar 
spune), ci şi, pe baza motivatiei politico-teritoriale, modalitatea de acţiune a armatei române, 
reprezentanții Puterilor Centrale co mpuseseră deja, în iulie 1916, la Pless, un plan de contracarare a 
ceea ce ei numeau, pornind de la interpretarea dogmatică a acordurilor din 1883, trădarea României. 
Constienti de interesul şi sensibilitatea românilor pentru Transilvania, reprezentanții Quadruplei 
Alianțe au pus la punct un plan care prevedea efectuarea unor prime lovituri dinspre sud (Bulgaria) 
şi păstrarea unei defensive provizorii în Ardeal, până la sosirea de noi forte de pe alte teatre de 
război [175, p.374]. 

Pe lângă dezavantajele obiective ale lungimii frontului (de fapt fronturilor) de luptă şi ale 
posibilităților reduse ale ţării, în raport cu ale Marilor Puteri, în cazul României, printre 
dezavantajele care şi-au facut rapid simţite efectele s-au numărat şi cele cauzate direct de 
subestimarea sau supraestimarea unor date ținând de tabloul politico-militar general existent. 
Declararea stării de război s-a făcut printr-o procedură, eufemistic spus, simplificată, ca să nu 
spunem contestabilă din punct de vedere juridic (fără implicarea Parlamentului, doar cu informarea 
unui Consiliu de Coroană) [130, p.421]. 

Momentul intrării în acţiune nu fusese nici el atât de favorabil pe cât sperase Ionel Brătianu 
să găsească în cursul celor doi ani de neutralitate. Era însă un moment de excepțional echilibru între 
cele doua blocuri beligerante, astfel încât orice intervenție externă, chiar din partea unei tari mici, 
precum România, avea şanse reale să încline balanţa forțelor. Resursele ofensive ale Antantei erau 
însă în curs de epuizare, pe Somme (unde în septembrie aveau să fie folosite tancurile), pe Isonzo, 
dar şi în Galiţia. Ofensiva promisă României, pentru a tine în şah Bulgaria, se terminase, practic, în 
zona Salonicului, înainte de a începe [170, p.217-233; 129, p.10-11]. 

Nu doar capacitatea de cooperare şi de ajutor a aliaților din Antanta, dar şi disponibilitatea 
efectivă a acestora, mai ales a Rusiei, imperiul Romanovilor având însă alte interese în Balcani şi în 
zona strâmtorilor, țeluri pe care propaganda germanofila le reliefase nu chiar fără temei, iar pentru 
comandanții militari ruşi, intrarea țării noastre în război echivala cu o nedorită extindere a liniei 
frontului [204, p.107-111]. 

Potenţialul ofensiv al frontului sudic inamic (din Bulgaria) a fost, de asemenea, subestimat. 
Constantin Argetoianu îi atribuie lui Constantin Diamandy o încredere oarbă în neutralitatea 
Bulgariei față de România, pentru a evita un război efectiv cu Marea Rusie [9, p.40]. În realitate, 


atacul de la sud, în sine, a fost prevăzut, una din măsurile luate fiind internarea a 15-20 de mii de 

bulgari dobrogeni, consideraţi un potential pericol pentru armata română, în eventualitatea 
pătrunderii trupelor bulgare în Dobrogea. Multi dintre ei aveau să moară în Moldova din cauza 
epidemiilor şi a condiţiilor precare, specifice războiului [193, p.57]. Cazul lor, ocultat mult timp de 
istoriografia română, se înscrie în rândul multor situații similare, pe care le-a consemnat istoria 
primei conflagrații mondiale. Ceea ce au subestimat însă factorii de decizie români a fost 
intensitatea loviturii primite de pe frontul meridional, capacitatea de concentrare şi mobilizare din 
partea trupelor cosmopolite ale lui Mackensen [175, p.374]. În plus, cel puţin din punct de vedre 
militar şi strategic, mai justificată ar fi fost atacarea şi scoaterea din luptă a Bulgariei şi deci 
,strangularea” dispozitivului de luptă al Puterilor Centrale. 

Rezultatul tuturor acestor realităţi obiective şi circumstanţe subiective s-a tradus în eşecul 
campaniei din 1916, în ceea ce publicistul Vartan Arachelian a numit „Toamna pătimirii noastre”, 
având în vedere mai mult partea finală a campaniei [194, p.480-485]. 

O primă etapă a acesteia, începută odată cu deschiderea ostilităților şi încheiată la debutul 
ofensivei Falkenhayn în Ardeal (13/26 septembrie 1916), se caracterizează mai degrabă prin 
incoerenta şi inconsecventa din partea trupelor româneşti. Deşi rezistenţa locală era slabă, înaintarea 
forţelor armate române în Transilvania era lentă, de 2-3 kilometri pe zi, ceea ce a permis regruparea 
inamicului. Până la 8 septembrie (stil nou) când ofensiva a fost oprită la ordinul Înaltului 
Comandament, fusese preluat controlul asupra Braşovului, trecătorilor carpatine, a oraşelor Făgăraş, 
Miercurea Ciuc şi Odorhei si a periferiilor Sibiului si Sighisoarei. În sud însă, la capătul unei 
săptămâni de asalturi furibunde din partea inamicului, Turtucaia cădea la 24 august/ 6 septembrie, 
numărul românilor scoşi din luptă fiind de peste 25.000, în proporție covârşitoare prizonieri. Numit 
precipitat la conducerea Armatei a II-a, generalul Averescu a pus la punct un plan îndrăzneţ de 
încercuire a inamicului care ajunsese până la sud de lina strategică dintre Constanţa şi Cernavodă. 
Operaţiunea debutase promiţător, cu debarcarea pornită de la Flămânda, însă, în condiţiile 
declanşării ofensivei Falkenhayn, trupele au fost retrase peste Dunăre, iar manevra promițătoare, 
oprită ex abrupto. A urmat apoi etapa apărării arcului carpatic corespunzătoare, în linii mari, lunii 
octombrie, şi, finalmente, abandonarea Olteniei, a Munteniei (cu capitala ţării) finalizată cu 
retragerea în Moldova, în paralel cu pierderea întregii provincii dintre Dunăre şi Mare (Dobrogea). 
Care a fost impactul acestor evenimente dramatice asupra structurilor sanitare specifice ale Armatei 
române? 

Efectivul de medici militari mobilizați de armata română totaliza, la momentul 14 august 
1916, 1929 cadre, comparativ cu doar 397 medici mobilizați, în urmă cu doi ani de zile [182, 
p.294]. Numărul de cadre medicale astfel asigurat, dacă îl raportăm la numărul total de oameni 


mobilizați, obținem o proporţie de 1 medic la 432 oameni mobilizați. Conform unor estimări 


43 


ulterioare, numärul optim de medici militari incadrabili era de circa 4.000 [182, p.299], deci, de 
doua ori mai mare decat cel realizat. Asadar, efectele legii din 1915, desi benefice $i sensibile, s-au 
dovedit doar pe jumätate suficiente pentru a compensa handicapurile complexe ale armatei romane, 
din punct de vedere sanitar. 

Dezavantajelor de ordin cantitativ avea sa li se adauge, inca din primele zile de campanie, 
organizarea defectuoasä, cu toate consecintele acesteia. Actul mobilizarii, organizat precipitat, 
probabil pentru a realiza cat de cat surprinderea inamicului, a scos la ivealä o multitudine de carente 
organizatorice şi funcţionale. În cazul concret al Serviciului sanitar al armatei, o neglijenţă sau o 
omisiune aproape incredibilă a făcut ca trupele române să înceapă trecerea Carpaţilor fără a fi 
însoțiți de ajutoarele sanitare strict necesare, întrucât, conform literei regulamentelor în materie, 
Serviciul sanitar militar urma să se mobilizeze deja în cea de-a patra zi de la declanşarea mobilizării 
general, ori la 14 august 1916 mobilizarea generală a precedat cu doar câteva ore începutul 
ostilităților [9, p.20]. 

În mod absolut precipitat, dr.Constantin Angelescu a ordonat formarea unor coloane volante 
de ambulanță, menite a pleca imediat în zonele de operaţii. O descriere plastică a situației din 
domeniul sanitar militar, regăsim la acelaşi talentat Argetoianu, el însuşi comandant al unei 
asemenea coloane, destinate direcției Valea Oltului — Sibiu. lată cum descrie acest om politic 
atmosfera din Parcul Carol la 17/30 august 1916, când încă nu se încheiase jocul declaraţiilor de 
război „Un talmes-balmes de ambulante vechi şi noi, de furgonete, de căruţe rechizitionate, de 
automobile hodorogite, de cuptoare şi de bucătării de campanie, amestecate unele cu altele, în voia 
Domnului. O forfoteală de ofițeri, de gradati şi de civili, zbierând şi înjurându-se între ei ierarhic, 
blestemând cu toţii organizarea (ar fi fost mai exact „dezorganizarea”), încurcau şi mai rău, parcă 
înadins, ceea ce fusese atât de bine încurcat în zilele precedente” [9, p.21]. 

Acelaşi memorialist făcea şi o caracterizare generală a conducerii Serviciului sanitar, în anii 
neutralității şi în primele zile de campanie din 1916. Şefii serviciilor sanitare civile şi militare, 
medicii Vasile Sion şi Mihai Călinescu, erau consideraţi „oameni de treabă” însă doar atât, fără 
nicio iniţiativă, primul dintre ei trimis mai mereu în misiuni de aprovizionare în străinătate, iar cel 
de-al doilea menţinut în funcție doar formal, întrucât nu se afla în grațiile guvernantilor. Atribuţiile 
care în mod normal, ar fi trebuit să revină lui M. Călinescu au trecut, pentru zona interioară, 
Comitetului Central Sanitar creat în 1915 şi compus din Nicolae Vicol, dr. Botescu şi colonelul 
Popescu de la Marele Stat Major, iar pentru zona de luptă, lui Constantin Angelescu, ministrul 
Lucrărilor Publice, care „a lucrat alandala” [9, p.29-30]. 

Au început brusc, tot acum, să devină vizibile o serie de lipsuri, atât în privința personalului, 


cât şi în privința dotării. De exemplu, la data de 5/18 septembrie 1916, cel mai important spital 

militar din tara, anume ,,Regina Elisabeta” dispunand de un total de 800 de paturi, nu (mai) avea 
personal medical inferior, întrucât acest gen de personal fusese, in cvasitotalitate, vizat de 
mobilizarea şi începutul operaţiunilor militare, ceea ce arată, încă o data, carentele armatei române 
la capitolul organizare-sincronizare. Este de presupus că situaţia nu era una singulară. În cazul 
spitalului amintit, va continua să se manifeste şi la data de 18 septembrie/ 1 octombrie, când şeful 
spitalului, medicul general Demosthen cerea revenirea în cadrul unității conduse de ela unui număr 
rezonabil de chirurgi sau cel putin a locotenent-colonelului Butoianu şi medicului Vereanu, citați 
nominal, întrucât numărul de răniţi era în continuă creştere [51, f.172, 183]. 

Aflaţi în proximitatea câmpului de luptă, confruntati ei înşişi cu probleme de dotare şi de 
organizare, medicii militari erau un potential factor de defetism, cel putin în opinia unor 
responsabili din cadrul Marelui Cartier General, prin răspândirea şi amplificarea ştirilor despre 
pierderile şi lipsurile armatei române angajate în război. Pentru a combate asemenea tendinţe, şeful 
Marelui Stat Major, generalul Iliescu, unul dintre favoriţii lui Brătianu, contestat atunci şi mai târziu 
ca valoare de ofiţer, ordona să fie adusă la cunoştinţa personalului în cauză interdicția absolută de a 
fi discutate chestiuni referitoare la mersul ostilităților, sub ameninţarea ridicării dreptului de a îngriji 
răniții, pentru femei şi a unor sancțiuni neprecizate, pentru bărbaţi [51, f.136-137]. Date fiind 
condiţiile concrete de activitate a medicilor militari, cadrul specific războiului şi caracterul idea list- 
platonic al ordinului, sunt puţine şanse să credem că ela putut fi îndeplinit ad litteram. Pe de altă 
parte, psihologia medicilor militari si a ofițerilor sunt repere deloc neglijabile pentru menținerea şi 
consolidarea moralului masei de militari „obişnuiţi”, iar din acest punct de vedere o serie de 
recomandări în acest sens nu trebuie să ne mire. 

În primele două zile ale războiului unităţile militare nu s-au putut folosi, pentru îngrijirea şi 
transportul răniților, decât de mijloacele lor proprii completate cu trăsurile de ,subzistentä”, care 
trebuiau să efectueze un continuu du-te vino între linia frontului şi centrele de aprovizionare 
(greutatea acestor trăsuri şi lipsa mijloacelor motrice îngreunau şi mai mult situația). 

Elementele de ameliorare survin treptat. Sosirea trenurilor sanitare şi a automobilelor 
sanitare, puse efectiv la dispoziția diviziilor se produce la 17 august, iar până la 20 august, se ajunge 
ca fiecare divizie să aibă la dispoziţie, ca mijloace de evacuare, câte 15 automobile sanitare şi câte 
un tren sanitar. În aceste condiţii, îngrijirea sumară de la posturile de prim-ajutor şi evacuările mai 
sus descrise au dăinuit până la 26 august/ 8 septembrie 1916, când sosirea ambulantelor divizionare 
şi a spitalelor mobile a schimbat situația [8, p.52-53]. După această dată, modalitatea efectivă de 
acordare a asistenţei medicale pentru cei răniți saw/şi de transportare a acestora, s-a modificat dupa 
cum urmează: trenurile sanitare sunt puse la dispoziția spitalelor din apropriere; diviziile păstrează 


în subordine doar ambulantele divizionare şi diviziile sanitare; răniții urmau a fi preluaţi initial de 

catre ambulantele divizionare, apoi de catre sectiile spitalului mobil, in numär de 1-2 pentru fiecare 
divizie [8, p.53]. 

Noielemente de progres pe linie organizatorica se produc la inceputul lunii septembrie, cand 
îşi încep funcţionarea formaţiile sanitare de etapă, semi-spitalele de evacuare, spitalele de evacuare, 
spitalele de etapă, spitalele auxiliare şi infirmeriile de gară. Ulterior, automobilele sanitare aflate la 
dispoziţia spitalelor şi a semi-spitalelor de evacuare au fost împărțite în mai multe coloane, de 
autobrancarde divizionare, ataşate ambulantelor divizionare şi coloanelor de depozit, sub controlul 
direct al comandamentului etapelor [8, p.54]. 

Situaţia celor două fronturi pe care era nevoită să lupte România a fost una diferită sensibil 
în primele săptămâni de război. Chiar şi între armatele care au acţionat pe frontul de nord au existat 
deosebiri în privința problemelor cu care s-au confruntat în decursul ostilităților, unele trupe 
rezistând, altele fiind nevoite să bată în retragere in fata inamicului sau perspectivei de a fi 
împresurate. Diferenţele de specific militar au antrenat şi situații specifice pentru lucrătorii din 
cadrul serviciilor sanitare. 

După cum este ştiut, cele dintâi greutăți majore au fost resimtite de armata română pe frontul 
meridional, punctul slab intuit de strategii inamici. Slăbiciunile se manifestau şi din punct de vedere 
al organizării serviciului sanitar. Divizia a 17-a Infanterie, cu un total de 19 batalioane dislocată în 
capul de pod de la Turtucaia, nu avea ambulanţă proprie constituită, întrucât nu era o divizie de 
structură normală. De altfel, din cauza înființării unor divizii, numărul secțiilor divizionare de 
ambulanță a trebuit redus de la 3 la 2. Pentru Turtucaia era prevăzută o secție de ambulanţă din cele 
trei ale Diviziei a 9-a Infanterie din Silistra [113, £365]. În acelaşi timp, şi tot de la Divizia a 9-a, se 
prevedea o jumătate de coloană de brancardieri. Activitatea celor două microstructuri (secţii şi 
semicoloane) a luat sfârşit odată cu lichidarea capului de pod, de către trupele lui Mackensen şi 
Tosev [91, f.38]. Întrucât bätälia de la Turtucaia s-a incheiat cu rezultatele cunoscute, aceasta a dat 
prilejul unor autori români să treacă în contul capturilor bulgare şi „un imens material sanitar”, 
asertiune care trebuie privită cu prudență [184, p.11]. Organizarea apărării româneşti la Turtucaia 
era făcută pe trei sectoare (est, vest şi sud) principale, la rezerva fiecăruia dintre ele fiind stabilit 
câte un post de prim-ajutor; pentru evacuarea celor răniţi în cursul confruntării la posturi trebuiau 
instalate trăsurile de ambulanță ale batalioanelor, cu excepția batalionului aflat pe linia exterioară, 
care urma să rămână la rezerva batalionului respectiv, cel puţin până la retra gerea acestuia. Punctul 
general de evacuare a răniților şi bolnavilor erau spitalul din Turtucaia [184, p.12-14]. Alte măsuri 
similare au fost luate în zona capului de pod de la Silistra, însă înfrângerea de la Turtucaia a adus cu 
sine căderea Silistrei, două zile mai târziu [125, p.304]. După micile ciocniri de la frontieră, initiate 


înainte de declararea oficială a stării de război, atacul propriu-zis bulgar debutează la 20 august/ 2 

septembrie 1916, cu un violent bombardament de artilerie grea, ceea ce a produs retragerea 
precipitata a românilor spre linia Silistra-Turtucaia. Atacul bulgar general si concentric incepe la 23 
august/ 5 septembrie în sectorul Turtucaia, unde românii dispuneau de o anumită superioritate 
numerică: 34 batalioane, fata de 27 ale bulgaro-germanilor, însă forțele inamice erau net superioare 
ca mobilitate, pregătire de luptă, dotare în artilerie grea şi aviaţie de recunoaştere [135, f.396-370]. 
A doua zi, 24 august/ 6 septembrie după 12 ore de atacuri continue, Turtucaia a fost pierdută în 
întregime. Condiţiile de lucru ale medicilor au fost infernale, din cauza evoluţiei luptei, în speță a 
acţiunii din partea artileriei grele inamice. Numărul morților şi răniților, imposibil de stabilit cu 
exactitate, se aproprie de 10000. Numai în ziua fatală de 24 august/ 6 septembrie au fost trimişi cu 
trenul sanitar nr.8, 1000 de răniți din Olteniţa la Bucureşti (până la Olteniţa răniții fuseseră 
transportați cu şlepurile) [184, p.21]. 

Abandonarea fără rezistență a capului de pod de la Silistra a însemnat pentru Serviciul 
sanitar al armatei retragerea şlepului şi a vasului spital [63, p.187]. Ranitii Diviziei a 9-a Infanterie, 
retrasă din Silistra şi repozitionata la Dervent, sunt evacuaţi, pe 31 august spre localitatea Mârleanu, 
cu ajutorul vasului-spital, iar încercările de reluare a ofensivei eşuează. Odată cu armata română 
erau retraşi şi ostaticii bulgari şi turci. 

Un raport către Marelui Cartier General din partea Comitetului Central Sanitar, întocmit la 
8/ 21 septembrie 1916, conţine informaţii despre 6000 de bulgari numai din Tulcea şi Hârşova 
evacuați ca suspecți din Dobrogea, iar o cincime din ei (1200) plasați în cazarma Regimentului de 
Artilerie Cäläreatä (printre aceştia din urmă se aflau şi 5 suspecți de tifos exantematic). Restul de 
4800 de reţinuţi se aflau încă pe şlepuri cu destinaţia Dorohoi [184, p.28]. Alte documente militare 
creionează o imagine deplorabilă a judeţelor sud-dobrogene din punct de vedre sanitar, la momentul 
1916, numai tifosul exantematic fiind prezent la Balcic şi în alte 20 de sate din zonă, majoritar 
turceşti [88, £92]. Deşi surprinzătoare şi periculoasă pentru inamic, operaţiunea plănuită de 
Averescu la Flămânda a costat, între 18-20 septembrie 1916, foarte multi morţi şi răniţi din cauza 
activității monitoarelor şi a avioanelor de bombardament inamice. Pentru evacuarea răniților 
fuseseră stabilite două centre la Băneasa — Frasin şi la Budeşti — Călăraşi, cu un total de peste 600 
de paturi existând şi posibilitatea de evacuare spre Bucureşti. Din totalul de 880 de răniţi înregistraţi 
în cele 3 zile ale tentativei de debarcare, 258 au rămas la Băneasa — Frasin, iar restul de 604 soldați 
şi 18 ofiţeri au fost evacuaţi în decurs de câteva zile, prin intermediul a trei trenuri sanitare, către 
Bucureşti. Ulterior, în urma schimbării de direcție a evacuărilor, centrele de la Băneasa — Frasin şi 
Budeşti — Călăraşi au rămas, practic, neutilizate. Pe malul drept al Dunării au rămas chesoane, 
trăsuri de ambulanţă şi alte materiale de uz sanitar de la Divizia a 10-a Infanterie, singura care a 


trecut parțial fluviul pentru a fi nevoită să se retragă, în urma ordinului dat de eşaloanele superioare. 

Spre deosebire de spatiul dintre Dunäre si mare, in Transilvania misiunile si actiunile de 
luptă ale trupelor româneşti au avut, cel putin în primele 12 zile ale războiului, un caracter ofensiv. 
Cu toată lentoarea ei, înaintarea armatei române a adus sub controlul acesteia un teritoriu a cărui 
organizare sanitară începea să preocupe structurile de conducere. Îndeosebi oraşul Braşov prezenta 
un potential deosebit, întrucât găzduia nu mai putin de trei spitale (Militar, din Scoala de meserii, de 
ochi, civil plus „barăcile de convalescenti”) [66, f.12]. Lipsa unor planuri prestabilite sau cel putin a 
unor propuneri concrete pentru Comandamentul General al Etapelor, împreună cu schimbarea 
situaţiei militare după ofensiva Falkenhayn au determinat ca, în perioada de circa o lună, cât 
Braşovul s-a aflat sub controlul armatei române, să nu fie întreprinsă nicio măsură organizatorică în 
materie de folosire a resurselor sanitare locale [85, f.26]. 

Asupra Armatei | a apăsat stigmatul unor caracterizări negative, făcute superficial sau, 
conjunctural, ca urmare a unor disfunctionalitati şi eşecuri ale căror cauze erau însă mult mai 
complexe. Rămân, totuşi, ca adevăruri incomode, faptul că această armată a ratat intrarea în Sibiu, 
oprindu-se la periferia oraşului sau că, în retragere, în zona sa de operaţii s-a produs prima spărtură, 
pe Valea Jiului, atât de necesară inamicului. La fel de adevărat este însă faptul că aceeaşi armată nu 
a beneficiat de o unitate şi de o continuitate de comandament, şi că doi generali din cadrul său, lon 
Dragalina şi David Praporgescu, s-au jertfit în campania din toamna lui 1916. La conducerea 
Serviciului sanitar al acestei armate se afla colonelul medic Papadopol, ajutat de locotenent- 
colonelul Proca şi medicul maior Vasilescu-Popescu. Serviciile regimentare, ambulantele 
divizionare şi formațiunile de etapă au însoțit trupele în operaţiunile lor ofensive, pe văile Cernei, 
Oltului şi Jiului. 

La Cerna, Diviziei 1 Infanterie i s-a datorat prima victorie notabilă românească din războiul 
de întregire naţională, anume cucerirea Muntelui Alion. Divizia, comandată de generalul Dragalina, 
îşi păstra toate cele 3 secții de ambulanță. Pe Valea Jiului a acționat Divizia a 11-a Infanterie, care 
la 2 septembrie ocupa oraşul Petroşani, având în acea zi ambulanta divizionară şi o secţie a 
spitalului mobil în drum spre Bucureşti [85, f.27]. O greşeală observată la debutul ofensivei inamice 
a fost împărţirea spitalului de evacuare al Corpului 1 Armată (Valea Oltului) în două entități diferite 
[184, p.77]. 

Tot pe Valea Oltului a acţionat şi formațiunea lui Constantin Argetoianu, sosit în ziua de 
vineri, 19 august/ 1 septembrie 1916, la spitalul din Râmnicu-Vâlcea. În aceeaşi zi, acolo soseau şi 
primii răniţi din noaptea declanşării războiului: ,,nepansati, nemancati, acoperiți de praf şi muşte, 
după 4-5 zile petrecute in care şi căruţe”. Pe drumul dintre Câineni şi Boita, cercetarea sumară a 
câtorva care a scos la iveală alte realități atroce: „răniții erau amestecați cu morții. Muriseră oameni 


cu zile, căci rănile lor nu erau grave şi moartea fusese pricinuită la cei mai multi de hemoragii 

nestavilite şi de inanitie”. Ajunşi la Boita, oamenii din echipa lui Argetoianu au improvizat un spital 
volant la marginea satului. Toţi răniții erau opriţi, pansati şi dirijati cei uşor răniţi spre Călimăneşti, 
iar cei grav răniți opriți şi trataţi în localitate [184, p.79]. 

Spre deosebire de Armata I, care mai avea şi dezavantajul izolării şi al unei relative 
dispersări, la Armata a II-a atmosfera generală a fost, cel putin la începutul ostilităților, mai calmă. 
La 11/24 octombrie 1916, locotenent-colonelul francez Dubois, detaşat din ordinul regelui 
Ferdinand, în zona Diviziei 21 Infanterie, observa: „serviciul sanitar face impresia a fi foarte bun. 
Toţi răniții sunt bine pansati şi trimişi cu repeziciune în spatele frontului” [9, p.22-24]. O părere mai 
nuanțată îşi exprimase Emil Costinescu, trimis în inspecție pe Valea Prahovei. Potrivit constatarilor 
sale, debarcarea răniților se făcea în condiţii corespunzătoare, însă tratamentul lăsa de dorit, asta în 
condiţiile în care numărul celor răniţi şi aflaţi la tratament în Sinaia, Azuga şi Ploieşti era încă mic 
[85, £.372]. 

O situaţie şi mai bună s-a înregistrat la Armata de Nord, în pofida carentelor deja semnalate 
în acţiunea de organizare din punct de vedere sanitar a teritoriului transilvănean, aflat temporar sub 
controlul militar românesc. Un obstacol neprevăzut a fost distrugerea de către inamic a podurilor, 
ceea ce a îngreunat deplasarea formațiunilor sanitare de etapă, oprite temporar la Piatra (Valea 
Bistriţei) şi Palanca (Valea Trotusului), până la transportarea lor cu căruţe rechizitionate. O altă 
trăsătură definitorie pentru activitatea serviciului sanitar militar, în perioada de care ne ocupăm, la 
Armata de Nord, a constat în înființarea de spitale temporare pe linia ferată laşi — Paşcani 
(Ruginoasa, Targu-Frumos, Podul Iloaiei şi Erbiceni). În aceste unități spitalicesti, administrate pur 
militar, erau primiți doar răniții evacuaţi de comandamentul armatei respective şi nu erau internaţi 
decât ranitii care aveau nevoie de un tratament mai lung de 10 zile. Finalitatea acestor măsuri era 
compensarea lipsei de locuri din spitalele aflate în zona interioară, deficit datorat, într-o bună 
măsură şi trupelor aliate ruseşti, iar ministrul Angelescu le-a recomandat şi celorlalte armate [85, 
f.6]. Tot în zona Armatei de Nord, Comitetul Central Sanitar a pus în funcţiune Spitalul Mobil nr.8 
de la Adjud, singurul spital mobil care s-a dovedit realmente functional [184, p.84-95]. 

În cadrul Marelui Cartier General, conducerea Serviciului sanitar militar ia revenit iniţial, 
generalului medic I. N. Antoniu, înlocuit la finele lui septembrie cu medicul colonel Andreescu, în 
urma trecerii primului la Armata a 2-a [92, f.146]. 

De la această structură s-a căutat, în primul rând, a se emite către trupe, din multe puncte de 
vedere în de-al doisprezecelea ceas, instrucțiunile pentru modul de acţiune în timp de campanie. În 
cursul lunii septembrie a fost inițiată, înfăptuită ori, pur şi simplu, doar propusă tipărirea mai multor 
broşuri, într-un tiraj de ordinul miilor de exemplare. Broşurile respective aveau titluri sugestive 


asupra conținutului lor exact: „Instrucţiuni asupra funcționării Serviciului Sanitar în campanie”, 

„Instrucţiuni pentru tratamentul preventiv şi curativ al tetanosului”, „Instrucţiuni asupra modului de 
funcţionare a trenurilor băi sanitare, etuve şi spălătoare” [91, f.156]. 

Alt gen de instrucțiuni au fost date la 2 / 15 septembrie 1916, când a fost delimitată noţiunea 
de „rănit grav” şi au fost diferențiate modurile de acțiune curativa, în funcție de specificul şi 
gravitatea rănilor [92, f.214]. 

Prima măsură luată de Comitetul Central Sanitar a fost completarea materialului sanitar al 
spitalelor din zona interioară. La 19 august 1916, în a cincea zi de război, erau semnalate lipsuri la 
Bacău, Targu-Ocna, Râmnicu-Vâlcea, Sinaia, Bârlad, Râmnicu-Sărat, Târgu-Jiu, Slatina şi 
Drăgăşani [91, f.386]. 

În zona interioară, lipsuri erau semnalate şi la capitolul personal, chiar din primele zile ale 
campaniei numărul de chirurgi dovedindu-se insuficient în centre precum Focşani şi Buzău şi, într-o 
măsură mai mică, la Piteşti şi Craiova, unde numărul de raniti era foarte mare [92, f.76]. Aceste 
probleme vor primi o rezolvare precipitată şi provizorie în cursul lunii octombrie. Între timp, avea 
să se constate şi faptul că existau formaţiuni ale armatei unde medicii stăteau neutilizati, cum era 
cazul Budeşti — Călăraşi, unde la 15/ 28 septembrie „şomau” 21 medici, între care 6 chirurgi [92, 
£.77]. O altă sarcină a Comitetului Central Sanitar consta in buna funcționare a rețelei de spitale din 
țară (zona interioară). În acest sens, la 28 august/ 10 septembrie, Serviciul sanitar al M.C.G. ordona 
punerea în funcțiune a tuturor spitalelor de categoria întâi şi a doua, iar la 7/20 septembrie a revenit 
cu un ordin nou pentru a se pune în funcțiune spitalele mobile ale crucii Roşii, de la Brăila şi Galaţi, 
cele de la Feteşti, Târgu-Jiu şi Țăndărei fiind deja funcţionale [184, p.97]. 

Numărul de răniţi a fost şi el mare. Potrivit autorului loanitiu, până la 1 octombrie 1916 (stil 
vechi) armata română ar fi înregistrat oficial aproape 4000 de morți (dintre care 240 ofiţeri, iar 
restul de 3700 soldaţi), şi peste 30000 de răniţi, din care „250 ofiţeri şi 31200 soldați”. După datele 
spitalelor regionale însă, între 6 septembrie şi 1 octombrie 1916 (stil vechi) de la 8657 trupă şi 181 
ofiţeri, la 40768 soldaţi şi 917 ofiţeri [184, p.98]. 

Aşa cum am văzut în paginile dedicate Dobrogei, epidemiile nu au pus probleme deosebite 
în primele săptămâni de campanie, când au fost emise (în fapt, reiterate) unele instrucţiuni 
profilactice. De altfel, starea sanitară (în general peste aşteptări) a trupei a constituit una din 
puţinele surprize plăcute pentru comandanții români, în debutul participării țării la prima 
conflagrație mondială. 

Pe lângă epidemii, un alt pericol la care a fost expusă populația din spatele frontului erau 
bombardamentele aeriene, care au vizat oraşele Balcic, Turnu-Severin, Constanţa şi mai ales 
Capitala, unde şi-au găsit moartea, la 11/ 24 septembrie 1916, peste 200 de civili, inclusiv femei şi 


copii În acelaşi context, generalul Al. Averescu a telegrafiat către mareșalul von Mackensen, 

aratandu-1, de la ofiţer la ofiţer, că „a omori copii, femei şi răniți nu este nici vitejie, nici virtute”, 
mai ales în condiţiile în care obiectivele militare din Capitală nu fuseseră atinse [28, £330-331]. 

În concluzie, se poate aprecia că prima etapă a campaniei din 1916, a participării României 
la „Marele Război”, a consemnat primele semnale concrete ale problemelor de tot felul cu care avea 
să se confrunte în următorii doi-trei ani armata şi națiunea română. În cazul specific al serviciului 
sanitar, dacă situaţia sanitară neaşteptat de bună a trupei nu a prevestit viitoarele epidemii, 


repercusiunile directe ale războiului începeau să se facă simțite. Şi era doar începutul... 


III.2. Activitatea Serviciului sanitar 


la Armata de Dobrogea (septembrie — octombrie 1916) 


Primele zile ale implicării româneşti directe în prima conflagrație mondială au scos la iveală 
maxima complexitate a situației de pe frontul dobrogean, pentru România. Aici se concentrau o 
serie întreagă de vulnerabilitati ale ţării noastre pentru a căror atenuare guvernul Brătianu conta pe 
trupele ruseşti comandate de către generalul Andrei Zaioncikovski, însă prezenţa acestor trupe nu 
făceau decât să complice şi mai mult situația. 

În spaţiul dobrogean se concentrau o serie de vulnerabilitäti ale României, de natură 
geopolitică (poziţia transdanubiană), etnică (numărul mare de etnici bulgari şi turci) şi igienico- 
sanitară (focare epidemiologice), mai prezente în partea de sud (Cadrilater) [193, f.58]. 

Tot acest complex de factori defavorabili şi-a făcut destul de repede simțite efectele, dupa 
dezastrul de la Turtucaia, românii abandonând fără luptă oraşul Silistra; Bazargicul fusese 
abandonat de către generalul Nicolae Arghirescu, comandantul Diviziei a 19-a Infanterie, la 21 
august / 3 septembrie 1916 [165, p.6-20]. Practic, în nici două săptămâni, întreg Cadrilaterul fusese 
pierdut şi odată cu acest ţinut, bruma de avantaje strategice deținute de România în anul 1913. 
Conjunctura deosebit de nefavorabilă şi-a pus inevitabil amprenta şi asupra modului cum a acționat 
Serviciul sanitar al armatei române. Acesta, la rândul lui, a trebuit să facă faţă unor sarcini 
complexe: multitudinea focarelor epidemiologice, dificultățile de cooperare cu aliaţii ruşi etc. 

Astfel, până la 15 septembrie 1916 (stil vechi), pe lângă cei peste 25000 de români căzuţi 
prizonieri, s-au înregistrat 429 de ofițeri şi 26326 soldați morți şi răniți [31, p.71]. Printre unităţile 
care au avut cele mai mari pierderi se numără: Regimentul 3 Artilerie, cu 1870 de morți şi răniți, 
Regimentul 23 Infanterie, cu 40 de ofițeri şi 2000 de soldați morți şi răniţi, Regimentul 19 Infanterie 
cu 20 de ofițeri şi 1900 de soldați morți şi răniți [184, p.70]. Pe lângă dotările corespunzătoare zonei 
interioare, din punct de vedere sanitar, în Dobrogea se aflau şi ambulantele divizionare şi spitalul 


mobil de la Mahometca, destinat inclusiv bolnavilor contagioşi. Modul de desfăşurare a ostilităților 

a transformat zona Cernavodä-Constanta in zonă operaţională, ea începând a nu mai fio zona 
interioară, din „spatele frontului”. Deplasarea continua a trupelor şi dificultatea îngrijirii celor grav 
răniți ori a contagioşilor făcea însăşi spitalizarea la unitățile din zonă, destul de dificilă, dacă nu 
chiar contraindicată [84, f.146-147]. 

Pe la jumătatea lunii septembrie 1916, frontul dobrogean a cunoscut o tendință de stabilizare 
pe linia Rasova, Arabogi, Mulciova, Enigea, Cocargea, Cobadin, Topraisar, Tuzla, situate la nord 
de frontiera româno-bulgară din anii 1878-1912. Forţele româneşti sunt reprezentate prin Divizia a 
2-a Infanterie (general Socec), sosită în Oltenia şi Divizia a 9-a Infanterie (general Petala), retrasă 
de la Silistra, în spatele cărora erau plasate diviziile 15 Infanterie (general Grigorescu) şi a 12-a 
Infanterie (general Gaiseanu). La Cocargea se afla o divizie sârbească, în timp ce la Cobadin, punct 
puternic fortificat, era Divizia 61 rusă. Un alt punct de rezistență, Topraisarul, era păzit de către 
Divizia 19 română (colonel Scärisoreanu), retrasă de la Bazargic. Între această unitate si forțele ruse 
se aflau unitățile Diviziei a S-a Infanterie. Dispozitivul se completa cu o divizie de cavalerie rusă şi 
o brigadă de cavalerie. Forţele inamice, şi ele destul de cosmopolite, sunt egale numeric cu cele 
ruso-româno-sârbe, dar net superioare în armament (tunuri şi mitraliere) [135, p.436-438]. 

Urmează, în zilele de 16-21 septembrie 1916, în paralel cu manevra de la Flămândă, luptele 
de la Arabagi Cocargea, Cobadin, în care trupele Quadruplei Alianțe suferă un eşec clar, deşi 
încercările româneşti de exploatare a succeselor initiale se lovesc de indolenta trupelor ruseşti şi de 
oboseala propriilor soldaţi. Linia Rasova — Cobadin — Tuzla era în mâinile româneşti, reprezentând 
o acoperire solidă pentru artera feroviară Cernavoda-Constanta, vitală pentru accesul României la 
Marea Neagră. După succesul limitat înregistrat de români la Amzacea, operațiunile ofensive 
înregistrează o stagnare generală. Diviziile 12 şi 15 sunt retrase de pe frontul dobrogean, din plină 
luptă, şi trimise să apere trecătorile Bran şi, respectiv Oituz. În locul lor era adusă Divizia a 3-a 
siberiană [135, p.471]. Aşadar, componenţa rusească a apărării dobrogene, atât de nesigură, creştea 
în importanţă, generalul A. Zaio ncikovski rămânea la comanda întregului front. Acalmia instaurată 
după eşecul planurilor româneşti de contraofensivă este ruptă la 19 octombrie 1916, când, pe toată 
lungimea de 20 de kilometri a liniei frontului, forțele lui von Mackensen au dezläntuit of nsiva. Un 
bombardament artileristic de o excepțională intensitate se abate asupra poziției româneşti de la 
Topraisar, apărată de către Divizia a 19-a Infanterie (colonel Scărişoreanu), la centru fiind plasată 
brigada Stan Poetas, care au rezistat două zile şi dovă nopți, fără a da un pas înapoi. În a treia zi 
însă, după unele succese în fata ruşilor, urmate de câteva manevre de învăluire, rezistenţa 
apărătorilor începe să slăbească. Spre deosebire de Turtucaia, de data aceasta, din totalul de 3300 
pierderi înregistrate de români, doar 10% erau prizonieri [135, p.478-481]. În zilele următoare, 


inamicul şi-a croit, încet, dar sigur, drum spre Cernavodă, ceea ce a impus finalmente, abandonarea 

liniei Cernavoda-Constanta, retragerea trupelor româneşti din Dobrogea practic pierdută şi păstrarea 
unor trupe ruseşti la sud de zona Deltei Dunării [179,p.1025]. 

Printr-o nefericită coincidenţă, abandonarea de către forțele armate româneşti a teritoriului 
național situat în dreapta Dunării, s-a derulat aproape concomitent cu maladia fatală prințului 
Mircea, anume febra tifoidă. Copilul Reginei Maria şi al Regelui Ferdinand a decedat la 20 
octombrie/2 noiembrie 1916, la numai 3 ani [142, p.61]. 

La nivel naţional, desfăşurarea operațiunilor de evacuare şi spitalizare a răniților fusese 
reglementată printr-un ordin în 10 puncte semnate de către Vintilă Brătianu, ministrul de resort. 
Conform primului articol din cele 10, Serviciul Medical al Armatei de Operaţiuni, urma să 
funcţioneze sub supravegherea şi ordinul Marelui Cartier General, reprezentat prin ministrul 
Lucrărilor Publice Constantin Angelescu. Acestui demnitar, conform articolului următor, îi revenea 
misiunea de a supraveghea funcționarea personalului medical al armatei de operațiuni şi a 
materialului sanitar, precum şi coordonarea acţiunilor de evacuare a răniților, fie în spitalele 
formațiunilor sanitare, fie în interiorul țării. 

Pentru atingerea acestor scopuri de ordin mai general, ministrul Angelescu trebuia să ia 
următoarele (tipuri de) măsuri: reglementarea evacuării răniților; formarea de trenuri sanitare 
destinate pentru transportul răniților, inclusiv coordonarea serviciului prin înstiintarea prefecturilor 
judeţene; stabilirea şi organizarea locurilor de debarcare a răniților, in limita locurilor vacante, 
comunicate zilnic de Comitetul Central Sanitar; supravegherea medicală a spitalelor din interior, 
atât asupra modului cum medicii îşi îndeplinesc atribuțiile cât şi asupra stării materialului 
medicamentos (art.3); procurarea materialelor necesare pentru serviciul sanitar al armatei 
(medicamente, pansamente etc.) după avizul prealabil al miniştrilor Constantinescu şi Angelescu 
(art.4), cum se întâmplase şi până atunci. Prin art.5 se hotăra constituirea unui depozit central de 
medicamente, sub direcția colonelului Merisoreanu, care îndeplinea funcția de farmacist şef al 
armatei. 

Celelalte 5 articole (6-10) se refereau la Comitetul Central Sanitar (C.C.S.), pus sub 
preşedinţia ministrului Alecu Constantinescu; C.C.S. urma să se ocupe de înființarea, funcționarea 
şi întreținerea spitalelor din zona interioară şi de achiziția tuturor materialelor necesare pentru 
funcţionarea lor. Numirea medicilor era încredințată celor doi miniştri, Constantinescu şi 
Angelescu, conform art.7. 

Actele emise de către C.C.S. deveneau executorii numai după aprobarea preşedintelui A. 
Constantinescu (art.8); acelaşi organism era dator să trimită zilnic M.C.G. statisticile locurilor 
ocupate si disponibile din spitalele ţării (art.9). În fine, pentru îmbunătăţirea mecanismelor de 


organizare şi funcționare, prefectii aveau atributia de a comunica, în fiecare zi, prin telegraf, 

Comitetului Central Sanitar, datele necesare despre numärul de raniti $i situatia locurilor ocupate si 
disponibile din spitale, astfel încât această structură să poată elabora rapoartele zilnice prevăzute la 
art.9, destinate deopotrivă Marelui Cartier General şi lui Al. Constantinescu [99, f.422-428]. 

O problemă grea în Dobrogea, similară cu dificultățile întâlnite în aria de acţiune a Diviziei 
1 Infantrie (Cerna), a fost cea a evacuärilor de pe front. Cererile initiale ale maiorului medic 
Costinescu, privind acordarea unui număr de automobile sanitare pentru evacuarea răniților şi a 
bolnavilor, au fost satisfăcute partial, ofițerul respectiv fiind în măsură să anunțe, la 12 septembrie 
1916, că are la dispoziţie un număr de 85 de automobile sanitare, dintre care mai mult de jumătate 
(45) la Medgidia, însă mai era nevoie de încă o secţie [86, f.2]. Foarte curând a ieşit la iveală 
inadecvarea acestor autovehicule la specificul drumurilor dobrogene, destul de rele, circumstanta 
obiectivă la care s-a adăugat conduita unor utilizatori, în speță abuzul de viteză şi de încărcătură 
[184, p.68]. Situaţia a fost raportată la M.C.G. de către ofiţerul medic loan Cămărăşescu [89, f.362], 
fost prefect de Durostor şi viitor notabil averescan, în acelaşi judeţ. 

Inadecvarea automobilelor la condițiile obiective şi subiective din Dobrogea a condus la 
utilizarea pe scară largă a cärutelor obişnuite de tara, adaptate prin ataşarea unor aparate de 
suspensie. La 22 septembrie, serviciul sanitar al M.C.G. a emis ordinul nr.200, prin care se decide 
montarea respectivelor aparate de suspensie la căruțele ce însoțeau ambulantele divizionare [90, 
f87]. Deosebit de utile s-au dovedit căruțele mici, uşoare, cu un cal, acoperite cu coviltire, 
asemănătoare duvkolcilor ruseşti. 

Un al doilea mijloc de transport (evacuare) pentru ranitii din Dobrogea, pentru răniții 
români, în general, erau trenurile sanitare, a căror activitate nu a luat sfârşit decât odată cu 
abandonarea liniei de cale ferată Cernavodă — Constanţa. Mai concret, este vorba de trenul sanitar 
permanent nr.9, care a făcut 7 transporturi între 6 septembrie şi 10 octombrie 1916, evacuând peste 
3000 de răniţi români şi ruşi, trenurile sanitare permanente nr.2 şi nr.23, predate ruşilor la 1, 
respectiv 18 septembrie, trenurile sanitare permanente nr.l, 3, 4, 5, 6 puse la dispoziţia 
Comandamentului etapelor la 31 august 1916, trenurile sanitare improvizate nr.18 şi 23, puse la 
dispoziţie la 10 septembrie [178,p.25]. 

Numărul mare de răniți a impus desfăşurarea transporturilor feroviare într-un ritm alert, nu 
de puţine ori fiind semnalate blocări ale gărilor Feteşti şi Cernavodă, unde comandantul de gară a 
fost schimbat disciplinar de la început. Un impediment suplimentar s-a materializat în 
bombardamentele aeriene inamice, care nu au cruțat, de exemplu, un spital de evacuare [184, p.67]. 

La oportunităţile de evacuare au contribuit, în cazul Dobrogei, şi cele 10 şlepuri sanitare, 
retrase, după abandonarea provinciei dintre Dunăre şi Mare, în delta bătrânului fluviu. Din păcate 


pentru români, alte vase sanitare, yacht-ul personal, dăruit de Regele Ferdinand la 8 septembrie 

1916 (sărbătoarea Naşterii Maicii Domnului, patronima Reginei Maria) şi vasul-spital „Principele 
Carol”, nu au funcționat [91, f.165]. 

Numărul total de răniți şi morți pe frontul dobrogean nu este cunoscut pentru perioada 15-18 
septembrie 1916. Între 18 şi 24 septembrie 1916, Armata de Dobrogea a înregistrat un număr de 
207 ofiţeri şi 10.067 trupă morți şi răniți, la care putem adăuga pe cei circa 400 de morți şi răniţi 
înre gistrati la 23 septembrie 1916 în cazul Divizieia 15-a. Alte date conduc la un total de 3 ofiţeri şi 
299 trupă morţi şi răniţi, între 24 septembrie şi 5 octombrie. Numărul total de militari români morți 
şi răniţi în campania din Dobrogea ar fi, după estimările lui Constantin Săndulescu, de circa 1.000 
de ofițeri şi 50.000 trupă, morți şi răniţi, la care se adaugă circa 40.000 de prizonieri, majoritatea 
capturați la Turtucaia [91, p.711]. 

Numărul mare de răniți a făcut ca şi spitalizarea să fie o problemă dificil de rezolvat, 
întrucât militarii atinşi de gloantele şi baionetele duşmane puteau fi internați (doar) la Constanta, 
Medgidia şi Cernavodă, iar spitalele zonei interioare nu au corespuns necesităților de atunci ale 
armatei române, un motiv suplimentar fiind ocuparea unor cazărmi de către militarii ruşi, ceea ce a 
împiedicat transformarea lor în spitale improvizate. Într-o situaţie atât de dificilă, medicul maior 
Costinescu s-a remarcat prin fervoarea măsurilor luate pentru deplasarea de spitale în Dobrogea şi la 
Feteşti, pentru a face fatä fluxului continuu de răniți. În consecinţă, a fost adus la Cernavodă, de la 
Feteşti, semi-spitalul de evacuare nr.5, iar la 10 septembrie, la Feteşti, Cernavodă, Medgidia şi 
Murfatlar, câte o infirmerie de gară cu cei 4 medici de la trenurile semipermanente şi cu cei 30 de 
sanitari luaţi de la Cernavodă, plus un număr de 60 ce urmau să sosească [99, f.68-69]. Materialul 
sanitar urma să fie adus din depozitul de material sanitar al Crucii Roşii aflat la Feteşti, unde se afla 
şi o infirmerie de gară a aceleiaşi instituţii. 

La data de 5 octombrie 1916, conform unui raport al doctorului Costinescu, mai erau în 
activitate infirmeriile de gară din Cernavodă, Medgidia, Murfatlar, Mircea-Vodă (cu personal 
românesc) şi Biubiul Mic (cu personal rusesc). Toate aceste infirmerii întâmpinau probleme 
serioase în a spitaliza în condiţii corespunzătoare un număr neaşteptat de mare de răniți, multi dintre 
ei grav, iar dificultățile de transportare şi îngrijire a răniților au crescut pe măsura aproprierii 
trupelor inamice, a liniei frontului de centrele spitaliceşti menționate [117, p.69]. 

După ofensiva inamică victorioasă şi contopirea diviziilor în grupele 2/5 şi 9/19, făcută la 22 
octombrie 1916, au rămas disponibile ambulantele Diviziilor 2 Infanterie şi 16 Infanterie [83, 
£558]. Cu prilejul părăsirii Dobrogei, a fost încărcat şi materialul sanitar de la Feteşti şi Cernavodă, 
primind destinația Bräila-Galati. Trecerea trupelor şi a serviciilor s-a făcut prin două puncte 
principale: Cernavodă — Feteşti (podul lui Anghel Saligny) şi Măcin — Isaccea, pod construit 


(improvizat) în august 1916. Ranitii au fost evacuaţi în timp util pe podul de la Cernavodă, apoi prin 

Călăraşi, spre Brăila şi Galati, unde, la 10 octombrie 1916, erau expediati 5000 de răniţi din oraşul 
vecin Silistrei. Tot acum, cate 500 de raniti au fost ridicati de la Fetesti si dusi la Ramnicu Sarat, 
Focsani, Tecuci $i Barlad [83, p.233]. 

Tot la Galati au fost evacuati si holerici din Cälärasi, dar situatia acestora merita o discutie 
aparte. Spre deosebire de teatrul principal de razboi, situat in vechea Tara Româneascä, intre 
Dunäre $i Carpatii Meridionali, unde au existat doar focare izolate de holera, in Dobrogea lucrurile 
au fost mai complicate, ceea ce a impus măsuri excepționale. 

Încă de la începutul lui septembrie 1916 au fost semnalate cazuri de dizenterie şi (ceea ce 
era mai grav) de tifos exantematic, printre răniții ruşi şi sârbi. Situaţia impunea trimiterea în zonă a 
unui medic igienist (bacteriolog) deosebit de competent, iar alegerea forurilor de decizie părea a se 
opri asupra lui loan Cantacuzino. Acelaşi medic mai fusese desemnat la 2 septembrie 1916, să 
efectueze o inspecţie de profil pe Valea Prahovei, unde erau semnalate focare de holeră [88, f.37]. 
În plus, din cauza propriei stări de sănătate, ofiţerul amintit nu a putut pleca în inspecţie, astfel încât 
Serviciul sanitar de pe lângă M.C.G. a propus la 6 septembrie 1916, trimiterea de urgență în 
Dobrogea a profesorului Proca, igienist consultant la Comandamentul Armatei I, însă rezoluția 
scrisă la 7 septembrie 1916 (stil vechi) de către comandantul Comandamentului general al etapelor 
suna astfel: „Se va aştepta însănătoşirea dr. Cantacuzino” [89, f.364]. 

Totuşi, în zilele de 7-9 septembrie 1916 au fost efectuate investigaţii în zonă, de către 
oamenii Serviciului sanitar al M.C.G. (|. N. Antoniu). Conform lui Antoniu „lipsa de directiune în 
serviciul sanitar pentru armata din Dobrogea se simte la orice pas”. După ce semnalează o serie de 
deficiențe în transportul şi îngrijirea răniților, ca şi în atitudinea generală a unor medici autorul 
raportului din 11 septembrie 1916, autorul identifica mai multe surse de pericol din punct de vedere 
epidemiologic: neîngroparea în condiţii corespunzătoare a cadavrelor de oameni şi animale; 
calitatea apei potabile din Dobrogea, oricum o problemă pentru locuitorii provinciei; transportul şi 
spitalizarea răniților în condiţii precare, fără respectarea unor norme igienico-sanitare de bază; 
nerezolvarea situaţiei suspectilor de boli contagioase [88, f.83-86]. 

Alte investigaţii au fost efectuate în zilele de 9-12 septembrie 1916, de către locotenentul 
medic D. Mezincescu, igienist la Armata de Sud, ca urmare a ordinului primit de la comandamentul 
acestei armate. Conform rapoartelor lui Mezincescu, starea sanitară a trupelor era „cât se poate de 
bună”, în ciuda unui noian de dificultăți, de la cele provocate de evoluția ostilităților, până la 
deficiențele în aprovizionarea cu apă. Totuşi, în cazul trupelor ruseşti şi sârbeşti aliate, lucrurile nu 
stăteau la fel de bine, printre răniţi fiind semnalate cazuri de tifos exantematic la Galaţi. In 
consecință, medicul Mezincescu (fiul său, Eduard, de asemenea medic, va face carieră politică în 


România anilor '50) propunea, pe de o parte înființarea sau completarea unor spitale de boli 

contagioase în localitățile Cernavodă, Medgidia, Murfatlar şi Constanta, iar pe de altă parte luarea 
unor măsuri preventive (profilactice) la fata locului dezinfectie despăduc here, instalarea de trenuri- 
băi, intrebuintarea permanentă a hipocloritului, retragerea pe rand a trupelor, tocmai pentru a 
permite luarea măsurilor igienico-sanitare necesare, reaprovizionarea trupelor cu îmbrăcăminte 
corespunzătoare, sterilizarea apoi, aprovizionarea cu săpun etc. [89, f.146-147] 

La 19 septembrie 1916 sunt recunoscute primele cazuri de holeră şi tifos exantematic în 
rândurile militarilor aflați la Galati, pentru ca apoi să apară cazuri şi în rândurile trupelor care luptau 
în Dobrogea, mai precis la Divizia a S-a Infanterie, care la 22 septembrie apăra poziţiile de la 
Topraisar [29, f.48]. Scurtarea perioadei de incubație a holerei (24-48 de ore, în caz de epidemii) a 
făcut ca aceasta să fie transmisă repede la oamenii Diviziei a 19-a Infanterie, unde nu s-au semnalat 
decât 9 cazuri suspecte, până în ziua de 29 septembrie, întrucât soldații diviziei comandate de 
colonelul Scărişoreanu fuseseră vaccinati [184, p.46]. La 20 septembrie 1916, la o zi după 
semnalarea holerei la Galati, Spitalul Regional Cernavodă raporta două cazuri de holeră la 2 soldați 
din Regimentul 29 Infanterie din Divizia 19 Infanterie [90, f.107]. Aceste două cazuri nu se 
regăsesc însă în datele statistice şi în alte documente ulterioare. La 26 septembrie 1916, situația 
epidemică în cadrul Diviziei a 5-a, (care peste puţin timp va fi dusă pe frontul transilvănean, pentru 
a contracara ofensiva Falkenhayn), se prezenta astfel: Regimentul 8 Infanterie: 3 holerici şi 12 
suspecți; Regimentul 9 Infanterie: 6 holerici plus 14 suspecți; Regimentul 51 Infanterie: 2 holerici şi 
10 suspecți [184, p.29]. 

La 27 septembrie 1916, prin înalt ordin regal, profesorul loan Cantacuzino, care între timp 
se însănătoşise, este însărcinat cu acţiunea de combatere a bolilor contagioase, primind puteri 
depline în acest sens, ceea ce atrăgea după sine şi deplina responsabilitate pentru efectele măsurilor 
luate [184, p.30]. 

La 28 septembrie 1916, şeful Serviciului sanitar de la M.C.G. propunea Comandamentului 
General al Etapelor: 1.,,imprimarea” (tipărirea) de urgenţă şi distribuirea instrucţiunilor sanitare, 
înaintate încă de la 27 august 1916, dar nepuse în aplicare în mod sistematic, consecvent şi 
satisfăcător, 2.autorizarea efectuării unor inspecții pe teren de către loan Cantacuzino, împreună cu 
I.N. Antoniu, (rezoluția spunea: „este destul medicul maior Cantacuzino”), 3.cedarea urgentă de 
către C.F.R. a unor vagoane-cazan, baie, etuve, spălătorii etc, întrucât trenurile sanitare erau 
infestate cu păduchi [89, f.177]. 

În zilele următoare au început să fie semnalate cazuri de holeră si tifos exantematic în 
rândurile populaţiei civile. În ceea ce priveşte însă armata propriu-zisă, la data de 19 octombrie 
1916 medicul maior Costinescu semnala pentru trupele din Dobrogea următoarea situaţie: 


„Holerici: soldați români 35, ruşi 64, civili 16. Bolnavi noi: 1, morţi 4”. La Măcin, 12 cazuri printre 

soldații ruşi [28, f.132]. Tot la 19 octombrie încep si inoculările la Măcin, datorită existenței unor 
cazuri suspecte în rândurile regimentului de infanterie. Un plan mai detaliat de luptă cu flagelul 
biologic reprezentat de holeră a fost însă adoptat două zile mai târziu, la 21 octombrie 1916, în 
urma unor discuţii cu profesorul Cantacuzino şi cu loan Antoniu, purtate de către ministrul 
Angelescu. Pentru a preveni (răspândirea) bolii, erau organizate 8 centre, şi anume: Galaţi, 
cuprinzând Tulcea şi Brăila, sub conducerea dr. Slătineanu, ajutat de căpitanul medic Ciucă 
(Laboratorul fix nr.1) şi locotenentul medic Boloni (Laboratorul fix nr.3); Slobozia, având în 
subordine zonele Ciulnita, Călăraşi, Țăndărei şi Valea Ialomiţei, sub conducerea dr. Mărgărit; 
anexe: Spitalul de Contagioşi şi Laboratorul fix nr.5; Râmnicu-Sărat, având în dependență Buzău şi 
Focşani, condus de maiorul Popescu — Azuga, anexă: Laboratorul fix nr.2, condus de locotenentul 
medic Combiescu; Bârlad, având în dependență Buzău şi Focşani, sub conducerea prof. Proca; 
anexă: Laboratorul fix nr.4, sub conducerea medicului locotenent Bălteanu; Iasi, având în subordine 
Botoşani şi Dorohoi, sub conducerea prof. Mezincescu; anexă: laboratorul Mezincescu din Iasi; 
Roman, de care depindeau Bacău, Piatra-Neamţ şi Fălticeni, sub conducerea dr. Baroncea. Anexe: 
Spitalul de Contagioşi nr.4 şi laboratorul mobil nr.4, condus de dr. Călăşescu; Ploieşti, căruia îi erau 
subordonate zonele Sinaia şi Câmpina, sub conducerea medicului maior Iacob; anexă: laboratorul 
mobil nr.2, sub conducerea locotenentului medic Negriceanu; Bucuresti, sub conducerea 
profesorului doctor Victor Babeş [190, p.375]. 

Cu aceeaşi ocazie, profesorul Cantacuzino dădea şi câteva instrucţiuni speciale şi anume: 
vaccinarea tuturor răniților din spitale, a populaţiei refugiate din Dobrogea, a străinilor din lagărele 
de concentrare, a tuturor celor expuşi contactului cu bolnavii, cu excepţia contraindicatilor 
patologice; efectuarea a două rânduri de vaccinuri cu 2 şi 5 cc; revaccinarea soldaților vaccinati cu 
câteva luni înainte; responsabilizarea şefilor de regiune cu izolarea bolnavilor suspecți şi 
„contacţilor”, în locuri speciale [89, f.236-238]. 

Rezultatele măsurilor luate de „celula de criză” constituită în jurul doctorului loan 
Cantacuzino au apărut foarte rapid şi pot fi considerate spectaculoase, după cum constata la 3 
noiembrie 1916 şeful Serviciului sanitar de pe lângă M.C.G., colonelul medic (ulterior general) loan 
N. Antoniu [89, f.450]. Au contribuit la acest rezultat realmente remarcabil folosirea unor doze mari 
de germeni şi procedeul revaccinării după şase luni. 

În lupta purtată finalmente cu succes contra holerei medicii militari români au avut de 
înfruntat mai multe obstacole suplimentare. Astfel, evoluția ostilităţilor propriu-zise în spațiul 
dobrogean, conduita virtualilor ocupanti (in special a bulgarilor) au determinat numeroase familii 
româneşti să-şi părăsească locuinţele din Dobrogea şi să-şi caute salvarea în regiunile din stânga 


Dunării. Deplasarea unui mare număr de români dobrogeni spre celelalte provincii ale ţării încă 

neexpuse riscului unei ocupari iminente a amplificat pericolele de ordin epidemiologic, mai ales in 
zone precum Ialomita, Galati, Ilfov si Vlasca. Chiar dacă propunerile privind concentrarea şi 
izolarea acestor refugiați într-o singură arie din teritoriul national neocupat [89, f210] nu s-au putut 
concretiza, nici aceşti oameni vitregiti de vremurile războiului nu au fost uitaţi sau abandonaţi ci, 
chiar în condiţiile complexe din toamna anului 1916, au fost protejaţi de o nenorocire în plus, aceea 
a contractării unei boli cu o rată de morbiditate de 80% şi de mortalitate de 25-43%. 

O altă problemă suplimentară era reprezentată de ostaticii bulgari şi turci dobrogeni, aflați in 
curs de evacuare spre Moldova. În rândul acestora, mai precis al celor 6.700 aflaţi la Galaţi 
(numărul total a depăşit după câte se pare 20.000), metoda românească de vaccinare antiholerică si- 
a arătat în cel mai convingător mod posibil eficiența. În primele zile consecutive declanşării 
epidemiei, aici erau semnalate circa 40-50 de cazuri zilnice de îmbolnăvire, din care 1/4 mortale. 
Urmează două runde de inoculări (vaccinari) la 23-24 septembrie, respectiv 29-30 ale aceleiaşi luni. 
Rezultatul ? Scăderea la zero a morbidității (implicit a mortalității) după 2 octombrie 1916 [184, 
p.42]. Din păcate, pentru ostatici, dar şi pentru imaginea României o mare parte dintre 
supraviețuitorii holerei din toamna anului 1916 aveau să cadă victimă tifosului exantematic, la 
începutul lui 1917, în Moldova. 

Printre potentialele focare epidemice amintim şi pe prizonierii propriu-zisi provenind din 
armatele turcă şi bulgară (din punct de vedre igienico-sanitar, şi nu numai, armatele germane şi 
austro-ungare se prezentau la un nivel net superior aliaţilor lor oriental-balcanici). O circumstanta 
agravantă suplimentară consta în răspândirea acestor prizonieri într-o mulțime de lagăre. Totuşi, 
măsurile profilactice luate de serviciile de resort ale armatei române au făcut ca un caz de holeră 
depistat la 2 octombrie 1916, în tabăra de la Anadolchioi să rămână, dacă nu singular, cel putin unul 
rarisim, fără urmări deosebite pentru ansamblul prizonierilor, soldaților şi al civililor [183, p.48]. 

Poate cea mai deplorabilă circumstanta pentru lupta împotriva holerei a fost reprezentată de 
colaborarea în multe privinţe defectuoasă, cu armata rusă. Ar fi, cel puţin la nivelul datelor actuale, 
o afirmaţie cu totul şi cu totul hazardată, aceea că, în mod conştient, premeditat, ruşii au urmărit 
propagarea epidemiei de holeră împotriva unui aliat incomod. Pe de altă parte însă, în cadrul 
forțelor militare ale Rusiei, impresionante cantitativ, aspectele calitative lăsau mult de dorit, 
inclusiv din punct de vedere al stării sanitare, iar carentele de ordin calitativ erau potentate de 
numeroase situaţii şi gesturi anarhice, care prevesteau agitatiile revoluționare din cursul lui 1917, şi 
implicit războiul civil din 1918 — 1921. Un raport telegrafic ne-singular, transmis de Prefectura 
Tulcea, la 24 octombrie 1916, către Ministerul de Interne, consemna „foarte multe cazuri de holeră 
printre soldaţii ruşi”, situație care punea în pericol siguranţa sanitară a populației civile, ale cărei 


locuinţe erau ocupate tocmai de soldaţii armatei ţariste, care se deplasau continuu între frontul şi 

localitatile de incartiruire [89, p.331]. Nici starea trenurilor sanitare cu care erau, in mod impropriu, 
evacuati bolnavii contagiosi, nici dezinfectarea caselor unde fuseserä plasati soldatii nu päreau sa-i 
preocupe prea mult pe comandantii rusi, ceea ce a atras interventii repetate si chiar proteste din 
partea românilor, care au trebuit să rezolve problemele prin mijloace proprii. 

Istoria colaborării româno-ruse, în domeniul sanitar, include şi predarea unor trenuri 
sanitare. Este vorba despre trenurile 2 şi 22 din Dobrogea, predate încă de la începutul campaniei, 
cărora le-au succedat, în luna octombrie, trenurile 3, 31, 33 şi 35 la Iaşi, 7, 32, 34, 36, 37; predările- 
primirile amintite au fost consemnate într-o serie de procese- verbale. O altă măsură de precauţie din 
partea autorităților româneşti a constat în păstrarea parțială a materialului sanitar, îndeosebi a lăzilor 
cu medicamente, pansamente şi instrumente [184, p.58]. 

În pofida tuturor lipsurilor acumulate anterior şi a circumstanțelor defavorabile din toamna 
anului 1916, în Dobrogea putem afirma că Serviciul sanitar militar şi-a îndeplinit cu prisosinta 


datoria, reuşind să depăşească rapid disfunctionalitätile. 


III.3. Serviciul sanitar în perioada bătăliei Carpaţilor 


(septembrie — noiembrie 1916) 


Produsă într-un moment de echilibru perfect al balanței de putere între cele două blocuri 
politico- militare beligerante, intervenția României în Marele Război, a făcut ca, pentru un moment 
(si nu numai!), toate privirile să se îndrepte către mica tara de la Carpaţi, Dunăre şi Marea Neagră. 

Asertiunea lui Kirițescu, potrivit căreia frontul românesc devenise principalul „teatru de 
luptă”, deşi conţine o doză sensibilă de exagerare, nu este însă şi aberantă [135, f.10]. Nu degeaba, 
imediat după ce decizia României a devenit publică, un comandant de valoarea lui Falkenhayn a 
fost trimis pe frontul românesc, iar mai multe divizii germane de elită au fost retrase de pe fronturile 
francez şi italian. România intrase în război într-un moment când potențialul ofensiv al Antantei 
scădea, iar toamna anului 1916, „toamna patimilor noastre”, a adus aliaţilor statului român succ ese 
pe Somme (unde au fost folosite tancurile, la 15 septembrie 1916, de către britanici), pe Isonzo, ca 
şi în Macedonia [170, p.498-499]. Atrăgând asupra ei eforturile belicoase şi punitive ale Quadruplei 
Alianțe, România uşura sensibil, chiar dacă nu decisiv, situația generală a partenerilor săi din 
Antantă, ceea ce reprezenta o performanță notabilă pentru un stat mic şi aflat la un nivel economic 
nu tocmai de invidiat. 

Gestionarea situației militare generale rămânea însă problematică pentru Marile Puteri ale 
Quadruplei Intelegeri, între care continuau să se manifeste divergențe de interese. Astfel, în cadrul 


reuniunii militare desfăşurate la Chantilly, la începutul lunii noiembrie, s-a convenit, în principiu, 


60 


asupra focalizarii eforturilor ofensive pe frontul franco-german, în timp ce opoziția Italiei a condus 
la anihilarea planurilor de ofensivă susţinută pe frontul de la Salonic [122, p.23-24]. În acest fel, 
posibilităţile şi proiectele de sprijinire efectivă a României primeau o nouă lovitură grea, o atitudine 
foarte distantă în această chestiune fiind cea a Rusiei. Conform concepţiei Înaltului Comandament 
Militar Rus (Stavka), prioritară era scurtarea frontului, de aceea, în toamna lui 1916, ruşii nu au 
sprijinit efortul de război al României, nici în Dobrogea, nici pe Valea Jiului, nici pe Valea Oltului, 
ci doar pentru Carpaţii Orientali au acceptat trimiterea a două corpuri de armată, la jumătatea lui 
octombrie 1916 [164, p.107-109]. 

Mult mai cooperanti s-au dovedit francezii, care au trimis, în octombrie, o misiune militară 
condusă de generalul Henry Mathias Berthelot, căreia i s-a adăugat şi o misiune sanitară [182, 
p.309], asupra cărora vom reveni mai pe larg în sub-capitolul consacrat reorganizării armatei. 

După eşecul ofensivei în Transilvania, următoarele câteva săptămâni au consemnat, pentru 
armatele I, II şi Armata de Nord, ale României, lupte pentru păstrarea controlului asupra arcului 
carpatic, a zonelor subcarpatice aferente şi îndeosebi a culoarelor de acces spre adâncimea 
teritoriului de atunci al statului român (Vechiul Regat). 

Pentru români, caracterul defensiv al acestor lupte din proximitatea arcului şi a trecătorilor 
carpatice nu a fost unul absolut. S-au înregistrat scoateri din mâinile inamicului, ale unor localități 
de mare importanță, precum Câmpulung Muscel, Petroşani sau Târgu-Jiu. Din perspectiva noastră 
de astăzi, pare de neînțeles faptul că trecătorile Carpaţilor nu au reprezentat un obstacol 
inexpugnabil în calea invadatorilor. Într-o lucrare publicată recent la Piteşti, autorul Gh. Diaconescu 
dă o explicație pertinentă acestei situaţii stranii: „Pierderea luptelor în trecătorile Carpaţilor s-a 
datorat, în mod deosebit, greşelilor săvârşite de către conducerea superioară a armatei române, dar 
şi faptului că armata română nu stăpânea principiile şi cerințele luptei în munţi, concentrându-şi 
astfel acțiunile pe direcția văilor şi neglijand crestele, cu toate avantajele pe care acestea le puteau 
ofer1.[...] O încercare firava de înfiinţare a unor unităţi care să se deplaseze rapid în teren muntos s- 
a materializat, oarecum, în luna septembrie 1916” [118, p.11-12]. În completarea celor spuse de 
autorul citat, putem adăuga faptul că blocarea trecătorilor carpatine ar fi putut, de exemplu, să 
faciliteze manevre de amploare, de tipul celei inițiate la Flămânda, pentru frontul meridional [9, 
p.37, 60]. 

Violenţa luptelor purtate de armata română, în condiţii putin favorabile a avut ca efect 
creşterea numărului de răniți, ceea ce a influențat direct activitatea serviciilor sanitare ale armatei. 
Conform unei situații întocmite la Marele Stat Major, după încheierea conflagrației, în luna 
septembrie 1916 armata română ar fi înregistrat 789 ofiţeri şi 11.172 soldați morți, 146 ofiţeri si 
2.591 soldaţi răniţi, 468 ofiţeri şi 20.500 soldaţi dispăruţi, în luna următoare, cifrele fiind de 669 şi 

4.544, 44 şi 21.241, respectiv 348 şi 18.385 [115, £41]. Acelaşi document conţine si date statistice 
despre tipologia ranilor: astfel, 45% dintre rani erau localizate la membre, 22% la cap, 18% la 
torace şi 15% la abdomen, iar 60% fuseseră provocate de armele de foc, 30% de explozii şi 10% de 
arme albe. In fine, mortalitatea ränitilor din spitalele regionale era de 17%, iar a bolnavilor de 
33,6% [115, f.42]. 

Ponderea şi numărul răniților rămân însă dificil de stabilit cu exactitate, documentele 
întocmite purtând amprenta stării excepţionale care făcea imposibilă o sistematizare riguroasă a 
tuturor elementelor în materie. Comparând datele oficiale generale cu statisticile existente la fiecare 
unitate, autorul Constantin Săndulescu a ajuns la concluzia că pierderile reale erau mai mari decât 
cele raportate oficial. Astfel, în cursul lunii octombrie spitalele zonei interioare îngrijeau un număr 
de 40.460 soldaţi, la începutul lunii, 48.956 la 27 octombrie şi 45.667 la 31 octombrie. Numărul 
răniților ofiţeri din armata română a variat între 840, la 1 octombrie, 1003 la 14 octombrie 
(maximum) şi 884 la sfârşitul lunii. Bolnavii erau în număr de 225 trupă şi 168 ofițeri, la 1 
octombrie 1916, pentru ca, o lună mai târziu să fie consemnați în această situaţie 221 ofițeri şi 3.331 
soldați [184, p.102]. 

La data de 13 noiembrie 1916, la Biroul adjutanturii de la Marele Cartier General a fost 
întocmită o listă cu pierderile înregistrate de armata română începând cu data declanşării 
ostilităților. Statistica oficială respectivă înregistra un număr total de pierderi de 2.633 ofiţeri si 
49.373 trupă, dintre care morţi, răniţi, dispăruţi în proporție de 334, 1.988, 311, respectiv 6.666, 
26.008, 16.699. Pe de altă parte însă numai după evidențele spitalelor regionale, la 10 noiembrie 
1916, se înregistrau în rândurile trupei (fără ofiţeri) 34.428 răniţi, 4.317 bolnavi şi 1.536 decedați, 
deci un număr total de peste 40.000 de spitalizati înregistrați la un moment dat, cuantum în care nu 
sunt incluşi cei morţi, dispăruţi sau vindecati în perioada consecutivă declanşării războiului. Punând 
cap la cap datele parțiale oferite de diferite surse locale (regionale), Constantin Săndulescu a ajuns 
la un total de 2.011 ofiţeri şi 106.564 trupă spitalizati, în condiţiile în care pentru unele zile, datele 
statistice lipseau cu desăvârşire [184, p.104]. 

Pe lângă numărul mare de răniţi, un alt obstacol în calea misiunii serviciilor sanitare ale 
armatei române a fost reprezentat de lipsa dotărilor şi a unei pregătiri adecvate pentru transportul şi 
îngrijirea răniților în zonele de munte, unde comunicațiile erau mai dificile. De altfel, aşa cum am 
văzut, chiar la capitolul militar propriu-zis, forțele româneşti aveau deficienţe din acest punct de 
vedere, iar inamicul nu a ezitat să le exploateze. 

Autorul Gh. Sanda enumera nu mai puţin de 10 deficienţe manifestate, în cazul Serviciului 
sanitar militar, pe parcursul primei perioade a războiului: personalul inferior a fost insuficient, slab 


pregătit şi de multe ori întrebuințat greşit nu a existat o rezervă de sanitari anume pregătiţi, care să 

înlocuiască pierderile; supra-abundenta de material sanitar care ulterior a fost, într-o mare măsură 
nefolosit sau chiar pierdut, capturat de inamic, întrucât era greu de folosit, masivitatea trăsurilor de 
ambulanţă regimentară (1,7 tone fără altă încărcătură), care se deteriorau des (ruperi de arcuri, 
trăsuri etc.), având ca rezultat izolarea medicilor de unităţile lor şi, uneori, consemnarea eronată a 
acestor cadre ca dezertori sau prizonieri; funcționarea serviciului sanitar regimentar în 
cantonamente, birouri şi marşuri exact ca în timp de pace, fără a tine seama de situația noua in care 
trebuia să acționeze; evacuarea haotică a răniților în timp de retragere (n.n.-în timpul luptelor de 
înaintare activitățile de îngrijire şi evacuare a răniților s-au desfăşurat în condiţii relativ bune); lipsa 
de legătură între medici şi comandamentele de armată, ceea ce a împiedicat buna funcționare a 
serviciului sanitar, prin eludarea principiului unității de acțiune şi de comandă; utilizarea 
defectuoasă a spitalelor de evacuare şi mai ales a infirmeriilor de gară şi de etapă, instalarea 
inadecvată a acestora pe direcția principalelor culoare de evacuare; utilizarea, într-o faza inițială, a 
spitalelor ca spitale de chirurgie mică, ulterior aceste stabilimente sanitare s-au dovedit de un real 
folos în stingerea epidemiei de holeră apărută în Dobrogea şi nord-estul Munteniei; utilizarea 
incompletă a unui număr de formațiuni sanitare, din cauza precipitării operaţiunilor militare; 
rezultatele mai puţin lăudabile ale activităţii desfăşurate de spitalele din zona internă, din cauza 
deficienţelor de personal şi de încadrare materială [182, p.310-316]. Conform aceluiaşi autor, la 
data de 1 noiembrie 1916 în spitalele aferente zonei interioare se găseau peste 54.000 de suferinzi, 
dintre care 6.000 de bolnavi (aşadar o proporţie de 1/9) şi restul răniți [182, p.313]. 

Un element de ameliorare a survenit la jumătatea lunii septembrie, când formațiunile 
sanitare de etapă s-au instalat şi au început să funcționeze în raport cu grupările sanitare din zona de 
operaţii. Pe rând, au intrat în funcțiune: semi-spitalele de evacuare, spitalele de evacuare, spitalele 
de etapă, spitalele auxiliare şi infirmeriile de gară. Centrele spitaliceşti au trecut din subordinea 
diviziilor, în cea a comandamentelor de etapă. Iniţial, spitalele şi semi-spitalele de campanie aveau 
în dotare un număr de automobile sanitare, destinate pentru transportul răniților. Treptat, din cauza 
dificultăților apărute în dirijarea şi controlul acestor vehicule, s-a trecut la organizarea a diferite 
coloane de auto-brancarde divizionare, ataşate ambulantelor divizionare, respectiv coloane de 
depozit în subordinea comandamentelor de etapă [145, p.512]. Începutul celei de-a doua etape a 
campaniei din anul 1916 a fost reprezentat, pentru armata română, de la bătălia de la Sibiu, 
desfăşurată între 13/26 şi 15/28 septembrie 1916, în urma căreia forțele româneşti încep să se 
retragă. 

Luptele grele s-au dat în zona localității Câineni, unde gruparea comandată de către 
generalul David Praporgescu (Detaşamentul Lotru), obţine, la data de 17 septembrie, un important 


succes contra Corpului Alpin, de la care recucereşte gara Lunci, iar la 18 septembrie, generalul — 

comandant primeşte comanda Corpului I Armată, în locul generalului Popovici [135, p.70]. 
Probleme mari s-au înregistrat în sectorul Diviziei 23 Infanterie unde, la 15 septembrie 1916, 
nesprijinită de nimeni, această unitate abandonează localitatea Cisnădie şi începe retragerea spre 
defileu, întrucât localitatea Boita era sub bătaia artileriei germane. În retragere, au fost pierdute 
coloane de muniții şi ambulanta divizionară, aflate pe malul stâng al Oltului, în pofida ordinelor 
anterioare în sens contrar [195, p.167-170]. 

În sectorul Câineni, tot la 15 septembrie 1916, Divizia 20 Infanterie primea ordinul de luptă 
cu nr.18, care prevedea între altele: „Răniţii vor fi evacuați pe drumul cel mai scurt, prin gările 
Câineni, Cornet şi Lotru, la trenul sanitar, linie de evacuare persistentă până la data de 20 
septembrie”; între timp, la conținutul ordinului respectiv este adăugată următoarea propoziţie: „până 
la gări, vor fi trimişi cu căruțele de rechizitie, prin îngrijirea serviciului medical al corpurilor” [195, 
p.182]. Două zile mai târziu, un referat al Corpului | Armată consemna următoarea situație: 
„trenurile de luptă, automobilele, camioanele şi brancardele sanitare ale Diviziei 13 au rămas pe 
teritoriul inamic. Până la posibilitatea hrănirii diviziei 13 cu hrană proaspătă va fi absolută nevoie 
de conserve [...] S-au mai pierdut ambulanta diviziei 13, o secție a Ambulantei Diviziei 23, Semi- 
spitalul de evacuare 3, unde personalul a fugit peste munţi”. După încă două zile, colonelul medic 
Potârcă primea ordinul de a se deplasa la Jiblea, cu personalul şi materialul sanitar necesar, pentru 
îngrijirea răniților aflați acolo în număr foarte mare [195, p.182-183]. 

În cele două săptămâni consecutive bătăliei de la Sibiu, trupele româneşti au trebuit să 
suporte hartuiala continuă. S-au produs atacuri şi contraatacuri in zona munţilor Pietrosul, Veverita, 
Rigloul, Gorganul şi Chitonetul. 

Sub comanda generalului Kraft von Delmengisen, germanii pregăteau o nouă operațiune 
ofensivă pe Valea Oltului. Eforturile ofensive germane s-au concretizat în luptele de la Pietrosul, 
Veverita, Valea Topologului, la capătul cărora trupele româneşti s-au retras pe o linie paralelă cu 
vechea frontieră, iar comandantul german Erich von Falkenhayn a decis să-şi concentreze eforturile 
ofensive în zona Văii Jiului considerat punctul cel mai slab al dispozitivului românesc de apărare 
[135, p.69-82]. 

Încă de la începutul lunii septembrie, aici s-a semnalat un incident militar nedorit, constând 
în ordinul de retragere dat Diviziei a 11-a Infanterie, de către comandantul său, la data de 4 
septembrie 1916, pe baza constatării că forțele inamice ar fi superioare numeric celor româneşti. 
Astfel, după ce în urmă cu două zile ajunsese la Petroşani, cu ambulanta divizionară şi o secţie a 
spitalului mobil aflate la Bumbesti, divizia respectivă se retrăgea în defileu cu trupe, materiale, 
răniți etc. A doua zi, comandantul defetist era înlocuit de către regele Ferdinand [184, p.78]. După 


declanşarea operaţiunilor ofensive ale inamicului, ambulanta divizionară menţionată, lucrând cu o 

secție la Petroşani şi cu alta la Lupeni, a reuşit să se retragă in condiţii mai bune, pierzând doar un 
furgon. Dintre mijloacele de evacuare existente s-au dovedit utile secțiile de automobile-ambulanta 
[184, p.79]. 

O circumstantä defavorabilă pentru Serviciul sanitar militar, pentru armata română în 
general, a fost reprezentată de condiţiile metodologice neobişnuite pentru perioada respectivă a 
anului: ninsori şi temperaturi negative în zilele de 6-8 octombrie. 

Practic, au avut loc două bătălii pe Jiu. Prima dintre ele s-a desfăşurat între 10/23 şi 16/29 
octombrie 1916, când apărarea rutei Vulcan — Schela — Văleni (spre Târgu Jiu) a revenit diviziei 
comandate de generalul Ion Dragalina, bănăţean de obârşie. În decursul confruntărilor s-a remarcat 
şi viitoarea „eroină de la Jiu”, Ecaterina Teodoroiu (1894-1917), iniţial o simplă infirmieră, precum 
şi sublocotenentul Nicolae Patrascoiu, ai cărui soldaţi au luptat cu eroism pe străzile oraşului Târgu 
Jiu, ocupat şi apoi abandonat forțat de către inamici [130, p.427]. În urma celei de-a doua bătălii de 
pe Jiu desfăşurată la 25 octombrie / 11 noiembrie 1916, oraşul Târgu Jiu a fost însă definitiv ocupat 
de către germani, la 2 / 14 noiembrie 1916 [130, p.428]. 

În intervalul dintre cele două bătălii de pe Jiu s-a consemnat şi rănirea generalului Ion 
Dragalina, sosit de urgenţă pe Jiu, în zona trecătorii Lainici, la data de 25 octombrie 1916. Întrucât 
dinspre Bumbeşti veneau veşti îngrijorătoare despre ofensiva inamică şi panica militarilor români, 
bravul general încearcă, prin puterea exemplului personal, să restabilească rezistenţa materială şi 
morală a ostașilor români. În acelaşi timp, forurile superioare de comandă respingeau propunerea 
generalului Culcer, ulterior schimbat de la conducerea Armatei I, în sensul de a fi abandonată fara 
luptă Oltenia; propunerea avea exclusiv motivații strategice. 

Ajuns în mijlocul soldaților săi, generalul Dragalina (noul comandant al Armatei I) este rănit 
la brațul drept, fapt care nu-l demoralizează, însă intervenţia medicală tardivă (pansament şi 
operaţie) nu i-a mai putut salva viaţa, ceea ce a constituit o grea lovitură pentru moralul armatei 
române [135, p.92-95]. Divizia 11 Infanterie a avut, în intervalul 4-18 octombrie 1916, în luptele de 
la Târgu Jiu, 1.356 răniţi (37 de ofiţeri), 351 morți (10 ofiţeri) şi 738 dispăruţi (19 ofiţeri), cifre din 
păcate inferioare celor care aveau să fie consemnate in retragerile următoare [195, p.111]. Un 
moment important al luptelor de pe Jiu l-a reprezentat viguroasa contraofensivă românească de la 
Retezat, inițiată la 17 octombrie 1916, stil vechi, după primele lupte de la Târgu Jiu, în cursul cărora 
ambulanta Diviziei a 11-a a acordat asistenţă, evacuând 223 de răniți la 14 octombrie, respectiv încă 
335 de răniţi a doua zi, după formarea de posturi sanitare şi redeschiderea spitalelor din zona internă 
Târgu Jiu. 

Înaintarea surprinzătoare, poate, a armatei române în zona munţilor Retezat a făcut ca 


această manevră să fie executată fără o asistență medicală pe de-a întregul organizată. S-a ajuns 

astfel, la situaţia în care o companie izolată, care a avut multi răniți, dar nu putea dispune de o 
formațiune sanitară proprie, cerea căruţe pentru evacuarea răniților pe traseul Frânceşti — Bădiceni. 
În aceste condiţii, la Frânceşti şi Horezu au fost înfiinţate două noi posturi intermediare. În plus, 
membrii Serviciului sanitar militar nu erau nici ei scutiţi de riscurile participării la conflagrație; 
numai în lupta de la Vaideeni şi-au găsit moartea 3 ofițeri sanitari [195, p.142-144], anume Aurel 
Lilovici Ruse, Carol I, Marcus şi Anastase Alifanti. 

Necrutätoarele operaţiuni ofensive inamice au făcut ca, în câteva rânduri, să nu poată fi 
evacuați răniții români, situație care nu poate fi însă pusă pe seama Serviciului sanitar militar, 
întrucât nu medicii alcătuiesc ariergarda unităților militare. Aici, răniții care au putut fi evacuaţi 
(marea lor majoritate), în condiții corespunzătoare sau improvizate, au avut ca punct terminus al 
traseului localitatea Târgu Jiu. De fapt, este vorba de mai multe trasee având capătul în oraşul 
gorjean, anume: Tismana, de 34 km; Frâncesti — 24 km; Dobrita — 18 km; Vaideeni — 20 km; Schela 
(unde spre exemplu, în zilele de 9-10 septembrie s-au înregistrat 645 răniţi transportaţi, urmaţi de 
alti 268 pe 12 septembrie şi 250 pe 13 septembrie); Lainici — 32 km; Polătişte — 146 km; Novaci — 
48 km [195, p.114-117] 

Tot în cadrul Armatei I a acționat şi grupul militar Cerna, căruia i se datorează unul din 
primele succese ale armatei române din anul 1916, anume cucerirea muntelui Alion. Schimbările 
generale în privința raportului de forte îşi vor face simțite şi aici efectele, trupele româneşti 
trebuind, treptat, să treacă la defensivă, apoi la retragere. Totuşi, cel putin factorul inertial, dacă nu 
şi alte cauze, a făcut să treacă în linişte aproape toată luna septembrie, după ocuparea de către 
români a Orşovei şi a altor localităţi de pe ambele maluri ale Cernei, până la Mehadia. O încercare 
de contra-ofensivă a forțelor locale austro-ungare a eşuat la începutul lui octombrie 1916, peste 300 
de soldaţi, între care şi câţiva ofiţeri fiind luaţi prizonieri [134, p.228]. Noua perioadă de acalmie, 
punctată cu câteva atacuri de fixare, a luat sfârşit în prima decadă a lunii noiembrie, după 
străpungerea apărării româneşti pe Jiu şi trecerea Dunării de către germani [135, p.74]. 

Formațiunile sanitare ale grupului Cerna s-au concentrat pe front în cursul lunii septembrie 
1916, şef de ambulanţă fiind medicul maior Tulbure. În decursul lunii următoare formațiunile de 
ambulanţă sunt retrase mult în adâncimea teritoriului, scurtându-se potentialele linii de evacuare, 
începând cu data de 28 septembrie. La 2 octombrie, formațiunile de ambulanţă au fost aduse la 
Bresnita, într-o zonă şi mai sudică. O nouă mişcare se produce la 11 octombrie 1916, când 
brancardierii primesc ordinul de a rămâne la Cireş, sub conducerea medicului locotenent Petrescu; 
tot aici urmau să fie pansati a doua oară răniții de la Brigada 2 Cavalerie, după ce erau aduşi cu 
căruțele de la Negrusa şi Oraviţa. Secția 1 a Spitalului mobil nr.1, fără trăsurile grele dar pastrandu- 


şi medicamentele şi pansamentele, era divizată între Bresnita (statul-major), Magheru si 

Ghelne gioasa (posturi). O a treia secţie a Spitalului mobil nr.1 a fost deplasată, tot la jumătatea lunii 
octombrie, spre Valea Jiului, unde a luptat pentru scurt timp şi generalul Dragalina [195, p.94-95]. 

Pentru toamna anului 1916, trebuie remarcat numărul mic de dispăruți, aparţinând grupului 
Cerna, ca şi subestimarea numărului de răniți şi morți în datele oficiale. Potrivit unor surse 
documentare, lacunare, consultate de către Nicolae Vicol, suma lor s-ar ridica la 1613 răniți şi 391 
morți, exceptând pe cei câteva sute de răniţi în luptele de evacuare de la Turnu-Severin, noiembrie 
1916 [195, p.95-96]. 

O situaţie ceva mai buna s-a înregistrat în sectorul apărat de Armata a II-a, comandată, dupa 
25 septembrie 1916, de către generalul Alexandru Averescu. Beneficiind de remarcabilele calităţi 
militare ale comandantului său, ca şi de avantajele unei plasări mai compacte în teren, forțele 
acestei armate nu au putut fi constrânse direct la retragere în noiembrie 1916, ci numai prin 
amenințarea cu împresurarea, după pătrunderile de pe Jiu şi de la Zimnicea [170, p.499]. Pentru 
Armata a II-a, etapa secundă a campaniei din toamna anului 1916 nu debutase cu aducerea la 
comandă a generalului Averescu, ci cu luptele de apărare şi retragere din zona Braşovului, 
confruntări la care au luat parte, din cadrul armatei române, diviziile 3, 4, 6 apoi şi diviziile 21 şi 22 
infanterie. Pierderea Braşovului însemna privarea trupelor româneşti de un important nod de 
comunicație, ca şi de o importantă garnizoană, ceea ce se repercuta direct asupra Serviciului sanitar 
mlitar [130, p.428-429]. 

În perioada luptelor de apărarea a Braşovului (25-28 septembrie 1916), gara orăşenească era 
blocată, iar făptul era de importanță capitală pentru evacuarea răniților, al căror număr era în 
continuă creştere din cauza violenței luptelor. Poate tocmai de aceea, gara era ținta unui puternic 
bombardament de artilerie. În aceste împrejurări, locotenentul- medic Mircea Bruteanu (ajuns, după 
război, şef de serviciu la spitalul central de boli nervoase), dând dovadă de mult sânge rece şi curaj, 
a suplinit absenţa mecanicilor şi, sub ploaia de proiectile, a condus două garnituri de tren, pline cu 
materiale sanitare, în spatele frontului propriu-zis, faptă care i-a adus Ordinul Mihai Viteazul [195, 
p.253]. 

Ziua instalării generalului Averescu în fruntea Armatei a II-a a coincis cu începutul luptelor 
de la Rucăr — Bran, sau, pentru a fi mai riguroşi, a bătăliei de la Bran — Câmpulung — Dragoslavele, 
care, datorită rezistenţei înverşunate a românilor, va dura o lună şi jumătate, până la 10/22 
noiembrie 1916. Printre operaţiunile executate aici de către diviziile 12 şi 22 infanterie, comandate 
de generalii Traian Găiseanu şi A. Radu, cităm recucerirea oraşului Campulung-Muscel şi a 
muntelui Mateiaş, pierdute iniţial [130, p.426]. 

În ordinul de aşezare pe frontieră, dat Diviziei 22 în ziua de 26 septembrie 1916 (stil vechi), 


se prevedea ca ambulanta divizionară, să fie situată în satul Podul Dâmbovicioarei, în timp ce 

coloanele de brancardieri şi camionetele sanitare erau staționate la Giuvala şi Dâmbovicioara; la 2 
octombrie, au fost retrase formațiunile de remontă aflate la Câmpulung. Spitalul de evacuare şi cele 
de contagioşi rămâneau la Clucereasa, iar Spitalul de etapă nr.2, la Targoviste [195, p.260]. 

Eroismul soldaţilor români, şi aici nu este cazul să ne ferim de cuvinte, s-a tradus şi într-un 
mare număr de ostaşi morți şi răniți. Numai în cele patru zile ale bătăliei de la Lereşti (1-15 
octombrie 1916) Divizia 22 Infanterie a pierdut aproape 400 de oameni, dintre care 294 răniți (7 
ofiţeri) şi 85 morţi (3 ofiţeri). În zilele anterioare (9-14 octombrie), aceeaşi divizie înregistrase 441 
răniți (16 ofiţeri), 99 morţi (2 ofițeri) şi 335 de dispăruţi. Brancardierii s-au dovedit, din nou, 
depăşiţi numeric (nu însă valoric, profesional şi uman) de amploarea pierderilor. Cel mai elocvent 
indicator al jertfelor date de cele două divizii pe altarul patriei, în cursul lui octombrie 1916, îl 
constituie comparatia între efectivele celor două divizii înainte şi după cele şase săptămâni de lupte 
grele. Astfel, dintr-un efectiv inițial de 15.605 oameni, Divizia 22 a rămas cu 800, iar Divizia 12 a 
rămas cu 700, dintr-un total initial de 15.200 de soldaţi şi ofițeri [195, p.262-263]. 

Numărul mare de răniți a fost îngrijit, în principal, de către ambulanta Diviziei 22 cu o 
singură secție, situată initial la Podul Dâmbovicioarei (27 septembrie), apoi la Câmpulung- Muscel, 
după începerea bombardamentelor deplasată în vecinătatea acestuia, şi, în cele din urmă, mutată la 
Goleşti [195, p.264]. Retragerea trupelor române din zona Argeş- Muscel urma să fie efectuată astfel 
încât să protejeze centrul de rezistenţă de pe Valea Prahovei. 

Între 26 septembrie şi 12 noiembrie 1916 (stil vechi), deci, în paralel cu luptele din zona 
Câmpulung — Dragoslavele — Rucăr, o pagină realmente glorioasă de istorie militară a fost înscrisă 
în zona Văii Prahovei, la intrarea în defileul prahovean, în proximitatea localităţii Predeal. Această 
localitate, cunoscută astăzi mai ales ca destinaţie turistică, a suportat la începutul lunii octombrie 
1916, bombardamente de artilerie comparabile ca intensitate cu cele de la Marna sau Verdun [130, 
p.426]. Pe Valea Prahovei, vitală pentru aprovizionarea cu petrol, dar şi pentru legăturile dintre 
Bucureşti şi arcul carpatic, au acţionat diviziile 3, 4, 20 şi 21 infanterie, formând grupul Prahova, 
comandat după 17 octombrie de către generalul Arthur Văitoianu. 

Ambulanţa Diviziei 10 Infanterie este amplasată succesiv la Azuga (22 septembrie) şi 
Poiana Vozului (5 octombrie), în această localitate fiind vizitată de către Regina Maria, la 4 
noiembrie, moment în care la infirmerie se aflau 112 răniţi şi 8 bolnavi. Pentru activitatea 
structurilor sanitare corespunzătoare Diviziei 10, notăm şi acţiunile profilactice împotriva 
scarlatinei şi a holerei (980 de inoculări). 

La 11 octombrie, în urma unui ordin de la Comandamentul Armatei a II-a sunt instituite 
două rute de evacuare a răniților şi bolnavilor: Sectorul de Vest (Valea Cerbului şi şcoala din Azuga 


— Gara Buşteni — zona interioară) sau spitalul din Sinaia; Sectorul de Est (Azuga vest) — Gara 

Busteni. Primul sector revenea Ambulantei Diviziei 10 Infanterie, iar cel de-al doilea sectorului de 
est al Ambulantei Diviziei4 Infanterie. 

După ocuparea localității Clabucet de către inamic, ordinul Diviziei 10 este ca evacuarea să 
se facă spre postul de pansament al ambulantei divizionare, la marginea de sud a satului Buşteni şi 
de aici la spitalul Sinaia sau la gară. Coloanelor de brancardieri le revenea în continuare misiunea 
de a transporta răniții până la camionetele şi posturile de prim ajutor ale corpurilor [195, p.272- 
273] 

La 12/24 octombrie 1916, locotenent-colonelul francez G. Dubois trimis din ordinul regelui 
pe frontul Diviziei 21, consemna: „Serviciul Sanitar face impresia a fi foarte bun. Toţi răniții sunt 
bine pansati şi trimişi cu repeziciune în spatele frontului. Răniţii uşor nu părăsesc armele si 
echipamentul lor”. Pe de altă parte însă, starea sanitară a trupei şi a ofițerilor nu se prezenta la 
aceiaşi parametri optimişti: insectele, scabia şi enterita dizentiformă erau prezenţe greu de ignorat în 
ansamblul tabloului [195, p.274-275]. 

Cea mai bună direcţie de pătrundere din Transilvania în Moldova, utilizată încă din 
Antichitate într-un sens sau în celălalt, era culoarul Oituzului. Inamicii României din anul 1916 nu 
au neglijat nici acest punct, iar între 28 septembrie/ 11 octombrie şi 14/ 27 octombrie 1916 s-a 
desfăşurat prima bătălie de la Oituz, cu atacuri furibunde din partea forțelor austro-ungare, apogeul 
fiind atins pe 5/ 18 octombrie 1916, în prezenţa arhiducelui moştenitor Carol I şi a primului 

ministru al Ungariei, Tisza Isztvan. Luptând sub deviza „Pe aici nu se trece!”, soldații Diviziei 15 
Infanterie, retrasă din Dobrogea, sub conducerea generalului Fremia Grigorescu, au dejucat 
planurile ofensive imperiale, iar unitatea comandată de generalul Grigorescu şi-a câştigat 
supranumele de „Divizia de Fier” [141, p.427]. În cea de-a doua bătălie de la Oituz (iniţiată la 28 
octombrie / 10 noiembrie 1916 şi sfârşită 5 zile mai târziu) rolul ofensiv a revenit românilor, 
obiectivul principal fiind îndepărtarea inamicului de pe întregul aliniament şi blocarea posibilităților 
de infiltrare spre zonele centrale ale Moldovei dintre Carpaţi şi Prut [130, p.428]. 

Vehiculele sanitare automobile erau repartizate astfel, la jumătatea lunii septembrie 1916: 
Divizia a 7-a păstra 10 vehicule; spitalele de etapă — urmau să primească 5 vehicule de la Divizia a 
7-a dar numai după repararea spitalului de cale ferată; Divizia a 8-a păstra 10 vehicule; semi- 
spitalul de evacuare primea 5 vehicule, de la Divizia a 8-a; Divizia a 14-a păstra 22 de vehicule din 
care urma să alimenteze şi brigada mixtă; Spitalul de evacuare va păstra cele 10 vehicule pe care le 


avea, urmând a primi încă 5 de la Divizia a 14-a; Divizia 2 Cavalerie primea 3 ambulante — 


brancarde de la Divizia a 14-a pentru cele 3 brigăzi aflate în componenţa sa. 

Punctul al doilea din acelasi ordin prevedea posibilitatea detasarii de automobile de la 
divizii, cu conditia specificatä la punctul 3 de a pästra proportia între ambulantele cu targi si 
camionete [34, f.50]. 

Daca din punct de vedere al ranitilor nu s-au inregistrat cazuri deosebite, o trasatura 
caracteristică a activității sanitare in zona Armatei de Nord a fost reprezentată de lupta contra 
epidemiilor, fiind semnalate câteva cazuri de febră tifoidă, tifos exantematic şi tetanos, inclusiv o 
mică epidemie, în zona Piatra-Neamţ, stinsă rapid [184, p.85-86]. 

În zona operaţiilor, principalele sarcini şi dificultăți ale Serviciului sanitar militar erau legate 
de transportul şi evacuarea răniților în condiţii nefavorabile (atacuri inamice furibunde, ninsori 
timpurii, terenuri montane şi premontane etc.), iar pentru zona interioară, numărul mare de räniti 
complica problemele de îngrijire a acestora. Cea mai mare afluenta de răniţi se înregistra, dupa câte 
putem reconstitui, la Armata I, cea mai expusă atacurilor inamice, exceptând Armata a II-a, 
dispersată în sud. Conform lui Constantin Săndulescu, în ziua de 23 octombrie 1916, la Alexandria, 
Borleşti şi Drăgăşani numărul răniților atinsese ordinul miilor. Date mai precise avem despre 
Craiova (3.409), Borleşti (477), Caracal (498) şi Piteşti (1.000) [184, p.80]. Pentru a reduce 
discrepanta între numărul bolnavilor şi ranitilor pe de o parte, şi posibilităţile concrete ale spitalelor 
pe de altă parte, existau, teoretic, două posibilități: reducerea fluxului de internäri şi ameliorarea 
posibilităţilor de tratament şi de refacere. 

Reducerea numărului de internați se putea obţine prin externarea celor răniți foarte uşor sau 
care îşi prelungeau nepermis de mult convalescenta. Fenomenul aglomerării spitalelor cu răniţi uşor 
a spitalelor era unul general fiind semnalat şi la Armata de Nord (unde situația de ansamblu a fost 
întotdeauna mai bună), la data de 24 septembrie/ 7 octombrie 1916 [34, f.45]. O săptămână mai 
târziu, este emis un ordin circular al M.C.G. (Secţia operaţii) pretinzând „un triaj serios al răniților” 
din partea medicilor şi semnalând fenomene precum: menținerea în spitale a celor vindecati, 
existența unor „simulanţi dubiosi”, nedesemnarea automutilatilor, lipsa unor controale amănunțite şi 
chiar cazuri de îngrijire medicală acordată preferențial prizonierilor germani, în dauna propriilor 
soldați [195, p.46-47]. 

Factorii de decizie nu au rămas însă la nivelul constatărilor. Astfel, a fost aprobată 
propunerea venită de la comandantul Armatei de Nord, generalul Prezan, în sensul controlării 
spitalelor din zona interioară de către un personal medico-militar delegat ad-hoc, iar la 19 
octombrie 1916, printr-o adresă a M.C.G. către Ministerul de Interne, se solicita încetarea „păsuirii” 
de către jandarmi a soldaţilor care stăteau în mod nejustificat pe la familii [195, p.47]. În fine, la 5 
noiembrie 1916, când retragerea generală din Muntenia era iminentă, M.C.G. solicita ,,liberarea” 


(externarea) urgentă din spitale a celor apți de luptă [87, f.143]. 

Ideea infiintarii unor spitale de campanie a fost respinsä la 19 septembrie 1916, de cätre 
Directia 6 Sanitarä. Motivatia oferita Serviciului sanitar al M.C.G. sub semnäturile ministrilor 
Angelescu si Constantinescu, era următoarea: „Deoarece avem 12 centre de evacuare (6 spitale şi 
semi-spitale) şi pot face acelaşi serviciu cele 5 spitale ale Crucii Roşii, precum şi cele 5 spitale etapă 
organizate, identic, credem inutil a se înfiinţa alte spitale care au consumat mult material, iar 
personal nu este” [195, p.45-46]. Din perspectiva pe care ne-o oferă trecerea timpului, putem 
aprecia că era vorba, mai degrabă, de lipsa personalului decât de un număr suficient de stabilimente 
sanitare. Numărul formațiunilor sanitare disponibile a putut cunoaşte, totuşi, o anumită creştere, 
datorită evacuării Dobrogei în octombrie 1916 [195, p.92]. 

Realizarea unor obiective concrete de igienă generală nu a fost nici ea o operațiune foarte 
simplă, un amănunt picant, dar mai puţin onorant în acest sens fiind semnalarea (la 2/15 octombrie 
1916) existenţei unor insecte precum plosnitele şi gandacii în chiar sediul Comandamentului 
General al Etapelor şi Comunicaţiilor [93, f.103]. Pentru deparazitarea trupelor, ministrul 
Constantin Angelescu a trimis trenuri cu băi şi etuve nu doar în Dobrogea, ci şi în alte 23 de puncte 
sensibile, de pe întreg teritoriul de atunci al statului (Vechiul Regat) [184, p.92-93]. Oricum, din 
acest punct de vedere, al realizării unor imperative de ordin igienico-sanitar minimale (şi nu 
numai!), Serviciul sanitar militar a înregistrat succese remarcabile, mai ales raportat la condiţiile 
vitrege ale anului 1916. S-au semnalat, totuşi, unele disfunctionalitati în evacuarea contagiosilor, 
cum a fost cazul unui contingent de bolnavi care au fost pe punctul de a fi aduşi la Slatina la 1 
octombrie 1916, într-o zonă aglomerată [99, f.410]. 

În fine, o altă problemă, pe lângă cea a medicatiei propriu-zise, era reprezentată de ambianța 
creată de medici în rândurile pacienților, de starea de spirit indusă acestora şi transmisă la nivelul 
eşaloanelor superioare. Cităm, în acest sens, exigenta generalului Antoniu, de la 15 septembrie 
1916, ca rapoartele medicilor să fie sobre şi documentate [184, p.93], precum şi cazul unor 
elemente demoralizante depistate la Sălătruc (lângă Curtea de Argeş), la începutul lui noiembrie 
1916 [195, p.188]. După toate indiciile şi datele se pare că acesta a fost un caz, rarisim, dacă nu 
total atipic. 

III.4. Serviciul sanitar militar la finele anului 1916 — între 


retragere, rezistenţă şi reorganizare 


Dacă prima etapă a participării României la război a stat sub semnul surprizelor, iar cea de-a 
doua, sub cel al dificultăților, sfârşitul anului 1916 a adus pentru armata română şi serviciile din 
cadrul său, ca şi pentru națiunea română, în ansamblul ei, clipe de mare cumpănă, de vecinătate 


maximă cu dezastrul total, care a putut fi evitat, din fericire. 

Ruperii apărării de pe Jiu, dupa o rezistenţă dârză din partea românilor, inferiori numeric şi 
logistic, i-a urmat, la 10 noiembrie 1916, pătrunderea trupelor lui Mackensen în Câmpia Română, 
pe la Zimnicea. Rememorând acele zile, la aproape două decenii distanță, Constantin Argetoianu, 
după ce trece în revistă confuzia cvasigenerală care domnea la Bucureşti în jurul subiectului, 
concluziona că „după Turtucaia, Zimnicea a fost a doua lovitură de măciucă pentru români” [9, 
p.62]. Amenintata cu încercuirea în Oltenia, provincie pe care generalul Culcer o propusese să fie 
evacuată anticipat, Armata I cu efectivele sensibil reduse după confruntările anterioare a fost 
constrânsă la o retragere precipitată. După ocuparea oraşelor Târgu-Jiu, apoi Craiova, trupele 
germane au forțat Oltul pe la Stoeneşti, în ziua de 11/24 noiembrie 1916. A doua zi, autoritățile 
principale româneşti părăseau capitala, cu destinaţia Iasi [130, p.428]. 

Noua situație punea forțele Armatei a II-a române în imposibilitatea de a mai continua 
rezistența la Câmpulung — Dragoslavele şi Predeal. Hărţuite continuu de un inamic dornic să le 
încercuiască, forțele respective, şi ele secătuite de luptele anterioare şi pierderile continue, s-au 
retras, în general, în ordine spre sud şi est. 

Aliaţii luaseră la Chantilly, după lungi conciliabile, decizia de a sprijini repede România [15, 
p.73-76], într-un moment când se părea că nu este încă prea târziu. Creşterea interesului partenerilor 
din Antantă pentru frontul românesc şi dorinţa ofițerilor români de a salva Bucureştiul au fost 
principalii factori care au condus la elaborarea unui iscusit plan de înfrângere a unităților inamice 
care amenințau să încercuiască şi să distrugă trupele româneşti în estul Munteniei. Luând în calcul 
relativa dispersie a forțelor inamice şi compactizarea propriilor efective, comandamentul românesc 
a pus la punct o manevră pe linii interioare, în stil napolenian, prin care armatele inamice, 
superioare, să fie înfrânte separat [135, p.193-199]. În condiţiile implicării ruseşti şi a motivatiei 
foarte mari din partea românilor, ingeniosul plan începea să fie transpus în realitate la data de 17/30 
noiembrie; între altele, Regimentul 40 Călugăreni atacă gruparea lui Kosch în satul Bălăria, de 
lângă Drăgăneşti — Olt, iar succesul înregistrat aici influențează inclusiv moralul trupelor ruseşti, 
creând premisele pentru încercuirea armatei lui Mackensen, pentru izolarea sa de celelalte mase 
militare inamice. A doua zi însă, la 18 noiembrie /1 decembrie 1916, la Răteşti avea să se producă 
un incident pe cât de tragic, pe atât de stupid urmările lui fiind evidente în următoarele zile. Pur şi 
simplu, un vehicul militar românesc în care se aflau doi ofiţeri, precum şi planurile de operaţii ale 
trupelor româno-ruse a fost interceptat de către un detaşament german. Datele au fost imediat 
transmise lui Mackensen, care nu a pregetat să dea dispoziţiile necesare [130, p.430-433]. 

Bătălia pentru Bucureşti, sau bătălia de pe Argeş — Neajlov, cum i s-a mai spus, începută 
atât de promițător pentru români, se încheia tot în avantajul invadatorilor. Evacuarea Capitalei s-a 


consumat la data de 20 noiembrie/ 3 decembrie 1916, iar trupele Quadruplei Alianțe au pătruns in 

oraş trei zile mai târziu [131, p.480-490]. Oraşul Iasi îşi redobandea, în aceste tragice împrejurări, 
statutul de capitală. În capitala Moldovei, la 11/24 decembrie 1916, se constituia un nou guvern, 
prezidat tot de lonel Brătianu, dar din care mai făceau parte şi conservator democraţii lui Take 
Ionescu (N. Filipescu murise în octombrie). Printre condițiile puse de Ionescu se numără şi 
înlocuirea incapabilului general Dumitru Iliescu, de la conducerea Marelui Stat Major [160, p.150]. 

Un alt factor încurajator pentru planurile româneşti de rezistență prelungită pe teritoriul 
național era reprezentat de către misiunea militară franceză, de eforturile acesteia, inclusiv 
demersurile pentru mai buna aprovizionare cu armament, muniții şi materiale sanitare a armatei 
române [124, p.142-145]. 

Potrivit unor date sistematizate după război, la Marele Stat Major s-a realizat graficul cu 
pierderile înregistrate de armata română. În lunile noiembrie şi decembrie 1916 ar fi înregistrat o 
relativă creştere, prin comparaţie cu perioada 15 august — 1 noiembrie (stil vechi). Astfel, numărul 
răniților ar fi fost, la ofițeri 428, respectiv 316, iar la soldați de 10.664, respectiv 12.028 comparativ 
cu 527 şi 10.934 în cea de-a doua jumătate a lunii august, 789 şi 11.172 în cursul lunii septembrie şi 
669 plus 4.544 în octombrie [117, f.112]. 

Asadar, numärul total de raniti din rândurile soldatilor si ofiterilor romani ar fi fost de 
54.142 plus 2.729 egal 56.871. De fapt, aşa cum scrie şi Constantin Kiritescu şi cum se poate 
deduce dintr-o comparatie mai detaliata a surselor documentare, numärul militarilor romani raniti a 
fost mult mai mare. Kiritescu, citând o publicaţie oficioasă, indică pentru anul 1916 un total de 
50.000 de morti (de peste 3 ori mai mult decat statistica anterior citatä de noi) $i 80.000 de raniti, 
deci cu aproape 1/2 mai mult decât numărul precizat de aceeaşi statistică [135, p.290-291]. 
Conform aceluiaşi autor, numărul cel mai mare de morți şi răniți s-ar fi înregistrat tocmai in 
perioada lunilor noiembrie şi decembrie 1916, când vitregia maximă a condiţiilor generale, inclusiv 
pentru Serviciul sanitar militar, a făcut imposibilă contabilizarea exactă a pierderilor [135, p.232- 
253|; 

La data de 1 noiembrie 1916, situația generală a răniților aflați în spitale se prezenta astfel: 
dintr-un total de 54.000, 324 ofiţeri şi 15.843 trupă erau grav răniți, 583 ofiţeri şi 27.669 trupă 
prezentau răni uşoare, 227 ofițeri şi 3.727 trupă erau declaraţi bolnavi, iar 18 ofiţeri şi 1.663 trupă 
fuseseră depistaţi ca purtători de boli contagioase. În condiţiile retragerii precipitate din săptămânile 
următoare, soarta spitalelor regionale din Oltenia şi Muntenia a variat: unele au fost închise, altele 
au putut fi evacuate, după cum unele au rămas la discretia ocupantului [115, f.42]. La victimele 
militare se adăugau civilii ucişi sau răniţi, numărul victimelor făcute de bombardamentele aeriene 


germane asupra Bucureştilor fiind de ordinul miilor. 

Problema evacuării părții de sud a Vechiului Regat începuse sa fie pusă încă din septembrie 
1916. Astfel, la 30 septembrie 1916 a fost emis un ordin al Marelui Cartier General, conţinând 
instrucțiuni privitoare la retragerea depozitelor de subzistență, echipament şi muniții [182, p.314], 
ceea ce viza Serviciul sanitar militar. Zece zile mai târziu, când pe Jiu situația se agrava vizibil, 
ministrul Constantin Angelescu a luat decizia de a instala cele 10 spitale mobile ale Crucii Roşii în 
Moldova, considerată deja hinterlandul de rezistenţă al ţării [184, p.85]. După încă trei zile, acelaşi 
demnitar a luat măsuri în sensul transferării la laşi a Laboratorului de Medicină Experimental, a 
Institutului de Seruri şi Vaccinuri al Facultății de Medicină Veterinară. La 15 octombrie, tot 
Angelescu a ordonat evacuarea tuturor răniților aflați în spitalele din dreapta Oltului, către 
Moldova, operațiune suspendată după doar două zile, pentru două săptămâni [184, p.113]. 

Perioada critică a retragerii a scos în evidenţă utilitatea trenurilor sanitare, a căror activitate 
a sporit în intensitate, odată cu pericolele iminente la care erau expuşi soldaţii, ofiţerii şi medicii 
militari români. Per ansamblul celor patru luni şi jumătate consecutive declarației de război a 
României către Austro-Ungaria, fiecare tren sanitar a transportat între 5.500 şi 6.500 de bolnavi şi 
răniți [115, p.42]. Tot cu trenurile sanitare a fost transportat spre Moldova şi un bogat material 
sanitar şi tot datorită prevederii şi meticulozitatii dovedite de către Constantin Angelescu, 
semnatarul unui ordin datat 11 octombrie 1916, prin care la toate trenurile care veneau din Oltenia 
s-au ataşat vagoane speciale, destinate efectelor spitaliceşti (paturi, cămăşi, saltele), aflate în 
surplus, comparativ cu nevoile normale estimate pentru o săptămână [117, f114]. O contribuţie 
importantă la succesul operațiunilor de evacuare a bolnavilor şi răniților recuperabili în Moldova, 
precum şi a materialelor sanitare, a revenit altor două instituţii, una dintre ele având caracter sanitar 
(Crucea Roşie), iar cealaltă nu (Căile Ferate Române). 

Printre multiplele urmări ale inadecvării viziunii conducerii politice şi militare româneşti la 
realitățile şi potentialele evoluţii „din teren” s-a numărat şi neconceperea unui plan complex şi 
complet de evacuare a teritoriului aflat pe direcția de înaintare a inamicului sau, mai concret, 
nepregătirea reţelei de căi ferate pentru o asemenea situație, nedorită, dar deloc neobişnuită în timp 
de război. Lipsa unui plan strategic de retragere, ca şi alte carente ale C.F.R.-ului au fost, într-o 
măsură sensibilă, suplinite de energia lui Alexandru Perieteanu, care nu a ezitat să recurgă la 
mijloace mai putin ortodoxe, spre a se face ascultat de şefii de gară şi de alti subordonați în ianuarie 
1917 [9, p.84-85]. 

In ceea ce priveste evacuarea Munteniei, in pofida tuturor obstacolelor de tot felul un punct 
pozitiv a fost reprezentat de salvarea integralä a depozitelor centrale sanitare din Bucuresti, umbrit 
însă de pierderile masive de ambulante regimentare şi divizionare, multe din ele capturate de inamic 


si în caz exceptional, distruse în lupte. A rămas, de asemenea, în mâinile inamicului, materialul 

necesar pentru cele 134 spitale, cu 17.452 de paturi in valoare totala de peste 4 milioane de lei [115 
£26]. In Bucuresti a rămas sub ocupaţia inamicului şi Institutul de Bacteriologie condus de Victor 
Babeş [191, p.65-70]. 

O problemă sensibilă a fost funcționarea şi evacuarea formațiunilor sanitare de pe Valea 
Buzăului, zonă care asigura legătura, punctul de trecere spre Moldova, în speţă spre Vrancea (de 
altfel, un timp, rămăşiţele Armatei a II-a au luptat sub numele de grupul „Oituz - Vrancea”). Astfel, 
la 12 noiembrie 1916 se hotăra provizoriu la Armata de Nord ca Brigada 7 Mixta să îşi instaleze 
secția de spital mobil, care servea drept ambulanţă, acolo unde va constata că are nevoie. Misiunea 
secției era de a asigura tranzitul răniților şi bolnavilor grav spre Mărăşeşti la Spitalul de etapă nr.4 
[33, £271]. Un ordin asemănător primea şi Divizia a 6-a, care trebuia să îşi evacueze răniții grav la 
Pătârlagele. În ceea ce priveşte evacuarea mai departe, de la această operaţiune erau categoric 
exceptati răniții şi operații încă netransportabili şi nici răniții şi bolnavii ieşiţi de sub supraveghere 
[33, £277]. Pentru diviziile 1 şi 7, care luptau pe Valea Trotuşului, existau următoarele secții de 
spital mobil: Targu-Ocna, Oneşti şi Caiuti, evacuarea urmând a se face cu trenurile improvizate 
nr.19 şi 20 [33, f.67]. 

Frontul dobrogean nu îşi încetase existența odată cu retragerea trupelor româneşti in 
teritoriul din stânga Dunării (răniții fuseseră evacuați initial spre Ialomiţa şi Călăraşi, apoi spre 
Brăila şi Galati). După ce au aruncat în aer podul peste râul Borcea (0 încercare a eşuat la 
Cernavodă), forțele ruse au mai rezistat câteva săptămâni în zona Tulcei, apoi în Delta propriu-zisă, 
teritorii ocupate de germani şi bulgari până la finele lui 1916 [197, p.74-75]. În condiţiile în care 
apărarea Dobrogei revenise în exclusivitate ruşilor şi devenea pe zi ce trece, o misiune eşuată, în 
luna decembrie 1916 a avut loc şi predarea către Rusia a celor 10 şlepuri sanitare ale armatei 
române [35, p.513]. 

Dacă România făcea acte de sprijin fata de o tara de proporțiile şi puterea Rusiei, aşteptările 
sale în domeniu erau legate în primul rând de Franţa, de misiunile militară-sanitară [9, p.57]. 
Constituirea misiunii medicale s-a făcut în urma unui apel lansat de Subsecretariatul de Stat francez 
al Sănătăţii, căruia i-au răspuns numeroşi voluntari. Selectionarea medicilor a fost făcută de către 
soția ministrului român la Paris, doamna Lahovary, care se ocupa şi de semnarea contractelor ce se 
încheiau în virtutea acordului între statul român şi serviciul francez de sănătate [162, p.37]. Un 
acord în două articole, semnat la 6 octombrie 1916, a reglementat detaliile acestei colaborări [201, 
p.413] (vezi Anexa 11). 

Misiunea militară sanitară a sosit in România, via Rusia, la scurt timp după cea militară 
propriu-zisă. Descriind pe scurt întâlnirea sa cu francezii, petrecută pe teritoriul Rusiei țariste, lângă 


Odessa, Constantin Argetoianu scrie: „La Rozdelnaia, ne-am întâlnit cu misiunea sanitară a 

amiralului Fournet, care ne aducea din Franta material bogat, dar personal foarte redus. Misiunea 
franceză sanitară s-a mărit mult, după dezastrele din Muntenia si după retragerea noastră în 
Moldova” [9, p.57]. Într-adevăr, misiunea respectivă, intrată pe teritoriul României pe la Ungheni la 
23 octombrie, ca urmare a unei solicitări a Marelui Cartier General român, avea să fie completată în 
ianuarie 1917 cu încă 60 de medici [182, p.309]. 

Efectivul initial avut de către misiune, mai redus, a fost repartizat în cursul lui noiembrie 
1916, la un număr de 10 stabilimente sanitare, după cum urmează: Spitalul „Sfântul Spiridon” din 
Iaşi, 2 grupe formate fiecare din câte 3 medici francezi, un chirurg şi două ajutoare. Cele două grupe 
au tratat în luna decembrie un număr de aproape 540 de răniți din care circa 164, intervenții 
chirurgicale; Spitalul Seminarului Romano-Catolic, unde serviciul chirurgical a fost încredinţat, 
după 6 decembrie 1916 (stil nou), unui tandem de 2 medici francezi care au tratat 223 de răniţi, 
efectuând 89 de intervenții chirurgicale;Spitalul Seminarului Ortodox — grupa Francois Dahelly, 
având o componenţă mai mare, dar care nu s-a putut instala în locaţia destinată, decât în ultimele 
zile ale lui decembrie 1916; Liceul Internat — un medic ajutat de un asistent şi de două infirmiere; în 
pofida dificultăților de organizare, în perioada 17-13 decembrie au efectuat 23 de intervenţii; 
Spitalul Gimnaziului, echipă despre care nu avem date concludente; Spitalul Francez din Bucureşti, 
a cărui echipă destinată nu s-a mai putut instala, din cauza evoluției ostilităților militare propriu- 
zise; Echipa maiorului- medic Coulejac, care a participat la măsurile de dezinsectie la Piatra-Neamţ 
şi la operaţiunile de montare a unor etuve mobile la Iasi; medicul-maior Joisson, specialist in 
repararea aparatelor radiologice; Medicul-şef Coullaud a participat la elaborarea unui proiect de 
reformă a pensiilor în domeniu, proiect adoptat de Parlamentul român la 10 decembrie 1916. 

Secţiuni ale misiunii militare sanitare franceze au acționat şi la Galati, Greerul (dr.Clunet), 
Botoşani, Dorohoi, Brăila, Vaslui, Roman, Bacău, Piatra-Neamţ, Huşi, numărul celor trataţi sau 
operati atingând ordinul miilor înainte de suplimentarea personalului în ianuarie 1917 [2, f.34]. 
Astfel, echipa comandantului medic Lavenant a efectuat în total, 810 operaţii chirurgicale, dintre 
care circa 3/4 la Iasi, în două etape (253 şi 359), iar restul la Bucureşti (62, până la venirea 
nemților), Brăila (103) şi Galati (33) [4, f62]. Activitatea spitalului francez de la Brăila s-a 
desfăşurat între zilele de 25 noiembrie şi 4 decembrie 1916, dintre cele 103 operaţii efectuate în 
decursul celor zece zile amintite 32 au fost (esqullotomies), iar 23 extrageri de proiectile [4, f.64]. 
La Galaţi, în zilele de 28 şi 29 decembrie, au fost tratate 33 de cazuri, dintre care 15 reprezentau 
răni grave la picioare. Nu au lipsit trepanatiile, traheotomiile şi toracotomiile, amputatiile şi 
castrarea (1 caz la Brăila), gama operaţiilor fiind, deci, deosebit de variată. 

Relevant despre modul cum înțelegeau ruşii cooperarea militară interaliată este şi faptul că 


medicul Lavenant nu a fost instiintat despre iminenta evacuării oraşului Brăila, in fata înaintării 

trupelor inamice. Sub amenintarea bombardamentelor aeriene, dar cu concursul unui batalion de 
răniți ruşi care se deplasau pe ruta Dobrogea — Odessa, evacuarea tuturor ranitilor transportabili şi a 
materialului sanitar s-a putut efectua, totuşi [4, f.58]. 

Desigur, raportând numărul celor răniţi şi tratați de medicii francezi la numărul total de 
răniți din cadrul armatei noastre, procentul rezultat va fi unul modic. Totuşi, prezența misiunii 
franceze sanitare, promptitudinea şi dăruirea cu care a acționat s-au constituit într-un embrion de 
competență şi speranţă, în mijlocul unei armate româneşti a cărei stare de spirit era zdruncinată 
după şocul a câteva luni de război. Era un important semnal uman, moral şi politic a cărui 
semnificație se va amplifica şi evidenția plenar în cursul lui 1917. 

Campania din 1916 lua sfârşit cu pierderea Olteniei, Munteniei şi Dobrogei, dar şi cu 
stabilizarea frontului pe văile inferioare ale Siretului, Trotuşului, Putnei şi Susitei. Armata română 
suferise pierderi şi eşecuri grave, dar nu fusese zdrobită. Comandanții analizau la rece cauzele 
eşecurilor din campania anterioară şi, asistați de misiunea Berthelot, pregăteau reorganizarea 
armatei şi a tuturor serviciilor sale. 

În cazul serviciului sanitar, pe lângă problemele de ordin cantitativ ridicate de campania din 
anul 1916 (lipsa dotărilor, a efectivelor, numărului mare de pacienți etc.), se puneau mai multe 
probleme de ordin calitativ: mobilitatea vehiculelor şi a echipajelor sanitare, capacitatea de triere a 
răniților în vederea evitării aglomerației în spitale, etc. Luptele din toamna lui 1916 evidentiasera 
slăbiciunile româneşti din acest punct de vedere: multitudinea de răniți grav rămaşi la discretia 
inamicului, inadecvarea trăsurilor şi a automobilelor sanitare la condiţiile concrete din zonele 
montane, premontane etc., capturarea de către inamic a vehiculelor sanitare, greutățile de 
comunicare, blocarea spitalelor cu răniți uşor etc. Pe de altă parte, nici rezultatele pozitive nu au 
lipsit şi nici nu au fost neglijabile, mai ales în condiţiile vicisitudinilor de tot felul. 

Pe lângă tratarea şi vindecarea totală sau parțială a unui număr considerabil de răniți, un 
succes remarcabil fusese consemnat în lupta cu epidemiile în Dobrogea şi în nord-estul Munteniei. 

La 22 decembrie 1916, erau adoptate instrucțiunile privitoare la reorganizarea armatei. Se 
preconiza înfiinţarea la fiecare armată a câtorva servicii, inclusiv sanitar, pe lângă cele de artilerie, 
geniu, intendentä, automobilistic, aeronautic şi telegrafic. Pentru serviciul sanitar, se renunța la 
organizarea greoaie, în funcție de corpuri de armată, în centrul eforturilor organizatorice fiind 
plasată divizia. Pentru moment, fiecare divizie urma să organizeze câte o ambulanţă cu două secții 


si un grup de brancardieri, cu efectivul regulamentar [70, f.101-102]. 

III.5. Concluzii capitolul III 


Intrarea efectivă a României în război în august 1916, a dat semnalul relevării tuturor 


greselilor şi lipsurilor de la nivelul Serviciului sanitar militar al armatei, dar a reprezentat şi 


începutul unei veritabile epopei din partea sanitarilor militari români, confruntati cu dificultăți 


multiple, de cea mai diversă natură, pe care, nu de puţine ori, dând dovadă de curaj, inteligenţă şi 


spirit de iniţiativă au reuşit să le surmonteze. 


Pe parcursul primei perioade a războiului s-au făcut simțite următoarele probleme 


(deficienţe): 


insuficienta pregătire a personalului inferior din punct de vedere profesional şi a numărul 
redus; 

excesul de material sanitar, în proximitatea liniei frontului, favorizând capturarea lui de 
către inamic; 

masivitatea trăsurilor de ambulanţă regimentară, slaba mobilitate a acestora; 

neadaptarea functionari Serviciului sanitar militar, la nivelul regimentelor, la condiţiile 
specifice războiului; 

evacuarea haotică a răniților, mai ales în timpul operațiunilor de retragere; 

lipsa de legătură între medici şi comandamentele de armată, eludarea principiului unităţii 
de acțiune şi de comandă; 

instalarea şi utilizarea necorespunzătoare a infirmeriilor de gară şi de etapă, precum şi a 
spitalelor de evacuare, poziţionate pe direcţia principalelor culoare de evacuare; 
inadecvarea mijloacelor de transport la condiţiile concrete din teren; 

deficienţe de personal şi de încadrare, inclusiv numirea pe criterii politice şi clientelar în 
posturi — cheie, reclamând o înaltă competenţă, calificare şi moralitate; 

neadaptarea unor reglementări la cerinţele concrete ale stării de război (exemplu: 
menținerea prevederii ca mobilizarea sanitarilor să succeadă cu 5 zile mobilizării 
propriu-zise a militarilor); 

inexistența unor planuri prestabilite de exploatare din punct de vedere sanitar al 
teritoriului inamic ocupat, respectiv de evacuare a propriului teritoriu; 


cooperarea defectuoasă cu aliații (Rusia). 


Toate aceste dificultăți şi deficienţe de ordin mai general s-au repercutat în mod specific la 


nivelul celor patru armate româneşti implicate direct în război şi în mod diferențiat pe parcursul 


celor trei etape ale campaniei, pentru forțele dispuse inițial pe arcul carpatic. Cel mai rapid şi cel 


mai puternic toate aceste dificultăți s-au resimțit la nivelul trupelor dislocate în Dobrogea, zonă în 

care se concentrau multiple vulnerabilitati ale statului roman, vizata din plin de catre atacul inamic. 
La polul opus s-a situat Armata de Nord, dislocata in zona Carpatilor Oriental, care, dupa o lenta $i 
efemeră înaintare în Ardeal, a reuşit să îşi mențină pozițiile initiale. Principalele dificultăţi interne 
ale Serviciului sanitar militar, în toamna anului 1916 au fost circumscrise factorului mobilitate. Pe 
lângă succesele obținute, chiar în aceste condiţii vitrege, în tratarea şi evacuarea numerosilor răniţi, 
o realizare de excepţie a sanitarilor români datorată în primul rând, lui loan Cantacuzino a fost 
menținerea sub control şi apoi eradicarea focarelor epidemiologice semnalate mai ales în Dobrogea, 
dar şi în nord-estul Munteniei şi în Moldova (Piatra-Neamţ). 

Stabilizarea liniei frontului şi sosirea misiunii sanitare franceze constituiau două raze de 


lumină, pe un fundal destul de incetosat, la sfârşitul campaniei din 1916. 

IV. ORGANIZAREA SI ACTIVITATEA SERVICIULUI SANITAR AL ARMATEI IN 
MOLDOVA DINTRE PRUT SI CARPATI (1917-1918) 


IV.1 Reorganizarea Serviciului sanitar 


al armatei române în a nul 1917 


Pentru forțele Antantei anul 1917 a fost unul deosebit de greu, putând fi caracterizat drept 
„un an de criză” pentru blocul politico-militar respectiv, din cauza ,defectiunii ruse” şi a 
dezertărilor masive de pe frontul francez şi italian [170, p.342-343]. Existau însă pentru forțele 
Antantei şi speranţe legate de intrarea în război a Statelor Unite ale Americii, ca urmare a acțiunilor 
agresive din partea submarinelor germane însoțite de încercări de infiltrare în Mexic [198, p.168- 
170]. 

Desi la sfârşitul anului 1917 a fost constrânsă de situația din Rusia la incheierea unui 
armistițiu cu Puterile Centrale, pentru România anul 1917 este considerat, în genere, ca reversul 
celui precedent, ca anul reorganizărilor, al depăşirii disfunctionalitatilor de tot felul şi ca data 
marilor victorii de la Mărăşti, Mărăşeşti şi Oituz. O situaţie similară se constată, în linii generale, şi 
la diversele servicii din cadrul armatei române, inclusiv Serviciul sanitar militar. 

Pierderile înregistrate de către armata română în intervalul scurs de la intrarea în război până 
la stabilirea definitivă a frontului pe Carpaţii Orientali şi sudul Moldovei au fost imense. Din cei 
833.061 militari mobilizați, au fost pierduţi 250.000 (sau 30%): peste 100.000 de morţi şi dispăruţi, 
circa 50.000 de răniţi şi alti 100.000 luaţi prizonieri sau rămaşi în teritoriul ocupat, potrivit unei 
statistici întocmite de către locotenent-colonelul Alexandru Ioanitiu şi citate de profesorul Ion 
Giurcă [122, p.106]. 

Am văzut însă, în cuprinsul capitolului anterior, că numărul de răniţi înregistrați de unitățile 
armatei române a fost mult mai mare, Constantin Kirițescu vorbind de peste 80.000, dar numai 
despre 50.000 de morți [134, p.290-291]. Este posibil, chiar probabil, ca unii răniți să fi decedat la 
intervale de timp scurte după înregistrarea lor ca răniţi. Oricum, pierderile erau substanțiale şi ele 
afectează şi dotarea armatei, până la finele lui 1916 în această categorie intrând 290.000 de arme, 
250 de mitraliere şi 450 de tunuri de diferite calibre [122, p.106]. 

În condiţiile în care puterea armată a României trecea printr-un şoc de asemenea proporții în 
cursul anului 1916, se punea problema unei refaceri nu doar cantitative, ci şi de ordin calitativ. 
Principalele obiective subsumate reorganizării militare din prima jumătate a anului 1917 erau: 


A 


edificarea unei armate mai reduse numeric decât cea aruncată in război în august 1916, însă 

dispunând de o mai mare autonomie de decizie şi mişcare a diviziilor (corpurile de armată nu mai 
erau considerate unităţi operative) şi dotate corespunzător, redutabil [130, p.428]. 

Rezultatele reorganizării arată că efortul de mobilizare al României a fost mult mai mare în 
anul 1917, comparativ cu cel anterior, chiar dacă numărul de soldați incluşi în armata operativă era 
mai mic (500.000 de militari, fata de 657.000 în toamna anului 1916). Inamicul ocupase 76,3% din 
teritoriul României, adică o suprafaţă pe care locuiau 71,84% dintre cetățeni, ceea ce a diminuat 
sensibil efectivele mobilizabile şi pe cele mobilizate de fapt. De asemenea, un alt indicator care a 
evoluat pozitiv datorită reorganizării a fost capacitatea combativă a celor 15 divizii de infanterie, 
două de cavalerie, brigăzi de grăniceri, două brigăzi de cavalerie, plus artileria grea [122, p.254- 
256]. 

Un rol important în reorganizarea armatei române 1-a revenit misiunii militare franceze 
conduse de generalul H.M. Berthelot, nume de notorietate în istoriografia şi chiar conştiinţa 
românească. Alcătuită din circa 1500 de persoane, dintre care o cincime erau ofiţeri [125, p.309], 
misiunea s-a implicat în reorganizarea armatei române, la toate nivelurile. Astfel, de structura aflată 
sub conducerea lui Berthelot nu au fost străine principiile generale de reorganizare a armatei, 
pregătirea teoretică şi practică a soldaţilor pentru războiul de poziţii şi utilizarea armamentului 
modern, a cărui achiziționare şi transport au fost, de asemenea, facilitate. Un acord special în acest 
sens a fost semnat la 26 februarie/11 martie 1917 între reprezentanţii militari francezi şi cei ruşi 
[161, p.246-247]. Pe parcursul anului 1917, România a primit din partea statelor Antantei armament 
constând în: 150.000 de puşti franceze, de 8 mm; 1760 mitraliere franceze şi 197 engleze; 2628 
puşti- mitraliere frantuzesti şi 108 englezeşti; 1.300.000 grenade franceze; 84 de tunuri franceze; 28 
obuziere tot din Franţa; 130 mortiere de tranşee [161, p.242]. 

Eforturile, planurile, proiectele şi acțiunile organizatorice nu au ocolit nici Serviciul sanitar 
al armatei române, care îşi dovedise importanţa, calitățile, dar şi limitele în cursul campaniei din 
1916. Primele proiecte de acest gen au apărut în luna decembrie 1916, când ostilitățile evoluau spre 
o stabilizare a frontului. Instrucţiunile privind reorganizarea armatei, datate 22 decembrie 1916, 
includ şi un paragraf consacrat Serviciului sanitar militar: „Provizoriu, fiecare divizie va reorganiza 
o ambulanță divizionară cu două secții (tipul de ambulanţă pentru divizia formată din două brigăzi) 
şi un grup de brancardieri, cu efectivul regulamentar. Excedentele sau deficitele vor fi raportate 
Marelui Cartier General (Biroul Organizarii)” [74, £34]. 

Un prim ordin de reorganizare a Serviciului sanitar al armatei fusese emis de către N. Vicol 
la 10 decembrie 1916. Acesta cuprindea 11 puncte, considerate „măsuri inițiale”: 

1. Formațiunile sanitare trebuiau să urmeze unitățile militare spre teritoriile fixate pentru 


reorganizare. La baza noii organizări urma să stea divizia, nu corpul de armată, ca până atunci; 

10. 


kl 


Spitalele si semi-spitalele de evacuare, cele de etapa si de convalescentä aveau sarcina de a 
depozita materialul sanitar la depozitul general de la Iasi, unde urma a fi organizat pe unitäti, 
astfel incat sä poata fi retrimis prompt la unitätile de origine; 

Spitalele de contagioşi rămâneau în „funcţiune permanentă”, acestea putând fi deplasate oriunde 
era nevoie de ele, în paralel cu eforturile de reorganizare şi completare a lor; 

Spitalele de cai continuau să funcționeze în regiunile de reorganizare a diviziilor; 

Depozitele sanitare, care erau acum scoase din subordinea corpurilor de armată, urmau să îşi 
continue funcționarea în imediata apropiere a aceloraşi regiuni de reorganizare a diviziilor 
componente ale corpurilor de armată (ex) — corespunzătoare. Misiunea de alimentare a 
formațiunilor rămase în luptă revenea Depozitului sanitar al Corpului 2 Armată, cel mai 
apropiat, la data aceea, de linia frontului; 

Trenurile sanitare pentru răniţi aveau să fie garate în anumite locaţii, neprecizate încă, a căror 
alegere era atributia Comandamentului General al Etapelor. Un număr limitat de vagoane şi 
trenuri rămâneau în acțiune pentru diviziile aflate în luptă şi pentru serviciul de evacuare; 
Trenurile băi erau puse la dispoziţia trupelor de către Comandamentul General al Etapelor; 
Automobilele sanitare trebuiau adunate, prin eforturile Comandamentului General al Etapelor, 
reparate şi depozitate, inclusiv un număr de 300 aşteptate să vină din Franţa; 

Revizuirea ordinei de bătaie a tuturor serviciilor şi formațiunilor sanitare, inclusiv a spitalelor 
din zona interioară; 

Continuarea activităţii spitalelor militare temporare, înființate de către Armata de Nord, pe linia 
Ruginoasa — Erbiceni, sub direcția medicului militar Sava Goiu; 

Formațiunile sanitare care anterior aparținuseră corpurilor de armată erau puse în subordinea 
diviziilor, după cum urmează: Divizia 1 — Corpul 1; Divizia 3 — Corpul2; Divizia 5 — Corpul 3; 
Divizia 8 — Corpurile 4 şi 5 [114, £245-246]. 


La patru zile după definitivarea instrucțiunilor secrete din 22 decembrie 1916, Comitetul 


Central Sanitar înainta un referat către Direcţia 6 Sanitară, în aceeaşi problematică specifică, aceea a 


reorganizării serviciului sanitar, în patru articole. 


Conform propunerilor înaintate la 22 decembrie 1916, Serviciul Sanitar de la Marele Cartier 


General, aflat sub ordinele Comandamentului de căpetenie al armatei, avea ca atribuţii: 


reorganizarea şi conducerea serviciilor şi formațiunilor sanitare ale armatei de operaţii; inspectarea, 


din punct de vedere medico- militar, a tuturor spitalelor teritoriale unde erau trataţi răniții şi bolnavii 


armatei, în colaborare cu Comitetul Central Sanitar; alcătuirea întregii ordini de bătaie a 


personalului medical şi sanitar de la orice serviciu sau formațiune medicală, aparținând sau nu 


armatei, pentru spitalele judeţene şi locale care nu aparțineau armatei, ordinea de bătaie urma a fi 

stabilita in colaborare cu Comitetul Central Sanitar si cu Directia Generala a Serviciului Sanitar; 
combaterea bolilor epidemice, atât printre militari, cat si printre civili (inclusiv actiuni profilactice), 
prin serviciul de specialitate de la Marele Cartier General, aflat sub comanda unica şi nemijlocită a 
profesorului locotenent-colonel loan Cantacuzino. 

Era instituită Direcţia Sanitară Militară, care primea, prin intermediul Ministerului de 
Război, spre executare cererile de materiale făcute de serviciul sanitar al Marelui Cartier General, 
cu aprobarea prealabilă a ministrului Alexandru Constantinescu. Direcţia Sanitară Militară a fost 
pusă sub comanda farmacistului-sef, colonelul Merişanu. 

Comitetul Central Sanitar, prezidat de ministrul Alexandru Constantinescu, îşi menținea 
atribuţiile de organizare şi conducere a spitalelor teritoriale destinate îngrijirii celor răniţi, bolnavi 
sau aflați în stare de convalescentä. Numărul membrilor acestui comitet era mărit cu un delegat al 
Direcţiei Generale Sanitare Civile, un medic în locul şefului de Stat Major al Serviciului sanitar, 
mutat, plus şeful Serviciului Sanitar al Marelui Cartier General, în special pentru chestiunile în 
legătură cu armata, asistat „la nevoie” de şeful de Stat Major. 

Dacă Marele Cartier General urma să îşi exercite controlul, numai din punct de vedere 
medico- militar asupra tuturor spitalelor teritoriale, unde erau tratați militarii, şi acolo doar prin 
intermediul unor comisii medico-militare speciale, Comitetului Central Sanitar îi revenea în 
continuare atributia de a controla comitetele regionale şi spitalele, prin inspectorii săi. Toate 
spitalele Crucii Roşii erau puse în subordinea Comitetului Central Sanitar. 

Un conţinut mai scurt, dar destul de confuz, avea şi articolul al patrulea, ultimul: „Direcţia 
Generală a Serviciului Sanitar Civil îşi menține atributele lucrând însă în unire cu Serviciul Sanitar 
al Marelui Cartier General şi cu Comitetul Central Sanitar, pentru toate chestiunile, atingând 
ordinea de bätaie a personalului spitalelor ei, în care se tratează răniții” [51, f.385-387]. 

În loc să aducă mai multă claritate, celeritate şi unitate de viziune în privința exercitării 
actului de comandă în domeniul sanitar, documentul programatic elaborat de Nicolae Vicol şi 
Botescu instituia, practic, numeroase suprapuneri şi delimitări vagi de competenţă pentru diferitele 
organisme de profil din cadrul armatei, ceea ce nu putea decât să complice lucrurile în loc să le 
simplifice, aşa cum cereau toate imperativele momentului. În ciuda acestor neajunsuri, evidente 
chiar şi pentru un ne-specialist în domeniu, la data de 28 decembrie 1916 ministrul Alexandru 
Constantinescu şi generalul Dumitru Iliescu aprobau organizarea propusă, completată cu 
nominalizarea noilor membri ai Comitetului Central Sanitar, în raport cu prevederile documentului: 
dr. Botescu din partea Crucii Roşii, dr. I. Costinescu, dr. Stavrescu, subdirector al Serviciului 
Sanitar, iar pentru legătura cu armata, Nicolae Vicol, problemele de prevenire şi combatere a 


epidemiilor revenind în exclusivitate medicului loan Cantacuzino [51, f.388], a cărui competență 

fusese pe deplin evidenţiată în toamna anului 1916 şi avea să mai treacă printr-o proba de forţă la 
începutul lui 1917, în fata tifosului exantematic. 

Noua organizare a Serviciului sanitar al armatei a fost definitivată între timp, la începutul 
anului 1917, iar epidemia de tifos exantematic, izbucnită în luna ianuarie, a avut influenţa sa in 
acest proces. Formațiunile din zona operațională au fost grupate, conform noii organizări, în jurul 
diviziilor, aceste formaţiuni divizionare includeau serviciile sanitare regimentare, ambulantele 
divizionare cu colanele de brancardieri şi spitalele mobile. Formațiunile sanitare de etapă erau 
reprezentate prin spitalele de evacuare, depozitele sanitare, spitalele de cai, centrele de 
convalescenti, trenurile sanitare. În subordinea directă a Marelui Cartier General se aflau spitalele 
de contagioşi, infirmeriile de gară, unele trenuri sanitare şi de băi, unele secţii de automobile 
sanitare şi depozitele sanitare. 

Izbucnirea epidemiei de tifos exantematic a determinat Înaltul Comandament să înfiinţeze 
un nou organ sanitar diriguitor: Directoratul Sănătăţii Publice (D.S.P.), destinat să facă legătura 
între serviciile sanitare civile şi cele militare. În subordinea D.S.P. intrau spitalele de contagiosi cu 
echipele lor volante, precum şi toate spitalele zonei interioare în urma desființării Comitetului 
Central Sanitar, la data de 1 februarie 1917 [ 62, p.1-3]. 

Aruncând o privire retrospectivă asupra acțiunilor organizatorice de la începutul anului 
1917, Constantin Argetoianu remarca inertia guvernantilor liberali în a renunța la o serie de 
structuri şi persoane, a căror activitate fusese profund nesatisfăcătoare înainte, persistenta unor 
complicații şi formalitati birocratice [9, p.168]. 

Lacunele măsurilor de reorganizare a Serviciului sanitar militar, cât şi dimensiunile reduse 
ale teritoriului ocupat de către armata română au dus la confuzii şi suprapuneri între zonele 
formațiilor de etapă şi zonele interioare; au apărut aşa-numitele „zone mixte” sau „zone 
submilitare”, precum oraşele Bacău, Roman, Piatra Neamt, aflate în zona de acțiune a Armateia II- 
a, dar care dispuneau, în acelaşi timp, de formaţiuni de etapă precum: spital de evacuare, spital de 
conta giosi, ca şi de spitale regionale. Asemenea situații au generat dificultăți în actul de conducere a 
unor unități spitaliceşti, care au degenerat uneori până la conflicte deschise între diverse autorități 
din zona interioară şi din zona armatei, mai ales atunci când orgoliile şi ambițiile personale tindeau 
să depăşească dorinţa de eficientizare a activităţii propriu- zise [8, p.55-56]. 

Reorganizarea Direcţiei 6 Sanitare pe servicii a fost oficializată prin Decizia Ministeriala 
nr.495 din 22 februarie 1917, act juridic consecutiv Înaltului Decret Regal nr.72 din 31 ianuarie 
1917, aprobat în urma unor propuneri din partea Directoratului Sănătății Publice. 

O altă reglementare juridică importantă pentru tematica subcapitolului de faţă a fost Înaltul 


Decret Regal nr.779 din 25 iulie 1917, publicat două zile mai târziu şi în Monitorul Oficial, prin 

care era ameliorat statutul socio-profesional deținut de către personalul Serviciului sanitar militar. 
Printre beneficiarii actului emis la finele lunii iulie 1917 se numărau şi medicii chemați pe baza 
legii din 14 martie 1915, a căror soldă putea creşte, în urma recomandări şefilor ierarhici, de la 300 
la 400 lei sau 350 de lei, în funcție de perioada de practică anterioară mobilizării (peste sau sub 5 
ani), dar cu condiţia absolută a unei activităţi de un an în campanie [155, p.1007]. 

Pe lângă aspectele generale şi de ordin juridic, acţiunile de reorganizare a Serviciului sanitar 
din cadrul armatei române au avut şi importante implicaţii în domeniul sporirii şi gestionării 
resurselor umane şi materiale. Pierderile de tot felul din cursul campaniei din 1916, de care 
aminteşte vag I. N. Antoniu [8, p.57], deşi colosale în sine, au amplificat o serie de lipsuri existente 
şi chiar constatate în momentele premergătoare intrării ţării în războiul mondial [42, f.25-27]. 

S-a recurs din nou, în primele luni ale anului 1917, la importuri din străinătate. Proportiile şi 
ritmul de livrare a materialelor sanitare comandate constituie un indicator nu lipsit de importanță 
asupra atitudinii statelor furnizoare fata de conflict în general şi fata de statul român, în special. 

O atitudine favorabilă s-a consemnat din partea Franţei, care, în lunile noiembrie 1916- 
februarie 1917, expediase 4 vagoane de material, însă guvernul suedez punea unele piedici 
tranzitului şi retinuse vasele frantuzesti în două porturi. Întrucât era vorba despre 400 de tone de 
material, intervenţiile diplomatice româneşti şi britanice au fost stăruitoare şi energice şi au inclus şi 
variante tranzactionale, în genul cedării de materiale pneumatice, demersuri rămase însă fără 
finalitate, până în primăvara anului 1917. 

Din Rusia, în mai 1917, erau aşteptate efecte, pansamente, pânze pentru targi, corturi, 
saltele, însă viteza de reacție a autorităților post-tariste a lăsat mult de dorit. În fine, din Anglia se 
aştepta rezultatul misiunii încredințate căpitanului George Grintescu trimis de urgență în insulele 
britanice [98, f.23-24]. Rezultatul nu a întârziat să apară, astfel că, între 30 august şi 21 septembrie 
1917 au fost expediate pe vasele Asiatic Prince, Tweedae, Liverpool şi Ben Nevis, 415 lăzi şi 825 
butoaie cu materiale sanitare [40, f.265]. Alte materiale sanitare, comandate de către autorităţile 
româneşti tot în decembrie 1916, după repetate solicitări au fost expediate din Rusia, fapt pentru 
care, printr-o telegramă datată 8 ianuarie 1917, ministrul român de Interne, Alexandru 
Constantinescu, mulțumea general- locotenentului rus Alexandru Mossolov, trimis extraordinar şi 
plenipotențiar al ţarului Nicolae al II-lea in România [158, f.58]. 

În paralel cu eforturile în direcţia dotării, în lunile decembrie-ianuarie 1917 persistau 
discuţiile şi disputele pe marginea unor aspecte organizatorice. Astfel, la 5 ianuarie 1917 Comitetul 
Central Sanitar înainta copia referatului din 26 decembrie 1916 pe tema reorganizării serviciului 
sanitar, document elaborat fără consultarea Direcţiei 6 Sanitare, organul central al întregii structuri 


militar-sanitare româneşti. 

Procedura folosită de către Comitetul Central Sanitar a trezit nemulțumirea generalului- 
medic Mihai Călinescu, şeful Inspectoratului General al Serviciului Sanitar al Armatei Române, 
care, la rândul său, a întocmit un referat la data de 8 ianuarie 1917, contestând propunerile de a se 
atribui Comitetului Central Sanitar unele competenţe specifice Direcţiei 6 Sanitare, conform 
reglementărilor din anii 1912, 1914-1915. Soluţia preconizată de către ofiţerul superior cu calificare 
medicală nu era însă una de natură să limpezească o zonă legislativă destul de crepusculară. Pur şi 
simplu generalul Călinescu se auto-propunea pentru includerea în rândurile Comitetului Central 
Sanitar, organism în care, după cum lăsa a se înțelege destul de clar, avea şi avantajul gradului 
militar superior celorlalți membri [56, f.383]. 

După cum se cunoaşte, până la urmă tocmai Comitetul Central Sanitar, al cărui membru 
dorea să devină Călinescu, a fost componenta sacrificată la 1 februarie 1917, în eforturile de 
simplificare şi eficientizare a mecanismelor de organizare şi funcționare ale Serviciului sanitar din 
cadrul armatei române. 

Pe lângă problemele organizatorice la nivel general, dublate de orgoliile şi ambițiile 
personale, eforturile de restructurare a serviciului sanitar aveau ca țintă şi organismele şi 
formațiunile de la baza piramidei, adică acele componente ale structurii aflate în contact direct, 
efectiv, cu realitatea dură şi dramatică a confruntărilor militare. 

Experiența acumulată în cursul campaniei din 1916 a avut ca efect aplicarea principiului de 
acordare a ajutorului operator cât mai urgent posibil, principiu pus la baza acțiunilor de 
restructurare la nivel concret, ale structurilor funcționale. Pe lângă desființarea ambulantelor 
aparţinând corpurilor de armată şi punerea în centrul schemelor de organizare- funcţionare a 
ambulantelor regimentare şi divizionare, începutul anului 1917 a consemnat şi renunţarea la 
sistemul de supraîncărcare cu materiale a unităților combatante, prin înființarea de coloane volante 
pentru aprovizionarea sanitară [186, p.140-143]. 

În acord cu noile principii şi scheme generale de organizare a Serviciului sanitar militar, în 
anii 1917-1918, au funcţionat următoarele formațiuni şi organe sanitare: 5 comisii medico- militare 
(pentru clasarea bolnavilor); Laboratorul Central de Bacteriologie; două ambulante ale diviziilor de 
cavalerie; 15 ambulante divizionare; 15 spitale mobile; 20 spitale de evacuare; 5 spitale de 
contagioşi; Laboratorul de Campanie nr.6 (ulterior Spitalul de Contagiosi nr.6); 8 infirmerii de gară; 
43 trenuri sanitare; serviciile de triaj ale armatelor; 8 spitale temporare; 5 spitale de campanie ale 
Societăţii de Cruce Roşie; 2 depozite mobile de material sanitar (câte un depozit pentru fiecare 
armată); 2 centre de convalescenti — pentru ofiţeri, la Găneşti şi pentru trupă, la Grajduri; 1 centru 


de convalescenti mixt (trupă — ofiţeri) la Sanatoriul „În Carpaţi”; spitalul de la Frunzeasca. 

Pe lângă aceste 16 organe, formațiuni şi tipuri de formaţiuni, trebuie menţionate servic iile 
sanitare conexe tuturor comandamentelor şi unităților, secțiile de auto-mobile sanitare, precum şi 
trenurile-băi spălătorie. Noua organizare a Serviciului sanitar al armatei includea, ca formaţiuni nou 
create, coloanele de brancardieri de rezervă şi coloanele de împrospătare. Primul tip de formaţiuni 
amintite aveau rolul de a sprijini coloanele volante divizionare şi au fost constituite din personalul 
disponibil al companiilor sanitare, trăsurile de transport rechizitionate, excedentul formațiunilor de 
etapă, plus un număr de automobile sanitare. Coloanele de împrospătare trebuiau să asigure 
completarea deficitelor in material sanitar consumabil, pentru ambulante şi corpuri de trupă. Printre 
inovațiile consacrate în cursul campaniei din 1917, menţionăm şi echipele volante de chirurgi, care 
şi-au desfăşurat activitatea în zona Armatei a II-a [145, p.56]. O altă inovaţie, de data aceasta 
circumscrisă sferei propriu-zise a functionalului, a privit folosirea efectivă a brancardelor şi a 
automobilelor Ford, în operaţiunile de evacuare a răniților. 

În timpul luptelor din 1916, utilizarea acestor mijloace s-a lovit de o carentä majoră: răniții 
trebuiau să suporte mai multe mutări de pe o targă pe alta, în decursul operațiunii de evacuare (pe 
tărgile maşinilor Ford de pe tărgile proprii, apoi de pe acestea pe tărgile spitalelor, trenurilor, 
ambulantelor), ceea ce nu putea decât să le agraveze suferințele şi să le pună în pericol viata [8, 
p.36]. Soluţia depäsirii acestui impediment a fost una pe cât de simplă, pe atât de ingenioasă şi a 
constat într-un nou dispozitiv pentru fixarea brancardelor în autobrancarde Ford, datorat lui LN. 
Antoniu, beneficiarul Brevetului nr.5317 pentru această realizare notabilă. Invenţia lui Antoniu 
permitea ca rănitul să fie încărcat în autobrancarda Ford cu targa Serviciului sanitar militar, 
suprimându-se astfel targile speciale, aflate în componenţa iniţială a Ford-urilor aduse din S.U.A. 
Dispozitivul care facilita operaţiunile de încărcare a răniților permitea inclusiv transportul în 
condiții corespunzătoare a patru răniţi sau bolnavi culcati, ori, a opt până la zece şezând. 

Descriindu-şi fără exces de modestie realizarea, I.N. Antoniu scria: „Acest dispozitiv constă 
în facerea a 4 găuri în planşeul scheletului, sus şi jos, în care intra şi se fixează cele patru picioare 
ale tărgii; targa se încarcă în autobrancardă, făcând-o să alunece pe un dispozitiv pe 2 roate, răniții 
de pe tărgile lor sunt transportați astfel, în condiţii foarte bune, pe distante mari” [8, p.57]. 

De altminteri, de o atenţie deosebită s-a bucurat şi problema funcţionării spitalelor mobile. 
Dacă spitale şi echipe volante de chirurgi nu au putut fi înfiinţate decât pe lângă Armata a II-a, 
acţiunea de încadrare a spitalelor mobile a cunoscut un succes cvasi-deplin, în sensul că toate aveau 
chirurgi, mijloace şi instrumente chirurgicale suficiente [182, p.317]. 

Pentru reglementarea relaţiei între Serviciul sanitar militar român şi structurile omoloage din 
cadrul armatelor aliate ori inamice, au fost emise Ordinele nr.23405 şi 23406 din 18 februarie 1917. 


Primul ordin avea ca subiect „ţinerea socotelilor costului hranei procurate răniților şi bolnavilor 

apartinand trupelor ruse, cand sunt trimisi in cäutarea spitalelor noastre militare”. Acelasi ordin 
circular atât preciza fără echivoc, încă de la paragraful initial: „Hrana răniților şi bolnavilor 
aparţinând trupelor ruse, trimise în căutarea spitalelor noastre militare, se va acoperi din avansurile 
date acestor spitale pentru hrana răniților şi bolnavilor noştri, având dreptul la aceeaşi alocaţie ca şi 
aceştia din urmă. La finele fiecărei luni, spitalul respectiv va înainta Ministerului de Război 
(Direcţia 6 Sanitară), un stat nominal (într-un singur exemplar), de toţi răniții şi bolnavii aparținând 
trupelor ruse, căutați în spital în cursul lunii”. De altfel, Ordinul circular nr 23406 privea tocmai 
modalitățile de întocmire a statelor nominale de cheltuieli, însă pentru prizonierii de război aflaţi 
temporar în spitalele româneşti, ca răniți ori bolnavi. Conform articolului 24 din Regulamentul 
Prizonierilor de Război, aceste costuri urmau a fi suportate de către guvernul statului beligerant 
respectiv, după încheierea păcii [152, p.345]. 

Luna martie a anului 1917 a consemnat şi implicarea mai profundă, sensibilă a misiunii 
franceze în acțiunile de reorganizare a Serviciului sanitar militar, desfăşurate „pe teren”. De 
exemplu, în ziua de 20 martie 1917, Comitetul de Asistenţă al Crucii Roşii din Paris a întocmit un 
memoriu de 5 pagini dactilografiate, având ca temă „observaţiile făcute la Spitalul de Triaj din Gara 
Iaşi şi concluziile trase pentru reorganizarea şi funcţionarea în bune condiţii a Serviciului Sanitar în 
general.” 

Memoriul redactat de către echipa de medici francezi conținea opt vulnerabilitäti ale 
spitalului ieşean amintit şi un număr egal de propuneri vizând ameliorarea situațiilor 
necorespunzătoare semnalate; la loc de frunte stătea problema aglomerării şi plasării 
necorespunzătoare a stabilimentului sanitar, precum şi imperativul descongestionării unității 
medicale. Întrucât densitatea de refugiaţi, răniţi, bolnavi şi potenţiali bolnavi era mare în Moldova 
dintre Prut şi Carpaţi, din cauzele prea bine cunoscute, autorii memoriului din 20 martie 1917 
emiteau şi câteva consideraţii cu valoare mai generală. În esenţă, se propunea o separare clară a 
competenţelor între Directoratul Sănătăţii Publice, Direcţia Sanitară şi Serviciul Sanitar [5, f.1-5]. 

De fapt, rolul decisiv în delimitarea atribuţiilor şi competenţelor l-a jucat, în condițiile 
dramatice din vara anului 1917, capacitatea efectivă de a se impune din partea diverselor oficialitäti 
(de pildă, doctorul loan Cantacuzino, în chestiunile pandemice). Privită în ansamblu, opera de 
reorganizare a Serviciului sanitar militar, în contextul reorganizării întregului potențial militar 
românesc, se înfăţişează ca un succes dătător de speranțe, pe care, de altfel, campania din vara 


anului 1917 le va şi confirma. 

IV.2. Starea epidemiologica in prima parte a anului 1917 


Nu o data, in timpul conflagratiilor de mai mica sau mai mare amploare, numärul celor 
morti sau raniti in luptele propriu-zise a fost, finalmente, net inferior celor rapusi de epidemiile 
necrutatoare, cauzate sau cel putin favorizate de circumstantele politico-militare, economice $1 
sociale. Precaritatea cronică sau momentană a situației igienico-sanitare, conjugată cu aglomerärile 
de indivizi, fie militari, fie civili, a constituit, ipso facto, în mod permanent, o premisă deosebit de 
solidă pentru dezastre pandemice. 

Şi în cazul armatei române angajate în Primul Război Mondial au existat riscuri de acest tip. 
În cursul toamnei anului 1916, riscurile au fost înlăturate graţie calităţilor profesionale, şi personale, 
dovedite de către eminentul medic bacteriolog Ioan Cantacuzino, în lupta cu focarele de holeră, ca 
şi cu cele de tifos exantematic şi febră tifoidă, ultimele fiind de mai mică amploare. Evoluţia 
ostilităților militare propriu-zise, clar defavorabilă României şi forțelor sale armate a modificat 
sensibil şi circumstanțele igienico-sanitare în general. Astfel, in Moldova neocupată de inamic 
(practic, pe ceva mai mult de un sfert din teritoriul de atunci al statului) se găseau la începutul 
anului 1917, nu mai putin de 1,5 milioane de refugiați, militari, tineri recruți din contingentele 
1917-1920, precum şi peste 20.000 de răniţi şi bolnavi [130, p.435]. Tot aici se aflau şi trupele 
ruseşti, formal prietene, a căror stare sanitară prezenta carente semnificative, constatate şi de ofiţerii 
şi de medicii români în toamna cumplită a anului 1916. 

Pe acest fond demografic şi biologic general, în prima parte a anului 1917, în paralel cu 
eforturile de reorganizare şi cu unele ciocniri sporadice cu trupele inamice, armata şi populația 
românească din Moldova au trecut printr-o grea probă de încercare, constând în epidemia de tifos 
exantematic. Îngrozitoarea maladie a ucis nu mai puţin de 300.000 de oameni, sau, cum se exprima 
Constantin Kirițescu, mai mult decât 10 mari bătălii [136, p.373]. Aceeaşi cifră nefastă de 300.000 
de victime, se adăuga, conform unei statistici americane ad-hoc, celor 100.000 de morți, 150.000 de 
răniți şi 250.000 de prizonieri, înregistrați de armata română în campania din anul 1916 [130, 
p.435]. 

Ca o ironie a sorții, unul dintre cele mai afectate regimente româneşti a fost Regimentul 5 
Roşiori, din Cadrilater, a cărui comandă onorifică fusese oferită în iunie 1914 ţarului Nicolae al II- 
lea, înlăturat de la conducerea imperiului în februarie 1917. Unitatea militară românească respectivă 
a trebuit desființată, în urma ravagiilor produse de tifosul exantematic, caii fiind daţi spre îngrijire 
altor unități [136, p.372]. 

Rememorând efectele molimei in laşi cunoscutul lingvist Iorgu Iordan, cu vederi de stânga, 


scria: „Mi se întâmpla să văd aproape zilnic, chiar pe strada Lăpuşneanu, camioane enorme 

încărcate cu cadavre, care, fiind puse claie peste grămadă, se trădau, ca să zic aşa, deşi erau, 
chipurile, acoperite cu prelate, prin faptul că vreun picior sau vreo mână spânzurau peste marginea 
lăzii camionului. Aceste boli nu făceau, bineînţeles, deosebire între civili şi militari; cred — simplă 
presupunere pesimistă — că numărul celor dintâi căzuţi victime nu era mult, poate chiar deloc, mai 
mic decât al celorlalţi” [136, p.435]. Într-adevăr, conform amintirilor lui Constantin Argetoianu, cel 
puţin la un moment dat, rata mortalității era mult mai mare în spatele frontului decât pe linia de 
confruntare, unde oricum, ciocnirile erau ocazionale; această stare de lucruri a avut ca efect o (altă) 
situație paradoxală şi tragicomică: „o serie de tineri provenind din familii influente şi înstărite, care 
anterior obtinuserä trimiterea în spatele frontului, cereau acum, cu disperare, să fie retrimişi în 
tranşee !” [9, p.90] 

I. N. Antoniu, şeful Serviciului sanitar de la Marele Cartier General, notează şi el: „Nu voi 
uita niciodată ceea ce am văzut la Târgu-Frumos şi în satele dimprejur, în 1917, cu ocazia unei 
inspecții făcute unităților şi spitalelor din comandamentele sedentare ale unor corpuri de armată. 
Într-un regiment muriseră 900 de recruți din 1200, toţi ofiţerii erau bolnavi, nu am găsit decât un 
ofițer de administraţie, care făcea şi pe doctorul, căci 3 medici trimişi se îmbolnăviseră pe rând; 
într-alt regiment, comandantul însuşi mort de tifos exantematic, în alt sat erau peste 1000 de 
morminte proaspete, căci inghitisera o bună parte din populația civilă şi militară. Soldati şi țărani, 
într-o pro miscuitate tristă şi periculoasă, plini de paraziți, iar în sate nici un cuptor de deparazitare” 
[8, p.32]. 

Unul dintre numeroşii bolnavi de tifos exantematic a fost generalul Radu R. Rosetti, pe care 
îngrijirile medicilor l-au scos din ghearele morții. 

Pe baza propriilor amintiri, partial clare şi precise, partial vagi, completate cu datele 
cuprinse în scrisori, în foaia de observaţie clinică, precum şi cu mărturisirea medicilor, cunoscutul 
ofițer memorialist român a infatisat cititorilor un tablou realist şi detaliat asupra modului cum s-a 
manifestat tifosul exantematic la nivelul concret al unui individ, nu un soldat oarecare, ci un ofiţer 
al armatei române. 

Astfel, printre simptome, unele viu prezente în memoria bolnavului supraviețuitor, altele 
intrate în negura amneziei personale, dar cunoscute prin intermediul celor ce asistaseră la ele, se 
numărau pierderea cunostintei, temperaturi foarte înalte, migrene teribile însoțite de coşmaruri, dar 
şi impulsuri ambulatorii cu acces de violenţe, în cadrul unor stări de somnambulism. 

Printre cadrele medicale cărora memorialistul nostru le datora, fără doar şi poate, 
supraviețuirea, acesta citează, în primul rând tripleta alcătuită din: Alexandru Slătineanu — Turcul, 
loan Cantacuzino ş medicul francez Vuillet, ajutați de către o tânără asistentă, doamna Anna 


Ludwing pe timpul zilei, iar pe parcursul nopților, perioadă mai problematică pentru bioritmul 

uman, efect nou fiind serviciul de garda, in mod alternativ medicii Grigore Eftinescu, Marius Nasta, 
Max Marbe Cohen, incadrati in echipa de laborantia lui Joan Cantacuzino. 

Printre metodele de tratament, fostul pacient prestigios isi aminteste citäm: aplicarea de 
ventuze si de lipitori pe ceafa, masarea antebratelor si a mainilor in timpul crizelor delirante, 
spălăturile cu alcool si pudrările cu talc. Memorialistul pune deznodământul fericit, în cazul său, şi 
pe seama vieţii ordonate pe care o dusese până atunci, în particular, după depăşirea fazelor maladive 
propriu-zise, convalescenta s-a caracterizat printr-o oboseală extremă a organismului, simpla 
operațiune de mânuire a briciului de bărbierit necesitând un efort colosal în raport cu puterile slăbite 
ale organismului [181, p.194-198]. 

Autorul Gheorghe Sanda a stabilit, pe baza mai multor surse documentare, o periodizare a 
epidemiei. O primă fază a flagelului s-a caracterizat prin neidentificarea exactă a bolii, ceea ce a 
favorizat proliferarea ei rapidă. Astfel, în primele zile ale lunii ianuarie 1917, în registrele 
infirmeriilor erau consemnate un număr crescând de cazuri de „gripă infecțioasă” ori „stări tifice 
grave”, în realitate fiind vorba despre tifos exantematic. Recunoaşterea oficială a epidemiei, la 
jumătatea lui ianuarie, nu a fost însoțită şi nici urmată rapid de măsuri antiepidemice, astfel încât 
morbiditatea şi mortalitatea şi-au continuat creşterea, atingând apogeul în cursul lunii martie. 
Măsurile de ordin igienico-sanitar luate, în cele din urmă, de autoritățile în materie au dus la 
descreşterea continuă a intensității flagelului în următoarele săptămâni, vara lui 1917 consemnând 
doar cazuri izolate [182, p.317]. 

Dacă fundalul general şi urmările concrete ale epidemiei sunt evidente, asupra cauzelor 
efective ale declanşării molimei s-au purtat unele controverse din care nu a lipsit factorul politic. 
Aglomeratia, lipsa de localuri şi ocuparea medicilor sunt cvastunanim recunoscute drept cauze ale 
epidemiei. 

S-a lansat însă, din partea unor cercuri apropiate factorului politic şi decizional reprezentat 
de P.N.L., ideea că medicii români nu aveau experiență în lupta contra tifosului exantematic [145, 
p.514]. Asertiunea citată nu rezistă unei analize mai ample. Încă din noiembrie 1913 în Serbia 
fusese trimisă o comisie care să investigheze tocmai cauzele, intensitatea, formele de manifestare, 
prevenire şi de combatere a tifosului exantematic. O altă comisie, alcătuită din loan Cantacuzino, 
Mihai Ciucă şi căpitanul Constantin Suhäteanu s-a deplasat în Serbia [10, f.3-10]. Cei trei medici 
români au inspectat în lunile de primăvară ale anului 1915, zonele din sudul şi vestul Serbiei, grav 
afectate de tifosul exantematic. În urma celor constatate, a fost elaborat un referat consistent trimis 
conducerii superioare a ministerului de Război, la data de 8 mai 1915. Pe baza rezultatelor obținute 
în Serbia, prin aplicarea unei profilaxii raționale, cei trei membri ai echipei româneşti de investigații 


făceau un număr de şapte propuneri, începând cu deparazitarea celor concentrați, încă din ziua 

sosirii la cazarmă prin tundere, baie şi frectii cu petrol. Alte puncte se refereau la sterilizarea 
hainelor, igiena corporalä personala, constructia de cuptoare de brutar pentru deparazitarea 
uniformelor de soldaţi si hainelor celor bolnavi, precum şi igienizarea vagoanelor [188, p.87-94]. 

Un mânuitor desăvârşit al condeiului, aşa cum era Constantin Argetoianu, nu a putut trece 
uşor peste aceste amănunte şi a acuzat, în memoriile sale, lipsa de interes a guvernantilor de atunci 
şi a celor din eşalonul secund al puterii faţă de rezultatele obținute şi sistematizate de echipa 
doctorului Cantacuzino [9, p.167]. Acelaşi autor amintea şi o altă cauză specifică a epidemiei, 
derivând ce-i drept din situația generală de aglomerare a populaţiei civile în Moldova dintre Carpaţi 
şi Prut, anume ocuparea precipitată de către negustorii proveniți din Oltenia a piețelor ieşene, 
monopolizate până atunci de către comercianții evrei, rămaşi brusc fără surse de venituri [9, p.87]. 

Alexandru Averescu tinea să evidentieze, pe lângă lipsa oricărui spirit privativ din partea 
Înaltului Comandament, erorile impardonabile din partea acestui organism, constând în organizarea 
defectuoasă a concentrărilor premergătoare acțiunilor de restructurare de la începutul lui 1917 
„Unităţi întregi, dar mai cu seamă oameni razleti, au rătăcit prin Moldova întreagă şi au ajuns la 
locurile lor, în cele mai bune condițiuni pentru a fi o pradă sigură a epidemiei” [13, p.99]. 

Într-o ţară cu o civilizaţie veche ca Franţa faptele s-au petrecut aproape la fel în 1914 şi ele 
merită să fie amintite. Votându-se, pe de o parte, abia în 1914 de către Parlament, legea vaccinării 
anti-tifice obligatorii în armată, iar pe de altă parte profesorul Vincent, care producea vaccinul, 
temându-se el însuşi de accidente, a stabilit prea multe contraindicaţii, hotărăşte începerea 
vaccinării la data de 01.10.1914. Rezultatul a fost că, imediat după Marna, armata s-a îmbolnăvit în 
masă. Numai la Armata a II-a care luptase în Ayonne au fost 40.000 de tifici fapt care a evidențiat, 
până la tragic, impactul epidemiei în campanie [148, p.532-533]. 

În cele ce urmează, vom trece în revistă câteva situaţii punctuale din cadrul mai general al 
flagelului, aşa cum se desprind aceste situaţii din documente le militare româneşti. 

Vom începe prezentarea cu Divizia a 9-a Infanterie, retrasă de pe frontul dobrogean, unde se 
înregistrase un prim focar de tifos exantematic, stins rapid în toamna anului 1916 [31, p.58]. 
Revenind la situația din ianuarie 1917, menționăm că, pentru data de 7 a lunii respective, 
documentele consemnează un caz de tifos exantematic la Regimentul 9 Vânători, împreună cu 
precizarea că „s-au luat imediat măsuri, pentru deparazitare şi în acelaşi timp, pentru izolarea 
bolnavului”; măsurile de despăduchere erau supravegheate de către medicii ambulantei divizionare, 
prin efectuarea de razii sanitare. La 12 ianuarie erau raportate două cazuri de febră tifoidă la 
Regimentul 35 Infanterie, fără alte cazuri de tifos exantematic, situație rămasă constantă şi în zilele 
următoare. La începutul lunii martie însă, situaţia se prezenta astfel: 17 cazuri de febră tifoidă, 35 


cazuri de tifos exantematic, 11 morţi şi 8 ofițeri bolnavi [63, f.122-128]. 

La începutul lunii februarie 1917, Divizia 10 Infanterie a facut obiectul unei inspecții 
sanitare. Au fost constatate, grosso modo: insuficienta personalului medical la unele corpuri de 
trupä, cauzata de detasarea sau pur $i simplu de disparitia in timpul luptelor a unor medici; mai 
mult, doar câțiva medici din noua ordine de bătaie se prezentaserä la post; eforturi susținute in 
sensul unei cât mai bune spitalizări a bolnavilor şi ränitilor, strădanii obstructionate însă de 
condițiile generale vitrege. Toate corpurile şi formațiunile din divizie, în cantonamentul în care se 
aflau instalate, destinaseră localuri şi spații pentru izolarea şi tratamentul bolnavilor, organizând in 
ele infirmerii improvizate, de multe ori de-a dreptul rudimentare. Era cvasi-generală absența 
efectelor spitalicesti, mai ales a rufăriei de corp. Ambulanţa divizionară instalase două infirmerii, 
una în spitalul rural Negreşti, iar alta in şcoala mixtă din aceeaşi localitate. Spitalul mobil nr.10, 
direcționat initial spre Băceşti, a fost în cele din urmă instalat în satul Bozieni, 5 km mai la vest, 
unde se găsiseră localuri suficiente pentru spitalizarea a 60-70 de oameni. Unele speranţe erau 
legate şi de îmblânzirea vremii şi ieşirea soldaților din bordeie. Satele din zona de instalare a 
diviziei erau alcătuite din case mici, sărăcăcioase, a căror construcție şi întreţinere lăsa mult de 
dorit, ceea ce făcea ca şi cantonamentele militare româneşti să fie foarte aglomerate; de pildă, în 
satul Todiresti cei 3.000 de militari cantonati acolo trebuiau să împartă cu populaţia locală un număr 
de 96 de locuinţe ţărăneşti. Nu mult mai bine se prezentau lucrurile, din acest punct de vedere, în 
satul vecin, Negreşti. În asemenea circumstanțe nefavorabile, Comandamentul diviziei a luat 
măsura amintită mai sus de a-i muta pe militari în bordeie, soluție evaluată de inspectori ca una 
dintre cele mai recomandabile, din punct de vedere administrativ şi igienico-sanitar, dar pusă în 
practică destul de lent. În aşteptarea implementării măsurilor dispuse de eşaloanele superioare, 
ambianța generală rămânea deplorabilă din punct de vedere igienico-sanitar. Alimentatia era 
insuficientă, clar necorespunzatoare amplorii efortului depus de militarii apți de luptă [64, f.2-6]. 
Aceeaşi comisie propunea o serie de măsuri pentru ameliorarea epidemiei (vezi Anexa nr.12). 

La data de 8 martie 1917 au fost întocmite rapoarte, într-un moment când epidemia se 
apropia de apogeu. Astfel, cea mai contaminată divizie din cadrul armatei române era Divizia a 2-a 
Infanterie, inspectată la 23-24 februarie 1917 de către o comisie alcătuită din medicii: Nicolae 
Vicol, colonelul Gavrilescu şi locotenent-colonelul Botescu, ultimul devenind ulterior un erou al 
luptei cu epidemia. 

Deşi starea generală constatată era una de ordine şi de respectare a regulilor impuse, 
numărul celor contaminati era impresionant, cel putin la unele subunități din cadrul diviziei. Cel 
mai afectat batalion era Batalionul de Mars, alcătuit în exclusivitate din recruți, ai cărui componenți 


erau în proporție de 80% bolnavi de diferite maladii. La polul opus se afla Regimentul 50/64, 

Infanterie provenind din Putna, ai cärui recruti se prezentau foarte bine, constituind o exceptie 
absolută printre unităţile diviziei şi nu numai. 

Calitatea măsurilor sanitare luate de conducerea diviziei era dată de următoarele elemente: 
hrana corespunzătoare distribuită inclusiv datorită eforturilor depuse personal de către comandant; 
dezaglomerarea cantonamentelor, ajungându-se practic la o medie de 5-8 oameni pe cameră; 
construirea bordeielor la o adâncime de doar 0,5 metri, ceea ce a presupus un minimum de efort, 
prezervând astfel puterea de muncă a celor implicaţi; înființarea de băi la Hârlău şi Frumuşica, 
construirea unor mici cuptoare pentru dezinfectie, foarte practice. În concluzie, starea constatată era 
neaşteptat de buna [102, f.39]. 

Un raport întocmit ulterior de către medicul colonel Vicol dezvăluie însă o realitate mult mai 
dură, ceea ce ridică serioase semne de întrebare asupra veridicitatii unor date şi aprecieri optimiste 
din raportul anterior. Conform raportului întocmit, după toate probabilitățile, în cea de-a doua 
Jumătate a lunii martie 1917, la Divizia 2 Infanterie se înregistraseră, în primele 75 de zile ale 
anului, 4173 de decedați, ceea ce reprezenta mai mult de jumătate din numărul total de morți 
înregistrat la nivelul întregii Armate I. Pe de altă parte, în numărul de 4173 nu erau incluşi cei 
decedați în spitale, ci doar cei care îşi pierduseră viata la unități. Numărul celor de la Divizia a 2-a 
Infanterie era estimat la câteva sute, pornind de la faptul că Regimentul 3 Olt internase în spitale 
peste 600 de oameni. 

Despre condiţiile generale igienico-sanitare în care se găsea divizia, doctorul Vicol admitea 
acum faptul că, până la jumătatea lui februarie, condiţiile fuseseră insalubre, însă preciza că, în 
ultimele săptămâni, se inregistrasera schimbări sensibile. Un indicator relevant era mortalitatea, 
aflată într-o continuă scădere, fiind citat ca exemplu Regimentul 19 Romanați, în cadrul căruia 
mortalitatea era de 100 de morţi pe zi, fusese consemnată apoio mortalitate de 66 pe zi, pentru ca, 
la data redactării raportului să fie consemnată o medie de 15-17 decese pe zi. De asemenea, 
încetaseră decesele în rândul medicilor sanitari ai diviziei, deşi ponderea acestui fenomen nu este 
precizată. Viziunea generală a ofițerului medic rămâne una optimistă, ultimele date şi evoluţii 
prevalând asupra elementelor negative amintite [102, f.54]. 

Aceeaşi echipă de trei (Vicol — Gavrilescu — Botescu) a inspectat, la 19 februarie 1917, 
Divizia a 11-a Infanterie. Cei trei medici constată o stare de spirit incomparabil mai bună decât la 
Divizia a 2-a Infanterie. Îngrijorătoare era însă creşterea exponențială a numărului celor räpusi de 
boală, număr nesemnificativ în primele şase săptămâni ale anului, dar atingând 27 de decese pe zi în 
medie în intervalul 24 februarie — 3 martie 1917. 

Jumătatea lunii februarie consemnase nu doar schimbări cantitative (creşterea ratei de 


mortalitate), ci şi calitative în sensul că, dacă până atunci decesele aveau drept cauză maladiile 

pulmonare, ulterior aveau sa facä ravagii bolile contagioase. Cele maiafectate unitäti de la Divizia a 
11-a Infanterie erau Regimentele 42/66 si 41/71, unde se gäseau si debilii cei mai numerosi. Inca 
din ianuarie 1917, colonelul Broşteanu descria astfel starea sanitară a diviziei: „Oamenii mănâncă 
foarte prost, mor de foame, sunt murdari, plini de păduchi, mor de mizerie [...] unii cu câte o mână 
de grâu drept mâncare [...]”. Conform celor constatate de către inspectori, oamenii veniseră, in 
mare majoritate, prea sumar îmbrăcați pentru condiţiile iernii (un veston pe pielea goală), epuizați, 
slăbiţi, adesea parazitati şi bolnavi. Hrana includea carne doar o dată pe săptămână, iar sarea lipsea 
cronic, uneori câte 12 zile. Condiţiile de cantonare lăsau şi ele mult de dorit, numărul mediu de 
ocupanti ai unei camere fiind de 10. În lupta contra epidemiei la această divizie s-a dat prioritate 
creării de infirmerii (30-40 pe regiment) şi înființării de echipe însărcinate cu deparazitarea, pe când 
săparea bordeielor a fost oprită. Succesele erau încă limitate din cauza vechimii şi caracterului 
rudimentar al cuptoarelor; păduchii erau ucişi, dar larvele se dezvoltau din nou. Transportul 
rămânea şi ele dificil de efectuat [102, f.49]. 

Dintre regimentele componente ale Diviziei 11 Infanterie, situația cea mai bună se înregistra 
la Regimentul 57/58 Infanterie, unde muriseră doar 8 militari, din cei 1600, într-un interval de 2 
luni (aşadar, un procent de 0,5%). Situaţia Regimentului 42/66 era complet deosebită, unitatea în 
cauză pierzând în ianuarie 33 de oameni, iar în februarie 179. În consecință, comisia aprecia că 
starea sanitară a diviziei avea să se amelioreze odată cu încetarea transmiterii bolilor contagioase, 
îndeosebi la Regimentul 42/66. 

Aceeaşi comisie identifica trei urgente, anume: accelerarea operaţiunii de confectionare a 
mijloacelor de deparazitare; trimiterea de material şi personal abilitat de la Marele Cartier General 
pentru a înlocui improvizatiile cu instalații (cuptoare) de deparazitare propriu-zise; completarea 
echipamentului [102, f.50]. 

La nivel general, în fata creşterii spectaculoase a numărului de victime ale epidemiilor (in 
speţă ale tifosului exantematic), guvernul Brătianu — T. Dornescu a acordat medicului loan 
Cantacuzino puteri depline în lupta cu flagelul, prin înființarea Direcţiei Generale a Sănătății 
Publice. Era o decizie motivată de amploarea amenințării şi de calitățile dovedite de Cantacuzino. 
Totuşi, după cum nu uită să puncteze Argetoianu, guvernul nu a mers până la capăt, preferând să 
acționeze cu jumătăți de măsură. Astfel, deplinele puteri acordate lui Cantacuzino se interferau cu 
domeniile de decizie ale vechilor direcții şi ale Direcţiei Sanitare de la Marele Cartier General 
(Vicol), care nu fuseseră explicit restrânse ori anulate. Treptat, tenacitatea, autoritatea şi competenţa 
lui loan Cantacuzino au biruit şi obstacolele de ordin birocratic [9, p.169]. 

La 21 martie 1917 colonelul doctor Nicolae Vicol constată că epidemia de tifos exantematic 


continuă să se extindă, mai ales la populaţia civilă din jurul cantonamentelor, în timp ce febra 


95 


recurentă era pe cale de dispariţie. Pentru a stăvili proliferarea epidemiei, Vicol propunea elaborarea 
şi emiterea unui ordin prin care toți exantematicii civili să fie internaţi în infirmeriile şi spitalele 
militare, înscrişi în registre şi cu drept la alocaţie, dar şi izolați în localuri ad-hoc. Rezoluția pusă a 
doua zi de către generalul Constantin Prezan a fost următoarea: „Se vor considera ca militari, toți 
cei bolnavi şi internaţi” [102, f.57]. 

Dintre aşezările moldoveneşti urbane din dreapta Prutului, pe lângă Iasi, grav afectat de 
epidemie a fost şi oraşul Târgu-Frumos, în proximitatea căruia se aflau trupele Armatei a 9-a 
ruseşti. Pentru limitarea efectelor produse de boala contagioasă, medicul şef Dobriceanu a primit 
următoarele ordine din partea superiorului său, doctorul Slătineanu: afectarea fiecăruia din spitale, 
după specialitate; existau mai multe grupuri de barăci (A, B, C, D), fiecare cu diverse destinaţii; 
desemnarea grupului condus de către medicul Candopol pentru examinarea şi tratamentul 
suspectilor de tifos exantematic; repartizarea grupului E de sub conducerea medicului maior Vasiliu 
pentru prevenirea şi tratarea celorlalte boli contagioase; împiedicarea transferării soldaţilor în 
bordeie, considerate adăposturi necorespunzătoare, din cauza umidității şi a prezenţei păduchilor 
(soluţia alternativă consta în construirea unor adăposturi triunghiulare deschise, din scânduri) [102, 
£58]. 

Pe lângă măsurile profilactice şi de tratament luate la începutul anului 1917, lupta contra 
tifosului exantematic, lupta contra unei epidemii, în general, presupune şi măsuri pentru evacuarea 
celor contaminati. În această problemă, a fost emis ordinul circular nr. 512 din 9 aprilie 1917, 
semnat de către generalul Constantin Prezan, şeful Marelui Cartier General al armatei. În mod 
neobişnuit, poate, pentru un ordin, actul amintit începea cu o constatare: „Spitalele evacuează 
oameni, individual, pe jos, dându-le hrană pentru o zi şi câte un leu, fără însă a i se spune unde să se 
ducă, astfel că ei rătăcesc fără a şti unde le este corpul sau serviciul din care fac parte”. Pentru a 
lichida şi preveni asemenea situații nedorite, erau ordonate următoarele măsuri: spitalele 
(formațiunile sanitare, în general), care urmau să trimită oameni însănăto şiţi la unitățile lor, trebuiau 
acum fie să-i predea pe foştii bolnavi garnizoanei respective, fie să-i trimită la cea mai apropiată 
garnizoană, cu o adresă scrisă, de identificare. În ceea ce priveşte hrana, aceasta trebuia să fie 
suficientă în raport cu lungimea traseului urmat de fostul bolnav; la garnizoanele de destinație, foştii 
bolnavi trebuiau repartizați pe divizii şi trimişi pe jos sau cu trenul până la această a doua destinaţie 
(reşedinţa corpului sau a diviziei); trimiterea direct la corpuri, fără implicarea diviziilor, a celor 
bolnavi evacuaţi, aflaţi în proximitatea garnizoanei de proveniență; obligația corpurilor şi a 
serviciilor de a răspunde de primirea oamenilor; răspunsurile trebuiau comunicate spitalului [65, 


£38]. 

Situatia tot mai anarhicä din Rusia se repercuta vizibil asupra starii sanitare a trupelor ruse 
din Moldova, ceea ce ingreuna suplimentar eforturile medicilor romani si francezi de a opri 
calamitatea biologică abătută asupra coltului din tara neocupat de inamic. Pe de alta parte, unii 
soldati fuseserä, incepand din primävara anului 1917, trimisi in spitalele din Rusia, de unde au 
început să se întoarcă în săptămânile următoare, pe măsura declarării lor ca vindecati. Misiunea de a 
certifica starea lor revenea comisiilor medico-sanitare [65, f.109]. În primăvara anului 1917 au fost, 
de asemenea, tipărite şi răspândite în rândurile soldaţilor broşuri despre profilaxia bolilor 
contagioase. 

Oricum ar putea fi privite lucrurile, oricât de patetice şi terifiante ar fi scenele (reale, 
credibile, de altfel) epidemiei de tifos exantematic şi ale urmărilor acesteia, combaterea sa a fost un 
succes pentru medicina militară românească. O victorie tardivă, umbrită de multă amărăciune şi 
insatisfactie şi plătită cu numeroase vieți de medici, însă o victorie în esenţă. Relevante pentru 
înțelegerea acestui fapt sunt comparatiile între modul cum a evoluat epidemia în Moldova şi, 
respectiv în teritoriul ocupat de germani sau în Basarabia, aflată încă sub stăpânirea Rusiei [145, 
p.515]. 

Izbânda contra tifosului exantematic a presupus sacrificii din partea corpului medicilor 
militari. Potrivit lui Constantin Kirițescu, au murit 250 de medici sau o optime din totalul medicilor 
militari, la care se adaugă jertfa a peste 1000 de sanitari, ,,umiliti şi necunoscuţi eroi ai datoriei”. 
Acelaşi autor a ținut totuşi să îi menționeze pe câţiva eroi ai luptei atipice, dar atât de atroce, cu 
epidemia: „Dintre şefi de mari unități militare, au murit coloneii medici: Andreescu V., 
Dumitre scu- Mumuianu, etc. Din zece membri ai comisiilor medico- militare s-au îmbolnăvit 5 şi au 
murit 3: generalul Buta, colonelul Vereanu şi colonelul Papadopol, directorul Institutului medico- 
militar. A murit şi directorul Botescu, care renuntase la prerogativele de deputat, pentru a fi acolo 
unde inima sa caldă şi munca sa prodigioasă găseau suferințe de alinat; el s-a sustras de la patul 
bolnavului numai o dată, pentru ca să meargă la o şedinţă a Camerei, ca să facă acolo apologia 
meritată a corpului medical. A murit inspectorul sanitar Popescu-Azuga, un cugetător şi un literat. 
Şi câţi alții: profesorul de universitate Felix, Giani, Virgil Popescu, Zigura, Visoiu-Cornäteanu, 
Medigreceanu, Uscatu, Visoiu-Cornäteanu, Pertea” [145, p.374]. 

Într-o interpelare de la tribuna Camerei Deputaţilor, rostită în iunie 1917, Constantin 
Argetoianu elogia şi el jertfele şi spiritul de sacrificiu venite din partea medicilor militari, dar 
accentul principal din declaratia-interpelare cădea pe învinuirile de anarhie, incompetenta şi 
favoritism aduse guvernului [9, p.167-169]. 

La rândul său, I. Gh. Duca, membru al conducerii P.N.L., partidul principal de guvernământ, 


punea în antiteză activitatea meritorie a lui Botescu şi, respectiv ezitările şi lasitatile imputate 

doctorilor, faimosi de altfel, Toma. Ionescu, Gheorghe Marinescu si Nicolae Lupu, acuzati de ase fi 
ținut la distanță de focarele epidemice ori de a fi sabotat, prin discuţii sterile şi intrigi mărunte cu iz 
politicianist, strategiile şi deciziile guvernamentale [121, p.157-159]. Oricum izul politic nu era 
total absent nici din lucrarea memorialistică semnată de I .Gh. Duca, iar chestiunea utilității mai 
mari a celor trei medici pe front sau în spatele lui rămânea deschisă. 

Acelaşi I. Gh. Duca emite unele aprecieri, de data aceasta de pe poziţii mai obiective şi 
pertinente, față de prestaţia medicilor provenind din statele aliate României şi implicaţi şi ei, volens- 
nolens în lupta cu epidemia. Prestaţia francezilor apare ca admirabilă, cea a britanicilor lăsa de 
dorit, în timp ce ruşii erau total indiferenți, nefiind foarte impresionați nici de cazurile înregistrate în 
propriile rânduri [121, p.160]. 

Printre medicii străini care şi-au dat viata în confruntarea cu epidemia s-a numărat şi 
doctorul Clunet, căruia astăzi îi poartă numele o stradă din proximitatea Academiei Militare şi a 
centrului capitalei statului român. Printre faptele memorabile datorate acestui medic francez se 
numără instalarea unui spital lângă vila ,,Greerul” din Iasi, stabiliment destinat special celor afectaţi 
de tifosul exantematic. După îmbolnăvire a solicitat să fie înmormântat lângă spitalul pe care îl 
înființase; împreună cu neînfricatul fidel jurământului lui Hipocrat au mai fost înmormântați alti 
patru conationali care îşi găsiseră sfârşitul pe pământul României: colonelul Dubois, o soră de 
caritate, o infirmieră şi un soldat [135, p.392]. 

Întreaga activitate de prevenire şi combatere a tifosului exantematic s-a desfăşurat sub 
patronajul moral, material şi personal al Reginei Maria. Activitatea Reginei Maria pe durata luptei 
contra tifosului a fost rememorată de ea însăşi: „Din zori până în amurg umblam printre ei, 
pretutindeni, ori unde ar fi fost, prin orice murdărie sau primejdie de infecție. Niciodată nu mi-am 
astupat urechile în fata unui strigăt de ajutor. Nu ştiu cum se făcea că nu mă prindea oboseala; nu 
mai tineam socoteală de persoana mea şi cum pe atunci nu aveam un automobil închis, eram în stare 
să îndur şi cel mai aprig ger” [144, p.145]. Argetoianu, atât de incisiv uneori în prezentarea 
derapajelor din viata personală a suveranei, scria: „La laşi, fiindcă vorbim de laşi, regina Maria şi-a 
îndeplinit cu prisosintä îndatoririle ei. A fost cât a putut mai mult în mijlocul celor care aveau 
nevoie de o mângâiere, de o îmbunătăţire a soartei lor, sau a traiului. O găsim în transee, printre 
combatanți, în rândurile înaintate, o găsim în spitale şi în toate posturile sanitare, printre răniți, 
printre bolnavi, o găsim de fata la toate adunările care încercau să facă putin bine. N-a cunoscut 
frica de gloanţe şi de bombe, cum n-a cunoscut teama şi scârba de molimă, sau nerăbdarea fata de 
eforturile aşa de des inutile, provocate de dorința ei de mai bine. Regina Maria şi-a îndeplinit 
datoria pe toate fronturile multiplei sale activităţi [...] Se poate afirma că, în răstimpul pribegiei 


noastre în Moldova, regina Maria a întrupat frumos, aspirațiile cele mai înalte ale conştiinţei 


98 


româneşti” [9, p.109]. O descriere la fel de elogioasa face siI. Gh. Duca: „Regina cu o energie mai 
presus de orice laudă, ajutată de fiicele ei, mergea din spital in spital. Cu un dispreţ desăvârşit de 
pericol nu pregeta să se arate unde epidemia era mai violentă. Nu mii, zeci de mii de soldaţi răniți şi 
bolnavi au văzut-o în acele luni la căpătâiul lor. Ea a trăit atunci cea mai frumoasă pagină a vieţii ei. 
O pagină pentru care, orice s-ar fi întâmplat din urmă, România îi datorează o admirativă 
recunoştinţă” [121, p.161]. Rolul soţiei Regelui Ferdinand de patron spiritual al Serviciului sanitar 
militar a fost recunoscut şi juridic, prin înființarea Ordinului „Crucea Reginei Maria”, prin Înaltul 
Decret Regal nr.201 din 15 martie 1917 [154, f.3111]. 

Luna iunie a anului 1917 consemna localizarea, izolarea şi eradicarea iminentă a epidemiei 
de tifos exantematic. Apăreau însă unele semnale îngrijorătoare din alte direcții, atrăgând atenția 
asupra unor pericole care se vor dovedi minore, uşor de surmontat. Mai concret, este vorba despre 
un focar de dizenterie, în rândurile soldaţilor [65, f.161] şi despre un focar de holeră în rândurile 
prizonierilor [98, f.57]. Primejdia epidemiei fusese înlăturată, nu însă fără pierderi şi jertfe. Se 


apropia reluarea efectivă a confruntării tipice, militare. 


IV.3. Serviciul sanitar şi succesele 


armatei române din vara anului 1917 


Dacă toamna târzie a anului 1916 a rămas în istoria şi conştiinţa românilor drept „toamnă a 
pătimirii”, vara anului 1917 se situează, din acest punct de vedere, la antipod, chiar dacă, strict 
factologic şi pragmatic, victoriile româneşti de pe frontul din Moldova nu au avut consecința de a 
provoca retragerea armatelor invadatoare de pe teritoriul national. Semnificația bătăliilor de la 
Mărăşti, Mărăşeşti şi Oituz trebuie înțeleasă în primul rând ca dovadă a capacităţii de refacere 
materială şi morală a armatei române şi nu în directa conexiune cu numărul kilometrilor pătrați 
eliberaţi de sub ocupaţia străină. 

Acţiunile militare din vara anului 1917 cuprind trei episoade principale: ofensiva Armatei a 
2-a române în zona Mărăşti şi operațiile de apărare purtate cu succes de către Armata 1 română, în 
zona Mărăşeşti, respectiv de aripa dreaptă a Armatei a 2-a în zona Oituz. 

La începutul lui iulie 1917, Armata a 2-a română pusă sub comanda generalului Alexandru 
Averescu dispunea de 56 de batalioane infanterie şi 14 escadroane, 148 mitraliere, 228 guri de foc 
de artilerie şi 21 de avioane; inamicul direct însuma 21 de batalioane de infânterie şi 36 escadroane 
de cavalerie, înzestrate cu 252 mitraliere şi 142 guri de foc de artilerie, sprijinite pe un puternic 
sistem de lucrări genistice. Aşadar, o anumită superioritate a românilor, cel putin la nivel zonal, 


contra unei bune poziţii defensive din partea germanilor şi austro-ungarilor. In aceste condiţii, 

strategia de luptä a românilor a constat in declansarea atacului numai dupa efectuarea prealabila a 
unui foc preparator de artilerie şi a unor manevre de învăluire [131, p.552]. 

După opt zile de lupte grele, mai ales în zona Măgurii, bătălia de la Mărăşti lua sfârşit; 
pierderile româneşti se ridicau la 1469 morţi şi 3052 răniți [130, p.441-442]. Fusese o victorie 
românească. Obiectivul imediat, ocuparea Văii Putnei, la 10 kilometri către vest, nu a putut fi atins 
în totalitate din cauza situației grave de pe frontul rusesc, unde ruşii au pierdut Tarnopolul, însă 
mareşalul Mackensen a trebuit să îşi modifice planurile de ofensivă pe două direcții; prima, de la 
sud spre nord de-a lungul Văii Siretului, iar a doua de la vest spre est centrată pe Valea Oituzului. 
Cele două armate urmau să realizeze joncțiunea în zona Adjud, scopul general fiind scoaterea 
definitivă a României din război şi deschiderea drumului spre Odessa, cel mai mare port rusesc la 
Marea Neagră. Comandanții germani nu au luat in calcul rezultatul eforturilor de reorganizare a 
armatei române, însă nu se înşelau prea mult atunci când îşi legau unele speranțe de starea de spirit 
din cadrul trupelor ruseşti [125, p.310]. Pierderile suferite la Mărăşti (abandonarea unei regiuni de 
30 de km lungime şi 20 de km adâncime, numeroşi răniţi, circa 3000 de prizonieri, inclusiv 23 de 
ofiţeri, 40 de tunuri, 30 de mortiere, 22 mitraliere capturate etc.) l-au privat pe Mackensen de un 
răgaz necesar pentru pregătirea temeinică a operaţiunilor ofensive preconizate [130, p.443]. 

Bătălia de la Mărăşeşti, desfăşurată între 24 iulie/6 august, respectiv 6/19 august 1917 (de 
unde 6 august, sărbătoarea „Schimbarea la Faţă”, a devenit data simbol pentru bătălie, inclusiv după 
schimbarea calendarului) a depăşit cu mult ca intensitate epuizantele lupte de uzură de pe frontul 
occidental. Aici se dădea o luptă decisivă. Generalul german Morgen făcea următoarele aprecieri 
asupra luptelor de la Mărăşeşti: „Rezistenţa inamicului, în special cea a românilor, a fost neobişnuit 
de îndârjită şi s-a exprimat prin 61 de contraatacuri în curs de 16 zile de luptă. Cea mai mare parte 
au ajuns la lupta cu baioneta; prin aceasta s-au produs mari pierderi” [14, p.1]. 

Luptele cele mai grele s-au dat pe platoul Muncelului, la Răzoare, pe dealurile Panciului, la 
Cozmeşti şi Doaga, la Dumbrava, la marginea Mărăşeştilor unde a acţionat Regimentul 32 
„Mircea”. Printre eroii acestor încleştări, alături de căpitanul Grigore Ignat şi compania sa de 
mitraliori, s-a numărat şi Ecaterina Teodoroiu, infirmiera ajunsă la gradul de sublocotenent, căzută 
în ultima zi a luptelor din sectorul Muncelu. Eforturile ofensivei germane au mai continuat circa 
două săptămâni, însă, per total, avansul trupelor invadatoare nu a fost nici pe departe pe măsura 
aşteptărilor lui Mackensen; doar 6-7 km adâncime, pe un front lung de 30 km, cu pierderile grele şi 
fără atingerea vreunui obiectiv major [135, p.587-591]. Pierderile germanilor au fost duble, în 
comparaţie cu cel româneşti (60.000 de oameni fata de 27.000) [175, p.278]. 

Aproape concomitent cu bătălia de la Mărăşeşti s-a desfăşurat bătălia de la Oituz, sub 


aceeaşi deviză consacrată în toamna lui 1916, „Pe aici nu se trece!”. Într-adevăr, nu s-a putut trece 

nici pe la Oituz, rezistența românească barând drumul spre zona carboniferă şi petroliferă a Văii 
Trotuşului, pătrunderea generală a germanilor fiind de 6 kilometri. Lupte mai grele s-au dat la 
Cireşoaia (30 iulie/ 12 august), unde a fost rănit viitorul mare istoric Gheorghe I. Brătianu, înrolat 
ca voluntar în armata română şi Coşna (7-9/ 20-22 august 1917), unde a fost pecetluită soarta 
manevrei germane şi unde şi-a găsit sfârşitul caporalul Constantin Muşat, care continuase să lupte, 
chiar şi după pierderea unui brat, ca aruncător de grenade [131, p.615-630]. 

Eşuau astfel planurile de anihilare militară şi politică a statului român, care se dovedea, din 
nou, un aliat preţios pentru Antantă, şi nu o povară suplimentară în vâltoarea unui război mondial. 
Venite pe fundalul unor succese germane cvasi- generale, victoriile româneşti au reprezentat, cel 
puţin din punct de vedere moral, un „balon de oxigen” pentru starea de spirit generală din Antantă, 
marcată de agitatiile revoluţionare ruseşti în est, ca şi de amploarea fenomenului dezertărilor în vest, 
la francezi şi italieni. 

Agravarea situației din Rusia şi tendința germană de a-şi concentra forțele din nou, în vest, 
au dus la o nouă perioadă de acalmie pe frontul românesc în toamna lui 1917. Armata şi națiunea 
română îşi dăduseră măsura coeziunii, spiritului de sacrificiu şi a priceperii militare, iar Serviciul 
sanitar al armatei române în vara fierbinte a anului 1917 s-a ridicat la înălțimea importanţei decisive 
a bătăliilor. Declanşarea ostilităților militare propriu-zise pe teren, după câteva luni de acalmie, a 
avut ca efect inerent imediat creşterea exponențială a numărului de răniţi. Pe de altă parte, nu au 
fost abandonate nici preocupările şi activitățile profilactice şi anti-epide mice. 

Potrivit lui I. N. Antoniu, numărul celor suferinzi trecuţi prin triaje în perioada iulie- 
septembrie 1917, din partea română, s-a ridicat în cazul Armatei] la 7.600 în luna iulie, din care 3/4 
răniți, 8.900 în luna august, din care 7.480 (5/6) răniţi şi 3.400 în luna septembrie, din care doar 
1.015 (3/10) răniţi; la aceştia se adaugă cei peste 1.200 de militari ai Armatei I, trecuţi prin triajele 
Armatei a II-a, în condiţiile de forță majoră de pe front. Armata a II-a dispunea de 17.000 de locuri 
de spitalizare, iar prin triajele sale au trecut, în luna iulie, 4.000 de suferinzi, în majoritate răniţi, în 
luna august peste 13.000, din care 11.970 (9/10) răniți [8, p.74-77]. 

Aşadar, în cazul ambelor armate luna august a reprezentat momentul de apogeu al activității 
serviciilor sanitare, atât cantitativ (numărul mare de pacienţi), cât şi calitativ, dacă ne putem 
exprima astfel, referindu-ne la proporția răniților propriu- zisi din totalul celor suferinzi. 

Serviciul Sanitar şi-a desfăşurat activitatea concretă în acord cu principiile de funcționare 
consacrate prin reorganizarea din primăvară. Astfel, serviciul cel mai avansat din zona frontului 
dispunea de posturile de prim ajutor regimentare şi de aşa-numitele posturi de triaj. Posturile de al 
doilea ordin de triaj erau dispuse imediat înapoia primelor posturi, fund adăpostite în locuri 


considerate sigure, în fata pericolului reprezentat de proiectilele artileriei inamice, ori, şi mai sigur, 

in subterane blindate. Partial, aceste posturi fuseserä asigurate cu medici de la ambulantele 
divizionare şi chiar cu medici francezi. Misiunea posturilor de al doilea ordin de triaj consta in 
dirijarea evacuărilor, adăpostirea provizorie a răniților până la momentul evacuării spre alte centre 
medicale. Existau trei tipuri de asemenea centre: posturile chirurgicale înaintate, pentru operații de 
urgenţă (hemoragii etc. 5%); posturile de răniţi uşor sau care schiopätau (vindecabili în maximum 
20 de zile), unde serviciul era îndeplinit de ambulantele divizionare (25%); spitalele mobile, unde 
erau primiţi răniții ne-evacuabili mai departe (25%), dar şi cei evacuabili mai departe (45%). 

Transporturile până la aceste centre şi spitale se efectuau în mod diferențiat: cu cărucioare 
Mestrovici, tărgi, trăsuri de rechizitie, auto-brancarde, trenuri Decauville. Ranitii evacuaţi de la 
spitalele mobile erau dirijati spre triajele sanitare, de la Sascut şi Bacău. Armata a II-a a avut patru 
trenuri sanitare, câte unul de fiecare cap de linie: Pădureni şi Oneşti, şi 2 de rezervă la Sascut. Ele 
au efectuat, în general, evacuări eşalonate. 

Triajul din Sascut avea rolul de a alege răniții ne-evacuabili mai departe şi de a-i trimite 
spitalelor de evacuare din localitate, dând drumul trenurilor cu restul răniților spre Bacău. La rândul 
său, triajul de la Bacău primea răniții, pe care îi împărțea, ca destinație, fie la spitalele de evacuare, 
fie la spitalele regionale din zona sub- militară (Bacău, Roman, Piatra-Neamţ). 

Ranitii a căror recuperare (vindecare) necesita îngrijiri medicale mai îndelungate de 30 de 
zile erau evacuaţi fie în spitalele zonei interne, fie în anumite centre organizate ad-hoc, în 
perspectiva evacuărilor către Rusia. Periodic, spitalele de evacuare şi cele regionale din Sascut, 
Bacău, Roman şi Piatra-Neamţ selectionau răniții, care se încadrau în clasificarea mai-sus descrisă 
si cu acordul prealabil din partea Marelui Cartier General, îi evacuau prin intermediul trenurilor 
sanitare, spre destinațiile convenite [8, p.70-71]. 

Armata I română, condusă de bravul general Eremia Grigorescu, dispunea, în iulie 1917, în 
ajunul declanşării operațiunilor ofensive de către Armata a II-a (a lui Averescu) de următoarele 
formaţii sanitare: serviciile sanitare regionale, 9 ambulante divizionare cu coloanele de brancardieri, 
9 spitale mobile cu anexele lor, 12 spitale de evacuare (2 medicale, 8 chirurgicale şi 2 de 
specialități), 3 spitale pentru boli contagioase, 2 servicii de triaj, o serie de spitale regionale şi, în 
plus, 4 trenuri sanitare. 

Din cauza situației explozive din interiorul armatei ruse, Armata I nu a putut lua nicio 
ofensivă şi a trebuit să execute deplasări spre vest, spre a umple golurile provocate de ruşi. În 
paralel cu deplasarea trupelor către vest, formațiunile sanitare (ambulante şi spitale mobile) au fost 
obligate de împrejurări să se disloce şi să treacă Siretul. Întrucât necesităţile sanitare imediate 
excedau posibilitățile triajului de la Frunzeasca, Comandamentul a înfiinţat, succesiv, posturi de 


triaj la lonăşeşti, Cosmeşti, Pufeşti. Evacuările se făceau fie cu auto-brancarde spre Frunzeasca, fie 

cu trenurile sanitare spre Bacau. Ranitii adusi la Frunzeasca, locatia marelui post de triaj, erau 
examinati sumar şi repartizați la formațiunile găsite pe linia Tecuci-Barlad. Ranitii aduşi cu 
trenurile spre Bacău erau spitalizati de către formațiunile Armatei a II-a [8, p.75-76]. 

Activităţile organizatorice au intrat, în cazul acestei armate, pe ultima turnantă în a doua 
jumătate a lunii iunie 1917. La 19 iunie, Serviciul sanitar al Armatei I a intervenit la Marele Cartier 
General — Serviciul Sanitar pentru ca spitalele mobile să se deplaseze pe zona de operaţiuni. În 
aceeaşi zi, un model de buletin medical sanitar zilnic este trimis către toate diviziile şi structurile 
neindivizionate din componenţa armatei. Tot în ziua amintită, au fost puse temporar la dispoziția 
armatei române, trenurile sanitare numărul 1, 4, 5, 11, în mod temporar, fiind confirmată 
apartenența Depozitului Sanitar 104 la Armata J; la 21 iunie se cerea diviziilor un crochiu (schiţă) 
cu punctele de instalare a posturile de prim-ajutor şi a secțiilor de ambulanță divizionare [26, f.2-3]. 

Data de 23 iunie 1917 a consemnat ataşarea unei echipe volante la Armata I, alcătuită din 
medici francezi, chirurgi, puşi în subordinea armatei şi deplasati acolo unde prezența lor era socotită 
necesară. Cu acelaşi prilej, toate diviziile au primit instrucțiuni cu privire la funcționarea şi 
legăturile între diversele elemente componente ale Serviciului sanitar al armatei [26, f4]. Noi 
instrucțiuni referitoare la evacuările şi locul de staţionare a formațiunilor sanitare au fost trimise la 
data de 27 iunie 1917 [26, £7]. 

La 4 iulie 1917, când începutul ofensivei româneşti de la Mărăşti şi al luptelor propriu-zise 
se apropiau, Comandamentul Armatei I expedia către corpurile III şi VI armată un ordin secret 
privind comportamentul efectiv în timpul bătăliilor. 

Astfel, erau interzise cu desăvârşire: insotirea răniților de către oameni valizi, în evacuarea 
lor spre zonele din spatele armatei; îngrijirea în tranşee a celor răniți (camarazii celui rănit aveau 
datoria de a se adăposti cât mai bine în apropiere de locul rănirii, pentru a reveni rapid la posturile 
lor) şi deplasarea fără autorizație specială în zona din spatele armatei. Potrivit ordinului, soldații 
grav răniți urmau să fie transportați de brancardieri, iar cei uşor răniți trebuiau să se deplaseze 
singuri până la posturile de prim-ajutor, a căror locaţie trebuia indicată prin tăblițe. 

De asemenea, era luată în calcul problema eventualilor dezertori; comandanții de corpuri de 
armată erau „rugați” să organizeze, sub răspundere personală, posturi şi detaşamente de poliție 
pentru care se indica şi un reper de localizare: podurile peste Siret, puncte obligatorii de trecere [22, 
£261]. 

La 10 iulie erau trimise instrucțiunile sanitare pentru Corpul de Cavalerie şi Brigada de 
Călăraşi, completate la 22 iulie cu următoarele dispoziţii: trimiterea bolnavilor şi a răniților de 
evacuat, care necesitau tratamente de 3 până la 5 zile, de către ambulantele divizionare de cavalerie 


şi de către ambulantele regimentelor de infanterie, la halta Borcea, pentru diviziile 1 şi 2 cavalerie, 

la infirmeria de gara din Ivesti, pentru regimentele pe jos, de unde urmau a fi evacuati cu trenul 
sanitar care circula intre Tecuci $i Serbanesti. 

În cazul trupelor diviziilor 1 şi 2 cavalerie şi a trupelor Brigăzii de Călăraşi, rămase in zona 
Corod, Puteni, Cudalbi, evacuarea bolnavilor urma să se desfăşoare după dispoziţiile cuprinse la 
punctul II al ordinului, anume: fiecare regiment de cavalerie trebuia să lase în zona respectivă câte o 
trăsură de ambulanţă şi câte un medic pentru îngrijirea oamenilor bolnavi. Evacuarea bolnavilor era 
planificată a se face cu trăsura de ambulanţă a corpului respectiv sau cu alte trăsuri ale corpurilor de 
armată, la spitalele de evacuare din Tecuci, pentru oamenii regimentelor, diviziilor de cavalerie, 
rămase în zonă, respectiv la spitalele mobile nr. 13 şi 14, pentru oamenii regimentelor Brigăzii 1 
Cavalerie [22, f11]. 

La 9 iulie 1917, postul de triaj de la Tecuci primeşte un tren sanitar împreună cu îndemnul 
de a fi luate toate măsurile posibile, astfel încât trenul să fie păstrat şi folosit în bune condiții, iar 
evacuarea să fie rațională. Printre alte măsuri luate în aceeaşi zi menționăm aducerea la Barcea şi 
Ivesti a câte unui tren baie, respectiv primirea de la Serviciul sanitar al Marelui Cartier General a 
câte 50 de exemplare din broşura intitulată „Instrucţiuni pentru tratamentul preventiv şi curativ al 
tetanosului”, în vederea distribuirii printre soldați [26, f 11]. 

Ziua de 11 iulie 1917, începutul ofensivei româneşti de la Mărăşeşti, aduce pentru Serviciul 
Sanitar al Armatei I un nou şef, în persoana colonelului-doctor Potârcă, succesor in această funcție 
al colonelului- doctor Gavrilescu, trecut în rândurile Comisiei medico- militare a Marelui Cartier 
General; în aceeaşi zi erau primite 7 camionete-automobil, pentru evacuarea celor răniţi [26, f.15]. 

Revenind la problemele de administrare şi conducere, precizăm că membrii Comisiei de 
control sanitar din oraşul Tecuci erau în luna august 1917, pe lângă medicul-şefal Armatei I, 
colonelul Iacob Potârcă, următorii: colonelul Mărgărit, inspector al spitalelor; maiorul Zaharoff — 
medicul cartierului Armatei I; doctorul D. Mezincescu — inspector sanitar; Draghiescu — medicul 
comunei urbane Tecuci; primarul din Tecuci, nenominalizat [22, f.62]. 

După data numirii şi instalării efective în funcție, colonelul Potârcă a întreprins un mare 
număr de vizite „pe teren”, constatând starea de fapt, în general, satisfăcătoare şi dătătoare de 
optimism din punct de vedere al dotării, pregătirii şi prestatiei efective a sanitarilor militari. Astfel, 
după ce, la 14 iulie, împreună cu colonelul-doctor Popescu, inspectase localitatea Blăjenii de Sus, 
cu spitalul corespunzător unde se întâlneşte cu generalul- medic Vicol, a doua zi, la 15 iulie 1917, 
împreună cu acesta din urmă inspectează spitalele de evacuare cu numerele 5, 10 şi 15 din Tecuci, 
precum şi spitalul de contagioşi din aceeaşi localitate, apoi, în drum spre Bârlad, mai inspectează 


încă 7 spitale; printre lucrurile de care iau notă cei doi ofiteri-medici români este spiritul de 

sacrificiu dovedit de către medicii francezi Bailly, Muttel şi Dromez, cu ocazia bombardării 
punctului de triaj şi a barăcilor spitalelor de evacuare locale [26, f.17-18]. 

Intensificarea ostilităților a condus la noi acțiuni de adaptare organizatorică, la 24-26 iulie 
1917: Spitalul mobil nr.9, împreună cu spitalul doamnei Cămărăşescu rămâneau la Blăjenii de Sus, 
cu misiunea de a deservi totalitatea trupelor aflate în sectorul Lieşti — Barcea — Pădurea Dorasca — 
Movileni; Spitalul mobil nr.5, de la Barcea, se disloca la Frunzeasca; Spitalul mobil nr.15, de la 
Pădurea Berca — Mireasca era deplasat tot la Frunzeasca; Divizia a 13-a Infanterie beneficia şi de 
serviciile spitalului ruso-român din Pădureni, după ajungerea în zona fixată prin ordinele anterioare 
de operaţii, Spitalul mobil al Diviziei a 14-a Infanterie era dislocat de la pădurea din proximitatea 
localităților Berca — Mireasca până la Berheciu; Infirmeria de gară de la Iveşti rămânea pe loc. 

Evacuarea răniților şi a bolnavilor din sectorul Liesti — Barcea — Pădurea Dorasca — 
Movileni urma a se face conform instrucțiunilor inițiale din 10 iulie 1917, fie cu trenurile sanitare, 
fie cu trenurile de muniții sau provizii, la postul de triaj din Tecuci. Bolnavii netransportabili şi cei 
ce necesitau mai puţin de 15 zile de îngrijiri medicale aveau ca destinaţie a evacuării Spitalul mobil 
nr.9 sau Spitalul Cămărăşescu din localitatea Drăgăneşti. În cazul răniților şi al bolnavilor din 
Diviziile a 5-a şi a 9-a, pe durata stationärii acestor mari unităţi în zona fixată cu ordinul de operaţii 
nr.18, evacuarea avea ca primă destinație postul de triaj de la Tecuci, la care erau transportaţi cu 
träsurile de ambulanţă şi trăsurile de muniții sau provizii având destinaţia respectivă. La rândul său, 
postul de triaj Tecuci avea rolul de a repartiza pe cei bolnavi dirijându-i fie în spitalele de evacuare, 
fie în spitalele mobile nr.5 şi 13 din Frunzeasca sau la Spitalul Mobil nr.14 din Berheciu. Artileria 
grea şi aviația îşi evacuau răniții şi bolnavii la ambulanta divizionară cea mai apropiată, de la aceste 
unități aşteptându-se, după toate probabilitățile, o acţiune mai dinamică [22, f.10]. 

Instrucţiuni şi mai detaliate, cu o arie de aplicabilitate mai mare, aveau să fie transmise la 
data de 29 iulie 1917. In chiar preambulul ,,instructiunilor” transmise atunci, se scrie despre 
„prevederea unui aflux mare de răniți pe lângă Triajul Tecuci”. În această eventualitate, era indicat 
ca o parte dintre cei răniți, in special cei cu plăgi mai putin grave, să urmeze drumurile Cosmeşti — 
Zăgăneşti, prin Gara Frunzeasca, spre spitalele mobile nr.5 şi 13, instalate în vecinătatea Şcolii 
Cincu, apoi drumul loneşti — Gara Berheciu, spre Spitalul Mobil nr.14, instalat în pădure, la vest de 
gara amintită. Pe drumurile respective urmau să afluiască răniții diviziilor 5, 9 şi 13, pe când cei 
proveniţi din grupul de cavalerie pedestră şi din Divizia a 14-a, aveau ca itinerar de evacuare Gara 
Barcea — Spitalul mobil nr.9 — Triajul Tecuci. 

În cazul drumurilor de ţară, ordinul prevedea instalarea de täblite-indicatoare pentru traseele 


spre spitale sau trimiterea la fata locului a unor jandarmi, cu rolul de ghizi. De asemenea, răniții 

care puteau merge nu aveau voie sa plece decat grupati, sub conducerea unui sef sau a unui gradat, 
dintre ei. 

Un punct nodal in traseul celor räniti rämânea triajul de la Tecuci, cu Spitalul mobil nr.9. De 
la triaj trenurile sanitare plecau cu răniții spre spitalele de evacuare începând cu cele situate chiar in 
localitate, iar din gările Frunzeasca şi Berheciu, spitalele mobile respective îi trimiteau cu aceleaşi 
trenuri sanitare spre un al doilea triaj, situat la Michişeni, ca şi spre alte spitale de evacuare, unde 
urma o noua triere. În vederea îmbunătăţirii, cel putin cantitative, a posibilităţilor de evacuare, s-a 
dat dispoziția ca acele convoaie sau coloane de reaprovizionare, de orice natură, care se întorceau 
fără materiale de pe front să fie obligate, în funcție de situația concretă din teren, să se întoarcă spre 
spitalele mobile sau triaje, cu răniţi [22, f.38]. 

O altă serie de modificări în structura funcţională a Serviciului sanitar de la Armata I vor fi 
aduse la 9 august 1917, după debutul înfruntărilor de la Mărăşeşti şi Oituz: mutarea triajului de la 
Tecuci în Gara Frunzeasca şi instituirea unei echipe mobile permanente, gata oricând de a interveni 
acolo unde ar fi fost nevoie; mutarea Spitalului mobil nr.5 din pădurea Tigänesti în casa şi Parcul 
Cincu, din fata Gării Frunzeasca, spre a contribui la uşurarea operaţiunilor de triere a răniților din 
gară, precum şi la spitalizarea celor netransportabili; ataşarea la acest spital a formaţiei sanitare 
conduse de către doamna Cămărăşescu, la cererea acesteia; mutarea Spitalului mobil nr.13 din 
pădurea Tigänesti până în proximitatea Gării Pufeşti şi transmiterea ordinului de mutare către 
Spitalul mobil nr.14 de la Berheciu; desemnarea unei secții din ambulanta Diviziei a 10-a Infanterie 
pentru îndeplinirea serviciului de triaj pe lângă cele două spitale amintite şi ataşarea unei echipe 
chirurgicale franceze (doctorul Mutel) aceloraşi spitale, din cauza creşterii necesarului de interventii 
chirurgicale de urgență; transmiterea către Spitalul mobil nr.11 a ordinului de a veni si a se instala 
în şcoala şi barăcile ocupate până atunci de către Spitalul de contagioşi din localitatea Satu Nou 
pentru răniții uşor, Spitalul mobil nr.15 să meargă la Pădureni, pentru a conlucra cu ambulanta 
diviziilor 13 şi 15, iar o echipă chirurgicală a Comitetului, „Regina Maria” din Ghidigeni 
(Coudrelier) la operarea şi trierea eventualilor răniți adunați în spitalele-barăci din Pădureni; 
transmiterea ordinului ca Spitalul de evacuare nr.11 — Huşi, pentru răniți uşor, să fie instalat în 
barăcile spitaliceşti ruseşti din Gara Berheciu, despre care se ştia că urmau să rămână libere peste 
câteva zile; transferarea Spitalului de contagioşi nr.3 din Cudalbi la Tecuci; mutarea Infirmeriei de 
gară nr.2 de la Tecuci la triajul Nichişeni; evacuarea tuturor răniților Diviziei a 10-a la Pufeşti şi a 
tuturor răniților diviziilor a 13-a sia 15-a la Pădureni [22, f.55]. 

În următoarele săptămâni numărul răniților a continuat să crească, pe măsura intensificării 
luptelor pentru a scădea treptat în cursul lunii septembrie; au continuat, totodată, inspectiile 


colonelului Iacob Potârcă la diferite puncte de triere, prim ajutor şi de îngrijire a răniților. 

La rândul său, ofiterul-medic amintit a fost evaluat de către I.N. Antoniu, şeful Serviciului 
sanitar de pe lângă Marele Cartier General. În legătură directă cu prestaţia sa în vara lui 1917, I. N. 
Antoniu scria „a probat cele mai strălucite calități de medic conducător. Se ştie modul impecabil în 
care s-a făcut evacuarea răniților la această Armată (Armata I), în momentul ofensivei cele mai 
puternice de la Mărăşeşti — Muncelu, a duşmanului contra acestei Armate (Armata I): cu toată 
deplasarea frontului pe dreapta Siretului, pe când formațiunile ei sanitare de spitalizare se aflau pe 
stânga, medicul colonel Potârcă a ştiut totdeauna să sesizeze situația, fiind de o mobilitate extremă 
şi totdeauna pe front şi să modifice după nevoie liniile de evacuare, aşa ca aceasta să nu întârzie, 
încât, considerând evacuările din punct de vedere tehnic al stării răniților când ajungeau la spitale, 
deşi procentul celor grav răniţi era de 10%, iar în timpul ofensivei de 5%, rezultatele au fost 
excelente din războiul actual şi numărul complicatiilor şi, în special, cangrenelor gazoase, rezultate 
din întârzieri şi neglijente în evacuări, a fost cu totul neînsemnat la această armată” [96, £450]. 

Activitatea Serviciului sanitar al Armatei a II-a a început, efectiv, la 11 iulie 1917, odată cu 
ofensiva Diviziei a 3-a Infanterie în sectorul Mărăşti. Cu acest prilej s-au putut constata 
disfunctionalitati în repartizarea sarcinilor; mai concret, pe când Serviciul sanitar al diviziei era 
supra-aglomerat din cauza mulțimii de răniți, personalul sanitar al Diviziei 1 Infanterie şi 
formațiunile complementare stăteau în repaus la Muşiroaiele. Specificul luptei, de cucerire a unor 
poziții muntoase, formidabil fortificate, făcea evacuarea răniților deosebit de dificilă. S-a remarcat 
aici, în circumstanţele tragice ale momentului, postul chirurgical blindat, din Dealul Balanului, unde 
au fost operati sau pansati şi, în ultimă instanță, salvați numeroşi răniți grav netransportabili ori 
militari care, pur şi simplu, aveau nevoie de o operaţie urgentă, imediată. De aici, cei răniţi uşor 
mergeau pe jos, în grupuri sub comandă, iar ceilalţi erau transportaţi cu auto-brancarde „Ford” până 
la postul de la Serpentinä, de unde automobilele nu mai puteau urca, fiind folosite căruțele de 
rechizitie. Următorul punct de destinaţie, postul divizionar Mosunoaie, unde o parte dintre räniti 
erau opriți pentru spitalizare. Ceilalţi erau trimişi mai departe cu automobilele sanitare spre Adjud şi 
Sascut, iar de acolo, cu trenurile sanitare spre Bacău şi zona interioară [168, p.34]. În total, trenurile 
sanitare ale Armatei a II-a au transportat peste 17.500 suferinzi, au fost folosite 64 de automobile 
sanitare care au transportat peste 27.132 răniţi şi au parcurs peste 165.000 de kilometri [8, f.74-75]. 

Deşi, în comparaţie cu anul 1916, bilanțul se prezenta mult mai favorabil, inclusiv sub raport 
sanitar, disfunctionalitatile nu au lipsit, acestea manifestându-se îndeosebi în privinţa transportului 
propriu-zis al răniților, ori în sincronizarea între ritmul transporturilor şi capacitatea de primire a 
spitalelor. De exemplu, în ziua de 10 august 1917, un tren sanitar care dusese 500 de răniți la 
Negreşti, a trebuit să se întoarcă, după ce doar 34 dintre cei 500 au fost primiţi la spital, din cauza 


gravității rănilor; de fapt, nici răniții aduşi cu o zi în urmă nu fuseseră pansati toți [98, f.73]. 

Printre disfunctionalitatile din timpul transporturilor au fost semnalate urmätoarele tipuri de 
situaţii: absenţa listelor cu răniții, documente care să fie predate formatiunilor sanitare primitoare de 
răniți; îngrijirea necorespunzătoare a răniților pe timpul transportului (de exemplu: pansarea tardivă, 
superficială, etc.); nerepartizarea judicioasă a răniților la trenuri (în aceeaşi zi, un tren pleca spre 
Iaşi cu 303 răniţi, iar altul cu 17 răniţi, spre aceeaşi destinaţie); nerespectarea instrucţiunilor pentru 
trenurile sanitare, în condiţiile evacuării din zona militară şi sub- militară [96, f.237]. 

Un alt element de disfunctionalitate, vizând domeniul anecdoticului, este reprezentat de 
dispariția formațiunilor automobile chirurgicale franceze de pe frontul din Moldova, la finele 
campaniei [195, p.26]. 

Localizarea şi stingerea focarelor de tifos exantematic nu a echivalat cu dispariția totală a 
amenințării epidemiologice. Astfel, la Armata I s-au înregistrat în cursul lunii mai 506 decese din 
cauza tifosului exantematic, 216 din cauza febrei recurente şi 215 de alte boli. În luna următoare, 
numărul deceselor a fost de 83, 32, respectiv 101, pentru a atinge un nivel minim în luna iulie (21 
plus 13 plus16 egal 50 decese), dintr-un total de 1273, per ansamblul celor trei luni [26, f.55]. De 
altfel, şi de data aceasta, profesorul Cantacuzino, directorul general al Direcţiei de Sănătate Publică, 
s-a dovedit la înălțime. Pe lângă măsurile de ordin instructiv (distribuirea de broşuri informative) şi 
profilactic (vaccinuri, deparazitări), medicul Cantacuzino are meritul de a fi pus la punct un plan 
sistematic anti-epidemio logic, definitivat la jumătatea lui august 1917 [98, £73]. 

Aniversarea zilei de naştere a suveranului României, la 11/24 august 1917, găsea familia 
regală, conform spuselor Reginei Maria, mai aproape de popor şi de durerile şi aspiraţiile acestuia 
decât în urmă cu un an de zile; de altfel, regina dedicase dimineaţa acelei zile aniversare pentru 


vizite la domiciliul bolnavilor (răniților) [114, p.218-219]. 


IV.4. Serviciul sanitar al armatei române 


după campania din anul 1917 


Tabloul general politico-militar la finele anului 1917 se arăta net favorabil Puterilor 
Centrale, în urma numeroaselor defecţiuni apărute în tabăra Puterilor Antantei, începând cu 
agitatiile revoluţionare din Rusia, încununate de Revoluţia Bolşevică şi continuând cu fenomenele 
de părăsire masivă a tranşeelor (dezertări) de către soldaţii francezi şi italieni, ceea ce a inspirat 
cunoscuta operă a lui Ernest Hemingway „Adio, arme!”. Aşa cum se desprinde din notele diverşilor 
oameni politicieni români (Constantin Argetoianu, I. Gh. Duca, Alexandru Marghiloman), episodul 
asaltului asupra Palatului de Iarnă şi al preluării puterii de către bolşevici, a fost primit de către 


oamenii politici români, la momentul respectiv, ca o secvență pasagera in vâltoarea anarhiei care 

cuprinsese imensul spatiu al fostului Imperiu. Un element care potenta cristalizarea si afirmarea 
unor asemenea viziuni era rezultatul alegerilor pentru Adunarea Constituanta, in cadrul cäreia 
bolşevicii obtinuserä numai 1/4 din voturi, comparativ cu 1/2 ale socialiştilor — revoluționari, restul 
revenind mensevicilor şi altor facțiuni. La 5/18 ianuarie 1918, Sovietul de la Petrograd a dispus 
dizolvarea Adunării relevand, ipso facto, caracterul ilegitim al noii puteri. Pentru Regina Maria, 
evenimentele din Rusia erau, în primul rând, opera serviciilor secrete germane, apreciere corectă la 
nivelul evenimential, nu şi structural [121, p.275-276]. 

Triumful bolşevicilor la Petrograd a dat o lovitură fatală colaborării militare româno-ruseşti 
si în general, aportului rusesc la efortul militar comun al Antantei. Raporturile militare şi politice 
româno-ruse s-au deteriorat într-un ritm accelerat pe parcursul ultimelor săptămâni ale anului 1917, 
evoluție culminând cu decizia lui Lenin de a rupe relațiile diplomatice cu Regatul României, după o 
serie de incidente petrecute la Iasi, Socola, Galaţi şi Leova (Basarabia) [20, p.22]. 

La 26 noiembrie/9 decembrie 1917, la Focşani a fost semnat un armistițiu între 
reprezentanții Puterilor Centrale şi cei ai Rusiei, având ca obiect frontul românesc. România s-a 
asociat gestului rusesc, orice altă soluţie neavând viabilitate, deşi s-au luat în calcul variante precum 
evacuarea întregii armate într-o Rusie deja cuprinsă de anarhie, ori rezistenţa până la ultimul om în 
cadrul unui „triunghi al morţii” [124, p.247-249]. Statul român era ameninţat cu însăşi dizolvarea 
sa, în condiţiile în care era încercuit de forte ostile (armatele Puterilor Centrale şi bolşevicii ruşi). O 
rază de speranţă pătrundea dinspre Basarabia, care îşi asuma tot mai clar identitatea provincială în 
componenţa Rusiei, implicit apartenenţa la românitate, ceea ce va agrava raporturile româno-ruse. 

Actionand în scopul detensionarii, fie şi temporare, a situației din spatele frontului 
românesc, noul şef al guvernului român, Alexandru Averescu, a semnat la 5-9 martie 1918 (stil 
nou), în condițiile complexe şi dramatice, un acord controversat, conţinând numeroase vicii de 
formă şi fond (probabil, intenționate) prin care, în schimbul eliberării de către bolşevici (semnatar: 
Christian Rakovski) a ostaticilor români, guvernul de la laşi se angaja să reducă la maximum 
10.000 de soldaţi, în termen de două luni, trupele aflate în Basarabia [159, p.1041-1042]. După cum 
generalul Averescu a cerut, în repetate rânduri, pedepsirea acelor demnitari național- liberali, 
vinovaţi de esecurile grave din 1916 [13, p.101], liberalii Lau învinuit pe militarul de carieră pentru 
acordul cu Rakovski şi acceptarea termenilor „ocupația românească în Basarabia”, ca şi pentru 
relația ireverentioasa cu misiunea militară franceză [121, p.92-93]. 

Dincolo de toate interpretările sale contradictorii, actul de la 5-9 martie 1918, a fost anulat, 
de facto prin dispariţia politică a părților semnatare (constituirea guvernului Marghiloman în 


România, ocuparea Odessei de către germani şi dizolvarea structurilor bolşevice locale conduse de 

Rakovski— Rumcerod), iar de iure nu putea avea valabilitate atâta vreme cat Basarabia (Republica 
Democratică Moldovenească) şi Ucraina erau state suverane şi independente. 

La 24 aprilie/ 7 mai 1918 a fost semnată şi „pacea punică” de la Bucureşti, după discuţiile de 
la Buftea. Înceta, astfel, starea de război între Puterile Centrale, Turcia şi Bulgaria pe de o parte şi 
România, pe de altă parte: tara noastră pierdea Dobrogea, cu excepţia liniei ferate Cernavodă- 
Constanta si 5600 km” pe arcul carpatic, armata română era demobilizatä, sudul țării rămânea sub 
ocupaţie germană, iar bogăţiile solului şi subsolului erau concesionate, pentru multe decenii, 
germanilor [130, p.449]. 

Venirea anotimpului rece, pe fondul agravării inexorabile a situației militare generale, a 
influenţat şi coordonatele stării sanitare generale, pe front şi în spatele acestuia. Într-un memoriu 
adresat conducerii Ministerului de Război la data de 1 decembrie 1917, locotenent-colonelul loan 
Antonescu descria situaţia generală drept tragică, din următoarele motive: 

„a) Poporul şi chiar armata sunt amenințate de foamete 

b) Mizeria fiziologică [...], domneşte peste tot şi lipsa de mijloace, face ca populația să fie 

la completa discreţie a celor mai grozave epidemii. Mortalitatea, printre copii a atins un 
procent de 60%, iar tifosul exantematic a reapărut [...] Regele, Guvernul şi Poporul trăiesc 
sub teroare. Provocatorii şi conducătorii anarhiei ruse fac toate sfortarile pentru a antrena 
si această tara în prăpastia în care au aruncat pe soldatul şi țăranul rus”. 

Punctele d) şi e) se refereau tocmai la samavolniciile soldaţilor ruşi [7, p.80-81]. 

O situaţie precară din punct de vedere igienico-sanitar persista în oraşul laşi în lunile de vară 
ale anului 1918, Inspectoratul General al Serviciului sanitar al armatei propunând următoarele 
măsuri: descongestionarea urgentă a oraşului prin evacuarea populației care stătea în laşi fără rost şi 
prin oprirea invaziei civililor şi militarilor, fără o autorizație sau ordin special; restrângerea 
comerțului ambulant cu alimente şi băuturi; desfiinţarea municipalizării serviciului barometric şi 
darea lui în anteprize particulare; acordarea unui ajutor bănesc în valoare de 2.000.000 de lei de la 
bugetul de stat în vederea salubrizării în oraşul Iasi; procurarea cärutelor necesare, de către 
Ministerul de Război; crearea de patrule militare cu caracter sanitar, care să controleze executarea 
măsurilor de curăţenie; găsirea unor modalități de bună înţelegere între autoritățile civile şi militare 
pentru efectuarea în bune condiţii a operaţiunii [59, f.800]. Măsurile luate de către autoritățile 
militare şi civile, împreună cu activitatea eficientă din partea structurilor sanitare, au avut ca rezultat 
curmarea rapidă a evoluţiilor epidemice în primăvara şi vara anului 1918 [145, p.515]. 

Pe lângă activitățile de preventie şi profilaxie a epidemiilor, epilogul campaniilor din anii 


1916-1918 a însemnat pentru Serviciul sanitar al armatei române, în primele luni ale anului 1918, şi 

Oficial” Inaltul Decret Regal nr.127, prin care era instituit un Consiliu Superior de Reforma pentru 
gradele inferioare, avand ca obiect de activitate reformarea $1 pensionarea acelor cadre militare care 
dobandisera boli sau infirmitäti grave in timpul celor aproape 18 luni de război. 

Noul organism militaro- medical era compus din: generalul medic Gheorghe D. Andreescu, 
doctor în ştiinţe medicale, director superior al Direcţiei 6 Sanitară din cadrul Ministerului de 
Război; generalul medic Nicolae Vicol, doctor in medicină, şeful Serviciului Sanitar de la Marele 
Cartier General al armatei şi colonelul-medic Ilie Constantin, director al Direcţiei 6 Sanitară din 
Ministerul de Război. Celor 3 membri în comitetul consultativ sanitar al armatei li se alătura, în 
calitate de asistent, din partea Serviciului pensii din minister, intendentul locotenent-colonel 
Constantin Georgescu [156]. 

Serviciul sanitar al armatei va fi, însă, vizat de alte modificări, consacrate prin Înaltul Decret 
Regal nr.817 din 6 aprilie 1918, publicat după trei zile în „Monitorul Oficial”. Prin actul juridic 
amintit erau modificate, sub rezerva aprobării viitoare a Parlamentului, articolele 6 şi 8 din Legea 
de organizare a Serviciului sanitar al armatei şi articolele 2 şi 16 din Legea asupra reangajarilor 
gradelor inferioare [157]. 

Lunile următoare vor constitui pentru Serviciul sanitar al armatei române, un răgaz suficient 
pentru o serie de acţiuni organizatorice efective, depăşind cadrul ceva mai general şi abstract al 
statutului personalului sanitar în ansamblul armatei române. Până la declanşarea campaniei din 
Transilvania şi Ungaria, Serviciul sanitar al Marelui Cartier General a simplificat organizarea 
sanitară la nivelul armatei, desfiintand spitalele mobile, cu numărul lor mare de cai şi de trăsuri, 
precum şi spitalele de evacuare, ale căror cantități enorme de materiale necesitau trenuri întregi, 
formate din zeci de vagoane speciale, pentru operaţiunile de evacuare. În schimb, au fost menținute 
ambulantele divizionare cărora li s-a dat şi o nouă organizare, ele îndeplinind misiuni multiple: 
spitalizări, prin înlocuirea spitalelor mobile şi auxiliare; de triaj şi evacuare, prin înlocuirea 
spitalelor de evacuare; de profilaxie, prin înlocuirea spitalelor de contagiosi. 

Pentru a face față misiunilor complexe, fiecare ambulanţă divizionară a fost prevăzută cu 
efecte spitaliceşti corespunzătoare instalării a 100 de paturi. Numărul de trăsuri a fost şi el redus 
simţitor, mai ales în cazul celor grele şi a furgoanelor, care necesitau multi cai şi un numeros 
personal. La dispoziţia ambulantei divizionare au fost puse numai câte o trăsură de subzistență, o 
căruță de rechizitie, o trăsură-farmacie şi un cuptor de deparazitare, înlocuit ulterior cu etuve. Si 
structura personalului medical a suferit modificări, acesta reducându-se la 4 medici: un medic-şef, 
un chirurg şi un internist, doi farmacisti si un ofiţer de administraţie. Trupa avea cam 80-100 de 
oameni. Pe lângă fiecare ambulanță divizionară au funcționat, ca structuri auxiliare sanitare, o 


echipă de profilaxie şi deparazitare condusă de un medic, pentru aplicarea mijloacelor de combatere 

a epidemiilor, respectiv o coloană volanta de brancardieri compusă din 120-150 de oameni, al căror 
rol era de a evacua răniții de la posturile de prim-ajutor până la ambulante. 

Printre dotările puse la dispoziția ambulantelor divizionare, pe lângă efectele spitalicesti 
corespunzătoare celor 100 de paturi, se aflau diverse materiale sanitare şi farmaceutice, constând în 
două lăzi cu medicamente, trei lăzi cu pansamente, o ladă cu instrumente chirurgicale, o masă de 
operaţie, două cutii cu alifie, două duşuri de zinc, mai multe gutiere de sârmă, bidoane cu formol, 
creolină, alcool, petrol lampant, petrol denaturat (câte unul) [182, p.337-338]. 

Acţiunile organizatorice simplificatoare nu au ocolit nici serviciile sanitare ale regimentelor 
şi batalioanelor; în cazul primelor, trăsura de ambulanță regimentară a fost înlocuită cu câte o căruță 
de rechizitie pe batalion, iar fiecărui batalion de infanterie, divizion de artilerie şi divizion de 
cavalerie i s-a dat câte o ladă cu medicamente nr.l şi o ladă cu pansamente nr.4. Asupra 
batalioanelor au fost lăsate câte 16 genţi cu pansamente, 14 genţi cu medicamente şi 8 tärgi Percy 
[182, p.338]. 

De asemenea, întrucât starea de război nu încetase, continuau şi operațiunile sanitare 
„Clasice”, de evacuare şi tratare a celor răniţi. Astfel, la 8 februarie 1918 era transmis ordinul 
Marelui Cartier General nr.21266 către Comandamentul Armatei I — Serviciul Sanitar, în trei 
puncte. Primul punct prevedea evacuarea imediată a bolnavilor şi a celor uşor răniți aflați în 
spitalele mobile şi de evacuare, dacă nu erau recuperabili pentru armată. Destinația acestora era fie 
spitalele zonei interne de la Bârlad, fie spitalele armatei de la Nichişeni, Tutova, Bereşti. Conform 
celui de-al doilea punct al ordinului, răniții şi bolnavii nerecuperabili aflaţi în spitale, care se 
evacuau, aveau să fie predati spitalelor zonei interioare, aflate în acea localitate sau în localitățile 
cele mai apropiate. În fine, punctul al treilea din ordin prevedea dislocarea la Bârlad a Spitalului de 
contagiosi nr.3. Efectele spitalicesti reveneau Directoratului, urmând a fi preluate numai cele 200 de 
pachete spitaliceşti prevăzute prin tabela de efective [95, f.99]. 


A 


Încetarea temporară a ostilităţilor in virtutea armistițiului de la Focşani, dar considerată 
definitivă după Pacea de la Buftea-Bucuresti, a oferit Serviciului sanitar al armatei şi timpul pentru 
câteva noi amenajări, precum şlepul sanitar cu 80 de paturi, instalat la Galaţi cu rolul de a înlocui 
Infirmeria centrală a marinei, necorespunzătoare exigențelor situaţiei (mai 1918). În luna 
consecutivă primelor amenajări, şlepul s-a organizat, devenind o veritabilă instituție spitaliceasca, 
aptă să trateze nu doar pacienţi din rândurile Marinei Militare, ci şi din alte unităţi ale armatei. 
Durata de funcționare a însumat, însă, mai puţin de un an, căci la începutul lui 1919 a fost demontat 
[182, p.336]. 

Situația teritoriului ocupat de germani, rămânea, din acest punct de vedere, destul de 


precară. Noul cadru al relațiilor româno- germane, ca şi operațiunile de demobilizare a militarilor 

români şi de întoarcere in teritoriul ocupat, au condus la încheierea unui acord între serviciile 
sanitare (militare şi civile) româneşti pe de o parte, şi Serviciul sanitar al Grupului de armate von 
Mackensen pe de altă parte, la data de 29 martie 1918. Documentul includea 9 articole, precedate de 
un preambul, iar aria lui de aplicare includea atât teritoriul ocupat al României, cât şi Moldova şi 
Basarabia. 

Primul articol instituia pentru părțile contractante obligația de a-şi comunica reciproc, 
săptămânal, date despre starea sanitară şi epidemiologică, defalcate pe uniţi militare şi, respectiv, pe 
unități administrativ-teritoriale. Prin articolul secund partea germană accepta ca, în caz de 
necesitate, să permită aprovizionarea populației civile din Moldova şi Basarabia, în anumite 
condiţii, cu medicamente, materiale sanitare, pansamente, vaccinuri, seruri, etc., din Depozitul 
central de medicamente din Bucuresti, contra cost. Era acceptată, de către germani (art. III-IV) şi 
întoarcerea în teritoriul ocupat, la locurile unde functionasera anterior, a medicilor desemnaţi de 
către autorităţile româneşti, în funcţie de necesitățile sanitare ale populației. 

Reîntoarcerea în teritoriul ocupat, unde exista un număr relativ redus de spitale şi medici, a 
militarilor romani demobilizati, crease din acest punct de vedere, un excedent de populaţie. Pentru a 
atenua un asemenea dezechilibru, Marele Cartier General român îşi asuma obligația de a trimite, cât 
mai grabnic, personalul sanitar în zonă. În acelaşi scop, Serviciul sanitar de la Comandamentul 
Grupului de armate von Mackensen se obliga, la rândul său, să ia măsuri pentru evacuarea la fel de 
rapidă a spitalelor şi să comunice autorităţilor româneşti omoloage date despre desfăşurarea 
operaţiunii (art. V). Toţi farmaciştii civili şi demobilizati întorşi în teritoriul aflat sub ocupaţie 
germană aveau dreptul de a-şi redeschide farmaciile, însă cei ale căror farmacii erau transformate în 
farmacii militare germane trebuiau să aştepte până la clarificarea deplină a situaţiei (art. VI). 

Unii soldaţi reîntorşi la vetrele lor erau acum invalizi de război, în urma rănilor neletale, dar 
nevindecabile, căpătate în timpul participării României la război, deci beneficiari ai dreptului la o 
pensie specială, pentru sacrificiile de pe câmpul de luptă. Certificarea şi clasarea acestor cazuri 
urmau să fie efectuate de către două comisii medico-militare româneşti, a căror trimitere la fața 
locului era iminentă, autoritățile militare ocupante urmând a le facilita activitatea (art. VID [6, £.1-4]. 

Semnificația acordului semnat la Bucureşti la 29 martie 1918 poate fi pe deplin înțeleasă 
numai în strânsă conexiune cu operațiunea de demobilizare a armatei române, act consecutiv 
încheierii ostilităţilor contra Puterilor Centrale, în condiţiile cunoscute. Efectiv, această operațiune 
s-a desfăşurat în aprilie-mai 1918. În ajunul declanşării propriu- zise a acestei operaţiuni, o premieră 
nefericită pentru armata română, medicii-ofiţeri Nicolae Vicol şi Andreescu trimiteau un memoriu 
către conducerea Ministerului de Război, pornind de la ideea că Serviciul sanitar militar includea 


câteva formaţiuni a căror funcționare trebuia să continue un timp, după demobilizarea structurilor 

strict militare. Cei doi semnatari formulau un număr de 8 propuneri, anume: înlocuirea ,,militilor” 
care păzeau spitalele cu detaşamente de recruți, în proporția cerută de situaţie, intervenția pe lângă 
autoritățile ocupante germane pentru ca studenții demobilizati, proveniți din sudul țării, să se poată 
întoarce acolo, menţinerea în întreținerea Ministerului de Război a celor 150 de studenţi în 
medicină, până la data finalizării sesiunii de examene (1 mai 1918), înapoierea treptată în zonele de 
baştină a celor 100 de femei infirmiere, provenite din zona ocupată, pe măsura licentierii lor, 
intervenţia pe lângă autoritățile germane spre a îngădui întoarcerea unui număr mai mare de 57 de 
medici practicieni în teritoriile româneşti ocupate, retrimiterea în zona ocupată a celor 1000 de 
cercetaşi licentiati, menţinerea in stare de mobilizare a medicilor din spitalele zonei interioare, până 
la desfiinţarea fiecărui spital în parte, revenirea treptată a spitalelor civile sub autoritatea factorilor 
de decizie corespunzători, pe măsura scăderii morbiditätii. 

La toate aceste solicitări ministrul de resort, generalul Hârjeu, a dat un răspuns afirmativ 
sau, acolo unde problema nu era de competenţa sa directă, a promis intervenții ulterioare. O 
excepţie parţială este reprezentată de răspunsul demnitarului militar la chestiunea studenților în 
medicină şi farmacie proveniţi din teritoriul aflat sub administraţie militară germană; generalul 
Hârjeu ridica aici problema acelor studenţi care nu (mai) aveau familia în teritoriul de provenienţă, 
sau care, din orice alte motive, nu (mai) doreau întoarcerea grabnică acasă [100, f.131-132], precum 
şi pe parcursul operaţiunilor propriu-zise de demobilizare a soldaţilor, urmată de revenirea în 
teritoriul ocupat a celor proveniţi din Muntenia, Oltenia sau Dobrogea. 

Pe teritoriul oraşului laşi au fost organizate mai multe centre de triere a celor demobilizati, 
iar la linia de demarcaţie între teritoriile ocupate de germani şi cele rămase sub autoritatea 
guvernului Marghiloman au fost instalate puncte de trecere. Operațiunile de întoarcere a foştilor 
combatanți la casele lor comportau şi o substanțială dimensiune de ordin igienico-sanitar, din cel 
puțin două puncte de vedere. Pe de o parte, centrele de triere, respectiv expediere a celor 
demobilizati deveneau zone foarte aglomerate, ceea ce favoriza izbucnirea şi propagarea de maladii 
contagioase. Pe de altă parte, odată reîntorşi acasă, foştii militari puteau reprezenta, ei înşişi, focare 
epidemiologice pentru o populaţie supusă privatiunilor războiului şi regimului de ocupaţie. În aceste 
condiţii, inspectorul general al Serviciului sanitar al armatei, a întocmit, în iunie 1918, un referat 
solicitând aprobarea şi ordonarea instalării a două centre ad-hoc, unul la Galaţi şi altul la Pădureni. 

Potrivit referatului, în unicul bivuac de la Mărăşeşti condiţiile igienice erau clar 
necorespunzătoare, fiind semnalate şi cazuri de insolatie. În consecinţă, era propusă mutarea 
bivuacului de la Mărăşeşti în zona Pădureni, precum şi instalarea unui al doilea centru de trecere în 
aria oraşului Galaţi. Referatul era însă axat pe condiţiile concrete de ordin medical din aceste centre, 


fiind reclamată necesitatea existenței, în cadrul lor, a unor latrine, rezerve de apă pentru băut şi 

spălat, a depozitelor alimentare, precum şi a unui laborator şi a unei infirmerii. Din punct de vedere 
administrativ, inspectorul general al Serviciului sanitar al armatei propunea ca centrul să fie condus 
de către un comandant militar ajutat de personalul medical divizionar [59, f.405]. 

Propuneri parţial asemănătoare înaintase la 30 noiembrie 1918 şi medicul primar al judeţului 
Putna (sudul Moldovei, după râul omonim), Panea, care sugerase trimiterea la Mărăşeşti a unui 
spital de contagioşi dotat cu laborator [59, f.408]. În răspunsul dat de către eşaloanele superioare se 
arăta, pe de o parte că „propunerile Direcţiei a 6-a Sanitară nu sunt altceva decât repetarea în mare 
parte a măsurilor deja luate, sau care sunt în curs de executare, iar, pe de altă parte, că orice 
schimbare in dispoziţiile luate, nu ar avea ca rezultat decât perturbatiuni în executarea 
transporturilor”, rămânând ca Direcţia 6 Sanitară să îşi execute dispoziţiile ce le propune cu privire 
la starea sanitară, dacă se credea de cuviință [59, f.409]. 

Încetarea oficială a stării de război între România şi statele Quadruplei Alianțe a avut printre 
consecinţele imediate şi eliberarea prizonierilor şi a celor internați în lagăre. Astfel, s-au întors 
acasă românii supraviețuitori ai regimului de lagăr din Bulgaria sau Germania, iar autoritățile 
româneşti i-au pus în libertate pe prizonierii din armatele (foste) inamice, ca şi pe ostaticii bulgari si 
turci din Dobrogea, categorii a căror pază şi întreţinere devenea oricum, pe zi ce trecea, din ce în ce 
mai problematică pentru statul român. În acest fel era îndepărtat un potenţial focar de epidemii, care 
pusese probleme destul de grave serviciilor sanitare române în cursul anului 1917. 

Mult mai spinoasă fusese însă, în toată perioada de câteva luni cuprinsă între luptele din vara 
lui 1917 şi Pacea de la Buftea-Bucureşti, problema relaţiilor cu partea rusă. 

Un alt aspect al problematicii raporturilor româno-ruseşti pe plan sanitar, în această perioadă 
era legat de situația răniților români aflați pe teritoriul fostului Imperiu Țarist, cuprins de ample 
convulsii social-politice şi militare. Primele idei în sensul trimiterii de răniți şi bolnavi români la est 
de Prut s-au vehiculat în primăvara anului 1917, în contextul reorganizării armatei române şi al 
încercărilor de revitalizare a colaborării militare între cele două armate [100, f.77]. 

Intensificarea luptelor şi creşterea numărului de răniţi in vara anului 1917 au acutizat 
problema. A fost încheiat un acord de către conducerea Serviciului sanitar al armatei române cu 
generalul Sanikov şi doctorul Nikovski din partea ruşilor. Obiectul convenției bilaterale era 
trimiterea a 10.000 de răniţi români pe teritoriul rus. Ränitii români urmau a fi repartizaţi în oraşele 
Odessa, Nikolaev, Herson şi Elisavetograd, ocupând cel putin saloane speciale în spitalele ruseşti, 
dacă nu spitale întregi; personalul medical destinat românilor urma însă a fi alcătuit, în 
exclusivitate, din conationali. Deja în momentul perfectării acordurilor bilaterale în materie, un 
număr neprecizat de soldați români, izolaţi, fuseseră evacuaţi in Rusia, odată cu răniții ruşi [101, 


£374]. La 26 august 1917 au fost constituite două comisii speciale, însărcinate cu examinarea acelor 

răniți a căror expediere in Rusia fusese hotărâtă. Nu trebuiau trimişi in Rusia acei răniți relativ uşor 
recuperabili, care necesitau mai putin de 3 săptămâni de îngrijiri medicale [101, f.111]. 
Documentele consultate nu permit o evaluare exactă a gradului de aplicare a acestor acorduri şi 
directive, devenite caduce după revoluţia bolşevică. 

Oricum, lipsa de mijloace a Serviciului sanitar militar, pentru o eventuală retragere în Rusia, 
a constituit unul din argumentele pentru respingerea acestei variante, în perioada premergătoare 
încheierii armistiţiului de la Focşani [8, p.66]. În memoriile sale redactate spre jumătatea anilor 
1930, Constantin Argetoianu aminteşte şi despre cele trei spitale româneşti de la Odessa, despre 
dezinteresul manifestat de autoritățile ruseşti, transformat în ostilitate deschisă după triumful lui 
Lenin, dar şi despre multitudinea de medici români aflați în oraşul-port la Marea Neagră, dintre care 
sunt nominalizați colonelul doctor Carnabel (chirurg reputat), maiorul Ciru Iliescu, Victor Popp, 
precum şi doamnele Ivona Ghica Comăneşti, Georgescu Reiner, Popp şi Oromolu. Conform 
mărturiei lui Argetoianu, dintre medicii români doar Ciru Iliescu a murit la Odessa, răpus de tifos 
exantematic [9, p.138-140]. 

Înräutätirea raporturilor româno-rusesti după ascensiunea grupului leninist la conducerea 
Rusiei a afectat grav şi domeniul sanitar. Medicii şi bolnavii au rămas ostatici, iar depozitele 
sanitare au fost sechestrate. În paralel cu deteriorarea relaţiilor sovietico-române, dar în cu totul alt 
plan, situaţia depozitelor de la Odessa (regimul lor) devenise un obiect de dispute birocratice între 
Direcția 6 Sanitară, condusă de Anghelescu şi Direcţia Materialelor şi Instalatilor Noi, condusă de 
Busilä. În urma discuţiilor avute cu cei mai multi demnitari (comandorul Pantazi, şef al Serviciului 
Materialului de Război din Odesssa şi colonelul- farmacist Merişanu, şeful Serviciului farmaceutic 
al armatei), la 23 decembrie 1917 şeful Direcţiei Materialelor şi Instalaţiilor Noi propunea 
ministrului de Război, Vintilă Brătianu, următoarele precizări organizatorice: contopirea tuturor 
depozitelor farmaceutice şi de material sanitar româneşti din Odessa în „Depozitului Central Sanitar 
Român din Odessa”, pus sub comanda delegatului Direcţiei 6 Sanitare, farmacistul locotenent- 
colonel Basturescu; predarea tuturor materialelor farmaceutice şi sanitare, indiferent de proveniența 
lor, către depozitul central amintit, concentrarea exclusivă a puterii de decizie în problemele 
tehnico-administrative (primiri, conservări, transformări, gestionări, expediţii, etc.) în mâinile 
Direcției 6 Sanitare; instituirea unei legături permanente între Depozitul Central şi „Direcţia 
Centrală de Aprovizionări şi Transporturi Române” din Odessa; expedierea de material sanitar în 
țară, de comun acord între Depozitul şi Serviciul de transporturi [40, f.141-142]. 

Depozitul Sanitar Central de la Odessa a fost constituit, însă circumstanţele politico-militare 
din primele luni ale anului 1918 au făcut ca încercările de tratative româno-sovietice, pe această 


temă, să eşueze. Acordul Averescu — Rakovski a fost urmat rapid de pătrunderea în zonă a trupelor 

Puterilor Centrale, ceea ce l-a facut inoperant. Pe acest fundal, colonelul-farmacist Basturescu a 
revenit in tara după 24 martie, fără a preda gestiunea depozitului către succesorul său, maiorul- 
farmacist Teodor Blănaru. Mai multe inventare detaliate au fost întocmite la 15/28 mai 1918 
(anexe), însă în zilele următoare comisarul civil al guvernului român la Odessa, colonelul M. 
Todicescu, îl acuza pe şeful de atunci al Depozitelor de la Zastova, colonelul Ioan Stefan, de 
neraportarea unor furturi săvârşite de trupele austro-ungare între 11/24 aprilie şi ziua încheierii 
inventarelor. În cele din urmă, s-au constituit unităţi mixte de pază a depozitelor respective, 
santinelele austro-ungare fiind dublate de santinele româneşti, ceea ce a schimbat datele problemei 
[59, f438-445]. 

Faza dezangajarii treptate a armatei române şi apoi a demobilizarii, a fost, şi pentru Serviciul 
sanitar militar, una provizorie, tranzitorie, noi încercări apărând la orizont, pe măsura acutizării 
problemei nationale şi a intensificării luptei pentru unitate national-teritoriala, în contextul afirmării 


tot mai evidente a superiorității Antantei, începând din primăvara anului 1918. 


IV.5. Concluzii capitolul IV 


Pentru armata şi națiunea română vara anului 1917 a stat sub semnul victoriilor de la 
Mărăşti, Mărăşeşti şi Oituz, care au demonstrat puterea de revenire morală, capacitatea de 
reorganizare materială a armatei române, după pierderile grele din campania din anul 1916 chiar 
dacă suprafaţa teritoriului eliberat de la inamic nu a fost foarte mare, iar contextul general 
(evenimentele din Rusia) a împiedicat exploatarea la maximum a celor trei victorii. 

Printre premisele succeselor româneşti din vara anului 1917 s-au numărat şi câteva ținând de 
activitatea Serviciului sanitar al armatei. Acest serviciu, ca şi armata română în general, în pofida 
pierderilor grele din toamna anului 1916 nu a putut fi anihilat de către inamic, aşa cum s-a 
intenționat, ceea ce a făcilitat reorganizarea sa, începând cu setul de instrucțiuni emise la 22 
decembrie 1916 şi terminând cu reorganizările efective din primele luni ale lui 1917. La baza noii 
organizări a Serviciului sanitar al armatei au stat principiile mobilității şi ale desecretizării, pornind 
de la tragicele invataminte soldate cu preţul atâtor vieți în campania din toamna anului anterior. 

A fost limitat, dar nici de data aceasta eliminat, fenomenul favoritismului, iar înființarea a 
noi organe (Direcţia Sănătăţii Publice) a menținut confuze anumite prevederi legale privind relațiile 
instituționale în domeniu, însă, de data aceasta, oamenii mai capabili de a se impune prin calitățile 
lor profesionale, precum loan Cantacuzino, au dobândit o mai mare greutate a cuvântului. În locul 
ambulantelor de corp de armată, unitatea organizatorică principală au devenit ambulantele 
divizionară, iar trăsurile greoaie au fost înlocuite cu vehicule mai mobile. Pe de altă parte şi 


stabilizarea frontului a mai diminuat în mod obiectiv problemele legate de mobilitate. 

Bätäliile propriu-zise de la Mărăşti, Mărăşeşti şi Oituz au fost precedate de o grandioasă 
bătălie contra epidemiei de tifos exantematic, care în prima jumătate a anului 1917, a secerat circa 
300.000 de vieţi, în publicistică şi istoriografie fiind frecvent comparată cu zece bătălii mari. 
Acţiunile de combatere a epidemiei au relevat din nou, dar în condiții mai grele, deci, mai 
elocvente, capacitățile profesionale şi spiritul de sacrificiu din partea corpului medical militar 
român, dar şi al camarazilor de luptă din misiunea militară franceză. O optime dinre medicii români 
(250) ştr-au pierdut viata, pe lângă 1.000 de sanitari şi mai multi membrii ai misiunii franceze. 
Printre ei nume de prestigiu precum generalul Buta, colonelul Papadopol, H. Bottescu sau doctorul 
Clunet. Întreaga operă sanitară s-a desfăşurat sub patronajul moral si material al reginei Maria. 
Ajunsă la apogeu în februarie-martie 1917, epidemia izbucnită în ianuarie, era de domeniul 
trecutului în luna iunie. Au urmat, în iulie şi august, bătăliile militare propriu-zise, în decursul 
cărora în pofida persistentei unor disfunctionalitäti evoluţiile militare favorabile, ameliorärile 
organizatorice şi buna colaborare cu francezii au facilitat o mai bună triere şi tratare a celor räniti 
(pierderile armatei române cifrându-se la 27.000, fata de 60.000 de germani şi austro-ungari). 
Agitatiile revoluționare din Rusia, pe lângă izolarea totală a României în zonă, inclusiv din punct de 
vedere al aprovizionării cu material sanitar, a adus şi alte inconveniente României în materie de 
medicină militară, mai ales după triumful bolşevicilor (confiscarea unor cantități de material sanitar, 
ocuparea unor clădiri — spitale, luarea a ostaticia unor demnitari, medici, bolnavi şi răniți români de 
la Odessa etc). Finalmente, Pacea de la Brest-Litovsk, urmată de Pacea de la Buftea — Bucuresti, 
mai mult decât controversatul acord Averescu — Racovski din 5/8 martie 1918 au dus la 


soluționarea acestei probleme. 

V. SERVICIUL SANITAR AL ARMATEI ÎN TIMPUL LUPTELOR 
PENTRU APĂRAREA UNITĂȚII NATIONALE (1918-1919) 


Încercarea României de a elibera prin luptă teritoriile transcarpatice şi din nordul Moldovei 
istorice în anii 1916-1917, nu s-a putut materializa din cauze complexe, ținând atât de situația 
armatei române, cât şi de atitudinea mai putin angajată a aliaţilor, culminând cu defectiunea rusă din 
toamna anului 1917, al cărei efect practic a constat în lichidarea oricărei posibilităţi de rezistenţă pe 
frontul oriental, în disoluția acestuia din urmă. 

Pe plan mondial însă, superioritatea zdrobitoare a Antantei în resurse umane şi materiale şi-a 
spus tot mai sensibil cuvântul, după intrarea în război a Statelor Unite ale Americii [170, p.395- 
436]. Rând pe rând aliații Germaniei au capitulat, începând cu Bulgaria (29 septembrie 1918), 
continuând cu Turcia (30 octombrie 1918) şi terminând cu Austro-Ungaria (3 noiembrie 1918). 
Finalmente, rămas singur în fața întregii lumi, cel de-al doilea Reich a capitulat la 11 noiembrie 
1918 [170, p.437-442]. 

Înfrângerea in război a Germaniei, Austro-Ungariei si Turciei se completa cu colapsul 
Rusiei ţariste, ceea ce a provocat intensificarea mişcărilor naţionale şi naţionaliste din centrul şi 
răsăritul Europei. Noul context a favorizat şi împlinirea integrală a programului național românesc 
prin Unirea cu patria- mamă atât a Basarabiei, cât şi a Transilvaniei şi Bucovinei, ideal pe care puţini 
îl credeau realizabil în decursul unui singur an calendaristic. Actele unificatoare de la Chişinău, 
Cernăuţi şi Alba-Iulia, deşi conforme principiului autodeterminării nationale, ca şi dreptului etnico- 
istoric au fost contestate, atunci şi mai târziu, de către unele minorităţi locale etno-politice sau de 
forte din afara provinciilor respective, favorabile menţinerii sau cosmetizării dominaţiei străine. În 
aceste condiţii, pentru a eradica posibilitățile de acțiune ale acestor minorități agresive şi 
intolerante, forțe armate româneşti au fost prezente, la apelul explicit al majoritarilor, în cele trei 
provincii din afara Vechiului Regat, care deciseseră să înlăture stăpânirea imperială rusă ori 
habsburgică. Odată cu diviziile româneşti în Basarabia, Bucovina şi Transilvania au pătruns şi 
membri ai serviciilor sanitare, având o triplă misiune: prevenirea şi îngrijirea eventualelor boli sau 
răni în rândurile soldaților români; evaluarea şi, în măsura posibilului, ameliorarea situației sanitare 
din provinciile istorice româneşti unite cu tara; propagarea ideilor nationale româneşti în rândurile 
civililor din provinciile istorice româneşti unite cu tara. 

Circumstantele particulare şi modul efectiv în care au fost îndeplinite sau cel putin urmărite 
obiectivele de mai sus, diferă de la provincie la provincie, astfel încât vor fi prezentate separat, dar 
cu precizarea că reprezintă, toate, acțiuni complementare operei de unificare națională, act legitimat 


de istorie. 

V.1. Basarabia 


Agitatiile politice şi sociale cu caracter revoluționar, care au zguduit imensul spaţiu al 
fostului Imperiu Rus, în anul 1917, nu au rămas fără urmări la nivelul Moldovei dintre Prut şi 
Nistru, anexată de Rusia în anul 1812. Încă din luna aprilie 1917, grupul de intelectuali pro-români 
s-a organizat în cadrul Partidului Naţional Moldovenesc, denumire adoptată din motive tactice, 
marea majoritate a populaţiei româno-fone locale fiind izolată de națiunea şi cultura modernă 
românească. Din conducerea P.N.M., constituit oficial la 3/16 aprilie făceau parte Vasile Stroescu 
(preşedinte de onoare), Pavel Gore (preşedinte activ), Pantelimon Halippa, Ion Pelivan, Teofil 
Iancu, Ion Buzdugan şi Vladimir Herta. Programul noii formaţiuni politice îmbina revendicările 
generale de tip social (împroprietărirea ţăranilor) şi general-democrat (drepturi şi libertăți 
cetăţeneşti, votul universal) cu cele specifice, nationale, subsumate, cel putin pentru momentul 
inițial, la autonomia administrativă şi lingvistică a Basarabiei în cadrul unui stat rusesc, organizat ca 
o republică democratică şi federativă [160, p.151]. 

În următoarele luni, mişcarea de emancipare provincială a „moldovenilor” (a românilor) în 
cadrul statului rus reformat, va continua să îşi afirme existenţa, însă vor începe să apară şi primele 
amenințări la adresa individualitatii Basarabiei. Astfel, în luna iulie 1917, Rada de la Kiev se 
proclamă for reprezentativ pentru toate provinciile ucrainene din cadrul Rusiei, însăşi Basarabia 
fiind considerată o asemenea provincie, „invitată” a-şi delega reprezentanți pe lângă forul suprem 
ucrainean. Atitudinea fermă a fruntasilor politici basarabeni i-a determinat pe reprezentanții 
Kievului să îşi limiteze pretențiile asupra părților sudice şi nordice ale provinciei dintre Prut şi 
Nistru (Cetatea Albă şi Hotin) unde ponderea etnicilor ucraineni era mare [205, p.193]. Pe de altă 
parte, dincolo de Nistru existau zone locuite compact de către moldoveni, în pofida politicii intense 
de rusificare declanşată aici după 1792. Pretentiile ucrainene puteau fi, teoretic, contracarate prin 
invocarea situaţiei comunităților moldoveneşti din Podolia şi Herson. 

În toamnă, evenimentele s-au precipitat, un eveniment de maximă importanță fiind 
Congresul Ostaşilor Moldoveni, desfăşurat în 20-27 octombrie 1917, la Chişinău. Atunci şi acolo a 
fost luată hotărârea alegerii unui for reprezentativ al populației din Basarabia, numit „Sfatul Tarn”. 
Conform hotărârilor inițiale, noul organism urma să includă un total de 150 de membri, din care 105 
moldoveni, iar restul ucraineni, evrei, ruşi, bulgari, germani, găgăuzi, 1 polonez, 1 armean şi 1 grec 
[200, p.89]. Finalmente, au fost aleşi 138 de deputaţi, iar proporția de 7:3 între moldoveni şi alogeni 
a fost respectată. 

La 2 decembrie 1917 a fost proclamată autonomia Republicii Democratice Moldoveneşti, în 


cadrul Republicii Democratice Federative Ruse, aflate însă în curs de dezmembrare, ca urmare a 

agitatiilor bolşevice din cuprinsul Rusiei. Degradarea continua a situaţiei politice şi militare din 
cuprinsul Rusiei, culminând cu lovitura de la 25 octombrie/ 7 noiembrie şi dizolvarea Adunării 
Constituante a Rusiei (5/18 ianuarie) a degenerat într-un haos general, prevestind războiul civil, a 
cărei declanşare era iminentă. Visul unei Rusii democratice şi federative, capabile să ofere 
concomitent drepturi şi libertăţi cetăţeneşti, sociale şi naţionale, se spulberase. În aceste condiţii şi 
perspective afirmării individualităţii moldoveneşti (româneşti) a Basarabiei, în cadrul unei Rusii 
democratice şi federative devenea utopică; în plus, statul ucrainean îşi proclamase şi el 
independenţa de Rusia. Noul context a favorizat, tot mai mult, ascensiunea opțiunii (pro) — 
româneşti printre fruntasii populaţiei majoritare şi băştinaşe din Basarabia. 

De altfel, până în anul 1924 nici ruşii nu au contestat identitatea românească a moldovenilor, 
fie ocultand-o, fie recunoscând-o deschis [133, p.54-55]. 

Pătrunderea armatei române, a diviziei comandate de generalul Emil Broşteanu în Basarabia 
la începutul anului 1918 constituie un moment-cheie al controverselor istoriografice româno- 
sovietice pe tema Basarabiei. Astfel, contestatarii punctului de vedere românesc invocă 
anterioritatea pătrunderii trupelor româneşti între Prut şi Nistru, în relație cu proclamarea 
independenţei depline, apoi a Unirii. Este ignorat astfel faptul că autoritățile româneşti au dat curs 
unei solicitări din partea reprezentanților legitimi ai populaţiei basarabene, Sfatul Ţării fund 
desemnat şi constituit înainte de pătrunderea trupelor româneşti în provincie, trupe pe care chiar 
acest organ le chemase. Aşa cum arată limpede analiza, fie ea şi sumară, a evenimentelor din 
ianuarie 1918, nu cei care au chemat armata română, ci oponenții acestora erau minoritari în 
componenţa „Sfatului Ţării”, a cărui legitimitate revoluționară nu era cu nimic mai mică decât cea a 
guvernului bolşevic de la Petrograd, lichidatorul propriei „Adunări Constituante” la 5/18 ianuarie 
1918. 

Bandele inarmate bolsevice au fost rapid neutralizate de trupele românesti, la 13/26 ianuarie 
(ziua ruperii relațiilor diplomatice sovieto-române), liniştea fiind totalmente restabilită la Chişinău, 
unde Sfatul Ţării a continuat să îşi desfăşoare activitatea, dovadă ipso facto a adeziunii majorităţii 
membrilor săi la decizia aducerii diviziei româneşti. Printre excepţii s-au numărat câţiva (foşti) 
deputaţi, care prin complicitatea cu trupele bolşevice şi adeziunea la „decizia” arbitrară a acestora 
de a dizolva „Sfatul ării”, se auto-excluseseră din această adunare provincială eterogenă. 
Baricadati într-o zonă centrală a Chişinăului, alături de soldaţii bolşevici, cei 6-7 de acum foşti 
deputați şi-au găsit moartea în luptele purtate contra trupelor româneşti [200, p.93-96]. 

Curând după aceea, la 22 ianuarie /4 februarie 1918, a fost luată decizia proclamării 
independenţei depline (Republica Democrată Federativă Rusă), la care aderase Basarabia la 2 


decembrie 1917, nu mai exista, act amânat cu două zile, spre a coincide cu 24 ianuarie, sărbătorirea 

Unirii Principatelor, sub domnia lui Alexandru Ioan Cuza, in urmă cu aproape 6 decenii [200, p.97]. 
După eliminarea presiunilor bolşevice şi a altor factori de nelinişte şi anarhie, acte urmate de 
separarea deplină de Rusia, pasul următor era, şi nimeni nu se mai îndoia de acesta, proclamarea 
Unirii cu România. 

Complexitatea situației generale şi specifice din anul 1918 a impus, pentru 27 martie/9 
aprilie 1918, soluţia adoptării de către S fatul Țării a deciziei ca Basarabia să se unească în anumite 
condiții cu România, păstrându-şi unele prerogative ale autonomiei interne. Rezoluţia ad-hoc a fost 
votată cu o majoritate de 86 de voturi pentru, 36 abţineri şi 3 contra, printre cei care au votat în 
favoarea unirii condiționate cu România s-au numărat şi 10 moldoveni de peste Nistru, în frunte cu 
Toma Jalbă [120, p.312-313]. 

Ulterior, la 27 noiembrie 1918, în prezenţa unui număr mic de deputați (38), s-a luat decizia 
renunțării la exigenţele autonomiste formulate în urmă cu opt luni de zile. Aceasta era însă, deja, 
după 27 martie / 9 aprilie 1918, o problemă internă a României [18, p.188]. 

Statul sovietic nu a recunoscut actele de unire ale Basarabiei cu Tara, prevalându-se, initial, 
de litera dreptului international, iar după 1924 de teoria ,moldovenistä”, prin care era negată 
unitatea de neam şi limbă între românii de pe ambele maluri ale Prutului, până atunci recunoscută 
de Lenin şi Troțki. Nici Rada Naţională Ucraineană nu a înțeles să respecte voinţa populației dintre 
Prut şi Nistru, iar în vara anului 1918 a încheiat o înțelegere cu guvernul lui Alexandr Malinov, 
prevăzând joncțiunea teritorială în Delta Dunării, prin acapararea întregii Dobroge de către Bulgaria 
şi a Basarabiei de către Ucraina [205, p.198]. 

Desfăşurarea ostilităților în Europa, dar şi în spaţiul rus a înlăturat posibilitatea unei alianţe 
ucraineano-bulgare îndreptate împotriva aspirațiilor naționale legitime ale României în Basarabia. 
Au persistat însă temerile şi amenințările din partea sovieticilor, anii 1919-1920 consemnând 
numeroase incidente armate la Nistru, ca şi în extremitățile teritoriale nordice şi sudice ale 
Basarabiei. În absenţa unui acord româno-sovietic în privinţa Basarabiei la 3 martie, respectiv 28 
octombrie 1920, Conferința de Pace de la Paris a recunoscut actul Unirii. În anii 1920-1921 
România a refuzat să încheie un acord cu statul sovietic, stipulând renunțarea la pretențiile 
financiare şi recunoaşterea reciprocă a frontierelor, ca şi stabilirea de relații diplomatice (mai 
concret: Basarabia contra tezaur) [164, p.244-268]. Întrucât tezaurul nu a putut fi recuperat, 
atitudinea de atunci a României rămâne o eroare, chiar dacă recunoaşterii oficiale de către sovietici 
a graniţei nu trebuie să îi supralicităm importanţa practică, în perspectivă istorică. 

Odată intraţi pe teritoriul din stânga Prutului, membrii Serviciului sanitar din cadrul Diviziei 
a 11-a Infanterie, comandate de generalul Emil Brosteanu, au luat contact cu realităţile obiective din 


Basarabia, dar şi cu problemele specifice provinciei. Un prim element strident a fost slaba calitate a 


122 


drumurilor din provincie, pentru care automobilele erau pur si simplu mijloace de transport 
inutilizabile. Astfel, la 15 iunie 1918 inspectorul general sanitar al Basarabiei, Nicolae Vicol, 
raporta către Ministerul de Război: „De 17 zile nu am mai putut face vreo cercetare sau inspecție in 
Basarabia, căci Corpul de tracţiune automobilă m-a lăsat pe jos. Mia promis automobilul Fiat 
01824, pe care îl repară; l-a reparat, dar acum îl dă altora. Atati inutili umblă cu automobile 
puternice pe străzile Iaşilor, iar pe terenul greu al Basarabiei mi s-a dat, la prima inspecție ce am 
făcut, un automobil cu care era să îmi rup gâtul, automobil pe care l-a declarat nereparabil la sosire; 
acum, desigur (peste câteva zile?) vor a-mi da iar o ruptură. Numai un ordin emanând direct de la 
D-voastră ar putea să mi se dea de urgență automobilul 01824 destinat, sau un altul mai puternic, în 
stare bună”. De remarcat faptul că dorinţa ofițerului medic Vicol, solutionatä favorabil de forul 
decizional superior, era plasată in fata altor probleme destul de presante, privind starea sanitară a 
Basarabiei, abordate în acelaşi referat, ceea ce relevă încă o dată faptul că nu toţi demnitarii români 
aflați în misiune în Basarabia s-au ridicat de fiecare dată la înălțimea momentului [59, f.377]. 

O altă circumstanta defavorabilă activităţii sanitare româneşti în Basarabia era reprezentată 
de prezenţa şi activitatea în structurile sanitare locale (provinciale) a numeroşi etnici ruşi. Pe lângă 
ostilitatea intrinsecă şi previzibilă a acestora, fie ei bolşevici, mensevici, taristi sau de alte orientări, 
fata de idealul şi programul national românesc, în cazul medicilor ruşi interveneau şi probleme de 
ordin profesional-ştiințific. Potrivit rapoartelor întocmite de către omologii români, medii ruşi din 
Basarabia se prezentau ca ,practicieni foarte slabi şi oameni de ştiinţă cu totul mediocri” [42, 
£.146], situaţie datorată, cel putin partial, şi condiţiei generale, destul de periferice, pe care o avea 
Basarabia, în cadrul imensului imperiu cuprins între Marea Behring şi Marea Neagră. Existau totuşi 
şi 340 medici autohtoni după cartografia făcută de Inspectoratul Sanitar al Basarabiei. Patru dintre 
aceştia au cerut şi au obţinut înscrierea în cadrele active ale armatei române [60, f.599]. 

Tot în sfera relațiilor sanitare româno-ruse, însă într-o zonă diferită a acestora se înscria 
situația depozitelor sanitare de pe teritoriul de dincolo de Nistru, de la Odessa, precum şi în strânsă 
legătură cu ele, situaţia personală a soldaților şi ofiţerilor români care le păzeau, victime ale 
jafurilor practicate discretionar de către soldaţii bolşevici. Conform unor tabele centralizatoare 
întocmite de către Rumcerod, după abandonarea portului de la Marea Neagră, un număr de 14 
ofiţeri din serviciul depozitelor suferiseră pagube cifrate, în total, la 12976 de ruble şi 12492 lei, 
cărora li se adăugau încă 6 ofiţeri, în frunte cu locotenent-colonelul Vătăşanu C., unde se constatase 
un prejudiciu de 3400 de ruble [61, f.207]. 

Activitatea serviciilor sanitare ale Diviziei a 11-a Infanterie în Basarabia comporta, aproape 
ipso facto o dimensiune naţională, propagandistica, practic orice gest au cuvânt din partea medicilor 


militari români, a reprezentanților autorităților româneşti în zonă constituind un mesaj către 

populația locală, susceptibil de a influenţa, în bine sau în rău, percepția basarabenilor asupra fraților 
din dreapta Prutului. În cazul Serviciului sanitar militar, la 11 iunie 1918 a fost emisă circulara 
nr.60, al cărei scop consta în curmarea frictiunilor apărute în relația cu populaţia şi autoritățile 
locale, de la pătrunderea în provincie şi până atunci. În consecință, Ministerul de Război dispunea 
următoarele: încetarea rechizitiilor de localuri de şcoli sau spitale, fără o înțelegere prealabilă cu 
autoritățile locale; sistarea emiterii de ordine referitoare la evacuarea forţată a bolnavilor civili la 
tratamente, o asemenea abordare agresivă fiind considerată, pe drept cuvânt, ca total contraindicată 
din punct de vedere tactic, mai ales atunci când promotorii săi erau lipsiți de o serie întreagă de 
cunoştinţe în domeniul sanitar [61, f.379]. 

Aşadar, principalele probleme de ordin extra-sanitar cu care s-au confruntat medicii militari 
români în Basarabia ţineau de infrastructura generală şi specifică de provincie, ca şi de cadrul etno- 
politic. Au existat însă şi probleme specifice sanitare, constând din epidemiile care făceau ravagii 
într-o provincie periferică abandonată de autorităţi, ca şi în tratarea militarilor şi a civililor răniţi în 
decursul confruntărilor cu bandele înarmate bolşevice, ori de alte orientări asumate. Ca inspector 
general sanitar pentru Basarabia a fost numit, după cum am mai amintit, generalul Nicolae Vicol, 
menținut în funcție şi pe parcursul guvernării Al. Averescu şi Al. Marghiloman, în pofida unei 
prestații destul de controversate, contestabile în unele privinţe, din perioada exercitării altor funcții 
în cadrul Serviciului sanitar militar. 

Structurii nou înființate la începutul anului 1918 i-au fost puse la dispoziție 4 infirmieri de 
garnizoană cu câte 4 secții mobile ( de ambulante divizionare), 2 spitale divizionare, un spital de 
corp de armată, un spital de contagioşi, o infirmerie de ochi şi 19 echipe de deparazitare [8, p.77- 
79]. 

În aprilie 1918, Divizia a 2-a Cavalerie (vezi anexa 8), adusă şi ea în Basarabia după Divizia 
a 11-a Infanterie, avea următoarea organizare a serviciului sanitar, pe unități militare subordonate: 

1. Regimentul 7 Roşiori: 1 spital cu 15 paturi cu 1 medic civil în satul Ceadâr Lunga: 1 
spital cu 30 de paturi şi 2 medici la Tarutino; 1 infirmerie temporară înființată de divizie 
cul medic plătit din cont, la Romanovka 

2. Regimentul 6 Roşiori: 1 spital amenajat într-o casă particulară, cu 10 paturi şi 1 medic 
civil, în satul Volontirovka: 1 spital amenajat într-o casă particulară cu 10 paturi şi 1 
medic civil în satul Mingir. 

3. Regimentul 11 Roşiori, 1 spital cu 40 de paturi în satul Căuşeni: 1 spital cu 25 de paturi 
în satul Purcari; 1 ambulatoriu — consultaţii zilnice efectuate de către „un felcer” (medic 


necalificat). 

4. Regimentul 2 Cavalerie pe Jos, cantonat in zona Taraclia: 1 spital cu 30 de paturi si 
ambulatoriu, cu urmätorul personal medical: 1 medic, 1 subchirurg $10 moasä. 

5. Escadronul 2 din Regimentul 2 Cavalerie pe Jos, cantonat in satul Hancesti, dispunea de 
un spital cu 2 pavilioane, 16 camere $i 36 de paturi, incadrat cu un medic, 1 felcer si 2 
surori de caritate. 

În zona localităţii Hânceşti se mai găseau doua şcoli, utilizabile ca locaţii pentru spitale. 

În Gura-Galbenă se afla spitalul comunal nr. 7, cu 1 pavilion, 4 camere şi 10 paturi, iar 

personalul era alcătuit dintr-un medic, 2 subchirurgi, | moaşă şi | sanitar. Şi aici existau 2 

şcoli cărora li se putea da destinaţie sanitar-spitaliceasca. 

6. Regimentul 8 Roşiori, cantonat în satul Congaz, nu dispunea de nici un spital sau 
ambulanță în zona ocupată. 

7. Regimentul 3 Roşiori, dislocat la Comrat (astăzi, reşedinţa zonei autonome găgăuze) 
dispunea de un spital cu 30 de paturi. 

8. Divizionul 2 Artilerie Calareata, dislocat la Cimislia, dispunea, practic, doar de 1 spital 
cu 30 paturi, deservit de 2 medici civili şi o felcerita; un al doilea spital, înființat din 
inițiativa diviziei fiind, cel putin momentan, nefunctional. 

De altfel, funcţionarea tuturor acestor unități spitaliceşti improvizate prezenta sincope, cu 
excepția parțială a spitalului din Hânceşti, condus de către un cumnat al fruntaşului unionist 
basarabean Daniel Ciugureanu. Pentru celelalte unități spitaliceşti fondurile bugetare nu mai 
fuseseră alocate efectiv de mai multe luni. O evoluție îmbucurătoare se înregistrase în privinţa 
relațiilor cu personalul medical de origine rusă, însă ameliorarea respectivă era doar una 
conjuncturală şi superficială, ale cărei urmări nu erau supralicitate nici de către factorii de decizie 
români [8, p.146-147]. 

Principala menire a spitalelor militare şi civile instalate în Basarabia era combaterea bolilor 
infecțioase din provincie, obiectiv la care se adăugau tratarea unor boli necontagioase, şi 
intervenţiile chirurgicale. Astfel, spitalele de boli contagioase funcționau, cu toate impedimentele de 
ordin obiectiv şi subiectiv pe care le-am amintit, la Hancesti, Cimişlia şi Comrat. Un al doilea spital 
de la Hânceşti era destinat pacienților necesitând intervenția chirurgicală sau tratamentul bolilor 
interne. La Taraclia, spitalul civil local nu avea o specializare clar precizată, iar la Volontirovka şi 
Mingir funcționau infirmerii spital. 

În numeroase localităţi rurale basarabene nu se găseau nici trupe, nici instalaţii sanitare, pe 
când cazurile suspecte sau evidente de îmbolnăvire nu lipseau. Orice caz de boală contagioasă 
trebuia semnalat de către posturile de jandarmi, comandamentul urmând a lua măsurile prestabilite. 


În vederea ducerii la îndeplinire a acestor măsuri, au fost delegaţi medicii locotenenti Ceausescu, 

Ionescu si Leoveanu, de la ambulanta diviziei. Locotenentul medic Ceausescu avea, în iunie 1918, 
$10 atributie concretă, anume combaterea epidemiei de tifos exantematic din zona localității Gura 
Galbenă, in timp ce omologul său, Ionescu era însărcinat cu serviciul la trupele din garnizoana 
Hancesti [8, p.148]. 

Un substantial memoriu pe tema reorganizării Serviciului Sanitar in Basarabia, era redactat 
şi înaintat în luna mai 1918 de către generalul medic Nicolae Vicol, către ministrul de Război din 
guvernul Al. Marghiloman, generalul Constantin Hârjeu. Memoriul începe cu o constatare pesimistă 
a fostului şef al Serviciului sanitar de la armata de operaţii: „Starea actuală în Basarabia, atât din 
punctul de vedere al funcţionării serviciului sanitar al populației, cât şi din acel al răspândirii 
bolilor contagioase, este îngrijorătoare”. 

Îngrijorarea înaltului funcţionar român provenea mai ales din proliferarea bolilor 
contagioase, în special a tifosului exantematic, care afecta, conform unor responsabili provinciali, 
un număr de circa 4000 de oameni. În plus, nici măcar posibilităţile de a determina statistic 
amploarea epidemiei nu erau foarte largi, regiuni întinse scăpau controlului detaşamentelor militare, 
iar structurile locale de putere dovedeau sensibile lacune în domeniul organizatoric şi 
comunicational, mijloacele propriu-zise nefiind, totuşi, absente cu desăvârşire. 

Ținând seama de situaţia creată, de posibilitățile existente, ca şi de obligațiile asumate de 
armata română prezentă în zonă, N. Vicol propunea o serie de măsuri, rezumate în 9 puncte dintre 
care menționăm: adaptarea organizării sanitare la cea administrativă, pe zemstve, astfel încât 
operațiunile să fie coordinate în mod corespunzător; continuarea activității spitalelor civile, sub 
egida autorităților locale şi sub rezerva unei înţelegeri între autoritățile locale competente şi Direcţia 
Generală a Serviciului Sanitar Civil; fixarea pentru spitalele militare, permanente sau de campanie, 
a unor tabele provizorii de efective, după un model anexat de autor la finalul memoriului Vicol îşi 
motiva propunerea pornind de la inexistența pe plan local a elementelor de poliţie sanitară 
executorie, ca şi de precaritatea infrastructurii. Conform modelului organizatoric propus de 
generalul Vicol, fiecare spital trebuia să aibă medici, personal şi material suficiente în vederea 
organizării unei echipe volante de deparazitare; preluarea de către secțiile mobile a serviciilor pe 
care ambulantele serviciului sanitar civil le efectuau înaintea modernizării rețelei spitalicesti din 
Vechiul Regat. Ca o măsură complementară în acelaşi sens, era propusă cooptarea şi perfecționarea 
pe linie profesională a felcerilor ca şi menţinerea atribuţiilor spitalelor militare în raporturile cu 
populaţia civilă. Sediul formațiunilor sanitare militare şi aria lor de activitate urmau a fi stabilite de 
către Ministerul de Război, după consultări cu Inspectoratul Sanitar Militar al Basarabiei şi 
Moldovei; reorganizarea personalului prin aducerea de personal medical din ,,tara- mamă” Vechiul 


Regat). Un obstacol major în calea acestei operaţiuni era reprezentat de imaginea defavorabilă 

despre Basarabia, imagine persistentă în mediile româneşti. În aceste condiţii, generalul medic 
Vicol propunea implicarea transilvănenilor în asemenea activități, întrucât în rândurile acestora din 
urmă fusese semnalată disponibilitatea pentru astfel de acţiuni; îmbunătățirea serviciilor de 
aprovizionare cu material sanitar, prin organizarea farmaciilor de garnizoană şi a depozitului central 
şi precizarea clară a atribuţiilor pentru cele două structuri; aducerea în Basarabia a câtorva trenuri- 
băi, utilizând liniile ferate ruseşti (cu un ecartament diferit de cel genera l-european), fiind absolută 
nevoie de băi şi cuptoare de deparazitare, fixe sau mobile; concursul jandarmilor, în unele situații, 
necesitând implementarea fermă a măsurilor sanitare legale şi popularizarea acestor măsuri în 
rândurile locuitorilor ținutului; acceptarea unei organigrame a Biroului organizatoric al serviciului 
sanitar basarabean. 

Se cuvine precizat faptul că, în momentul când Nicolae Vicol expedia memoriul şi 
propunerile sale către conducerea Ministerului de Război, în Basarabia se găseau 6 formaţiuni 
sanitare de campanie, iar epidemiile se manifestau cel mai puternic in zona Soroca-Orhei [58, f.35- 
46]. 

La sfârşitul lunii aprilie a anului 1918, în Chişinău existau 6 spitale (de mare chirurgie, de 
contagioşi, de ochi, de boli mintale, militar rus şi israelit) dintre care unul funcționa parțial. De 
altfel, dintre cele 28 de spitale civile şi militare locale din Basarabia, un sfert (7) nu funcționau 
deloc, iar alte 7 funcționau partial. La Balti funcționau atât spitalul judeţean cu 100 de paturi, cât şi 
spitalul evreiesc, cu 45 de paturi [58, f.49]. 

La data de 31 mai 1918, un colectiv ad-hoc alcătuit din inspectorul general sanitar al 
Regiunii Basarabia, Directorul Sănătăţii Publice şi inspectorul sanitar general, adresa un nou 
memoriu (,proces-verbal”) către Ministerul de Război, axat pe problematica epidemiologică. În 
preambulul documentului este vehiculată cifra de 13000 de bolnavi de tifos exantematic în ultimele 
4 luni, nivel de 3 ori superior celui consemnat de Nicolae Vicol în demersurile sale nu mult 
anterioare celui de la finele lunii mai a anului 1918. De această dată, numărul măsurilor propuse era 
de 11, anume: organizarea urgentă a 11 echipe de deparazitare, conduse de către 2 medici 
sublocotenenti sau locotenenti din cadrul Institutului medico-militar;, numirea de către Direcţia 
Sanitară Civilă a 3 inspectori de boli contagioase, care să formeze un nou organ de poliție sanitară 
în Basarabia (cel vechi fiind, practic, dizolvat), a cărui misiune principală să constea în exercitarea 
tacită şi implicită a unui (supra) control asupra organelor sanitare basarabene, fără însă a încălca 
flagrant autonomia acestora; demararea unei campanii de vaccinäri antivariolice; pentru teritoriul 
fiecărei divizii cantonate în Basarabia (9,10 Infanterie, 1 şi 2 Cavalerie) organizarea a unei 
infirmerie de garnizoană, fiecare cu câte 4 secții mobile, mutate de către Inspectoratul Regiunii 


Basarabiei de comun acord cu comandamentul fiecărei divizii, în funcție de necesitățile momentane 

cauzate de extinderea bolilor contagioase. În acelaşi scop, trebuia să fie organizată câte o echipă 
funcţională de deparazitare; punctul 5 din ,,procesul verbal” stabilea o excepție pozitivă de la 
cerințele cuprinse la punctul 4, anume organizarea spitalelor divizionare 9 şi 10 sub ordinele 
Inspectoratului Regiunii Basarabia şi înființarea, în cazul lor, a câte 2 echipe de deparazitare, totul 
cu scopul de a spori mobilitatea; plasarea Spitalului de contagiosi nr. 5 sub ordinele directe ale 
Inspectoratului Regional Basarabia; subordonarea spitalelor Corpului 5 Armată şi de Ochi fata de 
Corpul 5 Armată, dislocat la Chişinău, împreună cu înființarea unei echipe de deparazitare conexe 
primei unități spitaliceşti menţionate; dotarea inspectorilor de boli contagioase cu mijloace de 
transport necesare pentru deplasarea în teritoriu; eliberarea de material sanitar pentru spitalele 
civile, de către farmaciile de garnizoană şi depozitul central din Basarabia, pe baza unor situații 
aprobate în prealabil de către Inspectoratul regional Basarabia; înzestrarea infirmeriilor re gimentare 
cu câte 10 paturi; aprobarea unei alocatii zilnice de minimum 4 lei pentru hrana bolnavilor; 
repartizarea spitalelor militare pe cuprinsul Basarabiei în funcție de intensitatea epidemiei de tifos 
exantematic [58, f.53-55]. 

Pe baza propunerilor venite de la fata locului, analizând propriile resurse şi posibilități, 
beneficiind de răgazul obţinut prin Pacea de la Buftea-Bucuresti, Ministerul de Război a emis, la 11 
iunie 1918, ordinul circular nr. 60, privind organizarea Serviciului sanitar în Basarabia. Conform 
ordinului menționat, erau numiţi, la propunerea Direcţiei Sanitare Civile, următorii inspectori 
sanitari: col. medic Manea (medic-şef la Divizia 10 Infanterie), locotenent-colonelul medic 
Gorăscu, medic-şef al Spitalului de contagioşi nr. 5 şi dr. Smădu Nicolae. Celor 3 medici le 
reveneau ca zone de lucru, nordul, centrul, respectiv sudul Basarabiei. Controlul exercitat de către 
aceştia trebuia să fie de o manieră discretă, fără a leza veleitatile autonomiste ale autorităților 
sanitare din Basarabia. 

Tratamentul contra tifosului exantematic era destinat nu doar militarilor, ci în primul rând 
populaţiei civile, afectată direct de acest flagel. În acest scop, fiecare infirmerie de garnizoană sau 
de spital trebuia să aibă posibilitatea de a se diviza în câte 4 secţii mobile (de minimum 50 de 
paturi), deplasabile treptat dintr-o localitate în alta, precedate sau însoţite de o echipă volantă de 
deparazitare. În acest fel era evitată deplasarea bolnavilor din localităţile de domiciliu către centrele 
medicale, operaţiune privită cu reticenta şi ostilitate de către populație, mai ales când unii ofițeri 
români au încercat să o impună prin forță. 

Organizarea serviciului sanitar militar era cuprinsă în 6 sub-puncte, notate cu literele a-f. 
Astfel, fiecare comandament divizionar urma să aibă o infirmerie de garnizoană cu 4 secții mobile, 
a căror arie de activitate era limitată strict la zona militară corespunzătoare diviziei respective. 


Funcţia de conducerea revenea medicului-sef al diviziei, învestit în acelaşi timp cu rolul de medic- 

şef al infirmeriei de garnizoană. O sarcină fundamentală a acestui medic era reorganizarea 
infirmeriei de garnizoană, conform tabelelor de efective elaborate şi transmise prompt de către 
Ministerul de Război. 

Diviziile 9 şi 10 erau dotate cu câte încă un spital permanent; cele două noi unităţi 
spitaliceşti erau plasate în subordinea administrativă a Inspectoratului, urmând a acționa în acele 
părți ale provinciei mai grav afectate de epidemii, chiar dacă acest lucru ar fi presupus depăşirea sau 
chiar părăsirea zonei diviziei. Reorganizarea spitalelor noi urma a se face după acelaşi principii ca şi 
în cazul infirmeriilor de garnizoană, dar având ca bază de pornire spitalele mobile nr. 9 şi nr. 10, 
aflate la Foleşti şi, respectiv în judeţul Dorohoi. O sursă de personal şi material sanitar era 
reprezentată de fostele spitale din Dobrogea (inclusiv Cadrilaterul, ex.: Silistra). 

Spitalul de contagiosi nr.5 era permanentizat, modificările structurale comparativ cu 
perioada de campanie fiind minime, iar caracterul său, unul cvasi-mobil pentru a face fata 
condiţiilor sanitare concrete din Basarabia şi reticentelor populaţiei civile fata de ideea deplasării pe 
termen lung din localităţile natale. O echipă de deparazitare a fost înființată şi pe lângă Spitalul 
permanent al Corpului 5 Armată, a cărui organizare nu diferea în alte privinţe de a celorlalte unități 
spitaliceşti de rang similar. O organizare identică instituţiilor similare din Vechiul Regat urma să o 
aibă şi Infirmeria de ochi, reînființată pentru Basarabia, al cărei termen de intrare în funcțiune era 
însă amânat. 

Urgenta cea mai mare o avea, după cum reiese limpede din toate documentele consultate, 
combaterea tifosului exantematic. În acest scop, o altă măsură administrativă a constat în 
organizarea de echipe de deparazitare pe lângă fiecare unitate spitalicească, după cum urmează: 
două echipe de deparazitare pentru fiecare spital divizionar şi pentru Spitalul de contagioşi; o echipă 
de deparazitare pentru fiecare infirmerie de garnizoană (una singură pentru toate cele 4 secţii 
mobile); o echipă de deparazitare pentru spitalul Corpului 5 Armată. 

Unităţile respective, numite de „poliție sanitară”, erau subordonate medicului-sef al 
spitalului pe lângă care erau organizate, fiecare medic-şef având obligaţia de a raporta prompt 
terminarea activităţilor organizatorice. 

Ordinul din 11 iunie 1918 al generalului Constantin Hârjeu, ministrul de Război reglementa 
$10 serie de aspecte specifice, concrete ale activității sanitare. Astfel, activitatea tuturor secțiilor 
mobile de infirmerii, garnizoane ori spitale divizionare trebuia desfăşurată efectiv în corturi, iar 
rapoartele privind mersul activităților de reorganizare trebuiau înaintate până la 20 iunie [58, f.379- 


382]. 

Asadar, in elaborarea normelor oficiale de organizare si functionare a Serviciului sanitar in 
Basarabia, autoritățile centrale româneşti, în speță conducătorii Ministerului de Război, au ținut 
cont, într-o proporţie substanțială, de datele şi sugestiile primite „din teren”. 

O problemă specifică activităţii militar-sanitare pe teritoriul dintre Prut şi Nistru a fost 
relația cu instituțiile şi structurile omoloage ruseşti, sub jurisdicția cărora se aflase Basarabia, 
înainte de evenimentele revoluţionare din anii 1917-1918. 

Una din principalele preocupări după înființarea Ministerului de Război al Republicii 
Democrate Moldoveneşti fusese strângerea, depozitarea şi întreținerea materialului de război rămas 
pe teritoriul său, fie abandonat de unitățile ruse în retragere, fie rămase în depozitele ruseşti. Aceste 
materiale au fost declarate proprietate a Republicii Democrate Moldoveneşti, printre ele 
numărându-se şi depozitele sanitare de la Chişinău, situate pe străzile Aleksandrovskaia, respectiv a 
Şcolii Eparhiale. După proclamarea Unirii (condiţionate) cu statul român (27 martie / 9 aprilie 
1918), la 12 aprilie 1918 (stil vechi) generalul Brăescu înainta un memoriu către generalul 
Constantin Hârjeu, act în cuprinsul căruia regăsim următorul paragraf-cheie: „Avându-se in vedere 
că Basarabia s-a unit cu România, rezultă că tot materialul de război, proprietatea Basarabiei, trece 
drept sub administrația Ministerului de Război, iar comisiile basarabene şi ruse, separate de cele 
române, nu pot să mai existe. Avându-se în vedere că depozitele basarabene servesc pentru 
satisfacerea nevoilor trupelor teritoriale şi prin punerea sub pază cu ordinul să nu se distribuie 
nimic, aduce greutăți în serviciu, cu onoare propunem a aproba [...]”, paragraf în dreptul căruia 
ministrul Hârjeu a scris „Neapărat că da”. În consecință, toate depozitele create ori preluate de 
autoritățile basarabene treceau în subordinea Comandamentului Trupelor Teritoriale din Basarabia, 
personalul de pază era mixt („regăţeni” şi „localnici”), iar rolul comisiilor ruse era redus la sistarea 
operaţiunilor de inventariere şi predare, în perspectiva încetării sale definitive [57, f.32-33]. 

Nouă zile mai târziu, acelaşi ministru de război al României aproba următoarele dispoziții: 
înființarea a 6 farmacii de garnizoană în oraşele Bolgrad, Cetatea-Albă, Tighina, Chişinău, Balti şi 
Hotin cu rolul de a colecta în totalitate materialul sanitar aflat în arealul lor geografic; 
aprovizionarea cu material sanitar din cele 6 depozite menţionate a trupelor româneşti, a milițiilor 
locale basarabene, precum şi a spitalelor şi farmaciilor organizate în provincie; înființarea unui 
depozit central sanitar în comuna Călăraşi, din proximitatea Chişinăului, în scopul stocării 
excedentului de material identificat şi colectionat de pe teren; din acest depozit trebuiau 
aprovizionate, la nevoie, formațiunile de garnizoană [57, f.34]. 

Situaţia materialelor sanitare ruseşti din Basarabia era, şi ea, un subiect spinos, oficialitățile 
româneşti luând în calcul tot mai mult varianta confiscării ori, cel puţin a sechestrării acestor 


materiale în dreapta Nistrului, în condiţiile în care mai multe rapoarte militare semnalau eforturile 

rusilor de a trece materialele respective la räsärit de Nistru, pentru a le vinde reprezentantilor 
Puterilor Centrale, ale cäror trupe luaserä locul Rumcerod-ului ca autoritate in zonele transnistrene, 
în martie 1918 [68, p.37-38]. Totuşi, la 23 mai 1918 a fost transmis un alt ordin al Ministerului de 
Război, prin care se reitera dispoziţia ca tranzitul materialelor de război (şi sanitare) aparținând 
Crucii Roşii Ruseşti, să se poată desfăşura fără nici un fel de restricții $i conditionari, exceptând 
prezentarea unor dovezi scrise privind apartenenţa materialelor respective la Crucea Roşie Rusă 
[68, f41]. 

Finalmente, în august 1918 a fost semnat la Botoşani un acord între reprezentații 
Ministerului de Război românesc şi cei ai societăților ruseşti de Cruce Roşie, vizând cumpărarea de 
către partea română a unor materiale sanitare de la partea rusă [57, f.212]. Semnarea acordului 
respectiv, chiar dacă nu are legătură directă cu problema depozitelor sanitare ruseşti din Basarabia, 
constituie însă un indiciu asupra faptului că divergentele initiale între români şi structurile ne- 
bolşevice, pe plan sanitar, fuseseră deja depăşite prin eliminarea restricțiilor la deplasarea 
materialelor sanitare ruseşti. De altfel, şi din partea ruşilor fuseseră semnalate unele gesturi de 
bunăvoință, în primăvara anului 1918. astfel, în cursul lunii aprilie a anului respectiv, la cererea 
Uniunii Zemstvelor din Basarabia, structura omoloagă rusă a acceptat să-i pună la dispoziție 
instalaţiile de deparazitare de la Botoşani, Roman şi laşi în vederea combaterii epidemiei de tifos 
exantematic [57, f.26]. 

Maladia respectivă s-a dovedit a fi un inamic redutabil pentru medicii militari şi civili 
români aduşi în Basarabia, o veritabilă piatră de încercare nu doar din punct de vedere material- 
personal, ci şi moral şi chiar national-politic; capacitatea şi voința de a limita sau eradica acest 
flagel biologic reprezenta şi un indicator al credibilitatii noilor autorități în ochii populaţiei locale, 
în primul rând ai „moldovenilor” româno-foni majoritari, dar şi ai etnicilor minoritare. La finele 
anului 1918, tifosul exantematic avea o răspândire relativ limitată în rândurile militarilor, însă 
prezenta o deosebită recrudescenta printre civilii basarabeni, în special în partea de sud a provinciei, 
ca şi în extremitatea nordică (Hotin). 

Întâmplător sau nu acestea erau şi zonele unde autoritatea naţională românească, în subsidiar 
cea provincială basarabeană (moldovenească) era cel mai vehement contestată, din cauza structurii 
etnice a populaţiei locale, asupra căreia nu mai insistăm. Oricum vor fi stat lucrurile (si) din acest 
punct de vedere, fapt este că oraşele Cetatea Albă, Tighina şi Hotin erau principalele focare 
epidemice în Basarabia sfârşitului de an 1918. Pe primul loc în acest nedorit clasament se afla 
Cetatea Albă, unde fuseseră înregistrate 212 cazuri de tifos exantematic, dintre care 16 în rândurile 
militarilor, iar restul de 196 printre civili. Datorită eforturilor depuse de către personalul medical, un 


număr de 62 de civili fuseseră vindecati; pe de altă parte însă, viețile a 22 de civili şi 3 militari nu 

putusera fi salvate. La Bolgrad, Reni, Sala $i Caina, numärul celor atinsi de epidemie era de cate 2-3 
în fiecare dintre aceste localități [104, f.13-14]. 

Cauza imediată a epidemiei consta în revenirea acasă a foştilor combatanți de origine locală, 
care avuseseră neşansa de a trece prin diverse lagăre de prizonieri. Propagarea furibundă a 
epidemiei era favorizata, în opinia medicilor militari români şi de conduita personalului sanitar local 
de la zemstvele judeţene, atitudine caracterizată prin ignoranță, indolentä sau chiar rea-vointä, 
elemente care, cumulate, aveau ca rezultat numeroase cazuri de „malpraxis”. Un fenomen de masă 
în Basarabia era, conform aceloraşi surse militare româneşti, nedeclararea integrală a numărului de 
bolnavi contagioşi şi lipsa de disponibilitate a medicilor locali în acţiunile de izolare a celor 
contagioşi, acțiuni considerate drept un atentat la libertatea individuală, ignorandu-se faptul că 
însăşi existenţa biologică nu doar a celui bolnav, ci şi a celor din jur era pusă în pericol. În plus, 
tifosul exantematic nu era singura molimă ucigaşă în provincie. Gripa provocase şi ea 26 de decese, 
dintr-un număr total de 549 cazuri raportate [104, f21]. O mentalitate asemănătoare cu acea a 
numeroşi medici basarabeni s-a manifestat, practic, pe întreg parcursul perioadei interbelice, în 
rândurile populației rurale din România Mare, care considera ca pe o obligaţie morală inerentă ne- 
izolarea bolnavilor (inclusiv a celor contagiosi) şi ajutorarea acestora prin toate mijloacele (adesea 
empirice, rudimentare sau chiar contraindicate) [187, p.83-84]. 

În luna aprilie 1919 situaţie sanitară a Basarabiei se menținea foarte alarmantă în privinţa 
tifosului exantematic. Tranzitarea provinciei de către foştii prizonieri ucraineni în drum spre 
locurile lor de baştină, atrase în vâltoarea Războiului Civil (1918-1921), complicase şi mai mult 
starea epidemiologică prin răspândirea altei maladii contagioase, anume febra recurentă, 
manifestată până atunci doar sporadic. În lupta cu epidemiile erau angajate atât formațiunile sanitare 
ale trupelor româneşti, cât şi două secții speciale pentru contagioşi. Succesele rămâneau însă 
limitate, iar speranțele factorilor de decizie români în materie se legau, în principal, de punerea în 
practică a unei reorganizări radicale şi complete a serviciilor sanitare provinciale, pe baza 
înțelegerilor cu Sfatul Ţării şi cu Inspectoratul Sanitar al Basarabiei [104, f.87]. 

La Hotin se înregistrau unele disfunctionalitati organizatorice. Astfel, la 27 martie 1919, 
Inspectoratul Sanitar al Basarabiei raporta că în zona Hotinului nu mai era nevoie de concursul dat 
de ambulante, datorită funcţionării spitalelor civile comunal şi judeţean, pentru ca, exact o 
săptămână mai târziu, dr. Nicolae Vicol să raporteze că ambele spitale civile din Hotin erau 
nefunctionale, din lipsă de fonduri. În zonă erau semnalate câteva cazuri de tifos exantematic, în 
localitățile Lipcani şi Cliscäuti [102, f.182-183]. A urmat o inspecție efectuată în Basarabia şi 
Bucovina de către o comisie prezidată de acelaşi Nicolae Vicol. Medicul general Vicol arăta în 


raportul întocmit cu acest prilej că „reorganizarea serviciului sanitar civil basarabean merge încet, 

dar sigur, sub conducerea Inspectoratului Sanitar basarabean, al cärui sef am avut onoarea a fi 
mentinut de Consiliul de Ministri”, fara a oferi detalii de ordin concret in sprijinul celor afirmate. 
Despre Chişinău, erau totuşi date unele amănunte. În capitala Basarabiei situaţia era apreciată ca 
„gravă”, întrucât spitalele din localitate adăposteau circa 1000 de exantematici (din care jumătate 
erau ucraineni), ceea ce făcea practic imposibilă internarea unor eventuali răniți şi bolnavi din 
rândurile militarilor români. Se preconiza instalarea unui spital de contagioşi în proximitatea gării 
principale [102, f.187]. 

La un an si jumätate de la sosirea trupelor românesti, situatia epidemiologica a provinciei 
rămânea putin satisfăcătoare, în pofida eforturilor depuse de personalul medical militar şi a unor 
succese locale, parțiale, în confruntarea cu amenințările şi sfidările biobacteriologice. Pentru a 
combate epidemia de tifos exantematic, s-a hotărât construirea a peste 100 de instalații de 
deparazitare în comunele rurale [107, f.52]. De altfel, pe întreg parcursul perioadei interbelice 
Basarabia va reprezenta o provincie-problema pentru administrația românească, dificultatea 
intrinsecă a problemelor de rezolvat find amplificată de reticentele reciproce din partea autorităților 
româneşti şi a populației locale, mai ales a unor minoritari, mult mai bine plasați în ierarhia 


economico-socială decât majoritarii. 


V.2. Bucovina 


Cea mai nordică provincie a „României Mari” interbelice, Bucovina, nordul Moldovei 
istorice, a intrat în componenţa statului national-unitar modern roman în toamna anului 1918, in 
condițiile colapsului monarhiei bicefale austro-ungare, precipitat de înfrângerea în război. Spre 
deosebire de Basarabia, aici, ideea națională românească pătrunsese printre românofoni, care 
renuntasera la identitatea veche, provincială, de ,,moldoveni” în favoarea titulaturii de „români”. 

Pe de altă parte însă, existau alte circumstanţe care au imprimat luptei de emancipare 
națională de aici un caracter mai puţin radical. Astfel, ponderea populaţiei româneşti autohtone a 
scăzut considerabil în cursul secolului al XIX-lea în favoarea unor ramuri ale poporului ucrainean 
(ruteni etc.), dar şi a altor populații alogene (evrei, germani, polonezi, armeni, slovaci etc.). 
Conform recensământului din 1930, românii formau totuşi o majoritate relativă destul de 
consistentă, cu 44, 5% din totalul populaţiei, urmaţi de ruteni, cu 27,7%, iar apoi, la mare distanţă, 
de evrei (10,8%), germani (8,9%) şi polonezi (3,6% ). La oraşe însă, românii şi evreii reprezentau 
câte o treime din numărul total de locuitori, germanii circa 15%, ponderea ucrainenilor în mediul 
urban fiind minoră [17, p.18]. Unaldoilea element care trebuie luat în calcul este politica permisiva 


a autorităților austriece la începutul secolului XX, prin introducerea votului universal în jumătatea 

vestică a dublei monarhii în anul 1907, anul marilor răscoale ţărăneşti din România, respectiv prin 
acceptarea desfăşurării unor activități culturale şi politice nesecesioniste ale diverselor grupuri 
etnice. 

Datorită acestei conduite, românii bucovineni aveau o situaţie cultural-politicä bună, cel 
putin prin comparaţie cu frații lor din Basarabia sau Transilvania [120, vol.I, p.312-318]. Caracterul 
mai puţin radical al revendicărilor naţionale a determinat elita politică românească locală să se 
concentreze asupra problematicii social-politice imediate, ceea ce a generat o fragmentare internă, 
în momentul izbucnirii conflagrației mondiale existând 3 partide ale românilor bucovineni 
(democrat-täränesc, national şi conservator). Totodată, începea să se cristalizeze o elită politica 
ruteană locală, care lua în calcul, tot mai clar, ideea includerii totale sau parțiale a Bucovinei într-o 
entitate cu caracter etnic ucrainean, parte a monarhiei habsburgice [175, p.193]. 

Iminenta încheierii războiului în defavoarea Puterilor Centrale a favorizat declanşarea unor 
mişcări naționale şi naţionaliste pe întreg cuprinsul statului multinațional austro-ungar, iar 
ucrainenii au fost cei dintâi care au înființat un Consiliu National la Lvov la 3 octombrie 1918, 
emițând şi pretenții asupra a 2/3 din Bucovina [205, p.181]. La rândul lor, românii din provincie au 
fondat la 14/27 octombrie 1918 un Consiliu Naţional, alcătuit din 50 de persoane, sub preşedinţia 
lui Dionisie Bejan, precum şi un Comitet Executiv prezidat de Iancu Flondor. Divergentele ro mâno- 
ucrainene se adânceau pe zi ce trecea, mai ales după ce, la 3 noiembrie 1918, Adunarea Naţională a 
Ucrainenilor, convocată tot la Cernăuţi, a proclamat unirea cu o proiectată republică ucraineană a 
celei mai mari părți din Bucovina. Deputatul Aurel Onciul, rudă a istoricului Dimitrie Onciul, a 
încercat să stabilească un modus vivendi cu reprezentanţii populaţiei ucrainene, majoritare în zonele 
rurale de la nord de Cernăuţi, însă acordul încheiat de el a fost dezavuat de Consiliul Naţional 
Român, care a cerut ajutorul guvernului de la Iaşi. În consecinţă, Divizia a 8-a Infanterie, 
comandată de generalul Iacob Zadic, a pătruns în provincie şi a pus capăt acțiunilor militare din 
partea ucrainenilor [123, p.135-146]. 

Au urmat două săptămâni de cvasi- independenţă juridică (legislativă) a Bucovinei, singura 
autoritate provincială rămânând Consiliul Naţional, care a adoptat şi o lege fundamentală provizorie 
la data de 30 octombrie / 12 noiembrie, în 12 puncte. Nu a fost adoptată vreo proclamaţie de 
independență, în schimb, la 15/28 noiembrie 1918, Congresul General al Bucovinei a votat unirea 
cu România în unanimitate (dintre cei 100 de deputaţi, 74 erau români, 13 ucraineni, 7 germani şi 6 
polonezi) [1, p.505-506]. 

Odată intrate pe teritoriul Bucovinei, trupele Diviziei a 8-a Infanterie au luat contact cu 
realitățile acestui colt din vechea Moldovă inclusiv sub aspect sanitar. Ambianta social-economică 


generală era una mai puţin prielnică, în cazul Bucovinei, pentru epidemii. Conform unui raport din 

luna decembrie 1918, în această provincie „Nu se alarmează decât de cazuri suspecte de tifos 
exantematic, care, în general, nu se confirmă. Serviciul Sanitar funcționează satisfăcător” [104, 
£19]. În Bucovina erau puţine spitale, având o dotare precară. Astfel, în Cernăuţi funcționau trei 
spitale civile: Spitalul Ţării cu 1000 de paturi, Spitalul de alienati cu 1000 de paturi şi Spitalul 
Maternitatea cu 120 de paturi. Mai funcţiona spitalul de la Bălți, iar comunele Suceava, Câmpulung, 
Rădăuţi, Storojineţ şi Visinita aveau aproximativ 80 de paturi. În toate acestea lipseau cu 
desăvârşire medicamentele şi pansamentele [105, f6-7]. 

La Cernăuţi s-a format o comisie de medici militari din Divizia 8 Infanterie care să cerceteze 
capacitatea de spitalizare şi să propună o nouă organizare sanitară. Astfel, prin referatul întocmit la 
data de 15.12.1918 s-a propus înființarea de spitale militare şi anume: Spitalul Landhur cu o 
capacitate de 400 de paturi; Spitalul de Rezervă să se desființeze şi în locul lui să se înființeze 
Policlinica militară „Regina Maria”; Spitalul de contagioşi. În alte localităţi nu s-a propus 
înfiinţarea de spitale militare, trenurile sanitare aducând zilnic bolnavii în Cernăuţi [105, f.5]. 

Până în luna aprilie însă, condițiile mai generale, contextual sanitar-epidemiologic, daca 
putem spune aşa, avea însă să îşi spună cuvântul. Epidemiile continuau să facä victime în Basarabia 
si în teritoriile româneşti care se aflaseră sub ocupație militară germană, iar Ucraina devenise câmp 
de bătălie între diversele facţiuni implicate în războiul civil din Rusia. Pe acest fundal, în Bucovina 
s-a extins tifosul exantematic, focarul initial fiind plasat în proximitatea localității Siret. Situaţia era 
pusă de către responsabilii pe linia sanitară de la M.C.G. pe seama vecinätäti cu Basarabia (un 
focar de tifos exantematic exista, aşa cum am arătat, la Hotin), dar şi a tranzitării provinciei de către 
prizonierii ardeleni care se întorceau acasă din Rusia [105, f.87]. 

În luna februarie 1919 starea sanitară a Bucovinei era considerată ca „destul de 
satisfăcătoare, în ceea ce priveşte armata, cât şi populaţia civilă”, în timp ce în teritoriul fost ocupat, 
tifosul exantematic făcea ravagii, iar în Moldova dintre Prut şi Carpaţi se mai înregistrau focare 
epidemice izolate [3, f.6-7]. La nivelul Diviziei a 8-a erau consemnate 5 cazuri de gripă, 15 cazuri 
de tifos exantematic, 10 cazuri de febră tifoidă şi 29 de cazuri de variolă [3, f.8]. Ținând cont că, în 
februarie 1919, armata operativă română includea 15 divizii de infanterie, două divizii de cavalerie, 
plus alte câteva structuri distincte şi unități neîndivizionate, situația sanitară a Diviziei a 8-a 
Infanterie era una, într-adevăr, satisfăcătoare. 

În luna aprilie 1919, după cum am văzut, situaţia epidemiologică în cadrul populaţiei se 
înräutätise. În interiorul Diviziei a 8-a însă, tendinţa generală era de ameliorare a stării sanitare, ca 
de altfel la nivelul întregii armate. Numărul celor bolnavi de tifos exantematic, din rândurile 
soldaților Diviziei a 8-a, rămăsese de 15, însă nu se mai înregistra nici un caz de gripă (spaniolă), 


febră tifoidă, variolă şi nici de conjunctivită granuloasă [3, f.13]. În luna mai a anului 1919, la 

nivelul între gii armate, au fost semnalate 90 de cazuri de gripă spaniolă (comparativ cu 263 in luna 
precedentă), cu un singur deces, fata de 6 în cursul lunii aprilie. 

Cea mai redutabilă ameninţare biologică rămânea tifosul exantematic, care produsese 327 de 
îmbolnăviri noi, inclusiv 25 de decese, fără a constitui însă veritabile focare. Originea cazurilor se 
afla în rândurile populaţiei civile, ceea ce făcea ca speranţele factorilor de decizie în materie să fie 
legate de combaterea energică a epidemiei în rândurile civililor, Basarabia şi Muntenia rămânând 
zone destul de afectate. Un factor incurajator in această privință era reprezentat de încălzirea vremii, 
odată cu apropierea verii. Febra tifoidă şi paratifoidă se manifestau şi ele cu o intensitate mai 
redusă, numărul total de militari contaminati fiind de 12, dintre care 2 decedați. Vaccinarea 
împotriva acestor două boli asemănătoare era aproape terminată. Febra recurentă nu mai produsese 
decese, iar numărul total de îmbolnăviri era de 13, toate la Divizia a 9-a Infanterie, cantonată în 
Basarabia. Variola era şi ea în regres, cu 9 cazuri de îmbolnăviri noi, fără decese, în cursul lunii 
mai, pe când în luna aprilie fuseseră consemnate 23 de îmbolnăviri, dintre care 3 se dovedisera 
letale [3, f.14-16]. La Divizia a 8-a Infanterie, numărul exantematicilor crescuse de la 15 la 25, însă 
celelalte maladii epidemice (gripă, febră tifoidă, variolă şi conjunctivită granuloasă) erau total 
absente. Dacă numărul suferinzilor de gripă, febră tifoidă şi variolă era în general limitat, la nivelul 
întregii armate fiind consemnate 62, 4, respectiv 7 cazuri, absenţa conjunctivitei granuloase rămâne 
un fapt remarcabil, în condiţiile în care în armata română erau consemnate 620 de cazuri [3, f.11]. 

În rândurile populaţiei civile bucovinene frecventa tifosului exantematic era îngrijorătoare, 
numărul de cazuri înregistrate apropiindu-se de 100, localizate cu precădere în districtele Cernăuţi şi 
Siret. În vederea combaterii epidemiei, serviciile sanitare militare locale s-au implicat substanțial; 
aportul medicilor militari a fost recunoscut şi de Secretariatul Salubritatii Publice din Bucovina, 
instituţie care s-a opus plecării spre Kolomeea (Galiţia, Pocuția) a formațiunilor sanitare militare, 
spre a coopera cu serviciile civile locale [3, f.17]. Situaţia va rămâne, pentru Bucovina, în parametri 
relativ asemănători şi în cursul lunii iunie, când numărul militarilor bolnavi de tifos exantematic va 
fi de 19, la care pot fi adăugate patru cazuri de scarlatină şi 6 de febră recurentă, în rândurile 
Diviziei a 8-a Infanterie. 

În Galiţia şi Pocutia tifosul exantematic făcea ravagii în rândurile populaţiei civile, iar în 
Basarabia mult-doritele rezultate în lupta cu aceeaşi epidemie se lăsau aşteptate, ceea ce nu putea 
rămâne fără urmări la nivelul populației din Bucovina. Serviciile sanitare militare continuau să fie 
angrenate în lupta cu flagelul menţionat, prin organizarea unor echipe de profilaxie de câte 2-3 
militari, având misiunea de a se deplasa prin comune pentru controlul bolnavilor şi al măsurilor de 


profilaxie. Printre măsurile anti-epidemice luate, se numără şi inițierea edificării unei instalații de 

deparazitare şi izolare la Nepolocauti, punct nodal pentru legăturile feroviare între Bucovina şi 
Galiţia, între România întregită şi Polonia renăscută [109, f.1-4]. 

Pentru decada 11-20 iulie a anului 1919, datele statistice consemnează la Divizia a 8-a doar 
4 cazuri de scarlatină, 3 la Regimentul 3 Grăniceri şi unul la Regimentul 8 Vânători [91, f.5-9]. 
Cifrele au rămas constante şi în cursul decadei următoare, cu precizarea că doi dintre cei 4 s-au 
însănătoşit. La nivelul întregii armate române, în ultima decadă a lunii iulie 1919 erau 169 de 
exantematici rămaşi, 117 însănătoşiţi şi 4 decedați. Febra recurentă era cvasi-eradicată ca şi febra 
tifoidă şi scarlatina (cazurile de la Divizia a 8-a, fiind, deci, singulare la nivelul armatei). 
Remarcabilă rămâne şi absenţa conjunctivitei granuloase la această divizie, în condiţiile în care la 
nivelul totalului forțelor armate româneşti se înregistrau 1230 de bolnavi, din care 175 noi, dar şi 
112 insanatositi, cu toţii din cadrul trupei [109, f.11-14]. 

Luna august a cosemnat, printre evenimentele militare mai importante, încheierea 
victorioasă a campaniei din Ungaria, odată cu ocuparea Budapestei de către trupele româneşti, ca şi 
retragerea din Pocuția, întrucât trupele poloneze erau acum capabile să controleze provincia de 8000 
km”, parte a Galiției orientale. În prima decadă a lunii august au fost raportate, din nou, cazuri de 
tifos exantematic la Divizia a 8-a Infanterie. Numărul celor bolnavi era însă modic, dintre care 3 s- 
au şi vindecat până la finele decadei. În ansamblul armatei române tendinţa era de descreştere, fiind 
însumate 157 de cazuri, dintre care 45 noi, dar tot 45 de insanatosiri, fără decese. Tot la Divizia a 8- 
a mai existau 3 cazuri de febră recurentă dintre care două vindecate, 5 cazuri de scarlatină, din care 
două vindecate (din nou singurele cazuri de scarlatină din armata română). Variola şi conjunctivita 
granuloasa, care se manifestau în alte unităţi militare, nu au fost nici acum semnalate la Divizia a 8- 
a Infanterie. 

Comentând datele numerice furnizate de diversele unități militare şi apoi centralizate la 
M.C.G., generalul- medic Nicolae Vicol scria, între altele: „Scarlatina se prezintă numai cu două 
cazuri noi, sporadice, dintre care unul la Regimentul 25 Infanterie şi celălalt la Regimentul 4 
Grăniceri (ambele, din Divizia a 8-a Infanterie) Este de notat caracterul neobişnuit de benign al 
acestei boli, în momentul de fata, comparative cu gravitatea şi cu extreme de marea ei difuzabilitate 
(caracter contagios) de altă dată, n-a fost nici un deces”, pentru a concluziona: „starea sanitară a 
armatei este cât se poate de multumitoare, fata de unele lipsuri şi de greutățile de tot felul, ce se 
întâmpină pe alocuri, în executarea strictă a măsurilor medicale”. Într-adevăr, la nivel global, cel 
putin statistic vorbind, evoluția situației sanitare era încurajatoare. Variola, febra tifoidă şi 
paratifoidă nu mai produseseră nici un caz nou de îmbolnăvire, iar gripa spaniolă, tifosul 


exantematic, febra recurentă (consemnată doar la diviziile a 8-a şi a 10-a Infanterie), conjunctivita 

granuloasa şi dizenteria microbiană produceau doar un număr redus sau relativ redus de îmbolnăviri 
noi, fără decese [109, f.17-20]. 

Tendința generală de ameliorare a situației sanitare, de izolare şi eradicare a focarelor 
epidemice a continuat pe parcursul lunii august, când, în cadrul armatei române nu au mai fost 
consemnate decât 3 decese, dintre care 2 de tifos exantematic, iar 1 de febră tifoidă, în paralel cu 
scăderea sensibilă a numărului de bolnavi, cu excepţia conjunctivitei granuloase, unde se 
înregistrase o creştere de 2,5 ori (de la 583 de cazuri la 1443). Caracteristicile definitorii ale stării 
sanitare în cazul Diviziei a 8-a Infanterie au rămas practic, aceleaşi, la finele lunii august 1919: 4 
cazuri de tifos exantematic, 3 cazuri de febră recurentă, | caz de febră tifoidă, 3 cazuri de scarlatină 
[109, f.21-24]. 

În concluzie, putem afirma că, la nivelul Bucovinei, în perioada noiembrie 1918-august 
1919 problemele de ordin sanitar au fost totuşi benigne şi au avut mai degrabă un caracter exogen, 
în cazul populaţiei civile (vecinătatea cu zone mai grav afectate, precum Galiţia sau Basarabia, în 
speţă, focarul exantematic de la Hotin). În rândurile militarilor problemele sanitare au avut un 
caracter mai particular, fiind reprezentate mai mult de scarlatină şi febră recurentă, ceea ce nu era 
cazul în alte divizii; oricum, la Divizia a 8-a infanterie aceste maladii au avut un caracter benign, 


ceca ce a uşurat eforturile cadrelor medicale. 


V.3. Transilvania 


Pe măsură ce înfrângerea Puterilor Centrale se profila ca evidentă şi iminentă, România 
începea să-şi reconsidere poziţia fata de ele şi fata de prevederile Păcii de la Buftea, pe care, regele 
Ferdinand nu o sanctionase, în pofida ratificării de către Parlamentul de la Iasi, ales în perioada 
guvernării Al. Marghiloman. De altfel, chiar Cabinetul respectiv, în toamna anului 1918, prezenta 
exigente din ce in ce mai mari Berlinului şi Vienei, în schimbul păstrării neutralității şi al 
prezervării stării de armistițiu [121, p.163-166]. În condiţiile colapsului militar al Quadruplei 
Alianțe, zilele guvernului filogerman prezidat de Alexandru Marghiloman erau numărate; i-au 
succedat un guvern de tranziţie, de o lună, sub conducerea generalului Constantin Coandă (tatăl lui 
Henri Coandă) şi, apoi, din 29 noiembrie /12 decembrie, guvernul Ionel Brătianu [169, p.443]. Sub 
scurta guvernare tranzitorie a lui Constantin Coandă (35 de zile, începând din 24 octombrie /6 
noiembrie 1918) s-a produs intrarea trupelor române în Bucovina şi Transilvania, pe fondul 
dezmembrării Imperiului Austro-Ungar, al mişcărilor şi al confruntărilor de tip naţional sau 


naționalist care cuprinseseră teritoriul (fostei) duble monarhii. 

Disolutia statului dualist a pus, pentru românii ardeleni, problema unirii cu nucleul statal 
reprezentat de Vechiul Regat, consolidat prin alipirea Basarabiei şi victoria Antantei, dar şi prin 
declanşarea reformelor social-politice. Tentatiile rămânerii în cadrul unei structuri de tip federal, 
succesoare a Austro-Ungariei, ca şi reticentele fata de situația economică şi moravurile politice din 
teritoriile extracarpatice, au fost rapid depăşite de fruntaşii politici români din Ardeal, inclusiv de 
către social-democrati [1, p.507-522]. În consecință, la 18 noiembrie / 1 decembrie 1918, Marea 
Adunare Naţională de la Alba Iulia, compusă din 1228 de delegați (852 reprezentanți ai 
comunităților locale şi 376 ai unor asociaţii socio-profesionale, bisericeşti, culturale sportive etc.), a 
adoptat cu unanimitate, în prezența a peste 100.000 de oameni, o rezoluție stipulând Unirea cu 
România a tuturor teritoriilor de la nord de arcul carpatic locuite de români, precum şi necesitatea 
unor reforme social-politice, deja în curs de realizare, fără a fi omise nici promisiunile privind 
respectarea drepturilor ne-românilor ardeleni, în special a identităţii lor lingvistice [1, p.521]. 

Situaţia militară în Transilvania şi provinciile adiacente (Banatul, Crişana şi Maramureşul) 
era, la începutul lunii noiembrie a anului 1918, deosebit de complexă şi de tensionată. Românii şi 
maghiarii (ca şi saşii) îşi formau gărzi nationale, între care nu au întârziat să apară incidente, iar in 
interiorul lor au luat naştere nuclee bolşevice. Prin armistițiul de la Belgrad (13 noiembrie 1918), 
forțelor armate ale Regatului României li se permitea să înainteze doar până pe linia Mureşului, 
Banatul rămânând în totalitate sub controlul trupelor sârbeşti. Din acest peisaj complicat nu lipseau 
nici câteva grupuri naţionaliste rutene, care vizau alipirea întregului Maramureş la un stat ucrainean 
independent, cu centrul fie în Galiţia, fie în Rutenia Subcarpatică [139, p.59]. 

Dată fiind structura instituțiilor statale maghiare, românii, deşi net majoritari în Transilvania, 
deveneau vulnerabili din punct de vedere militar, în cazul intervenţiei unei forțe maghiare 
compacte, pentru a nu mai insista asupra unor acțiuni cu caracter local şi eminamente terorist din 
partea unor grupări înarmate maghiare. În plus, unele forte armate foloseau Transilvania drept 
culoar de trecere dinspre Vechiul Regat (unde functionaserä ca trupe de ocupație) şi Germania, 
unde doreau, absolut firesc, să revină la finalul ostilităților. 

Conform unei sinteze informative militare româneşti, întocmită, după toate probabilitățile în 
prima jumătate a lunii noiembrie 1918, maghiarii şi chiar saşii ardeleni erau mai organizaţi din 
punct de vedere militar decât românii, al căror moral se menținea însă ridicat. De asemenea, daca 
populația românească din Ardeal îşi lega speranțele de viitoarele evoluții politico- militare 
consecutive înfrângerii şi destructurării Austro-Ungaiei, o parte a populației maghiare şi secuieşti 
privea, dacă nu cu simpatie, cel putin cu resemnare şi înțelegere, iminenta instaurării jurisdicției 
româneşti asupra teritoriilor transilvănene, locuite partial şi de vorbitori de limba maghiară [69, 


£.16-19]. 

Pe acest fundal complex si tensionat, la 5 noiembrie 1918 (stil vechi), M.C.G. roman a 
transmis instrucţiunile destinate trupelor regale româneşti, care urmau să acţioneze in Bucovina şi in 
Transilvania, în 15 puncte. 

Instrucţiunile sanitare propriu-zise, semnate de generalul medic Nicolae Vicol erau 
concentrate in 6 puncte. Primul punct al instrucțiunilor prevedea ca diviziile din prima linie (1 
Vânători şi 7 Infanterie) şi cele din linia a doua (12 Vânători şi a 6-a Infanterie), să utilizeze 
ambulantele divizionare spitaliceşti, urmând ca în cadrul comandamentelor respective să se decidă 
modalitatea concretă de acțiune a ambulantelor respective (cu secţiile întrunite sau separate), în 
funcție de necesitățile concrete. Ambulantele spitalizatoare se puteau instala, în lipsă de alte 
localuri, în spitalele civile, dar numai partial, permiţând acelor spitale civile funcționale sa îşi 
continue activitatea. În caz de luptă, comandamentul avea puterea de decizie privind poziţionarea 
diverselor secții ale ambulanței. 

Punctul al doilea se referea la trupele din linia a treia, pentru care centrul spitalicesc era 
fixat, în lipsa unor formaţiuni spitaliceşti, la Braşov, unde românii pătrundeau pentru a doua oară în 
decurs de 26 de luni. Întrucât existau şi bolnavi neevacuabili, pentru îngrijirea acestora, s-a hotărât 
organizarea de infirmerii regionale la Miercurea-Ciuc şi Targu-Secuiesc, în clădirile spitalelor 
civile, fără a întrerupe însă funcţionarea acestora din urmă. Evacuarea propriu-zisă a bolnavilor (în 
sensul de transportare a acestora) la distanțe considerabile fata de zona de acțiune a unităților cărora 
aparţineau era considerată (la punctul 3) ca o situaţie excepțională, regula fiind spitalizarea pe loc a 
celor răniţi sau bolnavi. Totuşi, pentru orice eventualitate, era pus la dispoziția Comandamentului 
Trupelor din Transilvania un tren sanitar, ale cărui vagoane puteau fi detaşate şi apoi conectate la 
trenurile obişnuite sau militare, pe liniile de evacuare către centrele spitaliceşti. O altă măsură 
enunțată la punctul 3 consta în organizarea a două centre chirurgicale, la Braşov şi Cluj. 

Cel mai lung articol era cel de-al patrulea, referitor la maladiile contagioase, care 
reprezentau încă, la aceea dată, o problemă presantă în Basarabia şi în acele părți ale Vechiului 
Regat aflate in anii 1916-1918 sub ocupaţia Quadruplei Alianțe. La dispoziţia Comandamentului 
Trupelor din Transilvania era pus un spital militar de contagiosi, cu două secţii şi laboratoare de 
biologie, capabile să funcționeze şi independent, în funcție de realitățile şi cerințele concrete, din 
teren. Rămânea în sarcina corpurilor de trupă, ca, odată ajunse în sectoarele teritoriale destinate, să 
înființeze băi şi cuptoare de deparazitare, destinate în primul rând trupei, precum şi populației. 
Medicului şefal comandamentului îi revenea răspunderea pentru starea legăturilor cu medicii locali 
civili. Din cauza imposibilității de evacuare a bolnavilor contagioşi pe distanțe mari, spitalizarea 
promptă a celor afectați de epidemii era plasată în aria de competență a secțiilor de ambulante 


spitalizatoare. 

O problemă sensibilă din primele zile ale campaniei din anii 1918-1919 a fost lipsa 
personalului medical, neputând fi repartizați decât câte doi medici pentru fiecare regiment, ceea ce 
putea genera dificultăți în cazul acţiunii separate a batalioanelor. Pentru a ameliora situația din acest 
punct de vedere, a fost autorizată, pentru acțiunea izolată a batalioanelor, angajarea a câte unui 
medic local zilier, cu o diurnă de 10-15 lei, pe lângă ceilalți medici regimentari (art.5). În fine, 
pentru aprovizionarea cu material sanitar. Marele Cartier General se angaja să înființeze, la Cluj, un 
subdepozit de material sanitar [103, f.40-44]. 

În cuprinsul ordinelor M.C.G. este menţionat oraşul Cluj, întrucât, cu acordul Puterilor 
Antantei şi în pofida protestelor şi a opoziţiei din partea maghiară, de la începutul lui decembrie 
1918 şi până la 9/22 ianuarie 1919 forțele româneşti au înaintat până în zona Munţilor Apuseni, 
preluând controlul asupra întregului teritoriu intracarpatic (Transilvania propriu-zisă), până la 
aliniamentul Deva — Vetel — Zam — Ciucea — Baia-Mare — Sighet [141, p.59-60]. Au fost astfel 
neutralizate elementele şovine maghiare, nucleele bolşevice, ca şi grupările înarmate ucrainene 
(bolşevice şi nationaliste) care acționau in zona Sighetului. Pe de alta parte, potențialul demografic 
şi material deloc neglijabil reprezentat de Ardeal a putut fi valorificat, cel putin partial, şi din punct 
de vedere militar, inclusiv sub aspect sanitar. Gărzile naţionale româneşti s-au transformat, treptat, 
în divizii ale armatei române, iar resursele din regiune au început să fie folosite de unitățile militare 
româneşti în înaintarea lor. Consiliul Dirigent (organul puterii executive, desemnat în urma Marii 
Adunări Naţionale de la Alba-lulia) a pus la dispoziția comandamentului 1960 de paturi în spitalele 
civile din Dej (100), Târgu-Mureş (10), Sighişoara (20), Turda (200), Mediaş (80), Aiud (100), 
Făgăraş (80), Sibiu (100), Satu-Mare (600) şi Oradea (400), cu precizarea că ultimele două oraşe au 
intrat sub controlul militar românesc în a doua jumătate a lunii aprilie 1919, după confruntările 
armate cu Republica Sovietică Ungară [182, p.342-343]. 

În acelaşi context, la 30 aprilie 1919 la Oradea a fost înființat Centrul de Specialitati 
Medicale, localizat în vecinătatea gării, în 20 de barăci, organizat pe diferite specialități: boli 
chirurgicale, boli medicale, boli venerogioase şi tuberculoză. Pentru a face fata tuturor provocărilor 
de ordin medical au fost ataşate spitalului o secție a Spitalului de contagioşi nr.3, un serviciu de 
radiografie şi un laborator de bacteriologie. Aici au fost îngrijiţi zilnic între 1100 şi 1400 de bolnavi, 
numărul total de pacienţi ridicându-se la 8858, dintre care 283 ofiţeri şi 8575 trupă [182, p.342]. 

La 14/27 ianuarie 1919, deci, la câteva zile după atingerea aliniamentului corespunzător 
limitei de vest a Munţilor Apuseni, a fost instituit un Comitet Sanitar, alcătuit din dr. Moldovan 
(şeful de resort al sănătăţii publice), colonel dr. Moga (medicul-sef al trupelor ardelenesti aflate în 
curs de organizare) şi delegatul Serviciului sanitar al M.C.G., pe lângă Comandamentul Trupelor 


din Transilvania. În primele şedinţe ale noului organism medical militar au fost dezbătute 

urmatoarele probleme: situatia spitalelor civile, militare $i a sectiunilor de ambulante spitalizatoare, 
situatia personalului sanitar, problema aprovizionarii cu materiale sanitare, repararea $1 completarea 
instalatiilor de deparazitare si starea sanitarä. In privinta spitalelor si a sectiunilor acestora, s-au 
adoptat următoarele decizii: 

a) luarea în primire de către secția militară sanitară a fostelor spitale militare maghiare din 
oraşele Brasov, Sibiu, Cluj, Alba-Iulia, Târgu-Mureş, Bistriţa, Orăştie, Sebeş, Abrud şi 
Sighetul Marmaţiei; 

b) luarea în primire, de către secția civilă sanitară, a fostelor spitale civile maghiare sau 
săseşti din localitățile sus-mentionate, plus Sighişoara, Dej, Zalău, Turda, Aiud, Medias, 
Sânmartin, Deva şi Făgăraş. 

În localităţile unde se aflau spitale civile şi militare era interzisă instalarea de ambulante 
divizionare mobile; interdicția nu avea caracter absolut. Pentru atenuarea sau înlăturarea urmărilor 
lipsei de personal, s-a acceptat ideea ca medicii transilvăneni disponibili să fie angajați cu o diurna 
de 10-15 lei, la diferite unități ale Comandamentului unde această lipsă era mai acută. O altă 
hotărâre viza materialul sanitar, care trebuia, în prealabil, complet inventariat. După această 
operaţiune, materialul urma să fie tratat in mod diferențiat: cel luat în custodie de către serviciile 
sanitare sau de către unitățile transilvănene în formare, ca şi cel aparținând unităţilor şi 
formațiunilor sanitare dependente de comandament trebuia lăsat asupra serviciilor respective, cu 
condiţia de a întocmi actele de predare-primire necesare, în timp ce restul materialului era plasat în 
două centre de depozitare, anume Braşov şi Cluj. 

Pe plan epidemiologic au fost emise dispoziții ca, pe lângă fiecare oraş mai important 
(Braşov, Cluj, Sibiu, Blaj, Sighişoara, Alba-lulia) să fie reparate sau completate instalaţiile de 
deparazitare şi să fie detaşat câte un laborator pentru investigaţii biologice. Până la sfârşitul lunii 
ianuarie fuseseră asigurate toate punctele de trecere a prizonierilor sau a civililor proveniți din 
Ungaria, unde se manifesta epidemia de tifos exantematic. În Transilvania, boala menţionată nu se 
manifesta decât sporadic: la jumătatea lunii ianuarie erau înregistrate 4 cazuri certe de tifos 
exantematic la Sibiu, în rândurile populației civile, şi un caz suspect în rândurile militarilor la 
Petroşani [108, f.8-9]. 

Câteva zile mai târziu, mai exact la 20 ianuarie 1919 (stil vechi) au fost emise două 
dispoziţii. Astfel, medicii şi funcţionarii ardeleni, fie ei civili sau militari, erau obligați să aducă 
servicii trupelor româneşti aflate în Transilvania contra sumei de 10-15 lei pe zi, anterior fixate. Cea 
de-a doua dispoziţie privea materialul sanitar aflat sub pază sau în surplus la farmaciile militare şi 
civile, care trebuia depozitat în centrele constituite ad-hoc la Braşov, Sibiu şi Cluj, sub conducerea 


farmacistilor sublocotenenti Caragea, Victor Pop Apoteker şi, respectiv a farmacistului maior 

Păcală. Eliberarea materialului din aceste centre nu se putea face decât pe baza semnăturii 
reprezentantului sanitar civil, a medicului şef de la Comandamentul General T.B.U. (Transilvania, 
Bucovina, Ungaria) şi a delegatului S.S.M.C. de pe lângă Comandamentul Trupelor de Transilvania 
[108, £8]. 

Diviziile ardelene 16, 18, 20 şi 21 Infanterie au avut, în majoritate, personal medical local, 
care nu a putut fi demobilizat după trei luni, din cauza absenței oricăror posibilităţi pentru înlocuirea 
lor. Datorită angajării de medici diurnişti, s-a putut asigura necesarul de cadre sanitare pentru toate 
regimentele şi formațiunile sanitare, un ajutor suplimentar venind din partea Comandamentului, 
care dispunea de o rezervă de 10 medici. Mai târziu, când ciocnirile armate romano-maghiare au 
atins stadiul unui veritabil război, au fost organizate echipe chirurgicale, în componenţa cărora 
intrau câte 3-4 medici sub conducerea unui chirurg reputat [167, p.6]. 

In contrast evident cu alte regiuni ale ţării reîntregite, Transilvania începutului de an 1919 
prezenta o stare sanitară în general pozitivă, cu unele cazuri izolate de focare epidemice. Într-o 
sinteză informativă elaborată în primele zile ale anului 1919, referirile la Transilvania sunt succinte, 
dar destul de elocvente: „situaţie bună, cu un serviciu sanitar civil, care continuă a funcţiona, însă 
personalul său este puţin numeros” [3, f.2]. 

Pentru intervalul de timp 8/21 ianuarie — 15/28 februarie 1919, referirile la Transilvania sunt 
mai consistente şi încep cu un paragraf general: „situația este bună, în armată neconstatându-se 
decât câteva cazuri de tifos exantematic şi variolă, şi puţine cazuri de gripă, cu caracter benign, în 
populaţie însă, după ştirile ce avem, gripa este mult mai răspândită”. În continuare, sinteza sanitară 
informativă ad-hoc se referă la mersul măsurilor profilactice întreprinse în cadrul forțelor armate. 
Vaccinarea anti- variolă se desfăşura energic, întrucât numărul cazurilor în rândurile soldaților era 
mult mai redus, cel puţin prin comparație cu populația civilă. Vaccinarea împotriva altor maladii 
(tifosul exantematic, febra tifoidă, holera) erau planificate a se face la numite termene conform unor 
ordine deja emise de către M.C.G., Serviciul sanitar militar, ţinând cont de frecvenţa calendaristică 
a vaccinarii anti-tifice şi anti-paratifice, pe când pentru vaccinärile anti-holerice nu se specifica un 
termen fix, depinzând în cazul acestei maladii de circumstanţele eventuale: apariţii a primelor cazuri 
[3.7 

Datele statistice corespunzătoare celor 6 săptămâni la care ne-am referit (ianuarie — februarie 
1919) susţin întru-totul aprecierile generale făcute în conținutul sintezei. La Divizia 4 Vânători erau 
consemnate 11 cazuri de gripă, 6 cazuri de tifos exantematic, 1 caz de febră tifoidă şi 4 cazuri de 
variolă. La cealaltă divizie de vânători sosită în Transilvania (Divizia 2) numărul celor bolnavi de 
gripă era aproape dublu (21), însă tifosul exantematic şi febra tifoidă nu se manifestau, iar variola 


afectase doi militari. Divizia a 7-a Infanterie se confrunta, din punct de vedere sanitar- 

epidemiologic, cu 9 cazuri de gripă spaniolă şi 7 cazuri de tifos exantematic; variola şi febra tifoidă 
nu afectau nici un soldat sau ofiţer al diviziei respective [3, f.8]. 

În februarie 1919 au avut loc mai multe inspecții în spaţiul transilvan aflat sub controlul 
trupelor româneşti. La capătul uneia dintre aceste descinderi în teritoriu, care a inclus 
comandamentele Sibiu, Cluj şi Sighişoara şi garnizoana Braşov, generalul- medic Nicolae Vicol a 
sintetizat într-un raport datele culese direct şi personal din zonele inspectate, precum şi măsurile pe 
care le considerase de cuviință a fi luate. 

Caracterizarea generală a stării sanitare din Ardeal rămânea una pozitivă, anume „foarte 
bună”, calificativ argumentat prin numărul foarte mic de soldați afectaţi de variolă (2) şi tifos 
exantematic (câțiva militari din Regimentul 6 Vânători, cantonat la Braşov). Totuşi, fusese detaşat 
permanent în Transilvania, de la M.C.G., colonelul medic M. Negoescu, inspector de boli 
contagioase. 

Întrucât nu exista încă nicio formaţiune de triaj al bolnavilor şi al eventualilor răniți, această 
problemă a fost solutionatä provizoriu, sui generis, printr-un acord între Nicolae Vicol şi generalul 
Traian Moşoiu (n.n. transilvănean refugiat în Vechiul Regat, înainte de izbucnirea Primului Război 
Mondial). Mai concret, cei doi ofiţeri superiori conveniseră asupra fixării a trei puncte de triaj, pe 
cele trei linii ferate care pătrundeau din interiorul țării spre Transilvania, la Jibou, Hunedoara şi 
Deva. Detaliile organizatorice concrete au rămas în sarcina locotenent-colonelului medic Nicolae 
Marinescu de la M.C.G., fost sef al triajului de la Armata I, în perioada secundă a luptelor de la 
Mărăşeşti. În ciuda stării sanitare foarte bune, ca măsură profilactică se hotărâse, de comun acord cu 
Comandamentul Trupelor de Transilvania, înființarea a două centre (instalații de deparazitare) 
pentru tranzitul foştilor prizonieri de război care se întorceau la casele lor din Transilvania. 

În fine, dar nu în ultimul rând, medicul-ofiter N. Vicol ridica şi problema unificării 
structurilor sanitare la nivelul României Mari, ale cărei graniţe erau încă sub semnul întrebării în 
aproape toate punctele cardinale şi intercardinale. Vicol propunea convocarea unei conferințe ad- 
hoc, cu participarea tuturor şefilor de servicii sanitare din Vechiul Regal şi provinciile reunite cu 
acesta şi îşi exprima convingerea că o asemenea reuniune ar putea fi organizată la începutul lunii 
martie [108, f.15]. Într-adevăr, la 5 martie 1919 s-au desfăşurat lucrările Conferinţei şefilor de 
servicii sanitare, unde au fost supuse dezbaterilor următoarele chestiuni: necesitatea organizării 
unitare a serviciului sanitar, la nivelul întregii tari; întărirea legăturilor dintre Direcţia Generală a 
Serviciului Sanitar şi serviciile sanitare ale Basarabiei, Bucovinei şi Transilvaniei; recrutarea 
personalului în serviciile exterioare: medici sanitari, medici de spitale, medici bacteriologi; 
atribuțiile medicilor primari de judeţe şi circumscripții; atribuţiile medicilor de oraş (laboratoarele 


de oraş); măsurile contra bolilor contagioase; condiţiile pentru admiterea la libera practică a 

medicilor, dentistilor, farmacistilor $i a moaselor; exercitiul farmaciei: taxele pe medicamente, 
controlul, concesionarile de farmacii; înființarea unui stabiliment pentru prepararea medicamentelor 
comprimate etc, stabiliment destinat a servi toate autorităţile sanitare, civile şi militare de pe 
teritoriul întregit al statului naţional- unitar român [108, f.23]. 

Între timp, evenimentele politico- militare tindeau să se precipite, din cauză că teritorii vaste, 
locuite compact de români (zonele rurale din Crişana) rămâneau sub controlul autorităţilor şi al 
formațiunilor militare maghiare, tot mai predispuse la acte de violență şi teroare contra populației 
majoritare şi mai ales a elitelor ei cultural-politice şi religioase. La 26 februarie 1919 luând în calcul 
aceste elemente, Consiliul Suprem Aliat a luat hotărârea de a solicita guvernului de la Budapesta să 
îşi retragă trupele la vest de lina Debrezen — Szeged (Debrețin — Seghedin), urmând ca forțele 
româneşti să avanseze până la Arad, Oradea şi Satu-Mare, iar între acestea din urmă şi forțele 
maghiare să fie instituită o zonă neutră, controlată de trupele Antantei (francezii) [172, p.161]. 
Comunicată Ungariei la 20 martie 1919 (nota Vix), această decizie s-a aflat pe fir cauzal direct cu 
instaurarea puterii sovietice în Ungaria şi cu izbucnirea războiului romano-maghiar propriu-zis, în 
martie, respectiv aprilie 1919 [138, p.379-381]. 

În linii generale, evoluţia tensiunilor româno- maghiare spre un război deschis era o tendință 
constientizatä de numeroase cadre militare ale armatei române. Încă de la 24 februarie 1919, şeful 
direcției tehnice a Serviciului sanitar de pe lângă Marele Cartier General, locotenent-colonelul 
medic Călinescu semna un proiect complex de înființare, organizare şi funcționare a unui Serviciu 
de triaj şi evacuare, pentru primirea, trierea şi evacuarea celor răniţi sau bolnavi aflați pe linia 
frontului. Noua entitate trebuia plasată, conform iniţiatorului de proiect, în subordinea Serviciului 
Sanitar de la Comandamentul Trupelor de Transilvania. Pentru îndeplinirea scopurilor sale, 
serviciul respectiv dispunea de un post principal de triaj, stabilit initial pentru oraşul Cluj, ca şi de 
câteva posturi înaintate, a căror situare inițială era pe liziera vestică a Transilvaniei. Deplasarea 
acestor puncte de triaj era planificată a se efectua în funcție de situația concretă de pe front. La 
conducerea postului principal de triaj din Cluj era propus maiorul medic Faur, din cadrul 
Regimentul 10 Infanterie. 

Determinarea exactă şi zilnică a disponibilitatilor de primire a răniților şi a bolnavilor, 
pentru fiecare spital şi oraş în parte, cădea în sarcina Comandamentului Trupelor de Transilvania, în 
colaborare cu posturile de triaj şi cu autoritățile civile locale. Pentru ameliorarea, cel putin sub 
raport cantitativ, a posibilităților de a efectua intervenții chirurgicale „pe teren” era constatată 
necesitatea implicării a cel putin două echipe volante de chirurgi, prin care se spera sa fie 
compensate diversele lipsuri în materie, din partea personalului spitalicesc. O altă necesitate 


identificată în cuprinsul aceluiaşi referat-proiect consta în organizarea unor centre spitaliceşti 

specializate in combaterea mai multor tipuri de maladii şi afecțiuni: boli venerice, oculare, 
convalescenta, precum şi un centru destinat celor deveniți inapti pentru serviciul militar. 

Alte deziderate expuse în scris la 24 februarie 1919, constau în: studierea (identificarea) 
posibilităţilor de improvizare a unor spitale în diverse oraşe, în eventualitatea intensificării luptelor, 
implicit a operațiunilor de evacuare şi tratare a răniților, stabilirea unor mijloace de transport pentru 
fiecare ambulanță divizionară, spre a facilita transportul câte unei secții între posturile de triaj mai 
îndepărtate, aprobarea şi ordonarea unor măsuri de rechizitionare, îndeosebi pentru sporirea 
posibilităţilor de transport, aprobarea unor arii divizionare provizorii de evacuare prezentate explicit 
spre finalul documentului [108, f.27-29]. 

La patru zile de la elaborarea proiectului sus prezentat, care a primit rezoluţii favorabile din 
partea eşaloanelor superioare, a fost înființat Marele Post de Triaj, pornind de la structura 
organizatorică a stabilimentului de deparazitare de la Deva. Formatiunea nou înființată şi-a avut 
initial sediul la Cluj şi era compusă dintr-un medic superior, secondat de doi medici calificați, plus 
un personal de 25 civili şi grade inferioare. Perioada de funcţionare a M.P.T. s-a încheiat la 1 
decembrie 1919, după mai multe schimbări de sediu, în funcţie de evoluția raporturilor politico- 
militare dintre România şi Ungaria [167, p.9]. 

Până la finele lui 1919 prin Marele Post de Triaj au fost evacuaţi în total, un număr de 2848 
răniți (79 ofiţeri, 532 subofiteri şi 2337 soldaţi), 2211 bolnavi (77 ofițeri, 361 subofiteri şi 1773 
soldați), 1173 contagioşi (majoritatea suferind de conjunctivită granuloasä, 14 ofițeri, 151 
subofiteri, 1008 soldaţi), dar şi 2428 de pacienți afectați de maladii venerice, dintre care 71 de 
ofițeri, 602 subofiteri şi 1152 soldați. De asemenea, prin M.P.T. au fost redirectionati spre unitățile 
lor, 39 de ofiţeri, 840 subofiteri şi 5448 soldați (total 6327 militari), după încheierea cu succes a 
tratamentului, prin restabilirea capacității lor combative. O analiză succintă a cifrelor sus- 
menționate evidențiază faptul că numărul celor vindecati era uşor superior numărului însumat de 
răniți, bolnavi şi contagiosi (cu excepția venericilor). 

Triajele ambulantelor au funcționat continuu atât în timpul luptelor, cât şi în perioadele de 
acalmie, find ţinută o evidenţă strictă a celor evacuaţi şi a diagnosticelor acestora. Evacuarea 
promptă şi în condiţii corespunzătoare a celor aflați în suferință a fost facilitată şi de modalitatea 
pragmatică, practică şi „€lastică” în care a fost concepută şi executată, acordând diviziilor 
posibilităţile de autoevacuare atât din punct de vedere moral (decizional) cât mai ales din punct de 
vedere material, prin punerea la dispoziţie a mijloacelor necesare [167, f.10-11]. 

În prima decadă a lunii martie 1919 a fost efectuată şi o inspecţie sanitară, care a vizat 
Comandamentul Trupelor de Transilvania şi comandamentele diviziilor 6 Infanterie, 7 Infanterie şi 


1 Vânători. Rolul de inspectori a revenit ofiţerilor- medici Vicol, Negoescu şi Marinescu însoţiţi de 


146 


locotenent-colonelul Scărişoreanu, şeful de Stat Major pe lângă Serviciul sanitar din cadrul M.C.G. 
Conform celor constatate de către comisia cvadripartită, serviciul de evacuare şi triaj al Armatei de 
Transilvania îşi începuse deja funcţionarea, atât la nivelul centrului principal de la Cluj, comandat 
de către medicul maior activ Faur, cât şi la nivelul celor 5 puncte înaintate: Deva pentru trupele 
Diviziei a 2-a Vânători, Banfi-Huniad pentru trupele Diviziei a 6-a Infanterie, Baia, Jibou şi Dej 
pentru Divizia a 7-a Infanterie. 

Unele deficienţe erau semnalate în cazul trenurilor sanitare, Trenul nr.1 fiind incomplet, iar 
cel nr.2 divizat în două jumătăţi a câte 21 vagoane. Cele 3 garnituri se aflau garate, în stare de 
funcționare, la Deva, Cluj şi Dej, la dispoziţia triajelor corespunzătoare. Pentru prevenirea şi 
combaterea epidemiilor, câte 2 vagoane aparţinând trenului sanitar garat la Cluj fuseseră detaşate de 
acesta şi ataşate la trenurile obişnuite care parcurgeau rutele Cluj — Banfi Huniad şi Cluj — Dej (si 
retur), pentru adunarea celor bolnavi. Un rol similar aveau şi alte două perechi de vagoane, 
repartizate pe traseele Dej — Baia şi Dej — Jibou (şi retur). De asemenea, fuseseră puse în stare de 
funcționare trenurile băi nr.5, 16 şi 17 garate la Deva, Banfi Huniad şi Jibou. 

Ambulantele divizionare spitalizatoare erau şi acestea în stare de funcționare, instalate după 
cum urmează: 

e Ambulanţa Diviziei a 6-a, 2 secții: secția 1 cu o capacitate de 100 de paturi, la Cluj; 

secția a 2-a, cu 50 paturi la Banfy-Huniad. Prima secție, comandată de locotenent- 
colonelul medic Mironescu trata deja 64 de pacienţi, dintre care 13 bolnavi de sifilis, 8 
dia gnosticaţi cu sancru, 5 cu blenoragie, 5 cu tuberculoză si tot atâția cu gripă, 2 cu tifos 
exantematic; numărul celor răniți în confruntările sporadice cu forțele maghiare era de 5 
răniți uşor; 

e Ambulanţa Diviziei a 7-a, 3 secţii. Prima secţie cu o capacitate de 200 de paturi, condusă 
de locotenent-colonelul medic Negoescu, funcționa în incinta Palatului de Justiţie de la 
Dej, care includea şi închisoarea locală şi adăpostea în momentul inspecției 87 de 
bolnavi, dintre care 20 sufereau de sifilis, 16 de sancru, 3 de blenoragie, 9 de gripă, 7 se 
aflau în convalescentä după tratamentul împotriva tifosului exantematic, iar 32 prezentau 
răni uşoare în urma incidentelor armate româno- maghiare; 

e Ambulanţa Diviziei 1 Vânători, condusă de locotenent-colonelul medic (r) Ruban, era şi 
ea divizată în două secţii, instalate la Aiud şi, respectiv la Teiuş. Printre cele 31 de cazuri 
de la Teiuş (la Aiud se înregistrau 34), în raportul-sinteză oficial erau menţionate explicit 
23 de cazuri de sifilis, 8 gripe, 2 variole şi 1 caz de tifos exantematic, date care, 
însumate, dau un total de 34, de unde putem deduce că avem de-a face fie cu o greşeală 


de redactare, fie cu o confuzie între situaţiile de la Aiud şi Teiuş. 

La Cluj fusese recent instalat si Depozitul Sanitar Central, pus sub comanda farmacistului 
maior in rezerva Pop, depozit aflat in plin proces de organizare. O situatie aproape similara se 
înregistra şi în cazul a două stabilimente de la Braşov, anume lagărul de prizonieri, care adăpostea 
800 de foşti combatanți inamici, fiind ocupat în proporție de 13,3%, şi centrul de deparazitare conex 
lagărului de prizonieri, ambele comandate de către medicul maior în rezervă Tălăşescu. În fine, dar 
nu în ultimul rând, starea igienico-sanitară constatată în rândurile unor unităţi militare inspectate în 
zona Alba-Iulia era la parametrii corespunzători [108, f.32-34]. 

Evenimentele politice vor imprima şi activităţii medicilor militari români din Transilvania 
anului 1919 un nou specific, începând cu ultima decadă a lunii martie, după prezentarea Notei 
Ferdinand Vix către autorităţile budapestane. 

Tensiunile militare româno-ungare s-au amplificat într-un ritm şi mai alert, şi, la 15/16 
aprilie, după mai multe incidente cu caracter local, armata română a declanşat ofensiva generală în 
Ardeal pentru a dejuca planurile sovietelor ruso-ucraineano- ungare de încercuire şi distrugere a 
României Mari [139, p.87-89]. Se aflau fata în fata 6 divizii de infanterie şi 3 brigăzi de cavalerie 
româneşti, însumând 64.000 de luptători, respectiv 7 divizii de infanterie şi o brigadă marină 
totalizând 60.000 de oameni din partea Republicii Sovietice Maghiare. În decurs de douä săptămâni 
trupele româneşti au ajuns pe Tisa, iar la 3 mai 1919 a fost încheiat un armistițiu la Tokay [135, 
p.409-424]. 

În condiţiile ofensivei impetuoase a forţelor militare româneşti spre Tisa, Marele Post de 
Triaj a fost deplasat, la 30 aprilie, de la Cluj la Oradea, recent eliberată de sub teroarea bolşevică. 

Începutul luptelor sistematice împotriva trupelor bolşevice ungare a scos la iveală unele 
carente în dotarea cu mijloace de transport (evacuare) pentru cei răniți, însă numărul redus de 
pierderi în cadrul forțelor româneşti a limitat şi efectele acestei situații nedorite. Cu toate că în 
momentul celei de-a doua mobilizări, consecutive denuntarii Păcii de la Buftea — Bucureşti 
(noiembrie 1918), Serviciul Sanitar avea la dispoziţie 600 de automobile sanitare (brancarde şi 
camionete), la inspecția ad-hoc întreprinsă în primele zile de la declanşarea ostilităților generalizate, 
nu a mai fost găsit niciun asemenea mijloc de transport. O contribuţie decisivă la ameliorarea 
situației trupelor româneşti a avut-o societatea „Regina Maria”, prin donarea a „trei jumătăți de 
secții sanitare” [100, f.9-10]. 

Ambulanţa Diviziei 1 Vânători a funcționat la Deva (16 aprilie — 3 mai), apoi la Oroshaza, 
pentru a se instala, pe data de 12 mai 1919, la Bekescsaba, în localul unei şcoli. Numărul răniților 
îngrijiţi de această unitate sanitară a fost de 55, din care 27 în intervalul când a funcţionat la Deva 


(cărora li se adaugă 171 de bolnavi) şi de 28 în intervalul de funcţionare în gara Oroshaza. 


148 


Ambulanţa Diviziei 2 Vânători a funcționat în cursul săptămânii 14-20 aprilie 1919 la Baia 
de Criş, având un post de triaj la Vat (Vacz); în intervalul amintit a îngrijit 47 de răniți de război, 17 
pacienţi prezentând maladii interne şi 4 bolnavi contagiosi. În următoarea săptămână (20-27 aprilie) 
ambulanta a staționat la Borosenco, unde au fost tratați 12 bolnavi, din care însă numai 3 prezentau 
răni cauzate de război. Între 27 aprilie şi 14 mai ambulanţa şi-a desfăşurat activitatea la Bekescsaba, 
unde, la 12 mai, a realizat o joncțiune cu ambulanta Diviziei 1 Vânători şi cu o coloană volanta 
alcătuită din 10 căruţe Mestrovitz (brancarde). Numărul total de pacienţi trataţi la Bekescsaba de 
către ambulanta Diviziei 2 Vânători este de 62, dintre care doar 4 cu plăgi de război. 

Ambulanţa Diviziei 6 Infanterie a funcționat, în cea de-a doua jumătate a lunii aprilie, la 
Cluj, cu o secţie secundară la Banfy-Huniad, apoi, în prima jumătate a lunii următoare, la Oradea, 
unde a luat parte la organizarea Centrului Specialitäti. În cazul acestei ambulante divizionare, 
numărul celor îngrijiţi a fost mai mare, de 728 de bolnavi şi 125 de răniți. O situaţie relativ 
asemănătoare o putem regăsi la ambulanta Diviziei a 7-a Infanterie, care, în cea de-a doua jumătate 
a lunii aprilie, a îngrijit la Cluj un număr de 256 de bolnavi, din care 60 răniți, pentru a se instala 
începând chiar cu data de 1 mai, la Debrețin, unde au fost îngrijiţi, până la jumătatea lunii mai, 190 
de bolnavi, dintre care 85 de răniți aparținând Diviziei a 6-a Infanterie. Tot la Debrețin s-a produs 
joncțiunea cu o coloană volantă de brancardieri. 

Un traseu mai complex a avut ambulanta Diviziei 16 Infanterie, căreia i s-au pus la 
dispoziţie o secţie de 4 automobile sanitare din partea Societăţii „Regina Maria” şi Trenul-baie 
nr.17. În intervalul 15 aprilie — 14 mai ambulanta divizionară amintită activează la Surduc (15-18 
aprilie, îngrijind maladii uşoare) la 18-19 aprilie trece prin Tigänesti şi Särmäsel, iar între 21-27 
aprilie parcurge itinerarul Tăşnad, Carei, Pisicolt, Ermihaly, Falva — Debrețin. Aici, se instalează 
într-o clădire ocupată anterior de un spital militar austriac, unde, până la jumătatea lunii mai, a 
îngrijit un total de 589 pacienţi, dintre care 111 răniți de război. 

Ambulanţa Diviziei 18 Infanterie a intrat în acţiune mai târziu, părăsind Sibiul la 21 aprilie 
1919, când a primit şi o secție cu 4 camionete sanitare din partea Reginei Maria. Activitățile 
sanitare propriu-zise au început la 1 mai 1919, la Deretyoufalo, unde, până la 6 mai 1919, au fost 
îngrijiţi 94 de bolnavi, într-un spital cu 50 de paturi. În săptămâna următoare, ambulanta a 
funcționat la Gyoma, unde a instalat un spital cu 154 de paturi şi un post de triaj, numărul celor 
îngrijiţi aici apropiindu-se de pragul de 1000, dintre care 25 de ofițeri şi 888 subofiteri şi soldaţi. 

A existat şi o ambulanță a Diviziei 2 Cavalerie, unitate militară care, de fapt, nu reprezenta o 
divizie propriu-zisă, ci rezultase din fuziunea a două dintre cele trei brigăzi de cavalerie aduse în 
Ardeal, pe lângă cele 6 divizii de infanterie şi vânători (trei din Vechiul Regat şi 3 din 


Transilvania). Unitatea medicală corespunzătoare diviziei de cavalerie respective a funcționat inițial 

(13-20 aprilie) la Baia Mare, unde a îngrijit 33 de bolnavi, dintre care 2 exantematici şi 13 răniți de 
război. Odată cu împingerea spre apus a liniei frontului, ambulanta s-a putut instala în oraşul Satu 
Mare, organizând două posturi de triaj, în interiorul şi, respectiv, în proximitatea oraşului. A fost 
unul dintre puţinele locuri în care numărul răniților îngrijiţi (94) a fost superior numărului de 
bolnavi (68), deoarece instalarea ambulantei la Satu- Mare fusese precedată de lupta de la Giurtelec. 

Încheierea armistiţiului de la Tokay a însemnat începutul unei perioade de acalmie şi pentru 
Serviciul sanitar militar, unele formațiuni find chiar desființate, cum a fost cazul unui post înaintat 
de triaj, înfiinţat la 4 mai 1919 la Bekescsaba, desființat o săptămână mai târziu, în condiţiile 
încetării, cel puţin temporare, a ostilităților. Sediul Marelui Post de Triaj rămânea la Oradea, în 
subordinea acestuia fiind trecuţi şi foştii componenți ai Centrului de deparazitare Deva, care fusese 
desființat. Trenurile sanitare avansaseră şi ele către vest, ca şi trenurile-băi, data de 15 mai 1919 
găsindu-le după cum urmează: trenul sanitar 1 — Bekescsaba; trenul sanitar 2 — Debrețin; trenul 
sanitar 4 — Oradea; trenul baie 1 — Ghimes; trenul baie 5 — Bekescsaba; trenul baie 6 — Oroshaza; 
trenul baie 16 — Oradea; trenul baie — Debretin [38, f.22-25]. 

La nivelul intregii populatii a Transilvaniei, situatia epidemiologica, in cursul lunii aprilie 
1919, era, in continuare, foarte buna, cazurile de tifos exantematic fiind foarte rare, negrupate in 
focare epidemice [3, f.12-13]. 

La 2 mai 1919 a fost emisă şi o decizie ministerială privind alimentaţia soldaților, care avea 
printre scopuri şi prevenirea (reducerea) numărului celor afectați de boli interne [37, f.389]. 

Încheierea armistiţiului de la Tokay, în condiţiile în care statul român se confrunta atât cu 
amenințarea bolşevică la graniţa de est, cât şi cu atitudinea dezaprobatoare a Puterilor Antantei fata 
de acţiunile ofensive de la vest, nu a însemnat nici pe departe sfârşitul tensiunilor, incidentelor şi 
suspiciunilor româno-ungare. Guvernul bolşevic maghiar înțelegea să folosească armistițiul ca pe o 
oportunitate de a mai câştiga timp şi de a-şi spori forțele. Factorii de decizie români conştientizau 
perfect acest lucru, însă relațiile tot mai tensionate cu Puterile Aliate şi Asociate, culminând cu 
părăsirea Forumului Păcii de la Paris de către Ionel Brătianu, la 2 iulie 1919, limita posibilitățile de 
acţiune militară concretă, mai ales după ce, la 11 iunie 1919 Consiliul Suprem Aliat fixase o linie de 
demarcatiei româno-maghiarä, corespunzătoare actualei frontiere [139, p.87-89]. 

Oricum, incidentele violente au continuat, o mărturie în acest sens fiind şi ponderea 
sensibilă a răniților de război în rândurile pacienţilor care au trecut prin punctele de triaj ale 
ambulantelor divizionare, după cum urmează: ambulanta Diviziei | Vânători (Bekescsaba), 285 
răniți şi 395 bolnavi de maladii interne; ambulanta Diviziei 2 Vânători, 16-31 mai (Carei): 19 răniți 
şi 48 cu maladii interne. 31 mai — 20 iulie Nyiregyhaza un total de 417 bolnavi, dintre care 143 


plăgi prin arme de foc, 19 prin schije de obuz, 53 nevroze traumatice, restul maladii interne, 

venerice şi contagioase; ambulanta Diviziei 1 Infanterie, 28 iunie — 19 iulie (Carei) — 103 bolnavi; 
ambulanta Diviziei 6 Infanterie, 15 mai — 20 iulie (Cluj) — 1229 pacienti, dintre care 447 raniti; 
ambulanta Diviziei 16 Infanterie, 15 mai — 20 iulie (Debretin) — 1004 bolnavi şi 267 răniţi; 
ambulanta Diviziei 18 Infanterie 15 mai — 20 iulie (Gyom) — 700 bolnavi şi 645 răniți; ambulanta 
Diviziei 1 Cavalerie, 4-20 iulie 1919 (Deva, apoi Sascud), „un număr mic de bolnavi, fiind departe 
de front”; ambulanta Diviziei 2 Cavalerie, 15 mai — 1 iunie (Oradea): 30 de bolnavi, 5-17 iunie 
(Nyiregyhaza): 51 bolnavi şi 9 răniţi. 

În ceea ce priveşte mişcarea trenurilor sanitare, remarcăm deplasarea trenului sanitar 2, ca şi 
a trenurilor baie nr.5 şi nr.12 la Nyiregyhaza [38, f.25-27]. De asemenea trebuie remarcat faptul 
aducerii în vestul ţării, de la Craiova, a Diviziei 1 Infanterie şi a structurilor sanitare 
corespunzătoare, ca reacție la pregătirile militare maghiare, încheiate la 17 iulie şi urmate de 
declanşarea ostilităților la adresa României, în noaptea de 19-20 iulie 1919. 

„Ungurii dispuneau — scria Gheorghe I. Brătianu, de vreo sută de batalioane de infanterie, 
zece escadroane de cavalerie, cu aproape 800 de mitraliere, 60 de baterii şi nouă trenuri blindate. 
Armata lor fusese complet reorganizată şi nici nu se putea compara cu bandele pe care trupele 
române le respinseseră, în primăvară din văile Munţilor Apuseni” [18, p.96]. In fata armatei 
bolşevice maghiare reorganizate, reunind 60.000 de luptători, stăteau 30.000 de militari români, 
organizaţi pe 10 divizii (6 divizii de infanterie, 2 divizii de vânători şi 2 divizii de cavalerie) [173, 
p.26]. Desfăşurarea generală a ostilităților este bine cunoscută; după câteva succese iniţiale, în 
primele 3 zile, ofensiva ungară a fost oprită, iar la 27 iulie 1919 a început contraofensiva 
românească, continuată şi după atingerea Tisei, la 1 august 1919, şi încheiată cu ocuparea 
Budapestei la 4 august 1919. Era o revanşă în egală măsură concretă şi simbolică pentru secolele în 
care populația românească majoritară în Ardeal fusese ţinută într-o situație de inferioritate social- 
politică fata de unguri [136, p.486-487]. 

Pe durata celei de-a doua etape a războiului efectiv româno- maghiar, pierderile în rândurile 
militarilor români au fost, după toate aprecierile şi sursele, mai mari decât în decursul luptelor din 
primăvară, din cauza violenţei luptelor. Astfel, în vara anului 1919 forțele româneşti au înregistrat 
un număr de 123 de ofițeri şi 6.434 soldați morţi, răniți şi dispăruţi, totalitatea pierderilor româneşti 
din timpul campaniei din 1918-1919, pe frontul de vest, ridicându-se la 188 de ofiţeri şi 11.478 
soldați, morți, răniţi şi dispăruți [173, p.28]. 

Intensificarea luptelor a avut printre efecte, din cauza creşterii numărului de răniţi, 
amplificarea activităţii sanitare, în timp ce evoluția generală a ostilităților, favorabilă trupelor 
române, a determinat deplasarea spre vest a ambulantelor sanitare divizionare. Marele Post de Triaj 


a părăsit şi el Oradea funcționând în gara Kysuysallas până la 5 august, iar apoi, până la 9 noiembrie 

1919 la Szolnok (Solmoc), pentru a reveni la Oradea, unde a fost şi dizolvat la data de 15 decembrie 
1919 [38, £32-39]. 

În timpul ofensivei din lunile iulie-august 1919, ca măsuri preventive, s-au înfiinţat pe lângă 
Spitalul Militar Sibiu, un spital anexă cu 500 de paturi, la Cluj a fost organizat un spital militar cu 
aceeaşi capacitate, precum şi alte câteva stabilimente sanitare, având o capacitate însumată de 3.000 
de paturi. Tot 500 de paturi avea şi spitalul de la Debrețin, care însă nu a fost utilizat nefiind nevoie. 
După trecerea Tisei, s-a înființat la Kisuiszallos Spitalul de campanie nr.l. Un imperativ al 
operațiunilor de evacuare şi de tratare a răniților a constat în reținerea celor în cauză pe pământul 
Transilvaniei, în proximitatea frontului, fără a-i trimite, deci, în Vechiul Regat. Acest obiectiv a fost 
cel putin în linii generale, atins, dat fiind faptul că resursele de care dispunea Comandamentul 
Trupelor de Transilvania (paturi, spitale, medicamente, cadre medicale) erau suficiente şi bine 
organizate [167, p.13-14]. 

Starea igienico-sanitară a militarilor a rămas in parametri mai mult decât satisfăcători, cu 
excepția parţială a bolilor venerice, care, pe aproape întreaga perioadă a campaniei din 1918-1919 s- 
au dovedit destul de numeroase, în pofida repetatelor campanii de instruire periodică demarate de 
Comandamentul Trupelor de Transilvania şi divizii. Potrivit lui Alexandru Papiu, acest fenomen 
avea trei cauze complementare: lipsa de control asupra fenomenului de prostituție, dar şi reaua- 
voință a unor cadre militare (soldați), care căutau ei înşişi să contacteze vreo boală venerică, spre a 
evita riscurile războiului, şi suspiciunile trezite de o eventuală tentativă de automutilare. La Centrul 
de Specialitati de la Oradea au fost trataţi zilnic, câteva sute de soldați suferind de boli venerice, iar 
un spital de aceeaşi specialitate a funcționat la Târgu-Mureş [167, f.16-17]. 

Prezența armatei române pe teritoriul Ungariei, în particular, la Budapesta, în vara şi toamna 
anului 1919 (retragerea s-a desfăşurat între 14 noiembrie 1919 şi 15 martie 1920), constituie o 
pagină sensibilă din istoricul destul de agitat al relaţiilor româno- maghiare. În momentul sosirii 
militarilor români, aceştia au reprezentat pentru mulți maghiari, mai ales pentru membrii elitei, o 
veritabilă salvare in fata anarhiei bolşevice, a politicii de „teroare roşie” de inspirație leninista. 
Ulterior, după ce trecuse pericolul reprezentat de bolşevici, ori de manifestările extremiste 
consecutive disolutiei puterii sovietice în Ungaria, au început să apară acuzaţii la adresa conduitei 
trupelor româneşti de ocupaţie. 

Astfel, în septembrie 1919 Consiliul Suprem Aliat, de la Paris, a trimis o notă guvernului 
român conţinând acuzaţii la adresa Comandamentului militar din Budapesta, învinuit de a fi 
rechizitionat în mod discretionar materiale sanitare de la toate spitalele din capitala Ungariei, 
inclusiv de la un spital de copii. În consecință, M.C.G. ordona să nu se mai efectueze în Ungaria 


niciun fel de rechizitii, cu excepţia celor strict necesare trupelor româneşti, dar şi acestea numai cu 

instiintarea misiunii interaliate din Budapesta [81, f17]. Ancheta efectuată ulterior in 7 spitale 
budapestane, dintre care trei de copii, a infirmat acuzațiile aduse, românii aducând în apărarea lor 
mărturiile olografe ale medicilor unguri despre ajutorarea spitalelor din capitala maghiară de către 
ocupanti şi fiind dispuşi să accepte o anchetă internaţională [81, f.9-11]. 

Pe de altă parte, românii au ridicat anumite cantități de material sanitar de la Budapesta, 
argumentând că era vorba despre material românesc la origine, capturat de armata austro-ungară de 
pe teritoriul României sau al Ucrainei (Odessa etc) în anii 1916-1918, cum era cazul depozitului de 
la Kelenfold, identificat de armata română la 19 august 1919 [81, f.32-36]. Reclamaţii despre 
comportarea generală a trupelor româneşti au fost emise şi de autorităţile sanitare din Debrețin si 
Niyregyhaza, însă rămâne greu de stabilit in ce măsură corespundeau adevărului sau, pur şi simplu, 
dorinței de a denigra România şi armata ei [81, f.40-42]. 

Pentru prizonierii de război, Comandamentul Trupelor de Transilvania a înființat mai multe 
lagăre la Brasov, Arad, Nyiregyhaza, Szolnok, Topyio-Sully, Ujsaz, Czegled, Abony Keskemet, 
Kiskunflygeza. Cu excepția lagărului de la Braşov, care avea regim de carantină, dispunând de 
serviciu medical şi punct de deparazitare propriu, toate celelalte lagăre s-au aflat sub supravegherea 
sanitară a serviciului sanitar al diviziilor în raza cărora îşi aveau locaţia. Cu excepţia stingerii rapide 
a două focare de tifos exantematic, la Făgăraş şi Nyiregyhăza în luna noiembrie 1919, nu s-au 
semnalat evenimente deosebite din punct de vedere sanitar [167, p.17]. 

Privind retrospectiv, se poate aprecia că sistemul mai mobil de evacuare a celor răniţi, bazat 
pe ambulante regimentare şi coloane volante de brancardieri şi-a dovedit eficacitatea mai ales în 
condițiile în care succesul militar a fost de partea diviziilor româneşti, ceea ce a redus dezavantajele 
cauzate de lipsa a câteva sute de automobile sanitare, constatată subit la începutul campaniei. La 
nivelul stării epidemiologice globale nu s-au înregistrat probleme grave, îndeosebi prin raportarea la 
situaţia existentă din acest punct de vedere în Basarabia sau în unele zone ale Vechiului Regat. În 
fine, o caracteristică a Campaniei din 1918-1919 a fost şi ponderea mare a bolilor venerice, din 


cauze pe care le-am explicat în cuprinsul capitolului. 


V.4. Concluzii capitolul V 


Importanţa succeselor obținute prin eforturi supraomeneşti şi uneori cu jertfe grele de către 
Serviciul sanitar al armatei în anul 1917 este pusă în evidenţă şi prin comparatia cu situația generală 
din alte zone geografice componente ale spaţiului geo-istoric românesc, în aceeaşi perioadă, mai 
ales cu sudul Vechiului Regat, ocupat de germani şi aliaţii lor, ca şi cu Basarabia, aflată încă în 


componența unei Rusii din ce în ce mai instabile, tinzând spre războiul civil. Evoluţia generală a 

circumstanțelor politico-militare in anii 1918-1919, în estul şi sud-estul Europei, a determinat 
intrarea sau reintrarea tuturor provinciilor istorice româneşti în aria de competență directă a 
Serviciului sanitar al armatei române. 

De asemenea, tot grație activității serviciilor sanitare ale armatei, dezavantajele inerente 
operațiunii de demobilizare, impusă de către învingătorul vremelnic, nu au fost amplificate prin 
(re)izbucnirea unor epidemii, în condițiile aglomerării de foşti combatanți apoi a disipării acestora 
într-un mediu el însuşi nu lipsit de riscuri. 

Pe măsura proclamării şi a implementării cotelor naţional — unificatoare de la Chişinău, 
Cernăuţi şi Alba-Iulia, în aria de acţiune a medicilor militari români au intrat Basarabia, Bucovina şi 
Transilvania, inclusiv Crişana, Maramureşul şi, finalmente, în vara anului 1919 cea mai mare parte 
a Banatului. 

Problemele cele mai complexe au fost în Basarabia, unde şi prezenţa militară a României s-a 
făcut simțită, la cererea reprezentanților legitimi ai populaţiei majoritare şi a minorităților etnice, 
încă din ianuarie 1918 şi unde, la finele anului 1919, starea generală epidemiologică prezenta însă 
numeroase motive de îngrijorare şi insatisfactie. A contribuit la această situație un complex de 
factori: 

— starea de înapoiere în care fusese ținută provincia şi populația ei majoritară (românii 

moldoveni) sub dominația țaristă; 

—  anarhia care cuprinsese imensul spațiu al fostului imperiu, în cursul lui 1917; 

— slaba calitate a drumurilor; 

— atitudinea circumspectă fata de români a populaţiei majoritare şi ostilitatea minoritarilor, 

cu o poziție dominantă în plan social-economic; 

— veleitatile autonomiste ale unor lideri locali şi tendinţele hegemonice din partea unor 

notabilitati româneşti. 

Întâmplător sau nu, cele mai spinoase probleme s-au semnalat în Basarabia de Sud şi în 
Hotin, unde şi ponderea minoritarilor era mai mare. Pe măsură ce armata română s-a impus ca un 
factor de ordine şi siguranță în Basarabia, legăturile etnolingvistice între cele două parti şi-au spus 
cuvântul, iar cooperarea s-a îmbunătățit. De altfel, ffuntasul unionist basarabean, Daniel 
Ciugureanu, era medic. 

În Bucovina, problemele au fost de mai mică amploare, întrucât starea social-economică şi 
igienico-sanitară a provinciei a fost, în mod tradițional, mai bună, iar ameninţarea ucraineană a fost 
îndepărtată relativ rapid; unele probleme au fost ridicate la tranzitarea provinciei de către ex- 


combatanți, suspecți de a fi purtătorii unor microbi. 

In cazul Transilvaniei, starea social-economică şi igienico-sanitarä, traditional mai buna 
decat in Vechiul Regat s-a conjugat cu o serie de factori negativi, precum ostilitätile româno- 
ungare, declansate din initiativa maghiarä si finalizate prin ocuparea Budapestei cu problemele 
generale de tranzitare a spaţiului in cauză de către foştii combatanți, ca şi de tendinţa unor soldați 
români de a dobândi statutul de inapt prin contaminare (voluntară) cu boli venerice. Evoluţia 
ostilităților pe frontul românesc apusean, în anul 1919 a prilejuit demonstrarea capacității de 
mobilitate din partea Serviciului sanitar militar şi a capacității de folosire a resurselor din teritoriul 
românesc eliberat şi maghiar ocupat, ceea ce nu fusese cazul în 1916. 

Oricum, pentru România, armata ei şi serviciul său sanitar, anul 1919 nu a fost, nici pe 


departe, primul an de pace. 

CONCLUZII GENERALE SI RECOMANDARI 


Tema abordată în cadrul lucrării de fata nu reprezintă numai o sub temă de istorie militară 
propriu-zisă, ci poate fi pusă în legătură atât cu istoria socială, prin datele incluse referitoare la 
starea generală a României şi a tuturor provinciilor româneşti, din punct de vedere igienico-sanitar 
cât şi cu evoluţia fenomenului național modern, întrucât perioada avută în vedere, 1914-1919, este 
una crucială pentru desăvârşirea unității national-statale a poporului român. 

Problema fundamentală a lucrării de faţă a fost elucidarea raportului între scopurile 
măsurilor luate la nivelul diferitelor compartimente ale Serviciului sanitar al armatei române şi 
rezultatele efective, în dramaticul context al primei conflagrații mondiale. De la această problemă 
generală se desprind câteva probleme specifice, pe care am încercat să le clarificăm pe parcursul 
capitolelor lucrării propriu-zise (II-V), anume: în ce măsură pregătirile de război din perioada 1914- 
1916 au corespuns exigenţelor timpului, sub raport sanitar, determinarea legăturilor cauzale între 
activitatea Serviciului sanitar al armatei şi performanţele efective ale armatei române în toamna 
anului 1916, respectiv în vara lui 1917 (problema implicării sanitarilor militari în stingerea 
epidemiei de tifos exantematic fiind solid tratată istoriografic), precum şi evaluarea aportului 
sanitarilor militari la acțiunile de apărare a unității naționale desăvârşite în cursul anului 1918. la 
capătul investigației noastre bibliografice şi documentare putem emite câteva aprecieri şi 
recomandări în acest sens. 

Astfel, perioada 1914-1916 poate fi caracterizată, inclusiv la nivelul serviciilor sanitare ale 
armatei, ca una densă în inițiative şi realizări, al căror caracter a fost însă unul precipitat şi tardiv. 
Dintre aceste realizări şi inițiative menţionăm legea din martie 1915 privind organizarea Serviciului 
sanitar al armatei, înființarea Comitetului Central Sanitar, şi apoi constituirea depozitelor de 
materiale sanitare, reorganizarea spitalelor şi a zonei interioare (introducerea serviciului sanitar pe 
batalioane, a zece trenuri sanitare semi-permanente a 20 de trenuri-băi, noua şlepuri sanitare etc.), 
sporirea dotărilor prin rechiziții, achiziții din tara, importuri, inclusiv de la viitorii inamici ai 
României (misiunile dr. Sion şi dr. Vereanu). În fine, la nivelul teoriei în materie, generalul medic 
Mihai Călinescu s-a dovedit un bun analist al realitatilor şi evoluţiilor de pe diverse fronturi de 
luptă. 

Venind însă, din motive obiective (situaţia generală a ţării) şi subiective (lipsa anterioară de 
interes a guvernelor succesive), toate aceste măsuri, remarcabile în sine, nu au putut compensa 
decât partial situaţia existentă şi destul de transparentă în cursul campaniei din 1913. 

În mod incontestabil, diversele carente existente la nivelul Serviciului sanitar militar s-a 


repercutat negativ asupra performanţelor generale ale armatei, şi aici putem cita, în primul rând, 


156 


mobilizarea tardivă a medicilor militari in august 1916, inadecvarea concepţiei organizatorice 
generale şi a dotărilor la cerințele de mobilitate ale războiului, folosirea redusă a oportunităţilor din 
teritoriul transilvănean eliberat şi, peste toate, ascensiunea în funcții de conducere pe criterii 
politice, uneori pur personale. Pe ansamblu însă, situaţia generală a armatei, datorată, la rândul ei, 
unui complex de cauze, a avut efecte negative asupra Serviciului sanitar militar, nevoit să facă fata, 
mai ales în Dobrogea, unor solicitări suplimentare: număr foarte mare de răniţi şi bolnavi (50.000 
de morţi şi 80.000 de răniţi), cooperare defectuoasă cu omologii ruşi, apoi evacuarea spre Moldova, 
în decembrie 1916. Printre succesele obținute de Serviciul sanitar în campania din 1916 putem 
enumera izolarea şi stingerea focarelor epidemiologice, prin contribuția decisivă a dr. loan 
Cantacuzino, evacuarea răniților din Dobrogea, dar, mai ales, retragerea in Moldova şi evitarea unui 
dezastru total, în pofida masivelor pierderi de ambulante şi materiale sanitare. 

Contribuţia sanitarilor militari români la combaterea epidemiei de tifos exantematic din 
primele luni ale anului 1917, remarcabil exemplu de îngemănare a cunoştinţelor medicale şi a 
spiritului de sacrificiu, este, în general, bine tratată în istoriografie, reprezentând, probabil, cel mai 
bine cunoscut episod al participării sanitarilor militari români la Primul Război Mondial. Mai puţin 
cunoscută este contribuția efectivă, directă, a medicilor militari români la luptele din vara anului 
1917, când au fost trataţi peste 30.000 de răniți din cadrul celor două armate române, majoritatea 
provenind din Armata I. reorganizarea din iarna 1916-1917, în pofida persistentei anumitor 
favoritisme şi inconsecvente (suprapuneri de atribuţii în „zonele mixte”) a avut ca efect creşterea 
mobilității formațiunilor sanitare a căror acţiune era favorizata şi de alte circumstanţe (stabilizarea 
frontului, sosirea misiunii franceze etc.). De data aceasta, problema esenţială a constat în fluidizarea 
transporturilor, evitarea aglomerării căilor de evacuare şi a spitalelor, iar un rol important în 
depăşirea dificultăților şi disfunctionalitatilor în materie, l-a avut colonelul dr. Potârcă, şeful 
Serviciului sanitar al Armatei I şi viitor general I.N. Antoniu, inventatorul unui sistem de fixare a 
tărgilor sanitare în automobilele marca Ford. 

Deteriorarea situației politico- militare din imensul spațiu al Imperiului Rus în acelaşi an 
1917, a creat noi dificultăți Serviciului sanitar militar, soluționate parțial în urma încheierii păcii cu 
Puterile Centrale şi a dezintegrării structurilor bolşevice din Ucraina. 

Perioada cuprinsă între încheierea păcii punice de la Buftea — Bucureşti şi cucerirea 
Budapestei de către armata română (mai 1918 — august 1919) se caracterizează prin extinderea 
treptată a ariei de competență şi acțiune a Serviciului sanitar al armatei, în Basarabia apoi în zonele 
ocupate din sudul Vechiului Regat, în Bucovina şi Transilvania şi în cele din urmă în jumătatea 
răsăriteană a Ungariei, în anul 1919. În anul 1918, desfăşurarea în bune condiţii a operaţiunii de 


demobilizare a reprezentat un succes al serviciilor sanitare militare ale armatei române, ca şi 

ameliorarea parțială a stării igienico-sanitare din Basarabia, unde dificultățile erau destul de 
complexe. Felul cum s-a acționat în Transilvania şi Ungaria, în decursul lui 1919, denotă depăşirea 
totală a dificultăților evidențiate în anul 1916, în privinţa posibilităților de mişcare şi de valorificare 
a potenţialului teritoriului eliberat / ocupat. 

Serviciul sanitar al armatei române îşi încheia participarea la Primul Război Mondial cu 
jertfe neobişnuit de mari, chiar pentru condiţiile specifice războiului, anume 328 cadre medicale 
ucise, dintre care 286 de medici 35 de farmacisti şi 7 veterinari, în intervalul 1916-1919. Analiza, 
fie şi succintă a evenimentelor din anii 1916-1919, scoate la iveală, pe lângă o serie de neajunsuri 
obiective şi greşeli subiective, curajul şi spiritul de sacrificiu al medicilor militari români, dar mai 
ales capacitatea de adaptare şi de însuşire a lecţiilor dure ale războiului. 

O problemă care se cuvine a fi aprofundată este cea a modului în care însuşirea 
invatamintelor din prima conflagrație mondială a influenţat pregătirea de specialitate în perioada 
numită astăzi interbelică. De asemenea, se impun o serie de investigații comparative şi tematice 
vizând modul de organizare şi activitatea concretă a diferitelor servicii sanitare ale țărilor implicate 
în războiul din 1914-1918, ca şi în acest context, aprofundarea cercetărilor asupra relațiilor între 
Serviciul sanitar al armatei române şi structurile omoloage din cadrul statelor aliate (Franţa, Rusia 
etc.) sau adversare (în primul rand, Germania), folosind arhivele diplomatice. 

Textul tezei doctorale ar putea fi folosit, pe de o parte, ca material bibliografic auxiliar la 
cursuri de specialitate privind: 

- istoria medicinei militare româneşti; 

- istoria militară a României; 

- istoria relațiilor internationale ale României cu Franța, Rusia, etc. 

De asemenea, într-o variantă adaptată cerinţelor pedagogiei superioare, lucrarea poate servi 
ca material bibliografic de bază pentru un curs special opțional privind activitatea medicilor militari 
în anii 1914-1919. 

Pe de altă parte, teza poate fi utilă în elaborarea unor studii monografice sau comparative 


privind activitatea unor instituţii sau personalități ale serviciilor sanitare. 

ANEXA 1 


MONITORUL OFICIAL 
No.276 Sambata, 14(27) Martie 1915 
PARTEA OFICIALA 
Bucuresti, 13 martie 
MINISTERUL DE RAZBOI 
Ferdinand I, 
Prin gratia lui Dumnezeu şi voința națională, Rege al României 
La toți de fata şi viitori, sănătate: 
Asupra raportului ministrului Nostru secretar de Stat la departamentul de război sub No.18.823, 


Corpurile legiuitoare au votat şi adoptat, iar Noi sanctionäm cele ce urmează: 


LEGE 
RELATIVĂ LA SERVICIUL SANITAR AL ARMATEI 


Art. 1 Medicii, veterinarii, farmacistii, dentiştii, cu titlul academic şi studenţii în medicină, 
farmacie şi veterinärie, cari nu sunt înscrişi în controalele armatei, sunt obligați, până la etatea de 65 
de ani, a servi armata, pe timp de mobilizare şi război. 

Acelaşi obligatiune o au şi dentiştii netritati, dar cu drept de liberă practică, droghiştii, agenţii 
sanitari, subchirurgii şi laborantii. 

Art. 2. Personalul sanitar prevăzut în această lege va fi repartizat la diferite corpuri, servicii şi 
formațiuni sanitare, în raport cu aptitudinile fizice şi etatea, ținându-se negresit seamă de 
specialitatea lor şi de nevoile militare şi civile. 

Art. 3 Medicii, veterinarii, farmaciştii, dentisti cu titlul academic, precum şi studenții respectivi, 
începând cu cei din anul IV, vor fi împărțiți, pentru ierarhie, într-una din următoarele clase: 

Medici (farmacisti, veterinari) şefi; 

Medici (farmacisti, veterinari) subşe fi; 

Medici (farmacişti, veterinari) 

Medici (farmacisti, veterinari) ajutori, ei urmând a funcționa ca atare la diferitele formațiuni 
sanitare. 

Studenții din anul I, II, III de studio, prevăzuţi la art. 1, precum şi personalul prevăzut la 
aliniatul II din acelaşi articol, vor fi împărțiți întruna din următoarele două clase: 


Sanitari auxiliari clasa I; 

Sanitari auxiliari clasa I; 

Gruparea tuturor celor de mai sus în diferitele clase se va stabili prin regulamentul acestei legi, 
ținându-se seamă de titluri, funcțiunile se ocupă şi vechimea de practicant. 

Art. 4. Medicii, veterinarii, farmacistii şi dentiştii cu titlu academic, cari nu ar fi cetățeni români, 
înscrişi sau unu în controalele armatei, pot fi chemaţi în serviciul armatei până la vârsta de 65 ani, 
pe timp de mobilizare şi război, ca medici; studenţii respective, începând cu cei din anul IV, ca 
medici-ajutori; iar studenţii respective din anul I, II, III, dentiştii netitrati, dar cu liberă practică, 
droghiştii, agenţii sanitari, agenții veterinar, subchirurgii şi laborantii ca sanitari auxiliar clasa a I-a 
sau a II-a. 


Art. 5. Retributiunile personalului din prezenta lege vor fi următoarele: 


[iz MISC SE | as ci ein ae ai dig de an a ta zi ae e cat aie a ae ad 650 
2: MEI SUBSE 3 aa carea e Lae a oara a aaa bi ORG dias 500 
a (eral Cpe Dotat atasa dei tata pla ala Om Relatia cala o ca tă eR ee 300 
MSI NO Diaz i al ds AN aa ditai oua datata d a tai Aaa at Se Aa ac i 150 
SC Sambar Clase [e sea doi ea e Aa ne a a a aia ai A a en 80 
0 Saiiitar-clasa ls... apa iaca tate ret es at 8 apa PR d a ads 40 


În afarä de acestea, personalul prevăzut la alin. I de sub art. 3, precum şi medicii de la art. 4, vor 
avea dreptul la o primă de echipare de 400 lei, iar cei de la alin. II de sub art. 3, precum şi sanitarii 
de la art. 4, vor primi echipamentul necesar de la Stat. 

Întregul personal prevăzut in această lege va avea dreptul la sporul de 1/5 din retributiunea de 
mai sus şi la alocatia zilnică de hrană corespunzătoare retributiunii şi potrivit legii soldelor in 
armată. 

Art. 6. Dispozitiunile acestei legi nu abrogă pe acelea ale legii excepționale, referitoare la 
dreptul de opţiune cu privire la leafă şi acelea pentru drepturile familiilor. 

Art. 7. Drepturile la pensii ale personalului prevăzut în această lege şi urmaşilor lor, se vor 
acorda conform legii generale de pensiuni, iar în ce priveşte cuantumul se va calcula în raporta cu 
retributiunile ce personalul va primi în campanie. 

Art. 8. Uniforma personalului din această lege va fi aceea a serviciului sanitar militar din 
campanie, cu deosebire că nu vor purta grade ci însemne, care se vor hotărî prin regulamentul 
acestei legi. 

Art. 9. Legile şi regulamentele militare, în ce priveşte disciplina şi justiția, sunt aplicabile 


personalului cuprins în această lege. 

Aceasta lege s-a votat de Senat in sedinta de la 11 Fevruarie anul 1915 si s-a adoptat cu 


unanimitate de patruzeci şi noua de voturi. 
Vice-preşedinte, Const. G. Cociaş. 
(L.S.S.) Secretar, T. Constantinescu 


Aceasta lege s-a votat de Adunarea deputatilor in sedinta de la 11 Fevruarie anul 1915 si s-a 


adoptat cu majoritate de şasezeci şi şapte voturi, contra trei. 
Vice-preşedinte, Al. Iliescu 
(L.S.A.D.) Secretar, M. Carp. 


Promulgäm aceasta lege si ordonäm ca ea sa fie investita cu sigiliul Statului $i publicata in 


Monitorul O ficial. 
Dat in Bucuresti, la 11 Martie 1915. 
(L.S.St.) FERDINAND 
Presedintele consiliului si ministrul de rasboi, 
Ion I. C. Bratianu Ministrul de Justitie, 
Victor Antonescu 
No. 708. 


Raportul d-lui ministru de război către M.S. Regele 

Sire, Corpurile legiuitoare votând şi adoptând legea relativă la serviciul sanitar al armatei, 
subscrisul, cu cel mai profund respect, rog pe Maiestatea Voastră să binevoiască a semna prezentul 
decret pentru sancţionarea şi promulgarea acestei legi. 

Sunt cu cel mai profund respect, 

Sire, al Majestății Voastre 

Prea Plecat şi Prea supus servitor, 


Preşedintele consiliului şi ministrul de război, Ion I.C. Brătianu 
1915, Martie 11. 


No. 18.823. 


Sursa: „Monitorul Oficial’, nr. 276, Partea Oficială din 14(27) martie 1915, f. 12434-12439 

Compunerea unui tren cadre. 


A. 

Vagoane 
1 vagon clasă personal ofiteresc 
1 vagon Gr. Închis pentru sanitari 
1 vagon bucătărie (depozit alimente, depozit lemne) 
1 vagon farmacie şi laborator, camcelare 
2 vagoane material sanitar 
1 vagon amenajat cu tărgi 


1 vagon amenajat cu paturi 


8. 
B. 


Personal 


1 farmacist gestionar în materii, în bani, aprovizionarea şi prepararea medicamentelor 


1 medic ajutor doctorand 
1 elev administrație 

1 sergent 

2 caporali 

30 soldaţi 

1 bucătar 

1 ajutor de bucătar 


2 ordonanţe ofiteresti 


40 
C 
Material 
1 ladä No. 1 medicamente 
1 ladä No. 2 pansamente 
1 ladă No. 3 instrumente şi accesorii 
1 ladă No. 4 mare cu pansamente 


1 ladă cu obiecte chirurgicale 

ANEXA 2 


1 paner cu accesorii şi sterilizatoare 
5 serii gutiere 

5 serii gutiere Md. Paris 

1 spălătorie de mana 

1 triped lighean 

1 bidon cu alcool a 25 litri 

1 bidon cu petrol a 10 litri 

1 bidon cu formola 10 litri 

2 bidoane cu acid- fenic a 5 kg. 

2 bidoane cu creolinä a 5 kg. 

1 aparat ,,Paff’ 

2 bidoane cu lichid insecticide 

1 cutie cu alifie contra raiei 

1 cutie cu alifie contra rosaturilor 
1 läditä cu seruri 


20 targi Percx 


Sursa: CSPAMI, fond MCG, d.822, f. 48. 

ANEXA 3 


MINISTERUL DE RAZBOIU 
COMITETUL CENTRAL SANITAR 


TABLOU NR.4 
de ranitii, bolnavii si contagiosii aflati in s pitalele 
Comit. reg. din tara 


Spitalele comitetelor RANITI BOLNAVI CONTAGIOSI 
regionale în original OFIŢERI TRUPĂ OFIŢERI TRUPĂ OFIŢERI TRUPĂ 
Data zilelor din 

situatiunile aflate Grav Uşor Grav Uşor 


6 Septembrie 1916 181 8657 oD 1173 - 107 
7 Septembrie 1916 146 10456 32 1370 2 116 
9 Septembrie 1916 262 12590 183 1263 4 142 
12 Septembrie 1916 441 24290 40 1620 5 150 
10 Septembrie 1916 1514 - 11 - - - 

10 Septembrie 1916 347 18275 50 2032 2 136 
13 Septembrie 1916 389 17480 52 1659 8 184 
14 Septembrie 1916 380 23427 76 1335 5 176 
11 Septembrie 1916 588 15875 34 1408 4 183 
16 Septembrie 1916 480 24742 65 1670 7 169 
15 Septembrie 1916 1126 21518 74 4768 5 172 
17 Septembrie 1916 465 26877 71 1806 9 215 
18 Septembrie 1916 593 26973 76 1873 9 283 
19 Septembrie 1916 641 28993 80 2133 12 280 
20 Septembrie 1916 628 29292 100 2187 11 598 
21 Septembrie 1916 629 28000 95 2180 10 643 
22 Septembrie 1916 730 30855 104 1948 10 674 
23 Septembrie 1916 767 32661 115 2686 10 650 
24 Septembrie 1916 779 34308 126 2854 9 674 
25 Septembrie 1916 779 36387 137 2384 9 690 
26 Septembrie 1916 762 37208 165 2134 10 684 
27 Septembrie 1916 832 38708 149 2662 9 686 
28 Septembrie 1916 888 42323 159 1699 10 702 
29 Septembrie 1916 896 39779 194 2710 9 687 
30 Septembrie 1916 917 40768 156 2628 8 704 
1 Octombrie 1916 840 40460 168 2625 9 687 
2 Octombrie 1916 824 37508 173 2770 10 122 
3 Octombrie 1916 856 40156 150 2697 10 747 
4 Octombrie 1916 887 41125 145 2770 9 695 
5 Octombrie 1916 885 40535 123 2511 10 722 
6 Octombrie 1916 897 43435 162 2523 11 749 
7 Octombrie 1916 969 43367 141 2406 8 916 
8 Octombrie 1916 750 41134 224 3382 9 939 
9 Octombrie 1916 858 40640 248 3969 7 741 
10 Octombrie 1916 858 40346 221 3282 10 722 
11 Octombrie 1916 855 41403 293 3416 11 745 
12 Octombrie 1916 879 43458 240 3698 13 781 
13 Octombrie 1916 885 42900 312 2062 13 825 

14 Octombrie 1916 
15 Octombrie 1916 
16 Octombrie 1916 
17 Octombrie 1916 
18 Octombrie 1916 
19 Octombrie 1916 
20 Octombrie 1916 
21 Octombrie 1916 
22 Octombrie 1916 
23 Octombrie 1916 
24 Octombrie 1916 
25 Octombrie 1916 
26 Octombrie 1916 
27 Octombrie 1916 
28 Octombrie 1916 
29 Octombrie 1916 
30 Octombrie 1916 
31 Octombrie 1916 


1003 
905 
975 
939 
990 
961 
977 
978 
934 
967 
945 
889 
959 
965 
954 
947 
878 
884 


32908 
44169 
45245 
45488 
45681 
45173 
44621 
45024 
45495 
45592 
47169 
45894 
47504 
48596 
47162 
47089 
45814 
45667 

220 
238 
204 
268 
251 
250 
261 
274 
348 
259 
254 
254 
254 
210 
246 
241 
242 
221 


3339 
3388 
3259 
2586 
3594 
3524 
3807 
3881 
4049 
3931 
4042 
3992 
4004 
3437 
4264 
4284 
3411 
3333 


881 

912 

958 

965 

994 

1164 
1181 
1220 
1253 
1395 
1446 
1561 
1587 
1487 
1477 
1472 
1375 
1318 


ANEXA 4 


Copie după ordinul No. 9436 din 30 August 1917, dat de către Marele Cartier General, 


Serviciul Sanitar 


Deoarece zona internă s-a redus, pentru a se unifica modul cum urmează a se face iesirile 
din spitale ale răniților şi bolnavilor şi reîntoarcerea lor la serviciu se ordonă: 

A. Răniţii şi bolnavii vindecati din spitalele armatei vor fi trimişi astfel cum prevăd 
instrucțiunile asupra evacuării răniților şi bolnavilor în zona armatelor (pag. 12-13) adică: 

1) Ranitii vindecati în spitalele mobile vor fi inapoiati direct corpurilor respective. 

2) Ranitii uşor vindecati în spitalele armatelor (zona militară şi submilitară) să fie trimişi la 
centrele de instrucţie ale armatei. 

3) Ranitii mai greu vindecati să fie trimişi, după caz, la centrele de instrucție ale armatei sau 
centrul de convalescenti şi anume: 

a. Oamenii vindecati sau convalescenti care aparțin Batalionului Vânători de munte vor fi 
trimişi la Tg. Neamţu, la sediul acelui batalion. 

b. Acei care aparțin Diviziei 2-a, Diviziei 4-a şi Diviziei 11-a să fie trimişi la centrul de 
Instrucție din tabăra Diviziei 2-a de la Aroneanu (lângă Iasi). 

c. Acei care aparțin regimentelor de grăniceri vor fi trimişi după caz la centrul de instrucție 
al Armatei II de unde prin îngrijirea şi pe răspunderea comandanților acestor centre vor fi trimişi la 
regimentul de marş al brigadei de grăniceri unde se află acesta. 

Convalescentii vor fi trimişi la centrele de convalescenti ale armatelor respective care 
trebuie să funcţioneze pe lângă centrele de instrucție. 

B. Deoarece nici spitalele nici garnizoanele din zona internă nu pot fi ţinute la curent cu 
compunerea armatelor, bolnavii şi răniții vindecati din spitalele zonei interne vor fi trimişi: 

a. Cei din spitalele de pe dreapta Siretului la centrul de instrucție al Armatei II-a la Bacău. 

b. Cei din spitalele de pe stânga Siretului la centrul de instrucţie al Armatei I-a la Huşi. 

c. Convalescentii la centrele de convalescenti de pe lângă aceste centre de instrucţie. 

De la aceste centre oamenii vor fi repartizați la centrele de convalescenti sau de instrucție 
ale armatelor (după cum s-a arătat la alineatul A). Comandanții acestor centre putând şi trebuind să 
fie ţinuţi la curent cu compunerea armatei. 

Acei însă care ar fost clasati de către comisiile medico- militare chiar în spitale ca: 

Buni pentru partea sedentară (temporar sau definitiv), vor fi trimişi de-a dreptul la părțile 


sedentare. 

Cei clasati ca tuberculoşi vor fi trimişi la centrele de tuberculoşi, cei clasati ca infirmi la 


centrele de infirmi: toate acestea astfel cum sunt prevazute in ordinul No. 9450 din 14/2/1917. 


* 
* * 


Transporturile din spitalele armatei (zona militara $i submilitara) la centrele de instructie sau 
de convalescenta ale armatelor se va face cu trenurile utilizându-se pe car posibil trenurile sanitare. 
În cazul în care numărul celor de evacuate ar fi mic sau când trenurile sanitare nu ar circula sau ar fi 
ocupate cu răniți se va cere prin inspecția de mişcare cea mai apropiată, vagoanele necesare. 

În cazul când transporturile se fac cu trenurile sanitare oamenii vor fi hräniti de către aceste 
trenuri, iar când sunt transportaţi cu trenurile obişnuite se va da hrană fiecărui om pe timpul duratei 
transportului, astfel cum prevede ordinal circular No. 9450 pentru cei ieşiţi din spitalele zonei 
interne. 

Din spitalele zonei interne către diferitele centre, oamenii vor fi transportaţi fie cu trenurile 
obişnuite cerând la timp vagoanele necesare cum s-a arătat mai sus, fie utilizându-se trenurile 
sanitare care s-ar înapoia goale spre front. 


In privinţa hranei se vor păstra aceleaşi reguli ca mai sus. 


ok 
* * 


La centrele de convalescenti medicul trimite însänätositii la centrele de instrucție. 

Aceste centre de instrucţie şi convalescentä sunt inspectate des de comisiile medico-militare 
care fac clasările: buni front, P.S., etape etc. După aceste clasări oamenii vor fi trimişi la destinaţie 
prin îngrijirea Comandantilor acelor centre. 

Oamenii sosiți din spitalele din Rusia, vor fi adunaţi de comenduirea garnizoanei Iaşi, 
prezentați comisiunei medico- militare şi după clasarea făcută de aceasta vor fi trimişi centrelor de 


instrucție, convalescenti, tuberculoşi, infirmi etc. conform clasării făcute. 


* 
* * 


In privinta formelor cu care se evacueazä oamenii din spitale se vor executa prescriptiunile 
din ordinal circular No. 9450: Spitalele armatelor de operatii vor trimite oamenii la destinatie cu un 
raport şi o listă arătând numele şi pronumele oamenilor, gradul, contingentul şi regimentul din care 
fac parte, iar pentru fiecare om, cuvenitul bilet de ieşire din spital. În acel raport se va arăta numărul 
de zile pentru care s-a dat hrana fiecărui om, în natură, calculată pe zilele necesare pentru 
transportul până la destinație. 

Fiecare grup astfel trimis va fi condus de un delegat al spitalului sau dacă sunt mai multe 
spitale împreună, delegatul va fi unul pentru toate spitalele pentru aceiaşi destinaţie spre a nu se 


trimite prea multi de la serviciu. 

Cei ieşiţi din spitalele zonei submilitare şi din spitalele zonei interne vor fi trimişi de acele 
spitale la Comandamentele de garnizoană cu delegaţi şi liste indicate ca mai sus. 

Garnizoanele îi vor trimite apoi la destinaţie astfel cum se arată la alineatul B, asemenea cu 
liste, însoțitori hrană etc. 

Este interzis a se păstra de armate oameni care aparțin unităților celeilalte armate sau care 
aparțin vânătorilor de munte, grănicerilor, diviziilor 2, 4 şi 11, urmând a se trimite fiecărui om astfel 


cum s-a arătat în acest ordin la capitolul A alineatul 3, punctele a, b, c şi capitolul B. 
Şeful Statului Major General al Armatei 


General, (ss) Lupescu 
Şeful Serviciului Sanitar de la M.C.G. 
Medic General (ss) Dr. Vicol 


Şef de Stat Major, Locot. colonel (ss) Bârzotescu 


Sursa: CPAMI, fond MCG, d.276, [.395-396 

ANEXA 5 


ORDIN DE ZI 13206 DIN 21 XI 1917 


Relativ la repartitia atributiilor comisiilor me dico-militare 


Pe baza ordinului pus in rezoluţie de Dl. Sef al Stat Majorului General al Armatei şi Dl. 

Ministru de Război, pe procesul verbal No. 21234 al Consiliului medical întrunit la Iasi la 14 şi 15 
Noiembrie a.c.; se hotărăsc următoarele măsuri privitoare la clasări şi reforme: 
1/. Comisia I medico-militarä va opera la trupele şi formațiunile sanitare ale Armatei II-a; spitalele 
din judeţele Putna, Bacău, Neamţu şi Roman; centrul de instrucție al Armatei II —a cu centrele de 
convalescenti; centrul de recruți No. 2; centrul de clasare şi reformă din Bacău; Divizia 10-a p.s. — 
Duminica şi Luni lucrează pentru Ministerul de Război Comisia Il-a medico- militară va opera la 
trupele şi formațiunile sanitare ale Armatei I; spitalele din județele Covurlui, Tutova, Fălciu şi 
Vaslui; centrul de instrucție al Armatei I cu centrele de convalescenti, centrul de recruți Nr. 1; 
centrul de clasare şi reformă din Vaslui; Diviziile 2,4 şi 9 p.s. — Vineri şi Sâmbătă lucrează pentru 
Ministerul de Război. 

Comisia III-a medico-militară. În Rusia. 

Comisia IV-a medico-militară. A Marinei si Delta Dunării. 

Comisia V-a medico-militară va opera la spitalele din Iasi şi judeţul Iaşi; spitalele şi părțile 
sedentare care nu sunt ale celorlalte comisii. Marţi şi Miercuri lucrează pentru Ministerul de Război. 
2/. Ministerul de război, Direcţia 6-a sanitară fixează pentru oamenii părților sedentare ieşiţi din 
spitale şi având nevoie de clasare, două centre de clasare şi reformă şi anume la Iaşi şi Botoşani. 

Spitalele vor trimite pe toți cei vindecati aparținând Armatei active, la centrele de instrucție ale 
Armatei din care face parte conform ordinului No. 12269/1917, iar pe cei pe care medicii 
spitalelor cred că au infirmitati care necesită clasarea, îi vor trimite tot pe Armate, la centrele 
de clasare şi reformă de la Bacău (Armata a II-a) şi Vaslui (Armata I), anume la triajele din 
gările acelor oraşe. 

Oamenii părților sedentare vindecati se vor înapoia din spitale la unităţile din care fac parte, de 
care au nevoie de clasare sau de o nouă clasare (fiind deja clasati) pentru o agravare sau o 
noua infirmitate, vor fi trimişi la centrele de clasare şi reformă Iaşi (prin triajul din gară) şi 
Botoşani (prin Comenduirea pieţei), anume la cel mai apropiat. Evacuarea la centrul din 
Botoşani se va face de spitale aşa că oamenii să fie prezenți in prima şi cea de-a 3-a Vinei 


din fiecare lună, date la care comisia S-a va lucra regulat la acel centru. 

Se reaminteşte că bolnavii şi răniții armatei active din toate spitalele, care vor avea nevoie de 
convalescenta, se vor trimite: gradele inferioare aparținând Armatei I la Grajduri, iar cei ai 
Armatei II-a la Gârleni (pentru a se trece la sanatoriul Carpaţi); ofiţerii care nu-şi vor face 
concediul de convalescentä acasă, în concediu (ord. No. 10550), la Gârleni pentru Armata 
II-a, la Căueşti (Scânteia) pentru Armata I-a. Se atrage atenția spitalelor să nu trimeată la 
acele centre oameni încă bolnavi. Convalescentii părților sedentare se trimit la centrele 
Diviziilor respective. 

Orice mutație de această natură se va face, conform ordinelor anterioare, prin Comenduirile 
garnizoanei respective sau cea mai apropiată. 

Tuberculoşii precum şi infirmii mari vor fi reţinuţi în spitale pentru a fi văzuţi şi clasati local de 
comisia medico-militară respectivă. Spitalele vor raporta acesteia prezența de asemenea 
Cazuri. 

Pentru uşurinţa lucrărilor spitalelor şi a controlului, se reaminteşte ordinal că, pe biletele de 
intrare în spitale, Comandanții unităților (companie, baterie etc.) vor însemna dacă acel 
evacuate are deja o clasare şi care anume. În acest scop certificatele de clasare vor fi înscrise 
în foaia matricolă a militarului. 

Având in vedere că se trimit în repetate rânduri la clasare aceiaşi oameni, clasati deja, ceea ce 
îngreunează inutil şi enorm lucrările; Comisiile medico- militare vor tine sub control nominal 
riguros în special la centrele de clasare şi reformă, raportând în caz când constată aceasta, 
M.C.G. ori Ministerului de Război (după caz) pentru a lua măsuri de sancțiune (afară de cei 


prevăzuţi la punctul 3). 


Se vor lua da de asemenea sancțiuni contra celor care nu vor lăsa clasatilor biletele de 


clasare, care sunt proprietatea lor (ordinul No. 7484 din 29/7/1917). 


Sursa: CSPAMI, fond MCG, d.1769, f.216-217 

Tabel 


ANEXA 6 


de spitale permanente, civile si militare, care se aflau dinainte in Basarabia 


Localitatea 
Balti 


Flămânzeni 
Rîşcani 
Brătuşeni 
Parlita- Balti 
Folesti 
Sculeni 
Ungheni 
Orhei 
Chişinău 


Tighina (Bender) 


Nisporeni 
Moleşti 
Cimişlia 
Comrad 
Siscani 
Pârjoltani 
Ialoveni 
Bulboca 
Brairicea 
Călăraşi 


Nicolaevca 


Sursa: CPAMI, fond Direcţia 6 Sanitară, d.334, f.49 


Felul spitalului 


Spital evreiesc 
Spital 30-40 de paturi 
Spital 25 de paturi 
Infirmerie 12 de paturi 
Infirmerie 10 de paturi 
Spital 30-40 de paturi 
Spital 16 paturi 
Spital 20 de paturi 
Spital 60 de paturi 
Spital mare chirurgie 


Spital de contagioşi 


Spital de ochi 


Spital militar rus 


Spital israe lit 


Spital 44 de paturi 
Spital 26 de paturi 
Spital 20 de paturi 


Spital mic 


Spital 26 de paturi 
Infirmerie cu 17 paturi 
Infirmerie 14 paturi 
Infirmerie 12 paturi 
Infirmerie 10 paturi 
Infirmerie 8 paturi 


Spital 

Observatii 


Spitalul Upravei, judetean, 100 paturi 


45 paturi 


Nu functioneaza 


Nu functioneaza 


Nu functioneaza 


Nu functioneazä complet 


Nu functioneaza 
Nu functioneaza 
Nu functioneaza 
Nu functioneaza 
Nu functioneazä complet 
Nu functioneaza 
Nu functioneaza 
Nu functioneaza 
Nu functioneaza 


Nu functioneaza 


Nu functioneaza 


ANEXA 7 


MARELE CARTIER GENERAL 
Serviciu Sanitar 


ORDINEA DE BĂTAIE 


Directoratul Sănătăţii Publice 
Director Profesor Dr. Cantacuzino loan 
Medic colonel Slătineanu Alexandru 


Farm. locot. rezervă Demetriade Pericle 


Serviciul profilaxiei şi boalelor contagioase 
Inspectori: Medic colonel Negoescu Mihail 
Medic colonel Manea Ioan 


Lt. colonel Panaitescu Vasile 


Serviciul sanitar M.C.G. 

Şef Medic general Vicol Nicolae 

Şef de Stat Major Colonel Bârzotescu Laurenţiu 
Medic colonel rez. Teohari Anibal 

Medic It. colonel Saidic Ioan 

Medic It. colonel Constantinescu Dumitru 
Farm. It. colonel Gavrilas Stefan 

Farm. maior Livovschi Z. Vicentiu 

Capitan Parvulescu N icolae 

Farm. capitan Barozi Vasile 


Farm. sublt. Marino Gh. 


Comisiile medico-militare: 
Comisia I-a, medico- milita ră 
Medic colonel Gavrilescu Alexandru 


Medic colonel Iliescu Constantin 


Comisia II-a medico-militara 


Medic It. colonel Pârvulescu Gh. 

Medic It. colonel Bălăcioiu Gr. 
Comisia III-a medico-milita ră 
Medic colonel Eliad Petre 


Medic It. colonel Constantinescu D. Constantin 


Comisia IV medico-militara 
Medic colonel Costea Constantin 


Medic maior Proca Traian 


Comisia V medico-militara 
Medic colonel Sava Goiu N. Gh. 
Medic colonel Negoescu Mihail 


Comandamentul general al Etapelor. Serviciul Sanitar 
Medic sef It. colonel Preda Gh. 
Comandamentul Armatei I-a 


Medic sef Medic colonel Potarca Iacob 


Comandamentul etapelor Armatei I-a 


Medic şef Medic colonel Popescu Gh. 


Comandamentul Armatei a II-a 


Medic sef Medic general Antoniu Ilie 


Comandamentul etapelor Armata a II-a 
Medic şef Medic colonel Mihăiescu Mihail 


Medicii şefi de divizii 

Medic şef Divizia I-a Medic colonel Bădescu Gh. 

Medic şef Divizia II Medic It. Bălescu C-tin 

Medic şef Divizia III Medic colonel Ionescu Marin 
Medic şef Divizia IV-a Medic colonel Vasilescu August 
Medic şef Divizia V-a colonel Dimitriu Dumitru 

Medic şef Divizia VI-a colonel Marosin Nicolae 

Medic şef Divizia VII-a colonel Mihăilescu Spiridon 
Medic şef Divizia VIII-a It. col. Stănculescu Stan 

Medic sef Divizia IX-a colonel Rogoz Ioan 

Medic şef Divizia X-a colonel Badiu Dragomir 

Medic şef Divizia XI-a It. col. Falcan Ioan 

Medic şef Divizia XII-a colonel Raian Z. Ioan 

Medic şef Divizia XIII-a It. col. Diamandescu 

Medic sef Divizia XIV-a colonel Popovici Cezar 
Medic şef Divizia XV-a colonel Gafencu Mihail 
Medic şef Divizia I caval. Colonel Georgescu Nicolae 


Medic şef Divizia II caval. Lt. col. Veisa Emanoil 


Sursa: CSPAMI, fond MCG, d.1700, f.342 

ANEXA 8 
SITUAT IE NUMERICA 


De răniţi şi bolnavi trecuţi prin Serviciul de Triaj al Armatei I-a în intervalul de timp de la 14-23 


august 1917 


14-23 AUGUST 1917 


Numirea INTRATI EVACUATI MORTI Total 

gradului 

LE II E E NE  — 
Tecuci Pufeşti | Total | Tecuci | Pufeşti | Total | Tecuci | Pufeşti | Total 
Frunze asca Frunz. Frunz. 


oT ee 
RM ER [ra ES LE 
RE EL EE 
A eee 
PA că ERIS 


Şeful Serviciului de Triaj 


Medic Maior ss./Dr. Marinescu 


Sursa: CSPAMI, fond MCG, d.1816, f.59 

ANEXA 9 


ORGANIZAREA SER VICIULUI SANITAR IN ZONA OCUPATA DE DIVIZIA 2-A 
CAVALERIE IN BASARABIA 


TABLOU 


De situația spitalelor şi ambulatoriilor din zona Diviziei 2 Cavalerie, care servesc la spitalizarea 


bolnavilor, cu numărul paturilor ce au şi personalul medical ce există la aceste spitale. 


1. Reg. 7 Roşiori Satul Godarlunga: 1 spital cu 15 Paturi cu 1 medic civil 
Tarutin: 1 spital cu 30 paturi cu 2 medici 


Romanowka: | infirmerie temporar înființată 
2. Reg. 6 Roşiori Satul Volintirowka: 1 spital amenajat din o casă particulară cu 10 paturi cu 1 
medic civil 

Monzir: 1 spital amenajat din o casă particulară cu 10 paturi cu un medic 
civil 
3. Reg. 11 Roşiori Satul Kauşani: 1 spital cu 40 de paturi 
Puşcari: 1 spital cu 25 paturi 
Talmaz: | Ambulatoriu — consultaţii zilnice cu un felcer 
4. Reg. 2 Cav. pe jos: Taraklya: 1 spital cu 30 paturi şi | medic, 1 subchirurg, 1 asistent şi o moasä 
5. Esc. 2 din Reg. 2 Satul Câneesti, 1 spital cu 2 pavilioane, având 16 saloane cu 36 paturi, cu un 
medic, 1 felcer şi 2 surori de caritate. Se mai găsesc 2 şcoli în care s-ar putea amenaja spitale la 
nevoie, mai găseşte şi un spital vechi cu camere goale. 


6. Regimentul 8 Roş. Satul Kongaz: Nu are nici un spital sau ambulatoriu în zona ocupată 


7. Regim. 3 Roşiori: Comrad: 1 spitalcu 30 paturi 


187 


8. Div. 2 Art. Cäläreatä: Cimislya 1 spital cu 30 paturi cu2 medici şi o felcerité — nu funcţionează. 


1 spital înfintat de divizie. 


Pe cat posibil aceste spitale si ambulatorii (consultatiuni gratuite) au fost puse in stare de 
funcționare, ajutându-se toate cu material sanitar şi medicamente; funcționarea lor însă nu este 
regulată deoarece până în prezent, de mai multe luni, nu s-a mai primit pentru ele fondurile bugetare 
obişnuite. 

Numai spitalul civil din Comuna Cânseşti funcționează în mod mai regulat. 

Medicul acestui spital însă a căutat prin toate mijloacele să rămână izolat, profitând de 
împrejurarea că este cumnat cu ministrul basarabean dr. Ciuhureanu, care a intervenit personal 
pentru ca acest spital să iasă din controlul Serviciului Sanitar al Diviziei. 

În toate celelalte parti personalul nostru sanitar ofițeresc, în urma intervențiilor primite de la 
Comandament a reuşit să le lege relatiuni prietenoase cu personalul rus spitalicesc, care în mod 
general şi fără nici o excepţie este absolut ostil nouă; mai mult decât atât, medicii ruşi, în special 
privesc cu ochi răi măsurile luate de serviciul nostru şi caută prin toate mijloacele ale zădărnici 
chiar. 

Mai toţi aceşti medici ocupă posturile lor în mod neregulat, fiind numiţi în mod arbitrar de 
către comitete revoluționare, aşa că această chestiune este nevoie să fie urgent lămurită. 

Dacă toate aceste spitale şi instalaţii sanitare, care actualmente funcționează fără nici o 
regulă, sau nu funcționează deloc, ar fi în bună stare de funcționare, starea sanitară a populaţiei s-ar 
îmbunătăţi simțitor şi repede. 

Pentru a se ajunge la această stare de lucruri în totul de dorit sunt de părere ca tot personalul 
spitalelor din Basarabia trebuie schimbat şi înlocuit cu personal român. 

În special toţi medicii spitalelor actualmente în ființă sunt ruşi, nefiind nici măcar basarabeni 
care şi-au făcut în actualele împrejurări o situaţie personală din funcționarea lor, găsindu-şi un loc 
de refugiu în spitalele rurale. 

Chiar din punct de vedere national, ar fi de un mare folos ca toți medicii funcționari din 
Basarabia să fie români, deoarece toată populația de la sate are cea mai mare încredere în medicii 
români, ceea ce desigur nu convine ruşilor. 

Din punct de vedere profesional (ştiinţific pot afirma, din cele ce am văzut că, în general, 
medicii ruşi foarte slabi practicieni şi oameni de ştiinţă în totul mediocri). 

Se pare că învăţământul universitar la dânşii a căutat să formeze mai mult un fel de igienisti, 


decât medici practice de spitale. 

În toate părţile medicii nostri militari lucrează cu râvnă şi in competinta in asa fel încât chiar 
medicii ruşi s-au deprins să recunoască, superioritatea învățământului nostru medical. 

Dar dacă din acest punct de vedere noi le suntem în totul superiori, ei ne întrec în ceea ce 
priveşte personalul sanitar inferior; aşa numiții felceri de la dânşii sunt cu mult mai pregătiți pentru 
a deveni bune ajutoare ale medicilor şi în lipsa acestora îi înlocuiesc, decât agenții noştri sanitari. 
Şcolile lor de felceri primesc elevi, numai pe absolvenţii a patru clase secundare, iar durata 
cursurilor acestor şcoli este de trei ani. 

Cea mai mare parte din timp petrecând-o în spitale aşa fel că această categorie de funcționari 
modesti, sunt bine pregătiți şi sunt un bun element; sunt de părere ca dânşii să fie păstraţi. 

O altă categorie de funcţionari pe care i-a format războiul, surorile de caritate, care aici 
există în toate spitalele şi atunci când nu lasă de dorit din punct de vedere moral, aduc un serviciu 
bolnavilor având pentru aceasta o instrucțiune medicală sumară. Cred că ar înlocui cu folos 


suprave ghetoarele noastre din spital. 


Situatiunea spitalelor organizate de Divizie. 


În conformitate cu ordinul Marelui Cartier General, Serv. Sanitar de Divizie a organizat un 

număr de spitale atât pentru trupele militare cât şi pentru pop ulatiunea civilă. 

Aceste spitale s-au organizat în special pentru izolarea şi combaterea bolilor infecțioase 

existente în Basarabia. 

Însă în spitalele noastre s-au amenajat astfel lucrurile, cât se tratează şi bolile necontagioase 

sise fac şi intervenții chirurgicale. 

Aceste spitale sunt astfel distribuite: 

În comuna Cânceşti 

207. Un spital pentru boli interne şi chirurgicale condus de subsemnatul şi ajutat de 
medicul garnizoanei Medic Căpitan Oscar. 

208. Un spital de boli contagioase, condus de medical şef al Armatei Medic Lt. Colonel 
Pârlogea M. Nanu şi ajutat de Medicul Capitan Frenkel S. La acest spital s-a angajat o 
soră de caritate. 

Ambele spitale au fiecare câte 25-30 paturi. 

În comuna Cimislia 
S-a organizat un spital de boli contagioase cu 20 paturi. 
Acest spital este condus de către Medicul Divizionului de Artilerie Cäläreatä, Medic Locot. 


Piticaru Ilie, ajutat de Medicul Sublocotenent Liteanu de la Ambulanţa Diviziei. 

Acest spital deserveşte trupele Brigăzii 4-a Roşiori $i populatiunea civilă din Cimislya şi 
satele din prejur. 

În comuna Comrad 

S-a organizat un spital de boli contagioase, în localul spitalului civil, condus de medicul 
Căpitan Teodoru de la Ambulanţa Diviziei şi ajutat de Medicul Căpitan Veinfeld de la Regimentul 
3 Roşiori. 

Acest spital deserveşte trupele Brigăzii a 6-a Roşiori care în prezent are numeroase cazuri de 
scorbut. 

În satul Taraklya 

S-a amenajat spitalul civil local unde funcţionează Medicul Locotenent Filipeanu de la Reg. 
2 Cav. pe jos, alături de personalul rusesc, compus dintr-un medic şi un felcer, acest spital 
deserveşte trupele Reg. 2 pe jos. 

În satele Volintirofka şi Monzir 

S-a organizat câte o infirmerie spital cu câte 10 paturi fiecare, unde funcţionează la fiecare 
câte un medic rus, şi sunt puse sub controlul Medicului de la Reg. 6 Roşiori Medicul Căpitan 
Popescu Nicolai. 

În ceea ce priveşte satele unde nu se găsesc nici trupe şi nici nu se află instalatiuni sanitare, 
orice caz de boală contagioase ne este semnalat de către posturile de jandarmi şi comandamentul ia 
îndată măsurile necesare. 

Pentru acest important serviciu sunt destinati Medicul Locot. Ceauşescu care actualmente 
este însărcinat cu combaterea epidemiei de tifos exantematic din Gura-galbenă, Medicul Locotenent 
Ionescu care actualmente este însărcinat cu serviciul la toate trupele din Garnizoana Cănceşti şi 


Medicul Sublocot. Leoveanu, toţi trei de la Ambulanţa Diviziei. 


Sursa: CSPAMI, fond Direcţia 6 Sanitară, d.423, f.323-326 


190 


ANEXA 10 


REFERAT Nr. 7 


Asupra inspectiilor sanitare executate de la 17 noie mbrie la 27 noiembrie 1919 


În conformitate cu ordinal telegrafic al M.C.G. No. 9333 din 8.XIL.1919 am inspectat 
trupele dinapoi şi spitalele militare ale Corpului 6 şi 7 Armată după următorul itinerar: 21, 22 şi 23 
noiembrie. În garnizoana Braşov inspectez Spitalul Divizionar local condus de Med. Lt. Col. Active 
Curta, instalat în clădiri vechi ce au avut aceeaşi destinaţie şi la fosta armată austro-ungară. În 
mijlocul unui parc de la periferia oraşului are două pavilioane pentru bolnavi, unul mai mare şi 
comun pentru maladii interne şi externe/ chirurgicale/ şi altul mai mic pentru contagioşi. Apoi ca 
pavilioane separate în jurul acestora se mai afla: pavilionul administrativ de băi şi de deparazitare şi 
alte dependinţe. Deşi vechi, ele sunt totuşi confortabile şi încăpătoare pentru 250 de paturi din care 
în prezent sunt ocupate 190. Cu 6 ofiţeri şi 184 soldaţi şi gradati; din ei aveau 88 afecţiuni 
chirurgicale, 120 interne, 2 contagiosi/ 1 tifos exantematic şi 1 dizenterie. Spitalul spre a fi renovat 
şi pus în condiții de funcționare modernă ar avea nevoie de refacerea tencuielilor saloanelor de 
bolnavi, precum şi de văruirea lor, iar sala de operație de sterilizare şi de pansamente reclamă 
vopsirea lor în oleu. Sala de operaţie mai are nevoie de completarea instrumentarului cu instrumente 
pentru intervenții abdominale. Spitalul mai are încă nevoie de introducerea luminii electrice care ar 
fi foarte necesară şi pentru funcționarea unei instalaţii radiologice ale cărei aparate spitalul le 
posedă deja. 

Trec apoi la Spitalul de convalescenti din barăci unde se găsesc aproape 300 de 
convalescenti de maladii interne diverse şi de maladii conjunctivale, ținuți în condiții mai 
satisfăcătoare ca cei de la centrul Tg. Mureş, având paturi individuale, cu efecte de îmbrăcat şi 
culcat relative curate fiind tratați mai cu îngrijire, atât din punct de vedere medical, cât şi alimentar. 

De aici trec şi inspectarea serviciului deparazitar şi din cazarma albă, condus de med. Sub- 
şef Tălăşescu care funcționează în mod regulat şi care din Martie şi până în prezent a înregistrat 
84.025 deparazitări. La infirmeria de observaţie şi izolare a cazurilor suspecte ataşată acestui 
serviciu, se găsesc vreo 10 bolnavi uşori în observaţie şi care după stabilirea diagnozei se 
repartizează centrului de convalescenti La centrul de convalescenti şi la serviciul de deparazitare 
mi s-au formulat de către medicii respective următoarele deziderate a căror satisfacere depinde de 
M.C.G.: 


a. Să se acorde şi convalescentilor granuloşi ce ar merita concedii de convalescenta. 

b. Cei ce sunt de demobilizat să poată pleca la vetre cu hainele militare spre a nu merge 
acasă în condiţii mai proaste decât prizonierii ce ne vin din tari străine. 

c. Ce măsuri trebuiesc luate cu repatriatii unguri din teritoriile noastre care deşi nu sunt 
bolşevici, totuşi sunt carantinati de luni de zile, astfel continuând a potmoli lagărele. 

d. Să se acorde şi surorilor de caritate de la deparazitare sporul de scumpete de trai. 

Mai inspectez apoi la rând cazarma de artilerie unde se găsea instalată provizoriu şcoala de 
instrucţie a artileriei ardelene, dar unde peste putin timp urmează a sosi si a se instala Regimentul 
41 Art. Relativ s-a adus reale îmbunătățiri la acest regiment din punctual de vedere al igienei şi 
cazărmi de către actualul comandant (Lt. Col. Vişan), dar echipamentul oamenilor ca albituri şi 
îmbrăcăminte, precum şi al paturilor lasă şi aci de dorit. 

La cazarma „Principele Carol”, unde se găseşte instalată partea sedentară a regimentului 89 
infanterie, am observat aceleaşi lipsuri pentru oameni, însă s-au luat şi aici cuvenitele măsuri de 
reparare şi curățirea localurilor în vederea sosirii Regimentului de la front, deşi cazarma care a fost 
făcută pentru un batalion este neîncăpătoare pentru un regiment cu efective comp lete. 

De noi trec la „Cazarma Neagră” ocupată în prezent de 3 companii din Regimentul 7 
Prahova care din punctual de vedere al cazărmi au făcut şi fac reparaţiile necesare în vederea 
instalării aici a Regimentului 105 sau 106 ce va sosi de pe front. Şi această cazarmă ar fi 
neîncăpătoare pentru un regiment cu efective nereduse. Oamenii regimentului Prahova suferă de 
aceleaşi lipsuri în echipament ca şi precedentii. 

Nu s-ar putea face fata la încazarmarea în condiţii igienice a tuturor oamenilor ce se aşteaptă 
de pe front pentru garnizoana Braşov, decât dacă s-ar goli şi repara clădirile Cazărmi Albe de 


prizonieri lagărului instalat acolo [...]. 


Inspector sanitar al armatei din Transilvania 


Medic general D. Potârcă 


Sursa: CSPAMI, fond CTT, d.329, f.533-535 

ANEXA 11 


Acord intre Romania si Franta cu privire la misiunea sanitara 


„„ Articolul 1: Guvernul român şi-a exprimat dorința de a avea chirurgi $i internisti francezi 


în România, pentru îngrijirea răniților din rândul trupelor sale. Solicită deci trimiterea acestora. 


Durata şederii chirurgilor va fi de şase luni. Aceasta va putea fi prelungită, fie în condiţiile 


specificate prin această convenție, fie în condiţii ce vor fi stabilite ulterior, dacă guvernul român 


solicita acest lucru şi în situația în care cei interesaţi sunt de acord; 


- Articolul 2: Guvernul român se angajează să asigure fiecăruia dintre chirurgi avantajele 


specificate mai jos: 


a) 


b) 


d) 


Plata soldei corespunzătoare gradului, iar în condiţiile în care solda acestuia grad 
este mai mare în cadrul armatei române decât în armata franceză cei interesaţi vor 
beneficia de diferenţă; 

O indemnizație lunară de 1.000 de franci începând din ziua sosirii în România. Un 
soldat român va fi pus la dispoziția fiecăruia dintre membrii misiunii în calitate de 
ordonanță; 

200 de franci în plus dacă nu li se asigură cazare gratuită; 

În afară de avantajele stipulate mai sus, fiecare dintre membrii misiunii va primi o 
sumă de 1.000 de franci ca indemnizație pentru pregătire, la semnarea acestei 
convenții, şi o rezervă de 2.000 de franci pentru cheltuieli de călătorie, pe care va 
trebui să îi justifice la sosire; 

Întoarcerea chirurgilor, la încheierea şederii lor in România se va face de asemenea 
pe cheltuiala guvernului român care va oferi fiecăruia o sumă de 1.000 franci. Dacă 
va fi nevoie ca unul dintre chirurgi să se întoarcă în Franţa înainte de încheierea celor 
6 luni prevăzute, din cauza unei răni sau a unei boli constatate cu acte în regulă, i se 


va oferi de asemenea indemnizaţia pentru călătoria de întoarcere”. 


Sursa: Jean - Noël Grandhomme, Le general Berthelot et l’action de la France en Roumanie 


et en Russie Meridionale 1916-1918, Chateau de Vincennes, 1999, p.413 

ANEXA 12 


Propunerile comisiei Diviziei 10 Infanterie cu privire la ameliorarea efectelor 


tifosului exante matic 


Scoaterea oamenilor din cantonamentele rele (bordeiele erau in curs de executare). 
Construirea cuptoarelor de dezinfectie si deparazitare in toate cantonamentele, dupa 
modelul celui din Negresti; in unitatile in care asemenea instalatii fusesera deja construite 
se observau rezultatele pozitive. 

Utilizarea mijloacelor locale pentru deparazitare (fierberea, fiarele de cälcat, etc.). In satul 
Bacesti functiona o baie populara, recomandatä Regimentului 33 Infanterie, dupa viitoarea 
ameliorare prealabila. Regimentul 38 Infanterie instalase un dus — sistem doctor Elion. 
Curätarea şi astuparea urgentă a latrinelor, ,trierea” fântânilor utilizate de soldaţi, 
îngroparea leşurilor de animale, etc.propunerea 

Atitudine mai fermă din partea comandanților în aplicarea ordinelor şi instrucțiunilor 
primite de la eşaloanele superioare. 

Suspendarea instrucției în unitățile militare considerate „incerte”, precum Regimentul 23 
Infanterie, în scopul de a desfăşura sau finaliza activităţile de ordin igienico-sanitar, sub 
supraveghere externă. 

Executarea punctuală a vaccinurilor pentru care s-a dat ordin. 

Înaintarea de către corpurile de armată, odată cu situaţiile săptămânale, a unor rapoarte 
speciale, care să înfățişeze, în detaliu, situaţia reală sanitară, problemele, măsurile luate, 
propunerile şi doleantele avute, spre a se cere avizul comandamentului. 

În conformitate cu ordinele Marelui Cartier General, după prezentarea medicilor 
ambulantei şi spitalului mobil, conform noii ordini de bataie, Serviciul sanitar divizionar 
urmând a tine cont de unităţile cu probleme deosebite, unde să fie trimişi medici. 

10. Trimiterea la divizie a unei secţii de laborator şi a unei secţii de spital pentru contagiosi, 


măsură considerată foarte bună, deja aprobată de către Comandamentul Armatei I. 


Sursa: CSPAMI, fond Divizia 10 Infanterie, f.7-8 

Declaraţia privind asumarea răspunderii 


Subsemnatul, declar pe răspundere personală că materialele prezentat în teza de doctorat 
sunt rezultatul propriilor cercetări şi realizări ştiinţifice. Constientizez ca, în caz contrat, urmează să 


suport consecinţele în conformitate cu legislaţia în vigoare. 


Numele: STOICA 
Prenumele: LEONTIN 
Semnătura: 


Data: 

